
**BARBARA DOOLEY**

***Prejudecăţi***

Traducerea şi adaptarea în limba română de  
GABRIELA IACOB.

**ALCRIS**



Capitolul 1

Două mese rotunde erau trase una lângă alta în holul  
slab luminat al hotelului. Cu greu ai fi putut găsi un cen-  
timetru gol pe suprafaţa meselor, unde erau îngrămădite  
pahare, scrumiere, farfurii pentru gustări, lumânări. Vreo  
douăsprezece scaune erau strânse în jurul meselor, toate  
ocupate de bărbaţi, cu excepţia unuia.

Petra Wallis era singura femeie din grup, dar se  
obişnuise. La peste un metru optzeci era la fel de  
înaltă ca şi colegii ei. In ciuda faptului că purta o  
cămaşă kaki şi o pereche de pantaloni cazoni, în ton  
cu moda momentului, nu era nimic masculin în ţinuta  
ei. Hainele unisex pe care le purta îi accentuau silue-  
ta, şi serveau totodată drept contrast pentru părul  
lung, de culoarea grâului copt, pe care-l purta prins cu  
o clemă argintie la spate.

5



Natura o înzestrase cu o înfăţişare fără cusur, cu  
trăsături bine conturate, în stilul clasic. O gură  
desenată după tipare, cu buze pline şi roşii fără aju-  
torul rujului, un nas drept, şi ochii verzi subliniaţi de  
gene negre. Lui Pet, cum o dezmierdau colegii, i se  
spusese adeseori că ar putea fi model, dar pe ea n-o  
interesa să fie în faţa camerei de luat vederi. Prefera să  
fie în spatele ei.

In haosul conversaţiei purtate de comeseni, punc-  
tată deseori cu glume însoţite de hohote de râs, Pet  
ieşea în evidenţă imediat.

* A avut vreunul din voi posibilitatea să arunce o  
  privire în rulota lui Charlie? întrebă ea zâmbind.

I se răspunse cu chicote, râs pe înfundate, în timp  
ce Charlie Sutton, care stătea în faţa ei de partea  
cealaltă a mesei, zâmbea răbdător.

* Ai venit încoace cu Charlie, nu-i aşa? întrebă  
  unul dintre bărbaţi.
* Da. Deşi de îndată ce am urcat în „chestia“ aia,  
  m-am întrebat dacă nu cumva o caut cu lumânarea,  
  sau dacă nu cumva Charlie o caută, de ceva vreme.  
  Râsul ei era profund, uşor răguşit.
* Rulota arată atât de inocent... de afară! continuă ea.
* Ai aranjat-o după pofta inimii, Charlie? întrebă  
  unul dintre bărbaţi.



* Aproape, zise Charlie cu un zâmbet jucăuş în  
  ochi. Mai sunt câteva lucruri de adăugat.
* Nu-mi pot imagina ce ar fi! sări Pet, cu o exage-  
  rare voită, teatral. Se întoarse către ceilalţi.
* Pretinde că o foloseşte pentru camping, spuse  
  ea. Arată ca locul de joacă pe roţi al unui burlac înrăit  
  - podeaua, pereţii şi tavanul tapetaţi la fel, în argintiu,  
  un pat pentru o singură persoană acoperit cu o blană  
  artificială neagră, un bar, începu ea să descrie interi-  
  orul rulotei. Boxele stereo sunt ascunse în nişe. Un  
  pocnet din degete şi muzica începea să cânte. Are  
  chiar şi o maşină de făcut gheaţă.
* N-ar fi trebuit să acoperi tavanul cu oglinzi,  
  Charlie, sugeră cineva.
* Ce spun copiii şi nevasta despre asta? îl tachină  
  un altul.
* Lui Sandy îi place la nebunie, insistă Charlie.  
  Putem pleca singuri în weekend, având tot confortul  
  unei camere de motel, fără să mai plătim pentru una.
* E plătită deja cu banii investiţi în rulotă, spuse  
  Lon Baxter, care stătea lângă Pet, întinzându-se spre  
  paharul cu bere.
* Hei! E paharul meu, Lon. Pet îşi luă paharul din  
  mâna lui şi îi dădu altul. Acesta e al tău.



* De unde ştii? Se uită sceptic la paharul pe care  
  i-l dăduse Pet.
* Ai început să foloseşti ruj în ultima vreme? zise  
  Pet râzând şi-i arătă urmele de ruj de pe marginea  
  paharului ei.
* Cum poţi vedea ceva pe întunericul ăsta? întrebă  
  el. întinse mâna, ca şi cum ar fi fost orb, până îi atinse  
  fruntea. Ce-o fi aici?

Punând paharul jos profită de faptul că Pet avea  
încă mâinile ocupate cu paharul ei. Se apropie de ea  
şi-şi strecură o mână spre talia ei.

* O fi întuneric, Lon, zâmbi Pet dulce, dar ştiu cu  
  exactitate unde îţi sunt mâinile. Şi dacă mâna ta stângă  
  urcă un centimetru mai sus, o să primeşti un cot în  
  gât.

Conştientă că ceilalţi îi urmăresc, încerca să fie  
fermă şi să-l pună la punct, fără a face însă din ţânţar  
armăsar.

Lon Baxter era unul dintre puţinii celibatari din  
echipa de operatori TV. Tânăr şi arătos, făcea avansuri  
la tot ceea ce purta fustă, convins că femeile îl găsesc  
irezistibil. In sinea ei Pet îl găsea atractiv, dar invăţase  
de mult că dacă doreşte să fie respectată de către  
colegi, e mai bine să nu amestece viaţa personală cu  
cea profesională. Pe Lon l-ar fi evitat oricum, în orice



împrejurări, căci se îndoia că există ceva cinstit în el.  
Dar erau alţii cu care nu i-ar fi displăcut să se întâl-  
nească. încercase de câteva ori să combine viaţa pro-  
fesională cu cea personală, dar invariabil se iviseră  
neînţelegeri la locul de muncă. Aşa că îşi făcuse o  
regulă din a se întâlni doar cu bărbaţi care nu aveau  
de-a face cu televiziunea.

Cu un exagerat suspin de regret, Lon îşi trase  
mâna, luându-şi berea. Retragerea lui fu comentată de  
ceilalţi cu chicote.

* Refuzat încă o dată, nu, Lon? îl tachină unul din-  
  tre băieţi.
* Nu-i nimic, mai sunt zile! zise el, dar Pet ştia deja  
  că nu va scăpa de el cu una-cu două.
* De ce nu-i faci o dată un bine, Pet, să-l laşi să-şi  
  aline sufletul? întrebă Charlie, deşi ştia bine ce crede  
  ea despre Lon Baxter.
* Ştiu eu cu cine voi intra în competiţie în  
  săptămânile următoare, replică ea cu umor, fără să se  
  simtă jignită de propunerea făcută. Nu-s în aceeaşi  
  categorie cu o anume cântăreaţă roşcată devenită sex-  
  simbol. Lon nici n-o să mă mai vadă după prima zi de  
  filmare.
* Pentru Ruby Gale, ultima descendentă a New  
  Jersey-ului, zise Andy Turner, al patrulea operator din



echipa de producţie, ridicând ironic paharul în cinstea  
vedetei care făcea subiectul spectacolului televizat  
pentru care se deplasaseră până aici.

Pet, Charlie, Andy şi Lon formau a patra echipă de  
operatori.

* E grozavă! îi luă apărarea vedetei unul dintre  
  băieţii din echipa de sunet. Crezi că se va supăra dacă  
  îi voi cere un autograf? Am toate albumele ei.
* Eu unul nu i-aş cere nimic până când nu ter-  
  minăm de filmat marele spectacol, îl sfătui Andy.
* Ai mai lucrat cu ea, nu-i aşa? îl întrebă cineva.
* La o decernare de premii în urmă cu câţiva ani,  
  recunoscu Andy. Nu avea decât de cântat un cântec şi  
  de prezentat un premiu, vreo cinci minute din tot  
  spectacolul, dar pretenţiile ei au creat un adevărat  
  haos. Am mai văzut vedete năzuroase, dar Ruby Gale  
  le întrece pe toate, este o căţea! Aşa că nu ar trebui să  
  presupuneţi că va fi uşor.
* Dane o poate ţine în frâu, insistă un electrician.

O grimasă strâmbă gura lui Pet.

* Dane Kingston în persoană va fi prezent. Am  
  înţeles că această producţie va purta dubla lui  
  semnătură: de producător şi de regizor.
* Credeam că Sid Lawrence este regizorul, zise un  
  şef de echipă neîncrezător.



* Sid este doar regizor secund, spuse Andy. Când  
  eşti Ruby Gale poţi avea pretenţia să ai cel mai bun  
  regizor, şi să-l şi obţii.
* Dane a acceptat probabil şi ca să-şi protejeze  
  investiţia, sugeră Charlie. In fond spectacolul ăsta îl  
  costă o avere. Pariez că vrea să se asigure că bugetul  
  nu este depăşit.
* Şi pariez că-şi va recupera averea şi încă o dată  
  pe atât după difuzarea spectacolului! spuse unul din-  
  tre cei de la masă, cu evidentă ranchiună.
* Sunt de acord că dacă vine o face ca să-şi apere  
  interesele, zise Pet sec. Banii şi pe Ruby Gale.
* Ce vrei să spui? Joe Willis, unul dintre maiştrii  
  de lumini, şi veteranul grupului, se încruntă auzind  
  comentariul ei.
* Dane Kingston şi Ruby Gale formează, după  
  spusele ziarelor, un subiect fierbinte. Se pare că au o  
  aventură. Pet spuse asta cu o undă de sarcasm în glas.  
  Bătu cu pachetul de ţigări în colţul mesei şi scoase o  
  ţigară. Atent ca întotdeauna, Lon îi întinse bricheta  
  aprinsă.
* Unii spun că a curtat-o doar ca s-o facă să sem-  
  neze contractul, adăugă cineva.
* Are talent, dar dacă spui că este o căţea, i se  
  adresă Pet lui Andy, atunci este perechea potrivită  
  pentru Dane Kingston.



* Ce ai cu Dane Kingston? întrebă Andy amuzat.  
  întotdeauna am crezut că voi, femeile, sunteti moarte  
  după el. Cel puţin nevastă-mea spune că-i un bărbat al  
  naibii de frumos. Şi eu sunt convins că ştie să apre-  
  cieze un lucru bun - doar s-a măritat cu mine.

Gluma avu efectul scontat: toţi izbucniră în râs.  
Conversatia şi-ar fi urmat cursul, dar simpla pomenire  
a numelui lui Dane Kingston o făcu să rămână în sus-  
pensie. Pet ştia că tensiunea şi curiozitatea nu vor  
dispărea pănă când ea nu vorbeşte. Şi dacă s-ar fi  
încăpăţânat să tacă, le-ar fi permis să ghicească cât de  
adâncă e rana.

* Nu mă îndoiesc că Dane Kingston poate fi fer-  
  mecător, dacă are chef, zise ea, stingând cu un gest  
  apăsat ţigara în scrumieră.
* Să sperăm că-şi va folosi tot farmecul ca s-o  
  binedispună pe „steaua“ noastră, şi că nu vom fi  
  nevoiţi să avem de-a face cu ieşirile ei temperamen-  
  tale, spuse Andy sec. Altminteri vom avea nişte zile de  
  coşmar.
* Cine spune că n-o să le avem oricum, datorită  
  lui Dane Kingston? nu se putu abţine Pet.
* Ce naiba ţi-a făcut Dane Kingston? întrebă  
  Charlie, privind-o încruntat. Toată lumea spune că-i  
  un tip de treabă.



* Dane Kingston? ridică ea o sprânceană  
  întrebător, ca şi cum nu-i venea să-şi creadă urechilor.
* N-ai auzit povestea lor? zise Lon zâmbind larg.

Doar câţiva membri ai echipei dădură din cap afir-  
mativ. Ceilalţi aşteptau curioşi. Cei ce o cunoşteau pe  
Pet ştiau şi că este o bună colegă, cu care e plăcut să  
lucrezi. Şi dacă ea avea un cui împotriva producătoru-  
lui Dane Kingston, toţi voiau să ştie de ce.

* Nu-mi amintesc ca tu să fi lucrat vreodată la vreo  
  emisiune produsă direct de el, spuse Andy contrariat.
* Nici n-am lucrat, admise Pet înţepată.
* Nu, dar îţi aminteşti seria de spectacole de  
  varietăţi produsă de Dane anul trecut? sări Lon, care  
  era gata să spună povestea. Pet a lucrat la unul dintre  
  ele, ultimul. Şi chiar la ultimul s-au întâmplat toate  
  belelele: întârzieri, tot tacâmul. Bugetul fusese cu  
  mult depăşit. Se punea chiar problema dacă vom reuşi  
  să terminăm la data limită, pentru ca spectacolul să  
  poată intra pe post la termenul stabilit. Când zvonul a  
  ajuns până la Dane, el a luat frâul în mâini.
* Da, îmi amintesc, spuse cineva. A concediat regi-  
  zorul... şi încă multe alte capete din conducere au  
  căzut. Şi a terminat chiar el seria, regizând ultimul  
  spectacol.



* Da, aşa a fost, aprobă Lon. Sigur, pe atunci  
  umbla zvonul că va veni personal să vadă ce se intâm-  
  plă, dar nimeni nu ştia când. Acum vorbeam despre el,  
  şi în minutul următor el era acolo. Era tare cald în ziua  
  aia. Şi aerul condiţionat se stricase, nu? o intrebă el pe  
  Pet.
* Făcea prea mult zgomot şi au hotărât să-l  
  oprească, explică ea indiferentă.
* Exact, îşi aminti Lon. Oricum, omul vine, şi care-i  
  primul lucru pe care-l vede? Pe Pet a noastră într-o  
  pereche de pantaloni scurţi şi o bluză de culoare roşie.  
  Eram între o secvenţă şi alta şi Pet stătea la coadă cu  
  camera pe umăr, să-i vină rândul. Sigur nimeni nu s-a  
  gândit să-i spună lui Dane că există o femeie în echipa  
  de operatori, aşa că el a crezut că e iubita vreunuia  
  dintre băieţi. Şi-a pierdut cumpătul şi a admonestat-o  
  că se joacă cu un aparat scump. Ştiai cine este, Pet? îşi  
  întrerupse Lon povestirea şi se întoarse spre ea.
* Nu. Nu mă interesa în mod deosebit.
* Asta e clar! râse el. Nimeni nu îndrăznea să-l  
  oprească şi să-i spună cine e Pet, continuă Lon. Aşa că  
  în cele din urmă o făcu chiar ea; ţipând la el să mai  
  tacă odată. S-a făcut atât de linişte pe platou că ai fi  
  putut auzi musca zburând. Pe urmă Pet a început să-şi  
  recite CV-ul şi a sfârşit prin a-i spune că din cauza



unor idioţi ca el, care nu-şi cunosc meseria, specta-  
colul s-a împotmolit. A, da, şi i-a mai şi sugerat să se care!

Izbucniră câteva râsete timide. Cele mai multe  
priviri erau admirative. Dar ea ştia că reacţionase astfel  
mai mult din instinct, pentru că altminteri se simţise  
teribil de intimidată de bărbatul acela înalt care o  
luase la rost.

* Şi Dane cum a reactionat? întrebă Joe Willis  
  zâmbind.
* Am crezut că o s-o lovească, zise Lon clătinând  
  din cap. I-a dat un ultimatum: fie îşi ia salariul pe ulti-  
  ma săptămână şi este liberă, fie schimbă pantalonii  
  scurţi şi bluza cu nişte haine mai respectabile.
* Ce-ai făcut, Pet?

întrebarea fu pusă de unul dintre cei mai tineri  
membri ai echipei.

* încă mai lucrez pentru Kingston Productions,  
  nu? Mi-am schimbat hainele. Ţâfnoasă, stinse ţigara în  
  scrumieră.
* Mie mi se pare că a fost o greşeală firească,  
  spuse Andy, după ce se gândi câteva clipe. Doar nu  
  mai eşti supărată pe el pentru asta?

Pet mai avusese parte de prejudecăţi şi înainte de  
întâmplarea asta, dar trecuse peste ele cu uşurinţă.  
Felul în care o tratase Dane Kingston nu putea însă  
să-l uite sau să-l ierte cu aceeaşi uşurinţă.



* Dane Kingston este o brută îngustă la minte,  
  zise ea hotărât.
* Pet! Charlie încercă s-o avertizeze cu un semn  
  discret.
* Nu. O să spun tot ce cred. Nu-mi place, nu mi-a  
  plăcut niciodată şi n-o să-mi placă nici pe viitor, con-  
  tinuă ea cu tărie. Dacă ar fi aici i-aş spune-o în faţă!
* Atunci ar fi bine să te întorci! sugeră o voce  
  glacială.

Fiori reci îi coborâră de-a lungul spatelui. Pet  
întoarse capul încet, privirea oprindu-i-se într-o  
cataramă aurie de la cureaua unei perechi de pan-  
taloni. Bărbatul stătea chiar în spatele scaunului ei.  
Ridică privirea şi îi întâlni ochii căprui, care o fixau.

îşi putea auzi bătăile inimii. Pentru că ea stătea jos,  
el părea şi mai înalt, şi mai agresiv. Probabil că dacă nu  
s-ar fi simţit atât de ameninţată ar fi putut observa că  
este într-adevăr un bărbat atrăgător. Avea părul negru,  
des, cu un aspect ciufulit datorită cârlionţilor care  
refuzau să ia forma unei tunsori clasice. Forţa pe care  
el o degaja o intimida prea tare ca să-şi mai permită să  
se simtă atrasă de el.

* Cred că este un proverb care spune că cei care  
  trag cu urechea n-aud vorbe de aur despre ei înşişi,  
  domnule Kingston.



Atmosfera din jurul celor două mese devenise atât  
de tensionată încât părea palpabilă. Lon se foi neli-  
niştit în scaun lângă Pet. Ea continua să-şi ducă bătălia  
tăcută cu Dane Kingston, refuzând să fie prima care  
lasă ochii în jos. Dar fiecare secundă era din ce în ce  
mai greu de suportat, Dane Kingston privind-o în ochi  
neîndurător. Andy îşi drese glasul.

* Ăă... de ce nu beţi o bere cu noi, domnule  
  Kingston? Am putea să mai facem loc unui scaun aici.
* Mi l-ar putea ceda domnişoara Wallis pe al ei,  
  zise Dane. Sunt sigur că e obosită şi doreşte să se  
  odihnească.
* îmi pare rău să vă dezamăgesc, dar nu sunt  
  obosită, îl înfruntă ea. Şi nu intenţionez să vă cedez  
  scaunul meu. în plus, nici nu mi-am terminat berea.  
  Avu astfel motiv să-şi întoarcă privirea spre masă.
* Luaţi scaunul meu, domnule Kingston, spuse  
  unul dintre băieţi în timp ce se ridica.
* Nu te deranja. Nu stau, refuză Dane. Am venit  
  doar să vă reamintesc că începem să pregătim echipa-  
  mentul mâine dimineaţă la şase. Ar fi mai bine să  
  puneţi capăt petrecerii şi să mergeţi să vă odihniţi.

Cuvintele lui fură întâmpinate cu câteva  
strâmbături şi mormăieli dar sfatul fu luat in serios.  
Mai puţin de Pet, care simţea că ştie şi singură când e  
cazul să meargă la culcare.



* Noapte bună! zise Dane adresându-se tuturor.  
  Nu uitaţi, mâine dimineaţă trebuie să fiţi în formă.
* Da, şefu’.
* în regulă!
* Noapte bună.

Băieţii îi răspunseră în cor.

Uşurată că în sfârşit poate respira fără privirea lui în  
ceafă, Pet spuse:

* Mă simt ca în adolescenţă. Credeţi că o să treacă  
  să ne verifice şi înainte de-a adormi, ca să se asigure că  
  suntem bine înveliţi?
* Ai vrea să o fac, domnişoară Wallis?

Ea se întoarse repede şi văzu că el este doar la  
câţiva paşi de ea, aşa că auzise totul. îi venea să ţipe,  
dar se abţinu.

* Nu, mulţumesc, zise ea strângând din dinţi.
* Dacă te răzgândeşti, dă-mi de ştire, glumi el, dar  
  expresia îi rămase serioasă.

De data asta Pet aşteptă până când îl văzu ieşind  
din hotel.

* O cauţi cu lumânarea, murmură Charlie.
* Are o atitudine nepotrivită, zise ea oftând.
* Am observat, răspunse el sec.

Dane obţinuse cu apariţia lui efectul scontat.  
Cheful de petrecere dispăruse. Toţi îşi dădeau paharul



peste cap şi-şi stingeau ţigările. Deşi nu avea chef să  
asculte de Dane Kingston, Pet fu nevoită s-o facă. Se  
ridică o dată cu ceilalţi şi se îndreptă spre lift.

* Cred că e plăcut să ai o cameră doar pentru tine,  
  remarcă Charlie. Eu împart camera cu Andy şi el  
  sforăie ca un marfar.
* Aşteaptă să vezi ce înseamnă să împarţi baia cu  
  Lon, zise Joe râzând. îi ia o oră să-şi aranjeze părul  
  dimineaţa.

Când ajunseră la etajul lor Pet o luă la stânga în  
timp ce toţi ceilalţi o luară la dreapta.

* Noapte bună, băieţi, zise ea.
* Hei, unde te duci? intrebă Lon.
* Camera mea e în partea asta.
* De ce tu ai camera acolo şi noi toţi în partea  
  cealaltă? întrebă el.

Ea ridică din umeri cu indiferenţă.

* Probabil în partea asta sunt camerele cu un pat,  
  răspunse.

îşi pusese şi ea întrebarea când veniseră, dar nu i se  
păruse important.

* Noapte bună, Lon.
* Stai. Te conduc. Se grăbi s-o ajungă din urmă.  
  Era la fel de înalt ca şi ea. O luă de mijloc şi îi zâmbi ca  
  o pisică jucăuşă.



* Mă descurc, Lon, zise ea îndepărtându-i mâna.  
  Nu trebuie să mă conduci, n-o să mă rătăcesc.
* Vreau doar să mă asigur că ajungi cu bine, zise  
  el, ofensat că ea se gândise la altceva.
* Mulţumesc. Noapte bună, zise ea hotărâtă şi se  
  îndepărtă.

El stătu indecis câteva secunde, apoi se întoarse şi  
dispăru în întunericul holului.

Camera lui Pet era mică. Avea doar un pat de o per-  
soană, un scaun de culoarea parchetului şi un dulap  
pentru haine, acoperit pe o parte cu o oglindă. Pe un  
suport agăţat în tavan era un televizor mic. Dar baia  
avea dimensiuni normale. Aruncându-şi pantofii din  
picioare şi cheile pe pat, Pet începu să se dezbrace. Se  
răzgândi însă şi-şi scoase ţigările din geantă. îşi aprinse  
una şi se aşeză pe scaun. începuse această producţie  
cu stângul. Dacă şi-ar fi ţinut gura şi n-ar fi strigat în  
gura mare ce crede despre Dane Kingston, lucrurile ar  
fi stat mai bine. Probabil că el uitase incidentul de anul  
trecut. Acum ea i-l reamintise.

Nu îi plăcea. Dar asta nu însemna că trebuie să i-o  
şi spună. Dacă nu-ţi place o persoană, încerci s-o  
ocoleşti, nu îi declari război. Exact asta făcuse ea. îi  
declarase război şefului.



îi scăpă un oftat. Nu era aşa de obicei, ci dim-  
potrivă, era o persoană temperată şi cu simţul măsurii.  
Cum reuşea Dane Kingston s-o facă să devină atât de  
agresivă?

Totuşi nu avea rost să rămână trează din pricina  
asta toată noaptea. Stinse ţigara şi începu să se  
dezbrace. Dar înainte să apuce să-şi scoată bluza kaki,  
un ciocănit în uşă o opri.

* Cine e? întrebă Pet.
* Dane Kingston.

Nu crezu nici măcar pentru o secundă că este el.  
Câţiva membri ai echipei aveau un ciudat simţ al  
umorului. Nu avea chef de ei acum.

* Bine, pleacă.

Dar persoana de dincolo de uşă bătu din nou. Vru  
să-i strige că n-are chef de glume, dar se răzgândi. O să  
le-o plătească cu aceeaşi monedă.

* Imediat! zise în timp ce se pregătea. îşi mai  
  descheie doi nasturi la bluză şi cu un zâmbet provoca-  
  tor, deschise.
* Ai venit să mă înveleşti, Dane? murmură ea.

Dar chiar Dane Kingston stătea în faţa uşii.



***Capitolul 2***

Pet înmărmuri. Mâinile nu reuşeau să strângă mai  
repede bluza în jurul corpului.

Dane o măsura din cap până-n picioare. Pet  
reuşi să-şi revină cu greu . Roşi până-n albul  
ochilor, conştientă de poziţia jenantă în care fusese  
prinsă.

* Credeam că este unul dintre băieţi, încercă ea să  
  se apere.
* Obişnuiesc să vină să te învelească? zise el, fără  
  urmă de veselie în glas, ca şi cum n-ar fi glumit.

Pet se înfurie.

* Dacă pentru asta aţi venit, ei bine, nu sunt nici  
  amuzată, nici interesată.

Se dădu un pas înapoi ca să-i poată trânti uşa în nas.  
Cu o mână sigură, Dane o opri. Pet se înverşună şi se



propti în uşă. Realizând însă cât de ridicol arată, lăsă  
uşa şi îi bară doar drumul în cameră, stând în faţa lui.

* Ce vrei? răbufni ea.
* Să vorbim, zise el serios, lăsând să se înţeleagă  
  că nu era vorba despre ceva personal.
* Mi-ai vorbit. Acum te rog să pleci. Sunt obosită.

îşi încheie repede nasturii la bluză.

* Aşa cum ai spus mai devreme, mâine avem o zi  
  grea.
* Nu durează decât un minut, insistă el, brusc  
  binevoitor. Mă laşi să intru sau vorbim pe hol, unde ne  
  poate auzi toată lumea.
* Nu-ţi e teamă că te-ar putea vedea cineva intrând  
  în camera mea la o asemenea oră?
* Nu m-ar putea vedea cineva cunoscut. Ceilalţi  
  au camerele în partea cealaltă a holului, răspunse  
  Dane amuzat. Aşa că nu trebuie să te temi pentru  
  reputaţia ta.

Lua-l-ar naiba! O făcea să pară o adolescentă  
imatură.

* Mă gândeam la reputaţia ta, zise ea.

îi făcu loc să intre.

* Ce vrei să-mi spui? trecu ea la subiect.
* în seara asta... începu el, dar se opri. întotdeau-  
  na laşi ţigara aprinsă în scrumieră? Nu ştii că-i un  
  obicei periculos?



* Doar când bate cineva pe neaşteptate la uşă-n  
  miez de noapte. Sau preferai să-ţi răspund cu ţigara  
  în gură? Mama mi-a zis că nu-i frumos pentru o  
  doamnă.
* Şi crezi că-i frumos pentru o doamnă să stea sin-  
  gură în compania a doisprezece bărbaţi?

Pet îl privi uimită, observând dezgustul de pe  
chipul lui.

Deşi era înaltă, Dane Kingston era totuşi mai înalt.  
Rar i se întâmpla să privească în sus la cineva, dar era  
şi mai enervant că acum acel cineva era el.

* Nu văd de ce te priveşte, îi spuse Pet.
* Ar trebui să întelegi, veni răspunsul lui.
* Sunt colegii mei. Cei mai mulţi căsătoriţi şi cu  
  familie. Joe Willis e bunic. De ce e aşa o crimă să stau  
  cu ei la o bere?
* Trebuie să-ţi explic, domnişoară Wallis, cât de  
  deplasată este prezenţa ta printre ei? Ochii i se îngus-  
  tară, privind-o tăios. Dacă-ţi pasă de reputaţia dumi-  
  tale ar trebui să renunţi la astfel de obiceiuri.

Pet era uimită şi furioasă.

* Şi ce ar trebui să fac când suntem liberi? Să stau  
  singură în camera mea în timp ce ei se relaxează în  
  hol? Dacă asta voiai să-mi spui, renunţă. Iar eu, dacă  
  voi dori să beau o bere cu băieţii, o voi face.



* în caz că nu te-ai mai uitat în oglindă în ultima  
  vreme, zise el apucând-o de braţ şi postând-o în faţa  
  oglinzii, tu nu eşti unul dintre băieţi.

Dar nu se văzu doar pe sine în reflexia argintie.  
Alături de ea era un bărbat atrăgător, cu atât mai  
atrăgător cu cât era furios. Pet îşi trase mâna şi se dădu  
un pas înapoi. întotdeauna fusese stăpână pe sine, iar  
slăbiciunea pe care o simţea acum îi era străină şi  
aproape că o speria.

* Ce aşteptaţi de la mine, reveni ea la tonul pro-  
  tocolar, să mă claustrez în următoarele săptămâni, cât  
  va dura această producţie? Nu sunt o călugăriţă. îmi  
  place să râd şi îmi place compania oamenilor... Brusc  
  se opri, străfulgerată de o idee. De asta camera mea e  
  separată de a băieţilor? A fost ideea ta? Sau e în partea  
  asta pentru că e o cameră cu un pat?
* Atunci când s-au făcut rezervările s-a ţinut cont  
  că eşti singura femeie din grup, admise el. Nu părea  
  potrivit să laşi o femeie singură să fie vecină de cameră  
  cu o duzină de bărbaţi.
* Dar astfel m-ai separat de colegii mei! zise ea,  
  prea furioasă ca să mai aprecieze gestul.
* Da.
* Şi ar trebui să-ţi fiu recunoscătoare pentru asta?  
  Ai idee cât de greu a fost să devin de-a lor? Să fiu  
  tratată ca egala lor? Iar acum sunt în altă aripă a



hotelului. Spui că nu ar trebui să-mi petrec timpul  
liber în compania lor? Ce altceva mai vrei? Să mănânc  
singură, la o masă separată?

* înţeleg că nu te-ar fi deranjat să împarţi camera  
  cu unul dintre băieţi, insinuă Dane.
* Următorul lucru pe care o să-l spui este că nu aş  
  fi în siguranţă în aceeaşi cameră cu Joe Willis. Pentru  
  Dumnezeu, e bunic! Făcu un pas spre el. Ar putea  
  chiar să-mi fie mie bunic. Distanţa dintre ei devenise  
  prea mică, dar ea continuă dipreţuitoare: Nu ai o  
  părere prea bună despre cei de acelaşi sex.

Dane o apucă de braţ şi o trase spre el.

* Eşti o femeie atrăgătoare. Şi orice bărbat,  
  indiferent de vârstă, căsătorit sau nu, ar avea un  
  anume gen de idee dacă ar împărţi camera cu tine. Sau  
  nu ştii asta?
* O ştiu. N-am vrut să spun că aş accepta să împart  
  camera cu unul dintre băieţi, doar să subliniez că e  
  deplasat să mă trimiţi în partea cealaltă a hotelului.

Sună telefonul. Din reflex, Dane ridică receptorul  
şi răspunse. Abia apucă să spună „Alo“ când Pet îl  
apucă de mână.

* Dă-mi-l! Cine te crezi ca să răspunzi la telefonul  
  meu? îl apostrofă ea.

La capătul celălalt vocea lui Lon Baxter părea  
confuză.



* Pet? întrebă Lon. Ce face Dane Kingston în  
  camera ta?
* îmi ţine morală. Lecţia numărul unu: despre  
  comportamentul adecvat în societate al tinerelor  
  femei, zise ea iritată. Ce vrei, Lon?
* Mă întrebam... se fâstâci Lon auzind-o vorbind  
  astfel. Voiam să te intreb dacă nu vrei să luăm micul  
  dejun împreună.
* Sigur, aprobă Pet neţinând seama de reco-  
  mandările lui Dane Kingston. La ce oră? continuă ea.  
  Cinci e prea devreme? Trebuie să fim la Garden State  
  Arts la ora şase.
* Da, la cinci e bine, aprobă Lon.
* Noapte bună, Lon, încheie ea conversaţia.

Oftă în timp ce puse receptorul în furcă. Toate

întrebările pe care Lon se abţinuse să le pună în seara  
asta le va pune mâine la prima oră. Totul avea o expli-  
caţie. Dar în ce măsură Lon o va crede? întorcându-se  
dădu cu ochii de Dane Kingston, care o privea fix.

* Probleme? întrebă el, fără să simtă nevoia să-şi  
  ceară scuze pentru că le provocase.
* Mă descurc.
* Aşadar eşti hotărâtă să nu-mi asculţi sfatul.
* în legătură cu comportamentul meu faţă de  
  colegi? Da, sunt hotărâtă să nu-l ascult, trânti ea. Noi  
  doi avem păreri diferite. Crezi că arăt ca o târfă sin-



gură, într-un bar, înconjurată de atâţia bărbaţi; ca în  
seara asta. Dar cu cât sunt mai mulţi, cu atât sunt mai  
în siguranţă. înainte de venirea ta aici nici în vis n-aş fi  
acceptat invitaţia lui Lon de a lua micul dejun în doi.  
Am făcut-o doar ca să te irit.

* E un motiv stupid! zise el cu o grimasă.
* Cred şi eu că e un motiv stupid! Nu pot să fiu  
  prietenoasă doar cu câţiva dintre ei, pentru că aş crea  
  false idei. Şi restul grupului ar crede că sunt pri-  
  etenoasă doar cu cei cu care aş vrea să am o relaţie,  
  sau mai ştiu eu ce aventură. Am ajuns cu greu până la  
  ceea ce am acum: prietenia lor sinceră. De ce trebuia  
  să te amesteci? Nu ţi-a cerut-o nimeni.
* Nu am nevoie de aprobarea nimănui ca să mă  
  amestec. Asta e compania mea, şi spectacolul ăsta e  
  producţie proprie, cum bine ştii. Iar când filmez  
  departe de casă, devin responsabil chiar şi de viata  
  personală a membrilor echipei, şi tu faci parte din  
  echipă. Nu cred că e un pas înţelept să aduci pe pla-  
  tou o femeie ca tine, când restul echipei e formată din  
  bărbaţi departe de soţiile lor. Şi chiar din prima seară  
  te văd cu ei la bar, bând cot la cot cu ei.

Pet era roşie de furie.

* Presimt că nu meriţi tot necazul pe care o să-l  
  aduci! încheie el.



* Aha, deci despre asta e vorba! sări ea. Vrei să mă  
  concediezi, şi cauţi motive. Sau poate o să-mi faci  
  atâtea figuri pe platou până când mă determini să-mi  
  dau demisia.
* Dacă nu ai fi fost un profesionist de primă mână,  
  zburai de mult, zise Dane sec. Dar dacă din cauza ta  
  apar discuţii între membrii echipei, o să dispari de aici  
  cu viteza luminii.
* Atunci stai departe de viaţa mea personală şi nu  
  vor exista probleme! strigă ea, gesticulând. Poţi să-mi  
  spui ce să fac pe platou, dar nu în afara lui.
* La câte producţii departe de casă ai mai partici-  
  pat? întrebă el.
* Am mai fost la filmări care durau două-trei zile,  
  zise ea, încercând să răspundă.
* Câţi ani ai?
* Douăzeci şi şase.
* Sunt mai bătrân cu opt ani. Şi am văzut destui  
  bărbaţi fericiţi în căsnicie care se purtau ca nişte  
  neghiobi departe de soţie şi în preajma unei femei  
  frumoase. De ce crezi că echipa de cântăreţe şi  
  dansatoare care o acompaniază pe Gale nu este cazată  
  în acelaşi hotel cu voi?

Pet ridică din umeri.

* Am crezut că stau la un hotel mai luxos, potrivit  
  pretenţiilor lor.



* E şi ăsta un motiv, aprobă el zâmbind. Dar mai  
  important, redeveni Dane serios, este că astfel nu le  
  dau posibilitatea să-mi zăpăcească echipa după  
  filmări. Şi dacă nu ar fi fost nepractic, tot acolo ai fi  
  stat şi tu.

Iritarea lui era vădită. Se întoarse să plece, dar se  
opri şi îndreptând un deget spre ea zise:

* Să-ţi fie clar: la prima problemă pe care o  
  cauzezi, ai zburat!

Pet strânse pumnii, şi strigă în urma lui:

* Şi tu aminteşte-ţi ce ţi-am spus!

Dar era prea târziu. Dane trăsese uşa după el. Şi  
chiar dacă ar fi auzit-o, nu i-ar fi păsat.

Necăjită, Pet se aşeză pe marginea patului. Se lăsă  
pe spate şi rămase cu privirea în tavan. Trebuia să  
înveţe să se stăpânească în preajma lui Dane Kingston.  
în fond era şeful ei. Şeful companiei, de fapt. De ce  
nu-şi amintise asta la timp în loc să fie atât de volun-  
tară? Neputând răspunde, Pet se hotărî să se culce.

A doua zi dimineaţa Pet întârzie intenţionat la întâl-  
nirea cu Lon de la micul dejun. Purta aceleaşi haine  
cazone şi-şi împletise părul în coadă. Nu erau multe  
femei care să-şi permită o asemenea ţinută; datorită



siluetei sale şi trăsăturilor regulate, Pet era una dintre  
fericite. Ar fi putut purta şi un sac, fără să piardă din  
feminitate.

După cum sperase, şi alţi membri ai echipei  
veniseră să ia micul dejun şi se aşezaseră la masa lui  
Lon. Pet se aşeză pe scaunul rămas liber.

* Mi-ai păstrat un loc. Mulţumesc, spuse ea  
  intenţionat, ca să fie limpede că acceptase invitaţia  
  lui doar colegial. Bună dimineaţa, zise apoi tutu-  
  ror.

îi răspunseră toţi în cor, dar Pet observă privirile  
curioase aţintite asupra ei.

* Mai este cafea în ibric? întrebă Pet. îşi turnă o  
  ceaşcă de cafea.
* Mai e o ceaşcă? întrebă Charlie Sutton.
* Cam o jumătate de ceaşcă, zise Pet, după ce se  
  uită în vas.

Chelneriţa veni să-i ia comanda.

* E cam târziu, zise Pet nehotărâtă. Pâine prăjită şi  
  suc de portocale, comandă ea.
* Şi mai aduceţi cafea, spuse Charlie.

Pet se lăsă pe speteaza scaunului şi-şi privi colegii.  
Era într-adevăr foarte devreme, înainte de şase  
dimineaţa, dar tăcerea lor nu se datora faptului că  
erau somnoroşi.



* Ei, hai, băieţi, zise ea, nu mă întreabă nici unul  
  din voi ce făcea Dane Kingston astă-noapte în camera  
  mea? O să înghiţiţi cu noduri, din cauza curiozităţii, îi  
  tachină ea.

Repetase îndelung replica asta, şi era mulţumită de  
cum ieşise: degajată şi naturală.

* Asta-i Pet a noastră, spuse Joe Willis zâmbind,  
  directă şi sinceră.
* Spuneai că a venit să-ţi facă morală, spuse Lon  
  sceptic.
* Da, începu Pet cu o grimasă, a continuat ce înce-  
  puse, atâta doar că de data asta n-a mai fost vorba  
  despre felul în care mă îmbrac, ci despre felul cum mă  
  port. Crede că o doamnă n-ar trebui să bea o bere  
  seara cu voi, băieţi, şi se aşteaptă să am un rol mai...  
  decorativ.
* De acum înainte o să avem grijă ca cea mai tare  
  băutură alcoolică pe care o comanzi să fie lichiorul,  
  glumi Joe Willis. Asta bea o doamnă, nu?
* Nu, nu. El spunea că nu ar trebui să stau cu voi  
  deloc, zise Pet dând ochii peste cap. S-ar părea că  
  sunteţi o influenţă nefastă pentru o minte tânără ca a  
  mea.

Pet îşi dădea silinţa să facă din toată povestea o  
glumă.



* Da, suntem o turmă de păcătoşi, glumi şi Charlie.
* Şi ce i-ai răspuns lui Dane? întrebă Lon amuzat,  
  acceptând în sfârşit explicaţia ei.
* Tu ce crezi? I-am spus să-şi vadă de treburile lui,  
  declară ea cu emfază.

Răspunsul îi fu aprobat de către ceilalţi, cu încu-  
rajări. Pet era mulţumită că nu pomenise nimic despre  
ameninţările lui Dane, în cazul în care ea ar fi fost  
motiv de ceartă între băieţi. Acum erau de partea ei, şi  
era mai bine să nu pomenească un lucru care le-ar fi  
dat de gândit.

Claude Rawlins, regizorul de platou, se opri la  
masa lor şi schimbară subiectul, cu unul de mai larg  
interes: programul zilei.

* După ce terminăm de filmat aici, la Garden Arts  
  Center, unde mergem? întrebă Pet. Am înţeles că ideea  
  de bază a spectacolului este s-o arătăm pe Ruby cântând  
  în cele mai diverse locuri: pe scenă, într-un cazinou etc.
* Aşa e, aprobă Claude. De aici plecăm la Basto  
  Village pentru nişte filmări în aer liber, şi apoi la  
  Atlantic City unde va cânta într-un cazinou.
* Vom bate statul New Jersey în lung şi-n lat, nu-i  
  aşa? remarcă Lon, fără entuziasm.
* Ce vrei? în statul ăsta s-a născut şi a crescut. Şi  
  va fi o noutate pentru spectatori care au tot văzut  
  Madison Square Garden şi Las Vegas-ul prin filme.



* Da, ai dreptate, spuse Pet. Mi se pare o idee bună.
* Cred şi eu, o tachină Charlie. Doar şi tu eşti tot  
  din New Jersey, nu?

Pet aprobă dând din cap.

* E normal ca spectacolul să se desfăşoare în New  
  Jersey. Doar se spune că Ruby Gale este ultima Jersey  
  Lilly.
* Lillie Langtry a fost prima cântăreaţă alintată cu  
  numele ăsta, nu? întrebă Pet.
* Da, deşi era englezoaică. Iar acum avem o amer-  
  icancă. Cel puţin asta e imaginea pe care vor să o  
  vândă.

Claude se uită la ceas.

* Ar fi bine să vă beţi cafeaua, băieţi, e timpul să  
  plecăm.

Pet îşi termină felia de pâine, sorbi ultima gură de  
cafea şi se ridică o dată cu ceilalţi.

Era mulţumită că băieţii o crezuseră şi lucrurile  
intraseră pe făgaşul obişnuit.

Opt dintre ei se înghesuiră în rulota lui Charlie ca  
să meargă împreună spre Garden State Arts Center.

Când ajunseră, Charlie parcă în spatele clădirii,  
unde erau şi celelalte maşini ale echipei, şi carul TV.  
Câţiva membri ai echipei erau deja acolo.

Dane Kingston cobora din car când Pet coborî din  
rulota lui Charlie, împreună cu ceilalţi băieţi. O văzu



imediat şi îi aruncă o privire supărată de parcă ar fi fost  
în întârziere şi ea era vinovată de asta. Pet se uită  
repede la ceas. Erau de fapt cu câteva minute.

Dar nu avea timp să se gândească la Dane Kingston  
acum. Echipamentul trebuia montat pe platou şi veri-  
ficat. Toată lumea se apucase de treabă. Pet, Lon,  
Charlie şi Andy Turner intrară în clădire ca să vadă cu  
exactitate locul de amplasare a camerelor de luat  
vederi.

Aveau patru camere de luat vederi fixe. Una urma  
să fie păstrată ca rezervă, în cazul unei defecţiuni a  
celorlalte. Lui Pet îi reveni camera doi, care urma să  
acopere scena din faţă. Andy era la camera unu, în  
dreapta ei, iar Charlie la camera trei, în stânga. Lon  
primise o cameră mobilă, care îi permitea să filmeze  
din diverse unghiuri, şi chiar să urmărească vedeta în  
culise.

Prima comandă primită spunea că trebuie să ridice  
nivelul platformei pe care urma să fie fixată camera,  
astfel încât aceasta să fie mai sus decât scena. Lucrau  
împreună, ajutându-se unul pe celălalt. Pet lucra cot la  
cot cu ceilalţi, fără a face caz de faptul că munca era  
grea şi ea este femeie.

în acest timp ceilalţi membri din echipa de pro-  
ducţie îşi vedeau de treabă. Era un haos general, cu  
zeci de oameni într-un continuu du-te-vino.



De îndată ce terminară de ridicat platformele,  
aduseră camerele de luat vederi, bine împachetate în  
cutii mari de metal, pentru a le feri de şocuri. Nu era  
uşor pentru Pet să urce singură camera pe platformă dar  
de-a lungul anilor învăţase câteva şmecherii care com-  
pensau lipsa muşchilor. Niciodată nu ceruse ajutorul  
cuiva, şi nici nu i-ar fi trecut prin minte s-o facă. Iar dacă  
cineva s-ar fi oferit s-o ajute, l-ar fi refuzat pur şi simplu.

* Wallis, ce naiba crezi că faci? se auzi o voce în  
  spatele ei.

Fu nevoită să lase camera pe parchet ca să poată  
întoarce capul să vadă ce se întâmplase. Dane  
Kingston o privea, cu mâinile în şolduri. Era îmbrăcat  
ca toţi ceilalţi, în jeanşi şi tricou. Arăta tare bine în  
această ţinută sport, şi asta nu era de natură să-i  
uşureze lui Pet situaţia.

Dane i se adresă lui Charlie:

* Lasă camera unu şi treci şi monteaz-o pe asta,  
  spuse el cu un aer nerăbdător.
* Mă descurc şi singură, protestă Pet când văzu că  
  Charlie se îndreaptă spre ea.
* Nu mă interesează să aflu dacă poţi sau nu,  
  spuse Dane şi se întoarse pe călcâie.
* Nu e prima cameră pe care o montez. Sunt capa-  
  bilă s-o fac şi singură. N-am avut niciodată nevoie de  
  ajutor, insistă ea.

Dane se întoarse spre ea încruntat.



* O să te joci de-a Superwoman altă dată. Nu-ţi  
  permit să te joci cu echipamente de-o asemenea  
  valoare. Ai putea să o scapi, şi eu aş rămâne fără o  
  cameră de rezervă. Aşa că nu am timp şi răbdare pen-  
  tru prostioare de genul egalitatea între sexe. Nu eşti  
  destul de puternică să ridici camera aia, şi n-ai s-o faci.  
  E clar?

Pet îşi muşcă buzele şi-şi spuse de câteva ori, în  
gând, că este şeful ei, şeful cel mare, înainte de a  
răspunde.

* Foarte clar, domnule.
* Bine. Să nu fiu nevoit să îţi mai spun o dată.

Aşteptă la baza platformei până când Pet se dădu

jos şi-i făcu loc lui Charlie. Pet aşteptă să-l vadă plecat.

* Nu m-am considerat niciodată Superwoman,  
  murmură furioasă. Şi niciodată n-am cerut să fiu  
  tratată altfel doar pentru că sunt femeie.
* Admite, Pet, că e un pic cam grea pentru tine,  
  zise Charlie.
* Şi tu, Brutus? i-o întoarse ea sarcastic, dar  
  Charlie n-o auzi.



***Capitolul 3***

Pe la jumătatea dimineţii toate cele trei platforme  
erau ridicate. Una dintre camere era montată şi acum  
lucrau la montarea celei de-a doua.

* Pauză! strigă Claude. Cafea şi pateuri la rulote.
* Cele mai dulci cuvinte pe care le-ai spus vreo-  
  dată, zise Pet, şi sări de pe a doua platformă. N-am  
  mâncat decât două felii de pâine prăjită. Mor de  
  foame.
* Pe mine directionaţi-mă spre cafea, spuse Andy  
  în spatele ei. Sunt cu opt ceşti în urma raţiei mele nor-  
  male pentru o dimineaţă. Mi-a scăzut nivelul cofeinei  
  în sânge, glumi el.

O masă lungă fusese montată afară, lângă carul de  
emisie. Pet se aşeză la coadă.

După ce-şi luă o cafea se alătură grupului format



din Andy, Lon şi Charlie, şi împreună intrară în sală. Se  
aşezară lângă scenă; Pet urcă pe scenă, şi se aşeză con-  
fortabil pe margine, cu picioarele atârnate. Nu partici-  
pa la conversaţia lor, prea ocupată fiind să mănânce.  
După ce termină de mâncat rămase alături de ei,  
ascultând o explicaţie tehnică pe care o dădea Andy.  
Alţi membri ai echipei li se alăturară. Pet îşi bea  
cafeaua cu înghiţituri mici şi din când în când mai  
punea câte o întrebare când nu înţelegea ce spune  
Andy.

întinse mâna spre buzunarul unde îşi ţinea ţigările  
dar îşi aminti că le rătăcise pe undeva mai devreme.

* Are vreunul dintre voi o ţigară? Pe-ale mele le-am  
  pierdut.
* Poftim, îi oferi Lon.
* Mulţumesc. Cafeaua fără o ţigară e ca o friptură  
  fără sare, declară ea.
* Sau ca un pat fără o femeie, sugeră cineva.

Toată lumea râse, doar Pet zâmbi.

* S-ar părea că Pet nu e de acord, observă Lon.
* Nu. Am un ursuleţ pe care-l smotocesc noaptea,  
  glumi ea. Nu se plânge când mă doare capul.
* Şi te doare des capul? întrebă Charlie râzând.
* De când lucrez cu voi, băieţi, mai tot timpul,  
  răspunse ea serioasă.

Sorbi şi ultima inghiţitură de cafea.



* Mai vrei cafea, Pet? întrebă Andy.
* Aş mai vrea.
* Mă duc eu să-mi mai iau. N-are rost să mergem  
  amândoi, se oferi el.
* Dacă regina permite, curtea se retrage. Dane îşi  
  făcu apariţia lângă grupul lor, şi o privea dezaprobator.  
  Pauza s-a terminat, băieţi, să ne intoarcem la lucru.

îi răspunseră cu „Da, şefu’“ şi se îndepărtară. Pet  
rămase rigidă pe marginea scenei, cu picioarele  
atârnând. îl privea în ochi pe Dane. „Dacă regina per-  
mite ...“ Era furioasă. Până acum câteva clipe toată  
lumea ascultase explicaţia lui Andy. Iar Dane făcuse ca  
totul să pară o adunătură de bărbaţi la picioarele ei, în  
timp ce ea debitează inepţii. Era furioasă, dar se  
stăpâni. După ce ceilalţi plecară, Dane se apropie. Pet  
rămase nemişcată. Scena îi dădea avantajul de a-l privi  
de sus. Şi indiferent de ce îi va spune, ea n-o să-şi  
piardă cumpătul.

* Nu aveam supuşi... nu se putu abţine.

Dintr-o singură mişcare el o apucă de mijloc şi

săltând-o în aer o puse jos, în faţa lui. Pet nu avu timp  
să protesteze. El continuă s-o ţină de mijloc, de parcă  
ar fi ghicit că dacă îi dă drumul, ea se va îndepărta. Era  
forţată să rămână pe loc, atât de aproape de el încât  
corpurile aproape li se atingeau. Apropierea lui o  
sufoca.



* Nu poţi spune că nu erai centrul atenţiei, zise el.
* Poate în momentul în care ai apărut tu, dar nu  
  mai înainte. Privirea ei se plimba neliniştită de-a lun-  
  gul pieptului lui. Şi asta îi sporea starea de nelinişte.
* Erau adunaţi în jurul tău ca albinele în jurul  
  mierii, spuse el cu voce joasă.
* Nu-i adevărat! S-au adunat pe lângă scenă, pen-  
  tru că aveau ceva de care să se rezeme.
* Şi preferau să se rezeme de scenă în loc să stea  
  pe scaune, zise Dane arătând spre sală. în cazul în care  
  n-ai observat, sunt câteva sute de scaune în faţa scenei.
* De ce tot faci din ţânţar armăsar? şuieră ea. De  
  ce trebuie să cauţi motive vulgare în spatele unei sim-  
  ple discuţii?
* Vrei să mă asculţi, vrăjitoare cu limbă lungă?  
  Degetele lui se înfipseră în mijlocul ei. Dacă intenţia lui  
  fusese să-i capteze atenţia, reuşise. Ştiu mai bine, continuă  
  el, ce este în mintea unui bărbat când se află în preajma ta.
* A, da? Ce? îl provocă Pet.

Dane o privi amuzat.

* Oare cum arată goală şi cu părul despletit? Vrei  
  să continuu? Pentru că pot, spuse el privind-o insistent.
* Nu, răspunse Pet şocată. Nu ştia ce să creadă.  
  Vorbise de parcă astfel gândise el însuşi. Pentru câteva  
  secunde se lăsă în voia fanteziei, şi-şi imagină că Dane  
  este atras de ea.



* Poate că sunt şi bărbaţi care gândesc aşa, dar nu  
  Andy, Charlie sau ceilalţi. Ei mă cunosc.
* Lucrează cu tine. Asta nu înseamnă că uneori  
  mintea nu le zboară spre alte lucruri. Bărbaţii  
  depăşesc în mod obişnuit anumite limite. Probabil că  
  o fac şi femeile, dar ele n-o recunosc nici măcar faţă de  
  ele însele.
* Nu cred că sunt multe femei care să se  
  potrivească descrierii.
* Nu? Nu te-ai întrebat niciodată cum aş fi ca  
  amant?
* Nu. Pet îl îmbrânci. Lasă-mă acum să plec. Nu  
  pot sta toată ziua de vorbă cu tine, spuse ea supărată.
* Ti-e teamă că băieţii vor începe să se întrebe  
  dacă nu cumva altul e motivul pentru care eram în  
  camera ta astă-noapte? Altul decât cel spus de tine.
* N-ar face asta, răspunse ea, întorcând privirea  
  spre locul unde băieţii montau cealaltă cameră.  
  Observă că Andy o priveşte peste umăr.
* Dar le-ar plăcea să o facă! insistă Dane.
* Ei bine, nu mi-ar plăcea mie. Furioasă că o  
  pusese din nou într-un situaţie penibilă faţă de ceilalţi,  
  Pet se întoarse şi plecă. Coada ei flutură prin aer, şi  
  aproape îl lovi peste obraz.

Urcă dintr-o mişcare pe platformă. Ceilalţi tăceau.  
în cele din urmă, Andy sparse gheaţa.



* V-aţi certat?
* Dacă încerci să sugerezi că sunt atrasă de nami-  
  la aia cu muşchi, nu ne mai cunoaştem. Dacă nu mi-ar  
  fi fost şef, i-aş fi spus eu unde să se ducă. La naiba! M-a  
  acuzat că vă acaparez atenţia. Şi asta pentru că te-ai  
  oferit să-mi aduci cafeaua!
* Vrei să spui că-i vina mea? întrebă Andy  
  nedumerit. Doar o femeie putea raţiona aşa.
* Da. Şi a imaginaţiei lui prea bogate! zise ea  
  arătând spre Dane.
* Vrei să te ajut să-l găseşti? întrebă Lon.

Pet se întoarse spre el.

* Ce să găsesc? întrebă ea.
* E evident că ţi-ai pierdut cumpătul. Vrei să te  
  ajut să-l găseşti?

Ceilalţi erau destul de înţelepţi să nu zâmbească în  
faţa ei.

* Nu, mulţumesc. Mi-l găsesc singură, spuse încet,  
  înţelegând că se răzbună pe ei. Am nevoie doar de  
  puţin timp ca să mă calmez.
* Hai să accelerăm procesul, zise Charlie şi  
  apucând o bucată de carton începu să-i facă vânt cu  
  ea.
* Amuzant, spuse ea, dar nu era nici urmă de  
  amuzament în expresia ei.



Nu mai avea chef de glume. Dar până la pauza de  
prânz reuşi să treacă peste incident. Iar ceilalţi fie că  
uitaseră, fie că erau destul de isteţi să nu vorbească  
despre asta în preajma ei.

După-amiază impresia de haos crescu o dată cu  
venirea trupelor care o acompaniau pe Ruby Gale, şi  
care începură să-şi repete numerele de dans şi  
cântecele.

Cu casca pe cap, cu ajutorul căreia comunica cu  
regia de emisie din carul TV, Pet verifica imaginea  
transmisă de cameră. întotdeauna când echipamentul  
era mutat pe distanţe lungi apăreau mici diferenţe,  
care trebuiau ajustate. Nu cereau mult timp, dar era  
bine ca totul să fie făcut înainte. De aceea aveau o zi  
întreagă la dispoziţie pentru montarea şi verificarea  
echipamentului. Barnes era tehnicianul din carul de  
emisie cu care colaborau ea şi ceilalţi operatori.

* E aici. Tocmai a intrat, îl auzi Pet pe Lon în  
  cască. Mamă, e chiar mai sexy în carne şi oase, decât  
  pe ecran!
* Ruby Gale? Unde e? întrebă Charlie.

Pet se amuză auzindu-i vorbind pe toţi în cască.  
Vedeta venise la repetiţie, şi toate celelalte treburi  
fuseseră uitate. Admise în gând că şi ea era curioasă  
s-o vadă.



* Se îndreaptă spre scenă, îi răspunse Lon lui Charlie.

întorcând capul Pet o văzu pe Ruby Gale trecând

pe lângă ea. Cu părul de un roşu-Tizian, i se păru la  
început mai scundă decât crezuse, apoi îşi zise că e  
firesc. Camera o făcea să pară uşor mai înaltă, la asta  
contribuind şi picioarele zvelte.

Avea părul lung, ondulat, lăsat liber pe umeri. Din  
nefericire Pet putea s-o vadă doar din spate. Ar fi vrut  
să-i vadă şi chipul, curioasă fiind să afle dacă e la fel de  
frumoasă ca în fotografii.

Pet observă că Dane îşi făcuse apariţia, ca s-o  
întâmpine. Un zâmbet larg îi lumina faţa. Pet strânse  
din buze iritată când văzu că o sărută. Totuşi în lumea  
lor salutul şi sărutul erau la fel de familiare ca şi o  
strângere de mână.

* Ai văzut cum se agaţă de Dane? murmură  
  Charlie.
* Mi-aş dori să se agaţe aşa şi de mine, zise Lon, şi  
  imită răgetul unui tigru.
* în mod sigur lui Dane îi place, observă Andy.
* Ar fi neobişnuit să nu-i placă, spuse Lon. Hei,  
  eşti foarte tăcută, Pet. Nu ai nimic de comentat?

îi trebuiră câteva secunde până fu stăpână pe vocea  
ei. Cu microfonul lângă obraz, o şoaptă era suficientă  
pentru a fi auzită.



* Ce să comentez? E o femeie frumoasă, dar nu  
  cred că aşteptaţi de la mine aceleaşi reacţii ca din  
  partea voastră.

Ruby Gale era într-adevăr frumoasă. Pet o vedea  
acum bine. Avea trăsături exotice. Sprâncene negre,  
arcuite, buze pline, senzuale.

* Un avertisment, băieţi, spuse Andy. Are un tem-  
  perament care se potriveşte perfect culorii părului.
* Nu-mi pasă, declară Lon. Tot ce ştiu e că în  
  următoarele zile va fi o plăcere s-o privesc. Sunt gata  
  să plătesc pentru asta.
* Vezi să nu spui asta şi sindicatului, zise Charlie.

Barnes din regia de emisie se auzi şi el.

* Nu credeţi că e timpul să vă apucaţi de treabă, băieţi?

Murmure de nemulţumire se auziră în căşti.

Din fericire Ruby Gale dispăru în culise împreună  
cu Dane, aşa că nu mai aveau distracţie. Dar nu pen-  
tru multă vreme. După cincisprezece minute se  
întoarse ca să repete numerele de dans alături de  
trupă. Se schimbase într-un costum adecvat, mulat pe  
corp. Pet trebui să îndure alte conversaţii pline de  
complimente la adresa siluetei cântăreţei. Era sătulă  
de subiectul acesta la sfârşitul zilei.

La hotel se simţi mai bine după ce făcu un duş. Se  
schimbă într-o pereche de pantaloni maro şi o bluză  
verde.



Coborî să ia masa în restaurantul hotelului,  
hotărâtă să-i ocolească pe Lon şi Charlie, care păreau  
absorbiţi de subiectul Ruby Gale.

Din nefericire părea o boală generală. în timpul  
mesei nu auzi nimic altceva. Toţi ştiau o noutate, o  
bârfă, sau aveau ceva de comentat despre  
cântăreaţă. Pet rămase să-şi bea cafeaua cu ei, dar  
când ceilalţi se îndreptară spre bar, pentru un ultim  
pahar, hotărî că-i suficient pentru o zi şi plecă. Nici  
unul dintre băieţi nu observă că ea nu-i însoţeşte, şi  
nici asta nu-i plăcu.

Era atât de îngândurată, încât nu-l văzu pe Dane  
Kingston. Aproape dădu peste el.

* Bună seara, murmură ea şi vru să treacă mai  
  departe.
* Nu mergi cu ceilalţi? întrebă el.
* Nu în seara asta. A fost o zi lungă şi sunt obosită,  
  explică ea. Nu voia ca el să creadă că îi influenţase  
  decizia in vreun fel.
* Nu că mi-ar fi trecut prin minte că-mi asculţi  
  sfatul, dar nu pot spune că arăţi obosită.

Pet trase aer în piept exasperată.

* Ei bine, m-am plictisit să-i tot aud vorbind  
  despre Ruby Gale. Şi numai asta au făcut în ultimele  
  ore.



* Nu-ţi place să joci rolul secundar, nu?
* Poţi să crezi ce vrei. N-avea chef să se certe din  
  nou cu el. Poate ţi se pare că este un subiect interesant  
  pentru o conversaţie, dar eu nu sunt de aceeaşi  
  părere. Noapte bună.
* Noapte bună.

înainte de a trece de el, o întrebă.

* Pet este o poreclă?

Surprinsă, se întoarse.

* Nu, e de fapt o prescurtare de la Petra. Lăsă  
  capul într-o parte şi întrebă curioasă: De ce?
* Fără vreun motiv special. Eram doar curios.  
  Mâine dimineaţă este o şedinţă la ora şapte.
* Da, ştiu. Mergi să iei masa? întrebă ea, arătând  
  spre restaurant.
* Nu. Tocmai plecam. Voi lua masa cu  
  domnişoara Ruby Gale în seara asta.

Cuvintele lui erau ultima picătură. Mai întâi toată  
echipa, mulţi dintre ei fiindu-i prieteni, nu ştiau nimic  
altceva decât Ruby Gale, iar acum Dane Kingston lua  
cina cu ea.

Era cel mai mare defect al lui!

Privirea ei se plimbă peste hainele sport cu care  
fusese îmbrăcat toată ziua.

* Te duci îmbrăcat aşa?
* Nu crezi că e potrivit?

Un zâmbet îi apăru în colţul gurii.



* Vom mânca câte un sandviş în apartamentul ei.
* Cum, fără caviar şi şampanie? întrebă ea ironic.
* Le păstrăm pentru final, când vom sărbători  
  succesul spectacolului.
* Drăguţ. Distracţie plăcută, spuse ea şi plecă  
  repede, înainte ca el s-o mai poată opri.

Era prea devreme ca să se culce. Şi în camera ei  
minusculă simţea că îi cad pereţii în cap. Luându-şi un  
caiet în geantă ieşi din hotel şi merse la piscina din  
faţă.

Se aşeză şi-şi scoase caietul. Era un loc potrivit  
pentru a scrie o scrisoare. Dar abia apucă să scrie  
„Dragă Rudy“, când o umbră îi întunecă hârtia. Ridică  
ochii şi-l văzu pe Joe Willis stând lângă ea.

* Scrii scrisori de dragoste? întrebă el zâmbind.
* E pentru fratele meu. Face parte din Paza de  
  Coastă, explică ea. Tu ce faci? Plimbarea de seară?
* Da. Se aşeză lângă ea. Mai ai şi alţi fraţi?
* Un frate mai mare, Hugh. Locuieşte în  
  Connecticut, este căsătorit şi are trei copii - toţi băieţi.  
  Soţia lui, Marjorie, e o fată nemaipomenită. O iubim  
  cu toţii. Vrei să vezi nişte poze cu nepoţii mei?

Joe aprobă dând din cap şi ea scoase un mic album  
foto pe care-l purta întotdeauna la ea. Mândră, îi arătă  
fotografiile. Apoi Joe scoase şi el fotografiile nepoţilor,  
şapte la număr.



* Cum se face că nu eşti încă măritată, Pet? Ar tre-  
  bui să porţi fotografiile copiilor tăi în geantă. Sper că  
  nu eşti una dintre femeile alea care vor celibat pe  
  viaţă, zise Joe dezamăgit.
* Parcă ai fi tata! Aud câte o prelegere despre  
  binecuvântarea căsătoriei în fiecare săptămână. Râse  
  amuzată. Nu pot să-i conving că aş spune da într-un  
  minut bărbatului potrivit.
* Nu cred că n-ai fost deja cerută în căsătorie,  
  insistă el. Eşti o fată grozavă.
* Mulţumesc. Da, am fost chiar logodită, dar n-a  
  mers.
* Cred că a fost foarte dureros.
* Poate părea ciudat, dar nu a fost aşa, îşi aminti  
  ea. Chiar îmi plăcea Bob. De fapt suntem încă prieteni  
  buni. Când am hotărât să rupem logodna a fost o  
  hotărâre comună. Am fost tristă, dezamăgită că nu  
  mersese relaţia, dar n-am avut inima frântă. Şi asta  
  demonstrează că nu el era cel căutat.
* Da, probabil, spuse Joe cu regret.
* Aş bea un suc. Vrei şi tu unul, Joe?
* Nu, mulţumesc. Băuturile astea acidulate îmi  
  provoacă arsuri, zise el.

Era un apus fermecător, ca în filmele western. Pet  
se întrebă dacă Dane şi Ruby Gale admiră şi ei apusul,  
pe undeva.



* De ce crezi că Dane Kingston nu s-a căsătorit  
  niciodată, Joe? întrebă ea. Sau a fost căsătorit?
* Nu, din câte ştiu eu. Probabil din acelaşi motiv  
  ca şi tine. N-a găsit fata potrivită. Sunt destule fete fru-  
  moase în jurul lui.
* Şi care speră să ajungă şi în patul lui, nu? spuse  
  ea cu dezgust. Cred că nimeni nu l-a acceptat până  
  acum pentru că e prea plin de el. O femeie nu poate  
  suporta aşa ceva prea multă vreme.

Joe nu era de acord cu ea.

* în viaţa asta trebuie să te lupţi pentru ceea ce-ţi  
  doreşti. Nimeni n-o să-ţi ofere ceva de-a gata, pe un  
  platou de argint. îl admir pe Dane pentru că luptă şi  
  obţine ce-şi doreşte. Nu-s mulţi bărbaţi ca el.
* Foarte încurajator, murmură Pet.
* N-o să mă cert cu tine pentru el, zise Joe şi se  
  ridică. Mă duc să-mi termin plimbarea şi te las să-ţi ter-  
  mini scrisoarea către fratele tău. Noapte bună, Pet.
* Noapte bună.

Dar abia după câteva minute luă stiloul şi începu  
să-i scrie fratelui ei.



***Capitolul 4***

Orchestra era aşezată în fundal, pianistul îşi exersa  
mâna ca să scape de trac. Dansatorii erau aranjaţi în  
formă de evantai în jurul lui Ruby Gale. în spatele lor,  
în partea dreaptă era grupul vocal de acompaniament.

Era o repetiţie la rece, fără costume. Fiecare cântec  
şi dans urmau să fie repetate pe rând, astfel incât să  
poată fi corectate unghiurile de filmare şi fixate  
luminile. A doua zi urma o repetiţie generală cu cos-  
tume, iar seara spectacolul.

Camerele erau pe poziţie. Toţi cei de pe scenă  
aşteptau semnalul lui Claude. Dane Kingston era în  
carul TV, în care era regia de platou mobilă.  
Instrucţiunile lui le auzea Pet în cască.

- Camera doi, începem cu tine, o informă el pe  
Pet. Vreau un prim-plan al lui Ruby, şi apoi deschizi



cadrul la ordinul meu. Urmează camera trei. Am  
repetat numărul ăsta de două ori, aşa că de data asta  
înregistrăm.

Pet îşi umezi buzele nervoasă, în timp ce privea  
prin cameră. Cunoştea procedura. înregistrau  
repetiţia pentru ca mai târziu, seara, să poată fi vizio-  
nată, urmând ca mâine, la repetiţia generală, să fie  
făcute ultimele corecţii. De asemeni urmau să filmeze  
şi repetiţia generală deoarece spectacolul live era unic,  
special pentru acest spectacol televizat. Erau o mie de  
lucruri care puteau distruge un cântec sau un număr  
de dans într-un spectacol live, aşa că banda cu  
repetiţia generală era ca o plasă de siguranţă. Puteau  
apela la ea în timpul montajului pentru produsul final.

* Merge banda! spuse Dane.
* Linişte! ordonă Claude, şi liniştea se aşternu  
  peste sală.

Din acest moment singurul lucru pe care-l va auzi va  
fi vocea lui Dane în cască. Pet blocă mental orice altceva.

* în regulă, camera doi, dă-i drumul. Vocea lui  
  Dane era calmă, şi la fel era şi Pet, acum că începuseră.

Nu observă semnalul dat de Claude celor de pe  
scenă, nici toba care dădea tonul pentru inceperea  
melodiei. Chipul lui Ruby Gale umplu vizorul, ochii  
albaştri priveau drept spre cameră. După primul vers,  
Dane ordonă:



* Măreşte cadrul, Doi. încet.

Şi apoi, în timp ce Pet focaliza:

* Nu pierde clarul, Walis. Camera trei, preiei tu.  
  Acum.

Pet nu avea nevoie să consulte desfăşurătorul pe  
care-l avea la îndemână ca să ştie ce urmează.  
Următorul cadru era unul general, cu întreaga scenă.

* Rămâi pe poziţie, Doi, urmezi. Acum. Când se  
  duce spre stânga urmăreşte-o, Wallis. Pet încercă dar  
  fără succes, îşi dădu seama după vocea lui Dane care  
  ţipa la ea.
* Nu vezi că o acoperă un dansator? Trei, preia! Ai  
  stricat cadrul ăsta, Wallis.

Pet strânse din dinţi, nefiind convinsă că greşeala îi  
aparţine în totalitate. Bănuia că dansatorul îşi depăşise  
poziţia, cu toate că nimeni nu precizase care sunt  
poziţiile principale ale dansatorilor. Oricum nu avea  
timp să se gândească cine a avut dreptate şi cine nu.  
Se pregăti pentru următorul cadru. între timp îl ascul-  
ta pe Dane lăudându-l pe Andy.

* Grozav, Unu’!

Şi cu o notă de amuzament, continuă:

* Nu ştiam că poţi să faci aşa ceva, Turner. Ai grijă  
  să-ţi reuşească şi data următoare.

Apoi, cu o voce de gheaţă i se adresă ei.



* Nu e bine, Wallis, corectează un pic stânga. Acum.

Concentrându-se Pet o urmări pe cântăreaţă de-a

lungul unui şir de paşi de dans. Şi o făcu fără cusur.  
Dar nu primi nici o laudă din regie. Atenţia lui Dane  
era îndreptată în altă parte.

* Baxter, apari în imagine la camera trei. Treci de  
  linia roşie, îi spuse el lui Lon, care avea camera  
  mobilă. în regulă, Trei, dă-i drumul.

Sfârşitul cântecului îi aparţinea tot lui Pet. Era o  
trecere de la prim-plan la general şi o întoarcere la  
prim plan. Prima dublă îi ieşi foarte bine, dar greşi la  
a doua. La a treia Dane îi urlă în ureche.

* Mai larg, Doi! Am spus mai larg. Asta e!

Cântecul se termină. îl auzi pe Dane.

* Opriţi banda!

Claude li se adresă celor de pe scenă.

* Foarte bine.

Toată lumea respiră uşurată. Brusc totul redeveni  
un haos în mişcare.

Pet oftă şi ea şi opri camera. îşi dădu seama că  
Dane deschisese un alt canal de comunicare, ca să  
poată fi auzit în sală.

* A ieşit bine. Ruby, eşti senzaţională.

Cântăreaţa zâmbi satisfăcută la auzul complimentu-  
lui. Suflă un sărut în direcţia difuzorului. Pet înţelese  
că au deconectat difuzorul şi acum puteau să-l audă  
doar ei în căşti.



* Claude, pregătiţi-vă pentru următorul număr, îl  
  sfătui Dane pe regizorul de platou.

Vocea lui Lon Baxter explodă în căşti.

* Doamne, ce femeie! Aţi văzut, băieţi, cum se  
  mişcă? Mi-a crescut presiunea arterială.

Cuvintele lui fură acompaniate de alte aprecieri  
mai vulgare.

* Atenţie la limbaj! strigă Dane. Uiţi, Baxter, că te  
  aude o doamnă.
* O doamnă? întrebă Lon, apoi râse. Adică Pet?
* Exact, spuse Dane furios.

Pet preferase întotdeauna să se prefacă a nu auzi  
anumite lucruri decât să-i facă să se simtă stânjeniţi în  
prezenţa ei. Altminteri ar fi ridicat un zid între ea şi  
colegi. Aşa că nu-i plăcu faptul că Dane Kingston  
intervenise.

* Nu daţi atenţie, băieţi, spuse ea în microfon.  
  Am eu nişte căşti speciale care se închid automat  
  când vorbiţi voi murdar. Tot ce aud e un ţiuit  
  prelung.
* Domnişoară Wallis, spuse Dane ameninţător, eu  
  dau ordinele aici. Puţin îmi pasă dacă limbajul lor te  
  ofensează sau nu. Dar atâta vreme cât eu conduc  
  circul, genul ăsta de limbaj nu va fi folosit în preajma  
  unei doamne. E clar?



- Absolut, aruncă ea printre dinţi.

-Acum, dacă ne-am înţeles, să trecem mai  
departe. Ruby cântă singură următorul cântec. N-ar  
trebui să ai dificultăţi s-o urmăreşti, Wallis, e singură  
pe toată scena, o admonestă el sarcastic.

Pet dădu în clocot auzind un reproş atât de  
nedrept. îşi înghiţi cu greu cuvintele care-i stăteau pe  
limbă. Avusese parte de destule bruftuieli din partea  
lui de-a lungul zilei, nu avea rost să-l provoace.

Restul zilei fu un dezastru. Unul dintre numere ieşi  
greşit de la un capăt la altul. Fie că un dansator greşea  
paşii, fie Ruby bălmăjea versurile, ori era o greşeală a  
operatorilor, adică mai întotdeauna a ei. în cele din  
urmă Claude îi spuse lui Dane în căşti că poate e tim-  
pul pentru o pauză. Cu atât mai mult cu cât vedeta era  
în pragul unei crize de isterie.

în clipa în care Dane aprobă şi dădu pauză, Pet îşi  
scoase căştile şi sări de pe platformă. Fără o vorbă,  
părăsi sala. Frustrată din pricina aparentelor inabilităţi  
şi furioasă din pricina felului în care o trata Dane, avea  
nevoie să iasă din atmosfera tensionată din sală.

Era o zi călduroasă de iulie, dar adia un vânt uşor  
şi era plăcut. Găsi un loc la umbră şi-şi aprinse o  
ţigară, sperând că astfel va scăpa de tremurul bărbiei.  
Văzu că şi ceilalţi ieşeau din clădire. Când o văzură,  
Charlie, Lon şi alţi colegi se îndreptară spre ea.



* O fi mai cald aici, dar e mai linişte, zise Charlie  
  şi se aşeză oftând.
* Bine că s-a gândit Claude să ceară o pauză,  
  spuse Lon. Era cât pe ce să vedem temperamentul  
  acela de care ne povestea Andy. Dacă aţi fi auzit ce i-a  
  spus bietei fete care uitase paşii. Dacă Dane a crezut că  
  eu vorbesc urât, ar fi trebuit s-o audă pe Ruby Gale.

Pet şi-ar fi dorit să nu fi adus în discuţie subiectul  
ăsta. Ca şi cum i-ar fi ghicit gândurile, Lon o privi şi îi  
observă expresia mohorâtă.

* Cred că-ţi datorez nişte scuze, Pet. Unele lucruri  
  pe care le-am spus erau deplasate. Uit uneori că nu  
  eşti unul dintre băieţi. îmi pare rău.
* Nu-i nimic, răspunse şi-şi stinse ţigara.
* Da, spuse şi Charlie, Dane a avut dreptate când  
  ne-a reamintit că Pet este totuşi femeie. De multe ori  
  ne purtăm fără să-i arătăm respectul cuvenit.
* Niciodată n-am cerut vreun tratament special, le  
  reaminti ea.
* Doar nu crezi c-o să-ţi deschid uşa de acum  
  încolo, glumi Lon, încercând s-o facă pe Pet să vadă  
  lucrurile în altă lumină.
* îmi pare rău, băieţi, azi sunt mai irascibilă. A fost  
  o zi dificilă, avându-l tot timpul pe Dane Kingston pe  
  capul meu, explică ea. S-ar părea că nu fac nimic cum  
  trebuie.



* Poate te străduieşti prea tare, sugeră Charlie.
* Sunt sigur că Dane a exagerat, spuse Lon.
* Aş vrea să nu se mai ia atâta de mine. Cred că  
  sunt capabilă să suport critica, dar el mă dă de toţi  
  pereţii.
* Nu te lăsa impresionată. Eşti un operator bun,  
  doar la asta trebuie să te gândeşti.
* Toată lumea înăuntru! strigă Claude.  
  începem.

Intrară cu toţii. în drum, Pet îşi mai luă un pahar cu  
ceai cu gheaţă.

Nici după pauză lucrurile nu au mers mai bine, aşa  
că la sfârşitul zilei Pet era un pachet de nervi. Pe dru-  
mul de întoarcere la hotel toată lumea vorbea cu toată  
lumea. După atâtea ore de încordare nervoasă încer-  
cau să se relaxeze. în trecut şi Pet reacţionase la fel, şi  
de multe ori se simţise mai relaxată, dar astăzi nimic  
nu putea s-o facă să se simtă mai bine.

Ajunşi la hotel refuză să rămână cu ei în hol şi se  
îndreptă direct spre duş. Fără să-şi usuce părul se  
îmbrăcă cu un costum în care ştia că îi stă bine, lucru  
care de obicei îi ridica moralul. Se studie în oglindă şi  
părăsi camera de hotel. Pentru că era prea devreme  
pentru cină se îndreptă spre barul hotelului. Dar nici  
unul dintre colegii ei nu era acolo. în schimb îl



remarcă la o masă pe Dane Kingston împreună cu  
Claude, regizorul de platou, Joe Willis şi Greg  
Coopster, inginerul de sunet.

Vru mai întâi să plece, dar se răzgândi şi-şi spuse că  
ar putea să bea liniştită un pahar cu vin. Doar pentru  
asta venise. Când Joe Willis o salută şi ceilalţi o priviră,  
ea dădu doar din cap în semn de salut. îşi alese o masă  
mai retrasă, cât mai departe de masa lor. Barmanul  
veni să-i ia comanda.

* Un pahar cu vin alb, te rog.

în timp ce îşi căuta ţigările în geantă, sesiză că un  
bărbat se apropie. Mâinile începură să-i tremure,  
înainte de a ridica privirea.

Ştia deja cine e. Renunţă să mai caute ţigările şi-şi  
ascunse mâinile sub masă. Ridică ochii şi expresia lui  
nu o făcu să se simtă mai bine. Dane se aplecă şi puse  
o mână pe masă. Gestul lui o făcu să se simtă  
ameninţată, în ciuda zâmbetului.

* N-ai vrea să vii la masa noastră? o invită el.
* Nu. Nu făcu nici cel mai mic efort să tempereze  
  duritatea refuzului şi întoarse capul prefăcându-se  
  că-l ignoră. Ceea ce nu era adevărat.
* Insist, spuse Dane pe un ton de comandă. N-ar  
  trebui să stai aici singură.
* Eşti imposibil, ştii? răbufni Pet, cu toată furia  
  strânsă peste zi. Mai întâi mă critici că stau şi beau în



compania bărbaţilor, colegii mei de altfel, pe motiv că  
nu aşa se comportă o doamnă. Acum eşti supărat că  
stau aici singură. Ce-ar fi să te hotărăşti?

Văzând că o priveşte amuzat, îşi feri privirea.

* Nimic din tot ce fac nu te mulţumeşte, se plânse

ea.

Dane se dădu într-o parte pentru a-i face loc bar-  
manului, care îi adusese paharul cu vin, dar după ce  
acesta se retrase, el se strecură pe banchetă lângă Pet.  
Prea uimită ca să reacţioneze, la început se lăsă în voia  
senzaţiilor provocate de atingerea coapsei lui lipită de  
a ei. îşi zise că i-ar fi imposibil să articuleze un sunet  
în clipa asta.

îi simţea privirea măsurând-o. Ca răspuns, se  
încăpăţână să privească într-un punct fix, evitându-i  
ochii.

* Vrei să mă mulţumeşti? întrebă el curios.

Sugestia strecurată în tonul întrebării dezlănţui în

mintea ei imagini interzise. Dacă putea să-i trezească  
asemenea senzaţii doar stând alături, cum ar fi dacă ar  
face dragoste cu ea? Inima îşi accentuă bătăile.

* Nicidecum, minţi ea, luând paharul în mână. De  
  ce nu mă laşi în pace? Mi-era bine înainte să vii.
* O femeie singură într-un bar e o ţintă pentru  
  orice bărbat care intră. Nu poţi rămâne aici singură,  
  insistă Dane.



Vocea blândă cu care i se adresă de data asta îi  
spori farmecul. Dar Pet nu putea să-i cedeze.

* Poate că vreau să fiu agăţată, îl provocă ea.

Dane o privi cu atenţie încercând să descopere

adevărul din spatele vorbelor.

* Asta îţi doreşti?

Bravura nu o prindea cel mai bine. încercă să-şi  
păstreze atitudinea şi îi răspunse:

* Nu-mi doream decât să beau un pahar cu vin  
  înainte de masă, în linişte, ca să mă pot relaxa. Acum  
  vrei, te rog, să pleci?
* Nu te las să stai aici singură. Ia-ţi paharul şi vino  
  cu mine la masa noastră. Ne uităm peste programul de  
  mâine.

Pet oftă. Era limpede că avea mai multe şanse să  
mute un munte decât să-l convingă pe el să plece.  
Hotărî să plece ea.

* Cred că nu m-ai auzit. Am spus că voiam să beau  
  un pahar cu vin în linişte. N-aş putea face asta în  
  mijlocul unei discuţii tehnice, nu?

Pet scoase din geantă banii pentru consumaţie şi-i  
lăsă pe masă.

* Vrei, te rog, să te ridici ca să pot pleca? îl întrebă.
* Dar nu ţi-ai terminat vinul.
* îl iau cu mine în restaurant. Nu e o crimă să bei  
  un pahar cu vin înainte de a cina singură într-un  
  restaurant? îl întrebă ironică.



* E păcat, dar nu e o crimă, spuse el zâmbind.
* Atunci fii atât de bun şi fă-mi loc, îi ceru ea ner-  
  voasă. Stătuseră destul unul lângă altul.

încă zâmbind, Dane se ridică şi-i întinse mâna ca s-o  
ajute să se ridice.

* Ne uităm peste ce am filmat astăzi, cam peste o  
  oră. O să hotărâm eventualele modificări. Dacă  
  termini cina până atunci, poţi veni şi tu.

în tot acest timp contină s-o ţină de mână deşi ea  
nu mai avea nevoie de sprijinul lui. Degetele lui în  
jurul cotului îi înfierbântau pielea. Brusc era tentată să  
petreacă mai multă vreme în compania lui. Dar îşi  
aminti că se vor uita peste ceea ce filmaseră. Fusese  
criticată destul pentru o zi.

* E un ordin? îl întrebă în timp ce-şi lua paharul  
  cu vin.
* Nu, nu e obligatoriu să participi, îi răspunse  
  arţăgos.
* Atunci, cu tot respectul, refuz. Scuză-mă.

îI spuse barmanului că-şi ia paharul cu vin şi intră  
în restaurant. Cină singură. Abia când ea ajunsese la  
cafea apărură şi ceilalţi. Pet ar fi putut să meargă la  
masa lor, dar n-avea nici un rost. Prea neliniştită pen-  
tru a merge la culcare, ieşi pentru o scurtă plimbare.

La un stand de ziare se uită după nişte ilustrate. De  
pe coperta unei reviste îi zâmbea Ruby Gale. Curioasă,



Pet răsfoi revista căutând articolul. Nu avea răbdare să  
citească, dar se uită peste fotografiile care-l ilustrau.  
într-una din ele, Ruby Gale stătea pe un şezlong  
alături de Dane Kingston. Ruby purta cea mai minus-  
culă pereche de bikini pe care Pet o văzuse vreodată.  
Dar nu femeia o interesa. Imaginea lui Dane îi amintea  
de sculpturile Greciei antice. Frumuseţea bărbatului  
era năucitoare. Observă şi zâmbetul mulţumit care îi  
ridica uşor colţul buzelor.

Zâmbea mulţumit, semn că prezenţa femeii de  
lângă el îi făcea plăcere. Furioasă, Pet puse revista  
înapoi pe raft. Era femeie în toată firea, nu se mai  
putea îndrăgosti de bărbaţii din reviste ca o adoles-  
centă. Pentru ea Dane Kingston era la fel de inabord-  
abil ca un star de cinema pentru o adolescentă din  
provincie. Dar oare era chiar aşa? Alungă gândul ispi-  
titor. Raţiunea îi spunea că o asemenea speranţă nu  
poate aduce decât necazuri.

Traversând holul hotelului îl văzu pe Joe Willis.  
Alergă şi îl ajunse din urmă.

* Cum a mers întrunirea? îl întrebă ea.

Joe se întoarse uimit spre ea, deoarece n-o auzise  
apropiindu-se.

* M-ai speriat!
* îmi pare rău. Aţi făcut vreo schimbare?



* Surprinzător, a fost nevoie de foarte puţine  
  modificări. La sunet sunt nişte probleme, dar Dane a  
  fost mulţumit pe ansamblu. Mâine va încerca câteva  
  unghiuri noi.
* Dar imaginea? A fost bine? insistă Pet. Nu putea  
  crede că Dane a fost chiar atât de mulţumit.
* Sigur că da. Te aşteptai la altceva? răspunse Joe  
  privind-o mirat. Mâine o să iasă şi mai bine.
* Da, sigur, spuse ea absentă.
* Nu ştii până la ce oră servesc cina? întrebă Joe  
  uitându-se la ceas. N-am mâncat încă şi mor de foame.
* Cred că până la unsprezece.
* Atunci ar fi mai bine să mă grăbesc. Prefer să fiu  
  spălat înainte de a mânca.

La lift se despărţiră.

* Ne vedem mâine, Joe.
* Noapte bună.

Când ajunse la uşă începu să caute cheia. Tocmai  
când o găsise, uşa de vizavi se deschise şi ieşi Dane.

* Aceasta este camera ta? întrebă Pet înroşindu-se.
* Da, am ales-o special ca să te pot supraveghea.

Zâmbetul îi invadă ochii.

Pet nu se aştepta ca el să recunoască aşa ceva.  
Francheţea lui o irită. îi întoarse spatele furioasă şi îi  
aruncă peste umăr:



* După cum vezi, mă întorc în cameră devreme şi  
  fără însoţitor. în seara asta grijile tale în ce mă  
  priveşte iau sfârşit.
* Nu te supraveghez, îi spuse Dane râzând. E o  
  coincidenţă că avem camerele faţă în faţă.

în loc să se simtă mai bine, Pet se simţi mai rău. Era  
o prostie că-şi imaginase a fi o preocupare pentru el.  
Colac peste pupăză, yala refuza să cedeze, şi uşa  
rămânea încuiată, cu toate sforţările ei. Dane o privea  
cum se chinuieşte, şi ea blestema clipa când se întâl-  
niseră. încercă să-l facă să plece.

* Dacă te duci să iei cina, ai face bine să te  
  grăbeşti. Servesc doar până la ora unsprezece.
* Nu mă îndreptam spre restaurant.

Era în spatele ei.

* Dă-mi cheia. Există un secret al uşilor de hotel.

Era mai bine să-i dea cheia ca să plece odată.

* Ai mâncat deja? îl întrebă ea. Credeam că abia  
  s-a terminat întâlnirea, tocmai m-am întâlnit cu Joe.
* Da, aşa e, spuse el în timp ce deschise uşa fără  
  efort. Nu, n-am mâncat.

Pet îl examina cu ochi scrutători. Părul rebel o  
atrăgea în mod deosebit. Ar fi vrut să-l mângâie. De  
teamă că va face gestul fără să vrea, se agăţă cu amân-  
două mâinile de cureaua genţii.



* Trebuie să mănânci, spuse ea încurcată, încer-  
  când să se concentreze asupra subiectului. Nu e  
  sănătos să sari peste cină.
* Nu te îngrijora. O să comandăm ceva în  
  apartament.
* în apartament? repetă ea, studiindu-l în  
  continuare. Apoi făcu în sfârşit legătura. Te îndreptai  
  spre hotelul domnişoarei Gale.
* Da, spuse el, şi se dădu la o parte din uşă.
* La ora asta? spuse primul lucru care îi veni în  
  minte şi-n aceeaşi clipă regretă. îmi pare rău, nu mă  
  priveşte.
* Nu, spuse el. Dar după ce am văzut casetele,  
  sunt câteva lucruri pe care trebuie să le clarific cu ea.
* Nu trebuie să-mi dai explicaţii.

Pet nu voia să-l audă minţind şi inventând expli-  
caţii. Probabil că-şi dăduse seama că şi ea, ca şi restul  
lumii, era la curent cu aventura lui cu Ruby Gale.

Dane îi atinse bărbia şi îi întoarse faţa spre el.

* Nu trebuie? şopti.

Brusc era foarte aproape de ea. Pet nu putea să-şi  
creadă ochilor. Dar el tocmai mergea la Ruby Gale. Nu  
putea să uite asta, şi nici fotografia din revistă, atât de  
provocatoare.

* Nu crezi că ar trebui să te razi mai întâi? întrebă calmă.

Dane îşi trecu mâna peste faţă.



* Nu-ţi plac bărbaţii nebărbieriţi?
* Nu-i vorba de mine. Eu nu sunt Ruby Gale.
* Nu, nu eşti, spuse el şi se îndepărtă.

Pet se dădu şi ea înapoi până se lipi cu spatele de  
uşă.

* Poftim cheia, spuse Dane.

Se simţea ca o şcolăriţă pentru că se retrăsese ast-  
fel. Privi cheia întinsă. Dar înainte să apuce s-o ia, se  
trezi în braţele lui. Sărutul o făcu să uite de toate. îi  
răspunse la rândul ei, fără să se mai gândească la  
consecinţe.

* Acum m-ai mulţumit, Pet, şopti Dane, cu o voce  
  care îi înmuie tinerei picioarele. înainte să apuce să  
  spună ceva, el se îndepărtase pe hol. Ca vrăjită intră în  
  cameră şi închise uşa. Ar fi vrut să înţeleagă ce se  
  întâmplase, dar mai ales ce însemna asta.

Ştia ce vrusese să spună, pentru că îşi amintea în  
detaliu discuţia din restaurant.

Dar de ce o sărutase? Pentru că o găsea atrăgătoare?  
Era un motiv ca oricare altul. Dar Pet spera că era mai  
mult decât atât. Şi i-ar fi displăcut ideea că nu o va mai  
săruta niciodată.



***Capitolul 5***

A doua zi lucrul se desfăşură normal. Ţinură o  
şedinţă dimineaţa, în care se trecură în revistă peste  
modificările ce urmau a fi făcute la filmare. Dane nu-i  
dădu o atenţie deosebită lui Pet. O salută şi atât.  
încercă să se îmbărbăteze singură, îşi spuse că nu e  
dezamăgită, şi că în fond nici nu se aştepta la altceva.

Şi ca să-şi demonstreze că era aşa, munci cu îndâr-  
jire şi încercă să aibă aceeaşi relaţie de camaraderie cu  
colegii ei. Mai fusese sărutată şi altă dată, de bărbaţi  
care nu voiau nimic mai mult, şi uitase a doua zi. Putea  
să treacă peste această întâmplare.

Spre prânz începură să înregistreze repetiţia gene-  
rală cu costume. Când Ruby Gale păşi pe scenă Pet  
rămase fără grai. Purta o rochie fără bretele, cu umerii  
goi. O întreagă gamă de reacţii se auzi în cască. De la  
fluierături până la înjurături. Pet izbucni în râs.



* Băieţi, mă faceţi să roşesc, şopti ea în microfon.  
  Parcă aş asculta telefoane de la linia erotică.
* Cum naiba stă rochia aia? întrebă Lon.
* Cred că e lipită, răspunse Charlie.
* E doar puterea voinţei, îi tachină Pet.

Dane interveni.

* încetaţi! Grupul vocal este în umbră, Joe, con-  
  tinuă el.

Dar băieţii continuară să-şi dea cu părerea despre  
rochie şi făptura uimitoare care o purta.

* Dacă e lipită, ce credeţi că se va întâmpla când  
  va începe să transpire? întrebă Charlie.
* Hai, Joe, îndreaptă toate reflectoarele spre ea,  
  imploră Lon. Transformă scena într-o baie de aburi.
* O să mi se topească mie urechile, băieţi, zise Pet.
* Am zis să încetaţi, Wallis! strigă Dane.

Nu avea nici o importanţă că el era afară, în carul  
de emisie. Pet îl vedea ca şi cum l-ar fi avut în faţa  
ochilor. Furios şi cu gura strânsă într-o grimasă. O  
înfurie nedreptatea. Dintre toţi, ţipase numai la ea.

* De ce ţipă numai la mine? spuse ea încet. Sunt  
  singura căreia nu i-au ieşit ochii din orbite.

Nu intenţionase să fie auzită, de aceea tresări când  
auzi răspunsul lui Dane.

* Tocmai de aceea. Ceilalţi nu se pot abţine, dar  
  tu poţi, nu-i aşa?



* Da, domnule! Cum spuneţi dumneavoastră, sir!  
  îşi ascunse furia în ironie.

Era clar că ceea ce se întâmplase în seara tre-  
cută nu însemna nimic pentru el. Va fi în conti-  
nuare la fel de dur cu ea, ca să se asigure că nu-şi  
face idei greşite. Acum înţelesese. în fond nici nu  
se putea compara cu femeia de pe scenă. îşi aminti  
că după ce o sărutase pe ea, se dusese la Ruby  
Gale.

După zece minute regizorul de platou anunţă  
dansatorii să se pregătească pentru primul număr.  
Dane îi informă că merge banda, şi începu  
numărătoarea inversă.

* îţi aminteşti primul cadru, Wallis? Prim-plan şi  
  deschizi când îţi spun eu.

începură. Dacă Pet crezuse cu o zi înainte că e  
pretenţios, nu ştia încă nimic. Dane urla în căşti la  
cea mai mică greşeală. Număr după număr, Dane le  
cerea perfecţiunea. Chiar şi atunci când era vina lui  
Ruby Gale, tot pe ei îi certa. De câteva ori chiar  
uitase versurile cântecelor. Dar în difuzorul din sală  
vocea lui Dane era calmă şi binevoitoare.

* Nu-i nimic, Ruby. După câte greşeli am făcut  
  noi, eşti îndreptăţită să mai greşeşti şi tu. Eşti  
  minunată.



Pet oftă auzind de ce tratament preferenţial are  
parte vedeta. Aceasta nu era criticată niciodată. De ce  
nu? se gândi ea mânioasă. Sensibilă după atâtea  
remarci tăioase, simţea că i se face rău.

Pet trebuia să încheie unul dintre numere.

* Rămâi în încadratura asta, camera doi, spuse  
  Dane. Stai, n-auzi? Bine, opriţi banda.

Pet lăsă camera şi îşi şterse palmele de pantaloni.  
Se îndreptă spre Andy.

* Pauză, băieţi, se auzi vocea lui Dane în difuzor.
* Spuse o voce din cer, glumi Charlie.
* în ciuda a ceea ce crede, nu e totuşi Dumnezeu,  
  murmură Pet, crezând că nu poate fi auzită.

Dar Dane vorbi în căşti.

* Dacă aş fi Dumnezeu, Wallis, aş face ceva cu  
  tine, i-o tăie el. Data viitoare când îţi spun să îngheţi  
  într-o încadratură, exact asta vreau să spun, nicidecum  
  să te mişti.

îi venea să ţipe la el, să înceteze să dea cu ea de  
pământ la fiecare cinci minute. Dar o idee o făcu să  
zâmbească.

* Iubitule, nu e de nici un folos, spuse Pet în  
  microfon. Toată lumea a înţeles că eşti îndrăgostit de  
  mine. Zadarnic încerci s-o ascunzi ţipând la mine.

Toată lumea izbucni în râs. Pet ştia că îl provocase.  
îşi scoase căştile şi ieşi din sală.

îl auzi pe Charlie strigând-o:



* Pet! Dane vrea să vorbească cu tine.
* Spune-i că sunt în pauză.

în locul ceaiului cu gheaţă luă o cafea. Avea nevoie  
de un întăritor.

* Ce te-a apucat? o întrebă Charlie apropiindu-se.  
  Zâmbea dar tonul era dezaprobator. O admira că ştia  
  să se apere, dar totodată credea că e nebună că o face.

Veni şi Lon.

* îţi place să te joci cu focul, nu? întrebă el.
* Vreau doar să mă lase un pic să respir, răspunse Pet.  
  Uşa se trânti cu putere şi ştiu că Dane era cel care

tocmai ieşise. Se prefăcu că priveşte parcul din faţă, şi  
rămase cu spatele. Spera că are o atitudine nonşalantă.

* Mi-e teamă că ai păţit-o de data asta, murmură  
  Andy.

Pet dădu ochii peste cap, arătând că nu-i pasă. Ştia  
că Dane se apropie, fără să întoarcă ochii.

* Credeai că scapi? îi auzi vocea. Era incredibil de calm.  
  Nu-i veni nici un răspuns în minte. Ca să acopere

tăcerea, duse cafeaua la gură cu indiferenţă. Nu apucă  
să bea. Dane îi luă paharul din mână.

* Hei, aia e cafeaua mea!
* Ţine, zise el către unul din băieţi întinzându-i  
  cafeaua.

întorcându-se spre el, Pet observă că se străduia să  
nu zâmbească.



* Ce bine că toată lumea ştie cum stau lucrurile,  
  spuse el.

în următoarea secundă o luă în braţe. Pet nu avu  
timp să protesteze. O sărută cu pasiune. Părea că  
abia aşteptase să o poată face. Simţurile ei explo-  
dară. Conştientă că toată lumea îi priveşte, încercă  
să-l împingă, dar fără rezultat. Totuşi asta nu o  
deranja. Nu-i mai opuse rezistenţă şi îi răspunse la  
sărut.

Dane se opri brusc şi o îndepărtă. Era o flacără în  
ochii lui. Ceilalţi aplaudau şi fluierau. Echipa luase  
sărutul ca pe o glumă, convinşi că Dane o bătuse cu  
propriile ei arme. O copleşi ruşinea. Nu-şi amintea să  
mai fi roşit aşa vreodată în viaţă.

* De ce ai făcut asta? întrebă ea încet.

Chiar trebuia să fie astfel umilită în public?

Dane îi luă bărbia şi o forţă să-l privească.

* Părea că e singura cale de a-ţi închide gura,  
  spuse el zâmbind amuzat. Şi data viitoare am să te  
  muşc. Facem pace?

înainte ca Pet să răspundă, îl strigă cineva. Dane se  
întoarse spre cel căruia îi dăduse cafeaua ei. Luă  
paharul de plastic şi i-l puse în mână.

* Mai adaugă nişte zahăr în cafea, poate îţi mai  
  îndulceşte starea de spirit.



* Nu eu am ţipat la toată lumea! strigă ea după el.
* Femei! zise Dane, dând din mână.

Pet simţi că tocmai i se pusese o etichetă: „imposi-  
bilă". Războinică, privi în jur, provocându-i parcă să  
îndrăznească să spună ceva. Joe Willis fu singurul  
curajos.

* Aşa-i când te joci cu focul, te arzi.

Pet înghiţi fără o vorbă comentariul. Dar ceilalţi  
erau destul de înţelepţi încât să se abţină. Peste zece  
minute Claude îi chemă la muncă.

A doua zi, vineri, era ziua cea mare. Concertul lui  
Ruby Gale era programat la ora nouă.

Pet alese să se îmbrace cu o pereche de pantaloni  
crem şi o bluză de mătase de culoarea piersicii, şi-şi  
puse în jurul mijlocului o curea împletită manual.  
Ţinuta ei de zi cu zi era prea comună pentru o seară  
în faţa publicului.

Acesta începu să vină cu o jumătate de oră înainte  
de începerea spectacolului. Sus, pe platforma ei, Pet  
era ţinta multor priviri. Asculta amuzată comentariile  
care ajungeau până la ea.

O femeie o arătă bărbatului de lângă ea.

* Uite, au o femeie operator.

Acesta dădu cunoscutul răspuns misogin.

* Probabil e doar un ajutor.



Câţiva se opriră şi îi puseră întrebări despre spec-  
tacol. Alţii o întrebară unde a învăţat să mânuiască  
camera.

* Am absolvit un curs de specialitate, la colegiu.

Cu câteva minute înainte de începerea spectacolu-  
lui, Dane se făcu auzit în căşti.

Abia îl văzuse în cursul zilei. Şi atunci în mijlocul  
vreunei conversaţii. El abia îi aruncase o privire. Pet  
credea că sentimentele ei reveniseră la normal, până  
în clipa în care îi auzi vocea, dându-le primele  
instrucţiuni. Apoi i se adresă direct ei:

* Ce zici, Wallis? Poţi să faci totul ca la carte?  
  întrebă el, evident cu o notă de tachinare în glas.
* Dacă n-o să pot, contez pe tine să mi-o spui, îi  
  răspunse ea.
* Poţi paria, râse el încet.
* Aş face-o, dar nimeni nu-mi va ridica osanale,  
  glumi Pet, surprinsă de ea însăşi.
* Ai grijă, gură mare, altfel ştii ce păţeşti, o  
  ameninţă Dane.
* Promisiuni, promisiuni! răspunse Pet,  
  prefăcându-se că oftează. Aşa sunteţi voi, bărbaţii,  
  promiteţi şi apoi uitaţi.
* Asta o s-o ţin minte!

Apoi reveni la lucru.



* Claude, suntem gata în culise?
* Vom fi în timp! spuse regizorul de platou.
* Baxter, filmează publicul, continuă Dane să dea  
  instructiuni.

Apoi i se adresă lui Lon, care filma cu o cameră  
mobilă.

La ora nouă fix se ridică cortina. Până la pauză totul  
decurse perfect. Părea că repetiţiile îndelungate  
serviseră scopului.

Ruby Gale era într-adevăr extraordinară, susţinută  
şi de un public entuziast. Era sexy, uimitoare, plină de  
viaţă, aşa cum Pet n-o mai văzuse niciodată. Era ca o  
vrajă care învăluia totul, şi Pet se întrebă ce se va  
întâmpla la douăsprezece noptea când va bate ceasul.  
Caleaşca se va transforma în dovleac? Oare vraja îi  
dispărea?

* Mă scuzaţi.

Un bărbat mai în vârstă stătea lângă platformă. Pet  
îl observase mai devreme, deoarece era unul dintre  
spectatorii din primele rânduri. Dădu la o parte micro-  
fonul.

* Da? întrebă ea, aşteptându-se să fie întrebată  
  când se va difuza spectacolul la televizor.
* V-am urmărit şi voiam să vă spun că sunteţi o  
  femeie foarte frumoasă. Ar trebui să fiţi în faţa camerei  
  de luat vederi nu în spatele ei, spuse el zâmbind.



* Mulţumesc, îi răspunse ea zâmbind binevoitor.
* Ştiu că sunteţi ocupată, dar voiam să vă spun  
  asta, continuă el ca o scuză, şi se retrase la locul lui.
* Ce voia domnul acela? o întrebă Charlie, trecând  
  pe lângă ea. Ţi-a cerut să te întâlneşti cu el?
* Nu, a fost foarte drăguţ. Mi-a spus că sunt fru-  
  moasă şi ar trebui să fiu în faţa camerei.

Dane interveni în căşti:

* Ei bine, se înşală. Locul tău e în spatele camerei.
* Drăguţă schimbare, aruncă ea.
* De ce? întrebă Dane.
* Cei mai mulţi bărbaţi consideră că locul femeii e  
  în bucătărie, la cratiţă.
* Mai bine ea decât eu, răspunse Dane glumind.

Apoi se adresă tuturor.

* Pauză cinci minute!

După cum se temea Pet, a doua parte n-a mers la  
fel de bine ca prima. La mijlocul celui de-al treilea  
număr se defectă camera numărul trei. Au fost nevoiţi  
să improvizeze pentru a putea acoperi şi partea lui  
Charlie. între timp, fu montată camera de rezervă. Din  
fericire totul nu dură decât pe durata a trei cântece.  
Totuşi stresul şi încordarea îi afectă pe toţi.

Răsuflară uşuraţi când concertul luă sfârşit. în timp  
ce publicul părăsea sala, echipa începu să demonteze  
echipamentul.



* Te întorci la hotel cu mine? o întrebă Charlie.
* Da, dar mi-am lăsat geanta în carul de emisie,  
  explică Pet. Fug s-o iau. Aşteaptă-mă!

Lăsase geanta în carul de emisie pentru a nu avea  
grija ei în timpul spectacolului. în timp ce se îndrepta  
spre ieşire, o opri asistenta lui Ruby Gale.

* Scuză-mă, ai putea să-mi spui unde îl pot găsi pe  
  domnul Kingston?
* Nu l-am văzut, răspunse Pet. Ar putea fi incă în  
  carul de emisie. Eu merg într-acolo. Vrei să-i spun ceva?
* Domnişoara Gale pleacă acum spre hotel. Voia  
  să-i amintească de petrecerea pe care o dă în seara  
  asta. Vrei să-i spui tu? Domnişoara Gale vrea neapărat  
  ca el să vină, adăugă tânăra femeie.
* O să-i spun, o asigură Pet.
* Grăbeşte-te, Pet! strigă Charlie.

Ea ieşi în fugă. Afară se îndreptă mai întâi spre carul  
de emisie. Când deschise uşa, Dane tocmai ieşea. O  
privi surprins.

* S-a întâmplat ceva?
* Nu, mi-am lăsat geanta în rulotă şi Charlie mă  
  aşteaptă. Secretara lui Ruby Gale m-a rugat să-ţi trans-  
  mit că eşti aşteptat la petrecerea dată în seara asta.
* La naiba! Spuse el trecându-şi mâna peste faţă.

Pet se bucură vâzând că nu-i face prea mare

plăcere.



* A mai spus şi că domnişoara Gale vrea neapărat  
  să te duci, adăugă ea.
* N-am de ales. E o chestiune obligatorie pentru  
  amândoi, şi pentru ea şi pentru mine. Ruby a invitat  
  câtiva oameni importanţi, politicieni, ziarişti. E bine  
  pentru a-ţi face relaţii, şi e o bună publicitate. E un  
  lucru bun şi pentru ea, şi pentru spectacolul meu. O  
  afacere machiată în eveniment social.

Pet se întreba de ce îi dă atâtea explicaţii. Nu era  
treaba ei de ce merge el la petrecere, sau ce înseamnă  
petrecerea în sine. Pe de altă parte, faptul că vorbise  
cu ea o făcea să simtă că este importantă pentru el.

* Am înţeles că este ceva obişnuit în lumea diver-  
  tismentului, spuse ea înţelegătoare.
* Ai participat vreodată la o asemenea petrecere?  
  întrebă Dane.
* Dumnezeule, nu! râse ea.
* Vrei să vii cu mine în seara asta? întrebă el. Aşa  
  o să ştii pe viitor că nu pierzi nimic dacă nu ai  
  posibilitatea să participi la asemenea evenimente.

O clipă ea crezu că vorbeşte serios. în următoarea,  
era convinsă de contrariu.

* Nu vorbeşti serios.
* Atunci de ce te-aş invita? întrebă Dane serios.

îl privi uimită. Nu era nici o urmă de amuzament  
pe chipul lui. O privea, aşteptând să răspundă.



* Nu sunt îmbrăcată potrivit pentru o petrecere,  
  spuse Pet dorind să-i dea ocazia de a-şi retrage invi-  
  taţia, dacă asta dorea.
* După cum vezi, nici eu, spuse el ridicând mâinile  
  în sus. Era într-adevăr în ţinută de lucru. Vii? E o expe-  
  rienţă. Nu pot să spun că vei dori s-o repeţi, dar...
* Da, ai dreptate. De dragul experienţei, acceptă Pet.

Dar ştia ea mai bine de ce acceptă. N-o interesa

petrecerea, nici adăugarea unei noi experienţe pe  
listă. Avea posibilitatea să petreacă câteva ore alături  
de el, şi avea s-o facă. Era o nebunie, poate chiar o  
prostie, dar asta era.

* Ia-ţi geanta, spuse Dane. Te aştept aici.

Pet îşi aminti că mai este aşteptată de cineva.

* Am uitat de Charlie. Mă aşteaptă să ne întoarcem  
  împreună la hotel.
* Mergi şi ia-ţi geanta. între timp eu o să-i spun să  
  plece singur, că te întorci cu mine. N-or să ştie ce să mai  
  creadă, glumi el, referindu-se la băieţi. Ne întâlnim aici.
* Bine.

Pet nu înţelegea cum poate fi atât de schimbătoare.  
Acum era furioasă pe el, şi imediat îşi dorea să  
petreacă mai mult timp în preajma lui. îşi luă geanta  
din rulotă. înainte de a coborî aruncă o privire echipa-  
mentului. Realiză cât de mult costă totul. Se întrebă  
dacă Dane era într-adevăr atât de bogat.



***Capitolul 6***

Distanţa până la hotel fiind mică, o parcuseră în  
câteva minute. Pet se minuna cât de uşor îi venea să  
converseze cu Dane, la fel de uşor de parcă ar fi fost  
unul dintre colegii ei. Discutară doar despre producţia  
spectacolului. Aproape îi păru rău că au ajuns atât de  
repede. Conversaţia lor se încheie în faţa uşii aparta-  
mentului lui Ruby Gale.

înainte de a bate, Dane o luă de mijloc. Pet gândi  
că toată conversaţia avusese un alt scop. îi abătea  
atenţia de la atracţia pe care el o exercita asupra ei.  
Căldura atingerii îi aminti de puterea cu care îl dorea.  
Dane o trase mai aproape şi îi şopti.

- Arăţi minunat.

Era felul lui de a o incuraja.



* Mulţumesc.

Uşa fu deschisă de asistenta lui Ruby Gale.  
Zâmbetul politicos îi dispăru când dădu cu ochii de  
Pet.

* Bună seara, domnule Kingston. Domnişoara  
  Gale se va bucura că aţi venit.
* Bună seara, Clancy, spuse Dane. Ţi-o aminteşti  
  pe domnişoara Wallis, nu? continuă el.
* Bineînţeles, zise tânăra femeie, încercând să  
  păstreze aparenţele. Era evident că nu înţelegea ce  
  caută Pet acolo. Domnişoara Ruby este.
* O văd, Clancy, mulţumesc.

Ruby Gale era înconjurată de o armată de bărbaţi.  
Pet o privi o clipă, apoi se uită în jur. Decorul era  
năucitor. Totul era roz. De la covor până la tapiţeria  
sofalei şi a scaunelor. Mai erau şi vaze mari, albe, cu  
trandafiri roz. Pereţii erau acoperiţi de mătase impri-  
mată în culori pastel. Chiar şi chelnerii purtau jachete  
de culoare roz, asortate cu pantaloni negri. Pet se  
simţea stângace, în timp ce Dane o conducea prin  
mulţime spre locul unde era Ruby Gale. în drum luă  
două pahare de pe o tavă dusă de un chelner şi îi puse  
unul în mână. Pet îl privi surprinsă. Dane îi întoarse  
privirea, imitându-i discret uimirea. Era amuzat de  
reacţia ei.



* Credeam că astfel de camere de hotel există  
  numai în filmele hollywoodiene, comentă ea.
* E cumplit, nu-i aşa? intrebă el în şoaptă. Ar tre-  
  bui să vezi dormitorul. Are un pat în formă de  
  trandafir. Cred că mai degrabă prefer oglinzile din  
  rulota lui Charlie.

Lui Pet i se strânse inima. De unde ştia Dane cum  
arată dormitorul? Vorbea din experienţă? Se înfurie pe  
sine. Sigur că vorbea din experienţă. Doar ea ştiuse de  
relaţia lui cu Ruby Gale. Atunci de ce acceptase invi-  
taţia lui ? Răspunsul era simplu. Era fascinată de el.

Nu putea să reziste farmecului pe care el îl exerci-  
ta. Nu mai avea mare încredere în propria ei demni-  
tate. Luă o gură de şampanie, încercând să facă faţă  
“experienţei” la care singură se supusese.

* Mă mir că şampania nu e roz, spuse ea.
* I-a scăpat din vedere, răspunse Dane zâmbind.

O privi cu atenţie.

* Ţi-am spus că va fi o experienţă. Ţi se pare  
  dezgustătoare, nu?

Considera multe lucruri dezgustătoare. Unul dintre  
ele era faptul că o invidia pe Ruby Gale pentru timpul  
petrecut alături de el. Dar nu la asta se referea Dane,  
şi ea prefera ca el să nu înţeleagă adevăratul motiv al  
expresiei ei.



* Totul e atât de fals, dădu Pet din umeri.

Dane îi luă capul în mâini şi o privi atent.

* Aşa cum nu eşti tu, spuse el scrutând-o.

Pet era jenată de scena pe care o formau in mijlocul  
încăperii. Se retrase un pic. Dane îi dădu drumul şi  
zise privind în jur.

* Totul e parte dintr-o imagine. Oamenii aceştia ar  
  fi fost tare dezamăgiţi dacă ar fi găsit un decor  
  obişnuit. Ruby Gale e un star. Ceva obişnuit nu i s-ar  
  potrivi. Un star trebuie să fie tot timpul parte dintr-un  
  spectacol. Ruby e isteaţă. Le dă ceea ce vor. Astfel îi  
  provoacă. Vor dori să mai vină.

Pet se întrebă dacă el însuşi crede ce spune.

* Totul e fals, o lume fantastică făcută din hârtie  
  colorată. Se numeşte ambalarea produsului.
* Probabil că ai dreptate, spuse Pet.
* încă nu ai fost prezentată oficial „produsului”,  
  nu? Trebuie să corectăm această scăpare înainte ca  
  Ruby să înceapă să arunce cu săgeţi otrăvite.

Urmărindu-i privirea caustică o zări pe cântăreaţă  
printre musafiri. O masă de păr roşu pe umeri albi  
desăvârşiţi. Rochia era de culoarea ochilor ei. Ochi  
care clipeau neliniştiţi şi iritaţi atunci când îl priveau  
pe Dane, adică mai tot timpul.

Când ajunseră lângă ea Ruby îi adresă lui Dane un  
zâmbet radios.



* Mă întrebam când ai să-ţi faci apariţia, iubitule,  
  spuse punându-i o mână după gât, în timp ce se întin-  
  dea să-l sărute.

Buzele lor se atinseră. Pet considera că pentru mai  
mult timp decât era necesar. Era şocată de furia care o  
cuprinsese. Stătea ţeapănă, în timp ce bărbaţii care  
erau lângă ei se priveau zâmbind. Când Dane îşi  
retrase capul, Ruby îi şterse urmele de ruj de pe buze  
cu degetele. Gestul arăta, mai mult decât sărutul, natu-  
ra relaţiei lor. Era posesiv. Pet văzu că Dane nu se  
opune în vreun fel.

Apoi vedeta îşi strecură ambele mâini în jurul  
braţului lui şi se întoarse spre cei cu care vorbea.

* Il cunoaşteţi pe Dane Kingston, producătorul  
  meu, regizorul meu şi... prietenul meu drag.

Pauza fusese făcută intenţionat, ca şi tonul cu care  
pronunţase cuvântul. Dane zâmbi palid. Pet vru să  
plece, dar chiar în acel moment Dane îşi aduse aminte  
de ea, o apucă de mână şi o trase mai în faţă. Se aştep-  
tase ca Ruby Gale s-o ucidă din ochi, dar aceasta îi  
aruncă o privire indiferentă. Buzele se deschiseră larg  
într-un zâmbet.

* Nu cred că o cunosc pe această încântătoare  
  domnişoară, spuse şi îi întinse mâna lui Pet.

Pet îi strânse mâna şi zâmbi stins. Mândria o obliga  
la o reacţie demnă, ascunzându-şi sentimentele.



* îmi pare bine, domnişoară Gale, spuse politicoasă.
* Nu v-aţi mai întâlnit, explică Dane, dar ţi-ai  
  petrecut ultimele zile privind spre ea. Ea este Petra  
  Wallis, operator la camera doi.
* Camera de pe centru? spuse vedeta privind-o  
  scrutător. Nu ştiam că eşti aşa de liberal, Dane.
* Nu, poate n-ai observat, i-o întoarse el.
* Eşti partea lui de statistică, domnişoară Wallis?  
  Datorită noilor legi, explică ea celorlalţi, care impun  
  ca femeile să fie angajate în posturi destinate  
  tradiţional bărbaţilor, un angajator este aproape  
  obligat să angajeze femeia care s-a prezentat pentru  
  post. Eu nu sunt de acord cu toate ideile acestea  
  despre egalitate pentru femei. Prefer să fiu slabă,  
  dominată de un bărbat puternic.

Cei trei bărbaţi dădeau bovin din cap, ascultând-o.

* Te asigur că nimeni nu m-a obligat s-o angajez  
  pe domnişoara Wallis, interveni Dane. Angajarea ei  
  n-a avut nimic de-a face cu sexul căruia îi aparţine. Mă  
  îndoiesc că s-a gândit cineva la asta.

Intervenţia lui Dane n-o făcu să se simtă mai bine.  
Cu atât mai mult cu cât unul dintre bărbaţi, probabil  
ziarist, o măsura din cap până-n picioare.

* Eu n-aş putea să vă intervievez fără să fiu conştient  
  de sexul căruia îi aparţineţi, spuse aceasta obraznic.



Pet strânse din dinţi, încercând să se controleze.  
Obişnuită cu remarci grosolane, putea să facă un efort  
de dragul aparenţelor.

* E păcat că oficialităţile încurajează angajarea  
  preferenţială în detrimentul profesionalismului. E  
  mult prea costisitor, spuse Ruby Gale. Apoi se întoarse  
  spre Dane. Ai văzut câte întârzieri şi probleme tehnice  
  au apărut din pricina unor membri ai echipei mai  
  puţin competenţi.
* Eşti o profesionistă, Ruby, şi ştii că întotdeauna  
  apar tot soiul de probleme, de un fel sau altul. Dar  
  asta nu e vina domnişoarei Wallis. Este unul dintre cei  
  mai buni profesionişti pe care îi am, de aceea i-am şi  
  dat camera doi. Când tu eşti pe scenă meriţi tot ce e  
  mai bun, şi m-am asigurat că aşa va fi. O să te convingi  
  când vei vedea casetele cu ce-am filmat în seara asta.
* Dumnezeule, spuse cântăreaţa tachinându-l, o  
  asemenea laudă din partea ta!

Se întoarse spre Pet.

* Probabil eşti flatată.
* Sunt, admise Pet.
* De asta ai adus-o pe domnişoara Wallis la petre-  
  cere, ca o recompensă pentru munca prestată? întrebă  
  Ruby, mângâindu-l pe obraz. Ce drăguţ din partea ta,  
  iubitule!



Concluzia la care ajunsese Ruby Gale o puse pe Pet  
pe gânduri. De aceea o invitase? Era un fel de primă  
pentru bună purtare? Prefera să fie doar o invitaţie pri-  
etenească.

* Nu cred că Pet ar fi de acord cu tine, Ruby. Ea  
  spune că sunt un tiran.
* Ai uitat „băgăreţ“, şopti Pet.
* Da, aşa e, aprobă el, ridicând paharul de  
  şampanie în cinstea acestor cuvinte.
* Despre ce vorbiţi? întrebă Ruby, privindu-i  
  suspicioasă.
* Despre o rebeliune împotriva autorităţii,  
  răspunse Dane sec. Am uitat să-ţi spun că ai fost abso-  
  lut senzaţională în seara asta, schimbă apoi vorba. Ai  
  ţinut tot timpul publicul în mână.

Cântăreaţa făcu o plecăciune.

* Mulţumesc, dragul meu.
* în cinstea lui Ruby Gale! Un bărbat ridică  
  paharul pentru a onora performanţele ei artistice.
* Da, pentru minunata noastră Jersey Lily, spuse  
  al doilea bărbat.
* în cazul în care nu aţi observat, Ruby e o floare  
  exotică, sălbatică, spuse Dane admirativ.
* Ştii de fiecare dată ce să spui ca să faci o femeie  
  să se simtă deosebită, Dane, toarse Ruby în timp ce-şi



trecea mâna de-a lungul braţului lui. Işi infipse posesiv  
unghiile în mâneca lui. Ar trebui să mă supăr că ai  
adus o tânără blondă la petrecerea mea, dar iată, sunt  
toată topită după tine.

* Niciodată topită, spuse el şi-i sărută degetele.  
  Poate puţin ameţită.

Ruby izbucni în râs.

* Niciodată nu ştiu dacă să te cred sau nu.  
  Probabil face parte din farmecul tău.

Pentru prima dată Pet era de acord cu Ruby. Exact  
asta credea şi ea despre Dane Kingston.

* Acum mă scuzaţi, zise cântăreaţa, dar trebuie să-mi  
  întreţin invitaţii. Mă faci să uit de îndatoririle mele. Ai  
  grijă de domnişoara Wallis... prezint-o şi altora.
* O să am, spuse Dane uşor.

Pet avu impresia că Ruby Gale tocmai îi dăduse per-  
misiunea lui Dane s-o însoţească. Era mai jignitor  
decât dacă i-ar fi interzis acest lucru. Ruby lăsa să se  
înţeleagă că n-o consideră o ameninţare.

Cei trei bărbaţi se prezentară, dar Pet nu-i asculta.  
Dane mai făcu conversaţie cu ei câteva minute, apoi o  
luă pe Pet de braţ, şi o prezentă unui alt grup. Procedura  
se repetă de câteva ori. Pet realiză că Dane nu făcea  
decât să-şi vândă la rândul său propria imagine. In lumea  
show-bizu-lui a face afaceri înseamnă a-ţi face relaţii.



îi era greu să vorbească cu el. Conversa cu  
uşurinţă cu cei pe care abia îi cunoştea, dar i se punea  
un nod în gât ori de câte ori Dane îi adresa cuvântul.  
Din pricina tensiunii o durere ascuţită îi presa  
tâmplele.

Un invitat mai guraliv îl prise pe Dane într-o  
discuţie despre meritele şi lipsurile televiziunii. Pet  
profită de ocazie.

* Scuză-mă, merg să-mi împrospătez machiajul.  
  Lipsesc câteva secunde.

Fără să mai aştepte răspunsul lui, se îndepărtă.  
Asistenta lui Ruby îi arătă unde e toaleta doamnelor.

Pet se analiză autocritic în oglindă. Avea faţa bine  
pusă în evidenţă datorită faptului că-şi prinsese părul  
cu o bentiţă aurie. O pereche de cercei de aur îndul-  
cea ansamblul. Dar lipsea acea senzualitate care o  
făcea deosebită pe Ruby. Observând că e palidă îşi  
fardă obrajii şi îşi accentuă forma buzelor cu ruj. Cu  
un oftat, recunoscu că o blondă sofisticată nu poate  
concura cu o bombă sexy.

întorcându-se în salon îl văzu pe Dane vorbind cu  
un politician. Dar în loc să se îndrepte spre el, preferă  
să meargă spre masa unde era aranjat un bufet suedez.

* E o oportunitate, nu? şopti o voce cinică în  
  urechea ei.



Surprinsă, Pet întoarse capul. Un bărbat mai scund  
se înghesuia în umărul ei. Ii părea cunoscut, dar dură  
câteva secunde până îşi aminti că e unul dintre cei trei  
bărbaţi cunoscuţi la începutul serii. Era probabil un  
reporter.

* Da, este, spuse Pet.
* Petra Wallis, nu?
* Aveţi o memorie excelentă, comentă Pet.
* Ii cunosc aproappe pe toţi cei de aici. E nece-  
  sar în meseria mea. Şi aş fi nebun să uit numele  
  dumitale.

Zâmbi fără subînţelesuri, de data aceasta. Era un  
bărbat de aproape patruzeci de ani, care ar fi fost  
atrăgător fără aerul de superioritate pe care îl afişa.

* Probabil că tu ai uitat. Numele meu este Nick  
  Brewster.
* Eşti ziarist, nu?
* Da, şi fac un articol despre vedeta noastră.  
  Intenţionez să-l trimit la mai multe ziare.

Câteva clipe o studie în tăcere.

* Cred că tocmai mi-ai dat o idee. O altă abordare  
  a subiectului, dintr-un nou unghi.
* Eu? întrebă Pet uimită.
* Da. Vedeta văzută prin ochiul camerei de luat  
  vederi. Schiţă un cadru imaginar cu degetele.



* Nu sunt sigură că înţeleg.
* Aş scrie articolul din punctul tău de vedere,  
  explică ziaristul. Cum este să lucrezi cu Ruby Gale,  
  genul ăla de lucruri. Ai văzut-o în timpul repetiţiilor şi  
  în timpul concertului. Există diferenţe?
* Asta e uşor de spus. înaintea publicului este  
  electrizantă. în timpul repetiţiilor lucrează, este con-  
  centrată asupra tehnicii interpretării de a cânta. E mai  
  multă rutină.

Pet răspunsese cu onestitate, neînţelegând unde  
bate ziaristul.

* Dar cum este să lucrezi efectiv cu ea? E tem-  
  peramentală? Pretenţioasă?

Pet începu să înţeleagă ce anume îl interesează.

* Bineînţeles că este pretenţioasă; cu sine şi cu  
  ceilalţi. E o profesionistă.
* Haideţi, domnişoară Wallis! Mie puteţi să-mi  
  spuneţi. Toată lumea ştie că poate să fie o căţea tem-  
  peramentală pe două picioare. Din câte am auzit nici  
  acum n-a scutit pe nimeni de toanele ei.
* Sigur că au existat probleme, admise Pet, dar eu  
  n-am avut ocazia să văd acele ieşiri temperamentale de  
  care vorbiţi.

El ridică sceptic o sprânceană.



* Dane probabil că îi ciuguleşte din palmă, spuse  
  reporterul.

Atitudinea lui Pet nu era încurajatoare. Totuşi  
reporterul insistă.

* Toată lumea ştie că cei doi au o aventură, sau  
  poate o relaţie. Nici n-au încercat s-o ascundă, chiar  
  dacă el te-a adus aici.
* Nu intenţionez să vorbesc despre viaţa privată a  
  domnului Kingston, chiar dacă aş şti toate lucrurile pe  
  care doriţi să le aflaţi. Dar pe care nu le ştiu. Sunt doar  
  o angajată şi nimic mai mult.
* Câtă loialitate! zise el în bătaie de joc. Ar trebui  
  s-o răsplătiţi, domnule Kingston, zise el spre Dane  
  care apăruse lângă ei. Ah, dar am uitat! O şi răsplătiţi.  
  Doar aţi adus-o la petrecere!
* Nu dispui de informaţii exacte, domnule  
  Brewster, spuse Dane exagerat de politicos. Poate că  
  plăcerea de a fi în compania domnişoarei Wallis este  
  răsplata mea pentru o săptămână de muncă grea.
* Nu m-ar mira! râse ziaristul. Unii le pot avea pe toate!
* Atunci n-o să te superi dacă nu vreau să mai  
  împart compania domnişoarei Wallis cu nimeni.  
  Scuză-ne.

Dane o conduse pe Pet în alt colţ al camerei. Incetă  
să mai zâmbească şi o examină rece.



* îmi pare rău. Sper că Brewster nu te-a deranjat  
  prea mult cu încercarea lui de a afla cât mai multe  
  lucruri murdare.
* Nu. îşi retrase mâna dintr-a lui. Nu că ar conta.  
  Nu obişnuiesc să spăl rufele altora în public.
* Ce vrei să spui? întrebă el impacientat.
* Vreau să spun că nu am avut nimic „murdar“ să-i  
  spun, zise Pet indiferentă, refuzând să-l privească.
* A spus ceva care te-a supărat.
* Nu-i adevărat!

Şi totuşi era adevărat. Era supărată din pricina  
patului în formă de trandafir în care Dane se întinsese,  
pentru faptul că Ruby Gale n-o considera o  
ameninţare, şi pentru că el o târâse, Dumnezeu ştie de  
ce, la petrecerea asta.

* Am mai cunoscut ziarişti şi altă dată, continuă  
  ea. Nu era nevoie să mă salvezi.
* Nu o pot scoate la capăt cu tine, oftă Dane.  
  încerc să fac o faptă bună şi iar mă acuzi că mă  
  amestec.
* Adică e vina mea? întrebă ea defensiv.
* Speram să petrecem o seară plăcută, nu să avem  
  din nou un meci verbal. Cuvintele lui încercau s-o  
  tachineze, poate să-i smulgă un zâmbet. Pet capitulă.



* Suntem amândoi obosiţi. A fost o seară încărcată  
  din toate punctele de vedere.
* Da, aprobă Dane. E timpul să spunem noapte  
  bună gazdei noastre.

Fără să mai aştepte răspunsul ei, o luă de mână şi o  
conduse spre centrul camerei unde cântăreaţa flirta cu  
unul dintre politicienii prezenţi.

* Iubitule, spuse Ruby pe un ton de parcă ar fi  
  văzut roşu în faţa ochilor. Doar nu vrei să pleci?
* Trebuie să plecăm, spuse el. Se aplecă şi o  
  sărută pe obraz.
* Da, înţeleg, spuse Ruby privind spre Pet.  
  Probabil domnişoara Wallis se scoală dimineaţa  
  devreme să meargă la muncă. Sună-mă mâine, dragul  
  meu. Dar nu prea devreme.
* După-amiază, spuse Dane. Sunt ocupat  
  dimineaţa.
* Noapte bună, domnişoară Gale, spuse Pet  
  văzând că este vorbea de ea de parcă n-ar fi fost de  
  faţă.
* Noapte bună, domnişoară Wallis, spuse Ruby cu  
  indiferenţă.

Dane o luă de mijloc şi o conduse prin mulţime  
spre ieşire. Asistenta lui Ruby închise uşa după ei.



***Capitolul*** **1**

Tăceau amândoi în timp ce Dane conducea. Nici  
unul nu scoase un cuvânt după ce ieşiră din apartame-  
tul lui Ruby Gale. Pet stătea liniştită pe locul din  
dreapta, privind pe geam.

Era rănită. O durea gândul la ce-ar fi putut să fie.  
Dacă ar fi fost altfel! Seara fusese o experienţă dezas-  
truoasă. Ar fi preferat să nu fi descoperit ce simte pen-  
tru Dane, cât de profunde sunt sentimentele ei.  
Constata cu stupoare că o îneacă gelozia. Spera doar  
ca pasiunea să fie un foc de paie, care se stinge de la  
sine. Acum trebuia doar să aştepte. între timp trebuia  
să suporte această stare dulce-amăruie, bucuria şi  
tristeţea de a fi atât de aproape de el.

Dane parcă maşina şi opri motorul. Simţind că o  
priveşte, Pet vru să coboare. Mai rapid, Dane întinse  
braţul şi puse siguranţa.



* Ce te deranjează, Pet?

Intoarse capul spre el, dar nu-l privi în ochi.

* Nimic, spuse ea rece.
* Ceva s-a întâmplat. Şi nu mai cred că are vreo  
  legătură cu Brewster. Te porţi ciudat de ceva vreme,  
  chiar dinainte de-a te deranja el.
* Nu ştiu despre ce vorbeşti. Sunt obosită, te rog,  
  lasă-mă să plec. Vreau doar să ajung în camera mea şi  
  să mă odihnesc.

Câteva secunde nu se întâmplă nimic. Apoi deo-  
dată el deschise portiera. Uşurată, Pet coborî. Auzi  
cum el trânteşte portiera în urma ei. O ajunse din  
urmă şi merseră alături. Dane o fixa morocănos, dar  
nu mai făcu nici un gest de apropiere.

Pet mergea ţeapănă, privind înainte.

Când ajunseră în faţa camerei ei, Pet avea deja  
cheia în mână. Inainte de a reuşi să descuie, Dane îi  
luă cheia din mână şi deschise uşa. Apoi se dădu un  
pas înapoi şi îi făcu loc. Ţinea cheia în mână ca şi cum  
nu ştia ce să facă cu ea. Pet îşi ţinu respiraţia. Când el  
îi întinse cheia, hotărî că e cazul să spună ceva.

* Mulţumesc pentru o seară încântătoare, spuse  
  ea ca pe o poezie fraza repetată.

Nu erau chiar cuvintele potrivite, îşi dădu seama  
după expresia lui furioasă.



* Nu-mi arunca politeţea asta de doi bani în faţă!  
  spuse el cu un rânjet. A fost un dezastru şi o ştim  
  amândoi.
* Da, a fost! răbufni ea dintr-o dată.

Fără să-i mai pese de cheia care rămăsese la el, intră  
şi trânti uşa.

Dane o urmă imediat.

* De ce? întrebă el din uşă.
* Poate că nu-mi place să mi se vorbească de sus.  
  Sau la asta nu te-ai gândit?

Dane închise uşa. O luă de umeri şi o împinse până  
când o lipi de perete.

* Explică-te! spuse, şi îi dădu drumul, dar rămase  
  foarte aproape de ea, privind-o în ochi.
* în primul rând nu mi-a plăcut falsa laudă pe care  
  mi-ai adus-o în faţa lui Ruby Gale!
* Ce laudă? Despre ce vorbeşti? O privi confuz.
* Ştii foarte bine, se aprinse Pet. Minciuna potrivit  
  căreia sunt cel mai bun operator din echipă. Dacă tot  
  erai obligat să explici prezenţa mea acolo, ca pe o  
  primă, puteai să spui pur şi simplu că sunt bună. Nu  
  trebuia să mă insulţi cu aberaţiile acelea, continuă ea  
  cu voce stinsă.

Pentru că îi dădeau lacrimile Pet încercă să iasă din  
încercuire. întoarse capul într-o parte. Dane o luă de  
mâini şi o forţă să stea în faţa lui.



* False laude? explodă el.
* Da, spuse Pet smucindu-se.
* Proastă mică, nu ţi-a trecut nici o clipă prin  
  minte că spuneam adevărul?
* Te rog! Ar fi trebuit să înregistrez ce mi-ai spus  
  zilele astea!

încercă din nou să se elibereze.

* Nu pleci nicăieri, spuse el brutal. Ai să stai pe loc  
  şi-ai să mă asculţi!
* Nu vreau să-ţi mai ascult minciunile.

Dane nu-i dădu drumul.

* Atunci cel puţin încearcă să fii raţională. Ai cea  
  mai vagă idee câţi bani am investit în producţia asta?  
  Crezi că cei ce fac parte din echipă au fost aleşi la  
  întâmplare sau traşi la sorţi? I-am ales pe cei mai buni.  
  Şi tu faci parte dintre ei. Am ştiut de la început că  
  prezenţa unei femei frumoase în echipă poate aduce  
  necazuri. Dar asta n-a contat pentru că voiam cei mai  
  buni profesionişti din companie. De asta te afli aici.  
  Nu am minţit-o pe Ruby.

Tot ceea ce spunea el avea logică, dar Pet nu putea  
corela acest adevăr cu atitudinea lui din timpul  
filmărilor. Il privi cu neîncredere.

* De asta te-ai supărat, Pet? întrebă el blând.
* Intotdeauna mă înfurii. Intotdeauna spui ceva  
  care mă irită.



* Data viitoare când o mai fac, să mă săruţi. Asta o  
  să-mi închidă gura, glumi el.

Se aplecă şi o sărută. Pet rămase nemişcată. îşi  
dorea să-l îmbrăţişeze dar nu voia să-şi permită s-o  
facă. Sărutul lui o ducea dincolo de tot ce trăise vreo-  
dată. Braţele ei inerte se mişcară fără voie. Se agăţă cu  
disperare de el.

* De ce-mi spuneai lucruri atât de dure? murmură  
  ea. Mă făceai să cred că sunt o incompetentă.
* Nu asta intenţionam, îi şopti el tandru, sărutân-  
  du-i urechea. Nu puteam să-ţi permit să fii altminteri  
  decât perfectă. Ştiam de ce eşti în stare ca operator.
* Şi petrecerea? îl întrebă ea în timp ce-i săruta  
  obrazul. A fost o recompensă pentru o treabă bine  
  făcută, de asta m-ai invitat?
* Nenorocita aia de petrecere era ultimul loc  
  unde voiam să merg. Dar trebuia. Era o obligaţie pe  
  care trebuia s-o onorez, aşa cum a fost o obligaţie din  
  partea lui Ruby s-o organizeze. Şi ştiam că echipa orga-  
  niza propria ei petrecere. Dacă n-ai fi fost cu mine, ai  
  fi fost cu ei.
* Adică mă supravegheai, să nu-ţi provoc  
  „necazuri“.

Rănită, se îndepărtă.

* Nu te supravegheam. Dar trebuia să fiu cu ochii  
  pe tine. Mi-ai pătruns în suflet, Pet. Speram că petre-



cerea va fi suportabilă dacă tu vei fi alături de mine.  
Nu ştiu de ce s-a stricat totul. Era bine înainte să  
ajungem acolo, şi pe urmă în câteva minute te-ai  
schimbat. Şi, cinstit, nu înţeleg de ce. Credeam că-ţi  
doreşti să fii în compania mea, aşa cum şi eu mi-o  
doream pe a ta.

* Intr-adevăr?

Ar fi vrut să-l creadă, dar îi era teamă. Nu îndrăznea  
să-l privească în ochi.

* Te îndoieşti? spuse el şi o sărută.

Sărutul trebuia s-o facă să uite de toate. Şi o făcea.  
Işi lăsa trupul în voia mângâierilor lui fără reţineri, fără  
să se mai gândească la viitor, la consecinţe, la nimic.

* De când îmi doresc să fac asta, şopti el, luând-o  
  în braţe.

Pet uită de patul în formă de trandafir, de relaţia lui  
cu Ruby Gale. Nu simţea decât nevoia de a se contopi  
cu el.

Cămaşa lui era o barieră în calea mângâierilor ei.  
Incepu să desfacă nasturii. Nerăbdătoare îşi strecură  
mâinile, pe sub cămaşă. Dane o lipi de perete, ca s-o  
poată privi în timp ce îi descheia bluza.

Nici unul dintre ei nu auzi vocile lălăite de pe hol.

* Hei, Pet! strigă Lon împingând uşa. Trebuie să  
  vii la petrecere.



Pet rămase şocată când văzu uşa deschizându-se şi  
pe colegii ei bulucindu-se. Dane, stăpân pe sine, o  
acoperi repede cu bluza pe care tocmai o descheia.

-Uşa era deschisă, zise cineva.

* Da, zise şi Lon. Voiam să te invităm la petrecere,  
  dar se pare că aveţi o petrecere privată.

Pet îşi simţi obrajii în flăcări. Se întoarse cu spatele  
şi auzi cum unul dintre băieţi îl trage de mânecă pe  
Lon, ca să plece.

* Toate petrecerile s-au încheiat, băieţi, îl auzi ea  
  pe Dane. E timpul să ne retragem. Mâine trebuie să  
  demontăm echipamentul.

Auzi uşa închizându-se în urma lor.

* Pet?

Auzindu-se chemată cu o voce blândă, întoarse  
capul.

* Ar fi mai bine să pleci. Or să rămână pe aproape,  
  să vadă dacă ieşi.

-Sunt conştient de asta.

Merse spre uşă. Se lipi de perete, evitând orice  
atingere.

* Noapte bună, spuse el încet.

Pet închise uşa şi puse lanţul. Se aşeză pe pat pentru  
că îi tremurau genunchii. Auzi uşa lui închizându-se,  
apoi tăcere.



îşi impuse să nu se gândească la cele întâmplate.  
Dar adormi cu gândul la Dane.

Un sărut uşor o trezi. Pet gândi că era cel mai  
minunat fel de a se trezi. Buzele coborâră de-a lungul  
gâtului. încet, încet, înţelese că nu visează. Deschise  
ochii şi se bucură de ceea ce vedea. Dane stătea alături  
de ea, rezemat într-un cot, şi o privea.

* Cum ai intrat?
* Am uitat să-ţi dau cheia aseară. Am găsit-o  
  dimineaţa.
* Ce oră e?
* Şapte şi jumătate, spuse Dane şi se aplecă să o  
  sărute.

Pentru o clipă Pet rămase prizoniera senzaţiilor,  
dar apoi sări.

* E atât de târziu? Trebuie să fiu la sala de con-  
  certe la ora opt, pentru demontarea echipamentului.
* Ştiu, oftă el. M-am oprit la recepţie să-ţi las  
  cheia. Atunci mi-am dat seama că probabil nu ai cerut  
  nimănui să te trezească. Am verificat, şi apoi am venit  
  s-o fac personal.
* Puteai să foloseşti telefonul.
* Da, dar aşa e mult mai plăcut. O sărută.  
  Intenţionam să mă trezesc alături de tine în dimineaţa  
  asta, până când am fost întrerupţi atât de grosolan. Să  
  te trezesc e aproape la fel de bine.



Pet ar fi preferat să nu aducă seara trecută în  
discuţie. Vedea din nou în faţa ochilor expresia  
colegilor ei când îi surprinseseră îmbrăţişaţi. Ştia că nu  
o judecau pentru că era în braţele unui bărbat. Dar era  
în braţele şefului.

* Lasă-mă să mă ridic, spuse împingându-l.  
  Trebuie să mă îmbrac.
* Am o idee mai bună, murmură Dane luând-o în  
  braţe.
* Nu, spuse ea repede, incercând să reziste  
  tentaţiei.
* De ce nu? zise el sărutând-o de-a lungul decol-  
  teului cămăşii de noapte.
* Dane, trebuie să mă duc la lucru.
* Ai uitat că eu sunt şeful? Iţi dau liber.
* Pentru asta? întrebă ea ţâfnoasă. Nu-i plăcea să-i  
  amintească că el este şeful ei.
* Dacă vrei, spuse el fără să-i sesizeze tonul. Te  
  vreau, Pet, şi ştiu că mă vrei şi tu. Mi s-a spus că sunt  
  un amant bun, începu el să glumească. Dar auzind  
  asemenea vorbe, Pet sări din pat.
* Cine ţi-a spus? Ruby Gale? In timp ce încercai  
  patul în formă de trandafir?
* Despre ce naiba vorbeşti? întrebă el, ridicându-se  
  în capul oaselor.



* Camera asta nu este dotată cu oglinzi pe tavan.  
  Ar trebui să cauţi alta.
* Ce tot spui? explodă Dane. Nu are sens!
* Ba are. Tocmai de aceea este atât de îngrozitor,  
  spuse ea dându-se jos din pat.
* Nu vreau să începem din nou să ne certăm, o  
  avertiză el.

Ciocănitul de la uşă interveni la timp.

* Cine e? întrebă Pet cu vocea sugrumată de  
  lacrimile pe care nu şi le putea stăpâni.
* Sunt eu, Lon. Nu te-ai trezit încă?
* La naiba! spuse Pet încet.

Nu voia să-l vadă. Oare de ce venise? Să o verifice,  
dacă a dormit până la urmă singură? Ştia că la asta se  
gândeşte şi Dane.

* M-am trezit! strigă ea.
* Când am văzut că n-ai venit la masă, m-am gân-  
  dit că e mai bine să vin să văd ce faci. Ce s-a întâmplat,  
  ai dormit prea mult?
* Da, spuse Pet. Mulţumesc că ai venit să mă  
  trezeşti.
* Ti-am adus şi cafeaua.

Adică era obligată să deschidă uşa. Aruncă o privire  
spre Dane. O privea resemnat. Pet se îmbărbătă sin-  
gură şi deschise. Dane rămase pe loc, fără să încerce să



se ascundă. Lon îl văzu stând pe marginea patului.  
Când se uită la ea, Pet îşi dădu seama că o condamnă.

* Ar fi trebuit să ştiu de ce dormi până târziu.
* Nu e deloc aşa cum pare, încercă Pet să se apere.
* Ca şi tine, şi eu am observat că nu e la micul  
  dejun şi am venit să-i aduc cafeaua, interveni Dane. O  
  singură ceaşcă, spuse ridicând mâna în care avea  
  cafeaua. Aşa că las-o mai moale cu imaginaţia.
* Oi fi tu Dane Kingston, marele patron, spuse  
  Lon furios, dar vrei să te încurci cu ea la fel de mult ca  
  şi mine.

Pet văzu că Dane se înroşeşte de furie.

* O să uit că ai spus asta, Baxter! Acum pleacă!
* Nu vreau, spuse Lon şi făcu un pas înainte.
* Vă rog! Pet ridică o mână ca să-l oprească. Plecaţi  
  amândoi! Domnul Kingston pleca oricum, nu-i aşa?

Ultimul lucru pe care şi-l dorea era un scandal.  
Dane o privi câteva secunde, şi se ridică.

* Te aştept în hol, Pet, spuse Lon.

Pet dădu din cap, în semn de mulţumire, şi închise  
uşa. Se rezemă de uşă şi privi patul şi aşternuturile  
răvăşite. Simţi că nu o mai ţin picioarele. Dimineaţa  
începuse atât de promiţător, dar se terminase  
deplorabil.

Realiză că este în mare întârziere, aşa că se îmbrăcă  
în grabă şi amână regretele pe mai târziu.



***Capitolul 8***

Când ajunse în hol observă că Lon nu era acolo aşa  
cum promisese. în schimb era Dane, care stătea privind  
pe fereastră. Se întoarse şi ea observă că era furios.

* Unde e Lon? întrebă Pet privind în jur.
* Probabil că a ajuns deja la sala de spectacole.

-Mi-a spus că mă aşteaptă, zise ea încet.

* L-am făcut să se răzgândească, îi confirmă el  
  bănuiala.
* Sper că intenţionezi să mă duci tu cu maşina,  
  altfel nu am cu ce să ajung la muncă.

Era o încercare palidă de a glumi. Nu dorea ca  
adevărata ei stare să fie observată.

* Nu e cazul să-mi reaminteşti că preferi să  
  munceşti decât să fii cu mine, spuse Dane sec. Maşina  
  e în faţă.



* Mergem?

Aşteptă ca el să-i deschidă portiera. Ii citea furia în  
fiecare mişcare. Pe drum se lăsă o linişte mormântală,  
nici unul nedorind să spargă gheaţa. Pet simţea că e pe  
marginea unui vulcan gata să erupă. Inainte de a parca  
în faţa sălii de concerte, Dane rupse tăcerea.

* Ce voiai să spui cu trandafirii şi oglinda de pe  
  tavan?

Pet continuă să privească fix în faţă.

* Ar trebui să fie clar, spuse ea ridicând din umeri.
* Atunci probabil că e vorba despre un lucru  
  foarte complex, pentru că nu reuşesc să-i dau de  
  capăt, spuse Dane obosit.
* Am auzit că asta e problema când dormi într-un  
  pat rotund. E imposibil să-ţi dai seama care-i capul şi  
  care-s picioarele.

Dane îşi muşcă buzele.

* Ar fi trebuit să-mi dau seama că are legătură cu  
  Ruby. Eşti geloasă pe ea.
* Nu-i adevărat, spuse Pet. Nu intenţionez să  
  împart nimic cu ea.
* Asta pentru că crezi că sunt al ei, spuse el în  
  derâdere.
* Cum, n-ai auzit? îi replică Pet. E o ştire oficială,  
  toată lumea ştie.



* Şi tu ai crezut asta, spuse el privind-o curios.
* Negi că ar fi aşa?
* Nu ştiam că trebuie s-o fac.
* Sigur că nu. Sunt sigură că există destule  
  femei care ar dori să-ţi intre în pat, fără să le pese  
  pe cine ar mai putea găsi acolo. Eu nu sunt una din-  
  tre ele.
* Şi aseară ce s-a întâmplat? O lipsă temporară a  
  bunelor tale principii? întrebă Dane batjocoritor.
* Nu s-a întâmplat nimic, spuse ea, ştiind cât de  
  fals sună, dar era singurul ei argument.
* Nu, sări el, dar ai fi vrut să se întâmple. Sau  
  poate ai uitat că mi-ai scos cămaşa.

Pet roşi încurcată.

* încerc să uit asta, spuse ea jenată.

Dar Dane nu dădu atenţie stânjenelii ei.

* Dacă băieţii ar fi venit cu cincisprezece minute  
  mai târziu, ne-ar fi surprins într-o situaţie ceva mai  
  intimă decât o îmbrăţişare.
* Asta nu vom şti niciodată sigur, pentru că ei n-au  
  venit cu cincisprezece minute mai târziu!
* Vrei să spui... începu el supărat.
* Ascultă, îl întrerupse Pet. Nu neg atracţia fizică  
  pe care o exerciţi asupra mea. Dar nu sunt interesată



să mă implic emoţional într-o relaţie cu tine. Venirea  
lor a fost o coincidenţă fericită. M-au împiedicat să fac  
o greşeală stupidă.

După câteva secunde de tăcere tensionată, Dane  
izbucni.

* A, da? Atunci dacă venirea lor a fost o coinci-  
  denţă fericită înseamnă că regreţi cele întâmplate.
* Două lucruri: în primul rând că s-a întâmplat, iar  
  în al doilea că ei au aflat.

Pet privea ţintă pe fereastră, stând dreaptă în  
scaun. Nu ar fi putut să-l privească.

* Am făcut tot posibilul, continuă ea, ca ei să mă  
  accepte ca pe egalul lor. Imi imaginez ce gândesc  
  acum despre mine. Şi despre toată situaţia. Probabil  
  cred că nu i-am considerat suficient de buni pentru  
  mine şi m-am dat direct la şef.

Pet oftă şi-şi trecu mâna peste faţă.

* Ar trebui să mă consulte un medic psihiatru  
  numai pentru faptul că am acceptat să vin la petre-  
  cerea aia cu tine. A fost o nebunie din partea mea să  
  mă las implicată in ceva ce nu-mi poate aduce decât  
  suferinţă.
* Dacă îţi pasă atât de mult de părerea lor ar fi tre-  
  buit să ţipi „viol“ aseară, o necăji el.



* Păcat că nu mi-a trecut prin minte, minţi ea.

Dane opri cu un scrâşnet de roţi în faţa sălii de con-  
certe. în timp ce Pet deschidea uşa, Dane îi spuse  
sarcastic.

* Poţi să le spui băieţilor că-ţi opresc din salariu  
  pentru dimineaţa asta. Aşa nu te vor suspecta că ai  
  parte de favoritisme.
* Mulţumesc.

Deşi Pet se îndepărtase, el strigă după ea.

* Apropo, nu m-am mai culcat cu Ruby din  
  momentul în care o blondă cu ochii verzi m-a invitat  
  s-o învelesc. Aşa că sunt totuşi cât de cât consecvent.

Apoi porni în trombă. Pet rămase pe trotuar  
tremurând. Ce voise să spună ? înţelesese cuvintele  
dar nu le putea da crezare. Nu, nu putea să se lase  
înşelată şi să înceapă din nou să-şi facă speranţe. Era  
doar o atracţie fizică între ei, şi ultimul lucru de care  
avea nevoie era o încurcătură sentimentală cu şeful ei.

Toată lumea o privea când intră în clădire. Pet ţinu  
capul sus şi merse direct spre camera doi. Sări pe  
platformă şi se apucă de treabă.

* Ne întrebam dacă mai apari azi, zise Charlie ceea  
  ce gândeau cu toţii.
* De ce nu? spuse Pet. Sunt o fată care munceşte.
* Da, dar la ce? întrebă Lon caustic.



Ştia că sarcasmul vine din orgoliul lui rănit, pentru  
că Dane o cucerise în timp ce el nu reuşise. Dar asta  
nu însemna că ea nu va riposta.

* Ştiu ce aţi crezut aseară, zise ea, şi deşi simţea că  
  roşeşte nu lăsă privirea în jos. Şi nu vă condamn. Nici  
  eu nici voi nu suntem născuţi ieri, şi nu mai credem în  
  texte prefabricate. Aşa că sunteţi liberi să mă credeţi  
  sau nu, dar subiectul acesta, în ceea ce mă priveşte,  
  s-a încheiat.
* Pet are dreptate, spuse Andy, să trecem la treabă  
  că avem destulă.

La amiază tot echipamentul era împachetat şi după  
o scurtă oprire la hotel ca să-şi ia bagajul, echipa era  
pe drum spre următoarea locaţie. Majoritatea tehni-  
cienilor şi o parte din echipament se îndreptau spre  
Atlantic City. Pet făcea parte din grupul care mergea la  
Batso, unde urmau să filmeze o altă parte a specta-  
colului.

Pet mergea împreună cu Charlie. Se uita atentă pe  
geam.

* Nu uita să-mi spui când ieşim de pe autostradă,  
  reîncepu Charlie. Altfel ne rătăcim înainte de a ajunge.
* Nu prea cred, spuse Pet.
* Tare aş vrea să ştiu ce creier strâmb a avut  
  ideea asta, murmură el. Locaţii de filmare de-a lungul  
  şi de-a latul statului New Jersey.



* New Jersey e la fel de frumos ca oricare alt stat.  
  Avem şi noi lacuri, păduri, plajă. Toată lumea îşi ima-  
  ginează că, dacă nu le vezi din viteza maşinii, de pe  
  autostradă, ele nu există.
* Atunci tu ai venit cu ideea asta! declară Charlie  
  cu o mutră solemnă.
* De ce crezi că i se spune „statul grădină"? con-  
  tinuă ea, fără să-l bage în seamă.
* Pentru că e plin de „grădini" din beton. Asta-i tot  
  ce am văzut până acum. Hei, tocmai mi-a venit o idee!  
  Ruby Gale este „crinul statului grădină"! E un slogan  
  bun, nu? De ce nu i-l propui lui Dane?
* De ce să i-l propun eu? sări Pet, deşi ştia prea  
  bine de ce. Charlie credea că ea este în relaţii mai mult  
  decât amiabile cu Dane. Ar fi putut fi, dar nu avea rost  
  să-i explice de ce nu era. E ideea ta. Poţi să-i spui şi  
  singur.
* Dar mai curând te-ar asculta pe tine, nu? insistă  
  Charlie.
* Mă îndoiesc.

în clipa următoare un Jaguar albastru trecu în  
viteză pe lângă ei. Când recunoscu pletele roşcate ale  
lui Ruby Gale în scaunul din dreapta ştiu că nu s-a  
înşelat în privinţa proprietarului maşinii.



* Era Ruby Gale, nu? întrebă Charlie.
* Da, cu Dane, adăugă ea. Acum mai crezi că m-ar  
  asculta pe mine?

Charlie aruncă o privire spre ea, şi observându-i  
starea lăsă discuţia să moară de la sine. Dane îi spusese  
lui Pet că interesul lui faţă de Ruby Gale scăzuse după  
ce o cunoscuse pe ea. Dar acum aceasta era în maşina  
lui. Ce însemna asta? Era doar o relaţie de afaceri?  
Doar trebuia să termine spectacolul. Sau se întorsese  
la ea? De ce răspunsul la această întrebare era atât de  
important? Ştia deja. Se implicase emoţional fără să  
vrea, inima ei bătea acum pentru el. Pet suspină şi  
privi pe fereastră. Jaguarul nu se mai vedea.

Situat la marginea Pădurii Wharton, Batso era un  
orăşel de pe vremea Războiului de Independenţă.  
Arhitectura fusese deseori restaurată, dar oraşul îşi  
păstrase aerul pitoresc.

Cum în după-amiaza aceea nu mai aveau nimic de  
făcut, deoarece echipamentul urma să fie montat a  
doua zi, echipa avea timp liber. Se hotărâră să se  
plimbe prin oraş. Pet şi-ar fi dorit doar o plimbare pe  
străduţele întortocheate, dar era în minoritate. Se  
îndreptară spre parc.

Cumpărară câteva cercuri de plastic şi începură să  
se joace. Pet era mulţumită pentru că jocul îi va alun-



ga tensiunea acumulată. Cineva aruncă discul spre ea,  
dar înainte să-l prindă, vântul îi schimbă traiectoria.  
Pet se aruncă după el, ştiind că are şanse să cadă pe  
spate, dar era parte din joc. înainte de a-şi pierde  
echilibrul simţi că este sprijinită de cineva. întoarse  
capul şi se lăsă cu toată greutatea la pieptul lui Dane.  
Uimită, uită să-şi controleze propriul corp. Dane o  
susţinu în continuare în timp ce ea îl privea. Pentru o  
clipă crezu că vrea s-o sărute şi rămase aşteptând. I se  
păru chiar că el se apleacă spre ea.

* Ar trebui să te uiţi pe unde mergi, auzi Pet vocea  
  lui Ruby Gale în spatele ei.

Fu suficient ca s-o facă să-şi vină în fire. Se  
îndepărtă de Dane.

* Scuză-mă, îi spuse ea acestuia.
* Nici o problemă, îi răspunse el, privind-o  
  amuzat.
* Hei, Pet, arunci odată sau nu? strigă Charlie.

Pet privi în jur şi văzu discul la câţiva metri de ea.

înainte de a apuca să se îndrepte spre el, Dane i-o luă  
înainte şi i-l aduse. Era conştientă de cum arată după  
atâta alergătură, cu obrajii îmbujoraţi şi hainele în  
neorânduială. Privirea lui Dane îi spunea cât de bine îi stă.

* Mulţumesc, murmură ea.

Charlie se apropiase şi interveni:



* Puteţi juca cu noi dacă vreţi, miss Gale.
* Nu, mulţumesc, răspunse cântăreaţa şi izbucni  
  în râs. Dane ar detesta să arăt atât de transpirată ca ea,  
  continuă arătând spre Pet.

Pet ştia cum arată, dar remarca vedetei o făcu să se  
simtă incomod în propria ei piele. Ruby arăta de parcă  
coborâse de pe coperta unei reviste de lux.

* Jucăm ? întrebă Pet. Nu avea nici un rost să facă  
  conversaţie pe o asemenea temă.

Privi cum Dane se îndepărtează cu Ruby Gale  
agăţată de braţul lui. Ar fi vrut să fie ea în loc. Se  
întrebă dacă ar fi fost, dacă ar fi rămas în dimineaţa  
aceea în pat cu el. Dar alungă un asemenea gând  
prostesc.

Luni dimineaţa se întoarseră la programul obişnuit.  
Se treziră devreme şi montară echipamentul. Erau gata  
pentru primele probe.

Dane apăru şi le explică ce aveau de făcut. Pet săltă  
camera pe umăr şi pregătită astfel aştepta ca vedeta să-şi  
facă apariţia.

* Eşti gata, Wallis? o întrebă Dane serios.

Când se întoarse spre Ruby zâmbi curtenitor.

* Când eşti gata începem, îi spuse el vedetei.
* Ea ce caută aici? întrebă cântăreaţa arătând spre Pet.
* Este operator, spuse Dane zâmbind.



* Cum crezi că pot flirta cu camera de luat vederi,  
  în timp ce mă uit la ea? protestă Ruby argumentând cu  
  gesturi largi.
* Flirtează cu obiectivul, draga mea, şi  
  gândeşte-te la miile de bărbaţi care te vor privi,  
  replică el calm.

Dar Ruby Gale nu se lăsa aşa de uşor convinsă.

* E imposibil! Vreau un bărbat la camera asta.  
  Schimb-o!
* Draga mea, nu eşti rezonabilă, spuse Dane şi se  
  apropie de cântăreaţă.
* Vrei să vezi cât de „nerezonabilă" pot fi? Ei bine,  
  alege: ori pleacă ea, ori plec eu.

Se lăsă o linişte de mormânt. Pet ştiu cine va pleca  
înainte ca Dane să deschidă gura.

* Draga mea, nu are rost să ne certăm. Dacă preferi  
  s-o schimb pe domnişoara Wallis cu altcineva, sigur că  
  o voi face.

Ruby deveni brusc amabilă.

* Iubitule, îmi pare rău că am făcut o scenă. Mă  
  ierţi?
* Sigur că da. O sărută grăbit pe obraz, apoi se  
  întoarse spre Pet. Sutton va prelua camera doi, dacă  
  nu te superi, domnişoară Wallis. Eşti liberă.



* Sigur că nu, răspunse Pet, cu voce pierită.

Charlie se apropie şi o ajută să-şi dea jos de pe

umăr camera, zâmbindu-i încurajator. Pet reuşi să-i  
răspundă cu un zâmbet forţat şi o ridicare din umeri.

* O să dureze câteva minute până când aranjăm  
  din nou echipamentele şi reglăm totul, îi explică Dane  
  lui Ruby. De ce nu te duci să te întinzi puţin sau să bei  
  o cafea? Nu are rost să aştepţi aici.
* Sigur nu te-ai supărat? N-aş vrea să mă amestec  
  în meseria ta, îi răspunse ea.
* Totul e în regulă, draga mea. Dacă într-adevăr aş  
  fi crezut că domnişoara Wallis este de neînlocuit, m-aş  
  fi certat cu tine pe tema asta. Aşa că nu-ţi face  
  probleme.

Pet se retrase în tăcere. Dane o privi în timp ce se  
îndepărta, dar nu spuse nimic. Inlocuind-o pe Pet nu  
făcea decât să prevină o scenă şi mai isterică din partea  
lui Ruby Gale, şi să evite o pierdere de timp într-un  
moment în care nu aveau aşa ceva. Era singurul lucru  
pe care îl putea face, singura decizie posibilă. Pet ştia  
toate lucrurile acestea, dar nu putea să nu sufere.



***Capitolul 9***

Stând întinsă la umbra unui copac, Pet puse cartea  
alături. Nu putea să citească, nu era capabilă să se  
concentreze în clipa aceea asupra subiectului cărţii.  
Oftă şi începu să se joace cu un fir de iarbă. Se întrebă  
dacă echipa a terminat, sau dacă sunt în pauză.  
Intenţiona să mai rămână să se bucure de aerul  
răcoros. Poate în cele din urmă se va duce spre rulota  
lui Charlie şi îi va aştepta pe băieţi acolo.

După câteva clipe se ridică în picioare. Era cumplit  
să stea aşa, fără să facă nimic. Auzind sunetul unor paşi  
înfundaţi în iarbă se întoarse.

I se tăie respiraţia. Dane se îndrepta spre ea. O  
privea fix, încercând să-şi dea seama de ceea ce simte.  
Pet ştia că nu-şi poate schimba expresia feţei, aşa că  
preferă să se întoarcă, sub pretextul că îşi recuperează  
cartea lăsată pe iarbă.



* Aţi terminat? întrebă ea, cu ochii pe carte, scu-  
  turând-o de praf.
* în urmă cu douăzeci de minute. Se rezemă de  
  copac şi rămase aşa, privind-o. E linişte aici.
* Da, aprobă Pet, ocolindu-i privirea. Cred că  
  Charlie mă aşteaptă.
* îşi strângea echipamentul, când am plecat. I-am  
  spus că vin să te caut.
* Mă duc să-l ajut, spuse ea, deşi nu îşi dorea  
  asta.
* Pet, în legătură cu ceea ce s-a întâmplat  
  dimineaţa, ştii doar că nu aveam de ales. Dane o  
  privea fix, aşteptând să-i răspundă.
* Ştiu, răspunse ea, privind încăpăţânată firele  
  de iarbă. Trebuia s-o faci, altfel riscai un scandal.  
  Ruby ar fi părăsit platoul, şi tot spectacolul s-ar fi dus  
  de râpă.
* Aşa e. O apucă de bărbie şi o forţă să-l privească.  
  Dar asta nu mă face mai fericit.

Pet putea în sfârşit să-l privească. Acum în ochii ei  
nu era decât dorinţa de a-l îmbrăţişa. Dane o luă în  
braţe. îi sărută ochii, apoi gura deschisă care îi şoptea  
numele. Degetele ei îi răvăşeau părul. Dar când simţi  
că degetele lui încearcă să-i desfacă nasturii la bluză,  
se retrase brusc.



* Nu face asta, spuse tremurând.
* Ce anume? o întrebă el, furios. Să nu te ating? Să  
  nu te iau în braţe? Să nu te sărut? Am încercat, Pet, dar  
  nu prea îmi reuşeşte. Nici un argument nu mă poate  
  ţine departe de tine.

Pet nu ştia ce să facă. Se întoarse şi îşi sprijini capul  
de pieptul lui. El îî eliberă părul din clame, lăsându-l  
liber pe spate.

* Ai un păr atât de frumos, Pet, şopti el în timp ce  
  o săruta. Mi-a rămas întipărită în minte o imagine, tu  
  dormind cu părul răvăşit pe pernă. Aşa cum te-am  
  văzut ieri dimineaţă. Ştiu că nu ar fi trebuit să-ţi folo-  
  sesc cheia şi să intru în camera ta, că nu ar fi trebuit să  
  mă încaier cu Baxter...
* De ce nu mi-ai spus că relaţia ta cu Ruby Gale  
  s-a terminat?
* De ce nu m-ai întrebat? murmură Dane.  
  Credeam că este evident. Crezi că aş invita o femeie la  
  petrecerea dată de amanta mea?
* Ai fi putut fi tentat să o faci.
* Da, spuse el, ridicându-i capul şi forţându-o să-l  
  privească. Dar nu sunt genul. De ce anume te mai  
  îndoieşti acum? Citesc neîncredere în ochii tăi. Ochii  
  tăi sunt prea frumoşi pentru aşa ceva.



* Mă întrebam de unde ştiai de patul în formă de  
  trandafir, spuse Pet. Spui că nu te-ai culcat cu ea în  
  ultima vreme, dar...
* Nu, n-am făcut-o, răspunse Dane iritat. Toţi  
  artiştii au micile lor excentricităţi. A lui Ruby constă în  
  a-şi planifica repetiţiile şi restul aranjamentelor din  
  pat. Am de ales să mă cert cu ea în această privinţă sau  
  să mă aşez alături de ea pe pat şi să-mi văd de treabă.  
  Am discutat adesea aşa problemele de producţie de  
  peste zi, şi nu mi-am făcut nici un fel de problemă în  
  ceea ce priveşte „postura" noastră. Poate pentru că nu  
  sunt chiar aşa uşor de intimidat.
* Dar a-ţi avut o aventură.
* Da. Ai fi preferat să fii prima femeie din viaţa  
  mea?

Pet clătină din cap.

* Nu, dar nu pot să nu mă întreb dacă întotdeau-  
  na părăseşti cu uşurinţă femeia de care te-ai plictisit.  
  Trebuia să-l întrebe acest lucru pentru că o chinuia  
  gândul că ar fi putut fi astfel părăsită. De altfel, toată  
  lumea crede că voi doi sunteţi încă împreună, con-  
  tinuă ea, deşi era evident că lui nu-i place subiectul.  
  Chiar şi tu te porţi de parcă aţi avea o relaţie.
* Trebuie să fac tot ce pot ca ea să-şi păstreze  
  buna dispoziţie. La naiba, Pet, murmură el exasperat,



ştii ce ar însemna dacă ar începe să-şi scoată ghearele.  
Cât de mult m-ar costa fiecare zi de întârziere a pro-  
ducţiei. Nici un alt producător nu s-ar fi încumetat să  
facă ce fac eu. Şi asta din cauza reputaţiei ei, dobândită  
în timp. Ştii câte proiecte a transformat în ruină,  
plecând pur şi simplu în mijlocul filmărilor, sau  
întârziindu-le la nesfârşit? De aceea un show în exclu-  
sivitate cu Ruby Gale în acest moment este o mină de  
aur. Cu condiţia să nu cheltuieşti tot atât la realizarea  
lui. Merg tot timpul pe muchie de cuţit cu ea. De ce  
crezi că mă ocup personal de acest proiect?

* Şi cât de departe eşti dispus să mergi, ca ea să fie  
  mulţumită? Pet se detesta că spusese cu glas tare ceea  
  ce gândea. Nu avea nici un drept să pună o asemenea  
  întrebare.
* Nu te-ai putut abţine să nu întrebi, spuse el  
  încruntându-se.
* Dane, nu mai sunt sigură de nimic. Nu mai ştiu  
  ce simt, ce gândesc, ce fac. Utimul dram de bun-simţ  
  îmi spune că nu ar trebui să te doresc, dar o fac.

Dane oftă şi o trase spre sine. O sărută îndelung,  
încercând să risipească toate întrebările şi neîncre-  
derea. Pet îşi încolăci braţele în jurul mijlocului lui,  
agăţându-se de el cu toată ardoarea acumulată.



Brusc, Dane o îndepărtă. O privi în ochi, apoi o luă  
din nou în braţe, strângând-o la pieptul lui. Pet îi  
ascultă inima, sărutându-l prin cămaşă. Fericirea era  
un lucru atât de fragil. Simţi lacrimile cum îi curg pe  
obraji, dar nu le dădu atenţie. Se întinse ca să-l sărute  
din nou.

* Nu face asta, spuse el cu voce joasă.
* Ce? întrebă Pet. Nu mă dori, nu mă săruta, nu mă...

Dane o opri sărutând-o scurt.

* Niciodată nu ştiu ce ar trebui să fac, să te strâng  
  de gât sau să te sărut.
* Prefer varianta a doua, şopti ea.

Dane o îndepărtă de pieptul lui, şi ţinând-o de  
braţe îi spuse:

* Trebuie să stabilim câteva lucruri. Să cădem la o  
  înţelegere. Următoarele zile nu vor fi uşoare, zise el şi  
  privi în pământ câteva clipe.
* Ştiu, îl asigură Pet.
* Trebuie să plec chiar acum la Atlantic City. Mai  
  am de rezolvat câteva amănunte pentru filmarea de la  
  cazinou. Apoi trebuie să mă întorc, pentru că mâine  
  trebuie să terminăm filmarea aici. Nu prea ne mai  
  rămâne timp să fim împreună sau să ne vedem.
* înţeleg, zise Pet. Nu-l întrebă de ce nu o ia cu el  
  la Atlantic City.



* Incă mai am o companie care trebuie condusă şi  
  un spectacol TV care trebuie terminat. Şi astfel îmi va  
  arăta programul până când vom termina pacostea asta  
  de spectacol. Vreau să înţelegi că nu este ceea ce îmi  
  doresc. Nu vreau să-ţi mai vină şi alte idei nebuneşti,  
  pentru că nu sunt cu tine. încearcă să-ţi ţii imaginaţia  
  în frâu, şi să nu mai faci din ţânţar armăsar.
* Bine, promise Pet.
* Şi vreau să mai stabilim un lucru. Nu dau doi  
  bani pe ceea ce cred ceilalţi despre noi. Dacă vrei să  
  încerci să fii în continuare „unul dintre băieţi“, n-ai  
  decât. Dar nu vreau să te prind că te fereşti în cazul în  
  care vreau să te sărut sau să te îmbrăţişez în preajma  
  lor. Voi fi discret, dar nu intenţionez să-mi cenzurez  
  fiecare privire, fiecare mişcare. Şi dacă te mai acuză că  
  ai parte de tratament special, spune-le din partea mea  
  că DA, ai, pentru că aşa vreau eu! Obiecţii? întrebă el  
  obosit.
* Nici una. Oricum, jumătate din colegii mei sunt  
  convinşi că suntem amanţi, adăugă ea, mulţumită să îl  
  descopere atât de posesiv.
* îmi doresc să fi fost. Poate că atunci nu m-aş mai  
  fi simţit astfel, ca un câine turbat, fără să ştiu de ce.

Pet îl privi în ochi şi bufni în râs când îi văzu  
expresia serioasă.



* Mai e ceva, spuse el, luându-i capul în mâini. O  
  altă înţelegere, privitoare la Ruby.
* Dane, eu... începu Pet.
* Ascultă-mă, insistă Dane. Ruby trebuie să fie  
  mereu în centrul atenţiei. E vital pentru orgoliul ei. Şi  
  nu este dispusă să împartă asta cu nimeni. Aşa că  
  atunci când voi fi în preajma ei, voi părea absolut  
  indiferent în ceea ce te priveşte. Ai văzut ce s-a întâm-  
  plat în dimineaţa asta, când a simţit că mă interesează  
  şi altcineva în afara persoanei sale. A făcut imediat o  
  scenă. Pentru ea nu contează dacă interesul pe care i-l  
  arăt este sincer sau nu, nu-i pasă dacă există senti-  
  mente dincolo de aparenţe. Singurul lucru care o  
  interesează este ca ea să deţină controlul. Până la  
  finalul filmărilor va părea că ea este pentru mine cen-  
  trul universului. Poţi accepta asta?
* Da, aprobă Pet. începea să înţeleagă tempera-  
  mentul egoist şi răsfăţat al cântăreţei. Şi înţelegea  
  acum şi de ce Dane trebuia să se poarte astfel cu ea.
* înţelegi că nu te va lăsa să faci parte din echipă  
  mâine. Nu va accepta cu nici un chip să fie filmată de  
  tine. Şi acelaşi lucru se va întâmpla şi la cazinou. Acolo  
  însă voi încerca să te las să filmezi cu un aparat de fil-  
  mat portabil. Asta în cazul în care nu va avea pretenţia  
  să părăseşti cu totul echipa.



* Poate că asta ar fi cea mai bună soluţie. Nu vreau  
  să-ţi cauzez probleme. Poţi să mă înlocuieşti. Aş pleca  
  acasă...
* Nu pleci nicăieri, o întrerupse el. Nici dacă voi fi  
  nevoit să te înlocuiesc până la sfârşit. Vei rămâne  
  alături de echipă. Şi vei pleca acasă cu toată lumea,  
  când spectacolul acesta nenorocit va lua sfârşit. Ştiu că  
  voi munci tot timpul şi nu te voi vedea decât pentru  
  câteva clipe, dar prefer să ştiu că eşti alături de mine,  
  şi că dacă am zece minute libere, pot fi alături de tine.

Ţinând-o la distanţă, se aplecă şi o sărută.

* Spuneai mai devreme că nu mai eşti sigură de  
  nimic, zise Dane încet. Poate că înţelegi cum mă simt.  
  Când sunt cu tine, trec de la o extremă la alta. Nu ştiu  
  niciodată dacă sunt cu picioarele pe pământ sau pe  
  nisipuri mişcătoare, nu ştiu la ce să mă aştept. Uneori  
  eşti caldă şi drăgăstoasă, alteori iritată şi de gheaţă.
* Nu sunt numai eu de vină pentru certurile noas-  
  tre, spuse Pet nedorind să-şi asume singură respon-  
  sabilitatea atâtor momente neplăcute. Şi el avea partea  
  lui de vină. Nu ar trebui să spui lucruri care ştii că mă  
  scot din sărite.
* Poate, spuse el, admiţând că s-ar putea să fie şi  
  vina lui. De acum încolo trebuie să iei în considerare



şi stresul la care sunt supus. Dacă sunt dur cu tine, fii  
tolerantă. Cel puţin până se termină de filmat specta-  
colul ăsta blestemat. Doamne, mi-aş vinde sufletul ca  
să se termine chiar acum, spuse el obosit.

Izbucni într-un râs nervos şi adăugă:

* Ştii, sunt unii care spun că am făcut un pact cu  
  diavolul când am semnat contractul cu Ruby.
* Nu râde! Nu este amuzant.

Dane o privi şi ridică din sprâncene.

* Nu cred că vreau să ştiu ce ţi-a mai trecut prin  
  cap. Nu am timp să îndrept o altă idee eronată, acum.

Ridică mâna şi se uită la ceas.

* Sunt deja în întârziere. Probabil Ruby se  
  întreabă unde sunt.
* Ruby? întrebă Pet. Parcă spuneai că trebuie să  
  pleci la Atlantic City.
* Plec.
* Merge cu tine, spuse Pet, cu voce seacă.
* Da, merge cu mine. Vrea să „verifice“ cum arată  
  cabina ei din culise. Dumnezeu să ne ajute dacă nu se  
  ridică la standardele ei, spuse Dane şi îşi trecu mâna  
  prin păr, dezgustat la gândul unui nou scandal.
* Sunt sigură că totul va fi bine, Dane, spuse Pet,  
  şi încercă să zâmbească. Trebuia să-l încurajeze.



* Trebuie.
* Ştiu. Haide, du-te. Ia-o înainte. Spune-i lui  
  Charlie că vin imediat. Trebuie doar să-mi adun  
  lucrurile, spuse ea arătând cartea care zăcea pe jos şi  
  geanta deschisă.
* Probabil n-o să ne mai vedem până mâine, spuse  
  Dane, îndepărtându-se.
* Condu cu atenţie! strigă Pet. Diva călătoreşte cu  
  tine, şi nu am vrea să păţească ceva, nu? zise ea în con-  
  tinuare, dar numai pentru sine.

Deşi Pet nu participă la filmare a doua zi, află de la  
Charlie, în timpul prânzului, că lucrurile nu stăteau  
prea bine. Ruby Gale era din ce în ce mai dificilă, iar  
Dane nu era deloc satisfăcut de ce filmaseră până în  
acel moment. Dar numai echipa ştia asta. Cântăreaţa  
nu aflase nimic.

Curioasă, se îndreptă spre carul de emisie, care era  
parcat la o oarecare distanţă de locul de filmare.  
încercă uşa şi descoperi că este deschisă. Deşi era par-  
cat la umbra unui copac, înăuntru era zăpuşeală. Lăsă  
uşa deschisă şi începu să caute printre casete. Scrisul  
ordonat al lui Charlie o ajută să recunoască printre



celelalte ce se filmase în ultima vreme. Citi etichetele  
şi descoperind-o pe cea înregistrată de dimineaţă o  
băgă într-un player. Voia să vadă ce se filmase şi de ce  
anume nu era mulţumit Dane.

Se uită peste ceea ce filmaseră de două ori. Avea  
aceeaşi senzaţie ca şi Dane. Ceva era în neregulă dar  
nu ar fi putut spune dacă era vina operatorului sau a  
cântăreţei. Lumina era perfectă, la fel şi fundalul.  
Derulă caseta şi hotărî să se mai uite încă o dată peste  
ea, imaginându-şi de data asta unde putea fi  
îmbunătăţită.

Când ajunse la jumătate, îi veni o idee. Derulă din  
nou caseta, convinsă că începutul trebuia refăcut.

* Nimeni nu are voie aici! ţipă Dane, înainte de a  
  vedea că persoana din car e Pet. Ce faci aici? exclamă  
  el, când dădu cu ochii de ea.
* Ştiu ce e în neregulă!
* Ştii ce e în neregulă? Iţi spun eu ce e în  
  neregulă: nu te văd întinzându-te spre mine în  
  aşteptarea unui sărut.
* Mă refeream la înregistrarea de azi, spuse ea,  
  sărutându-l repede. îl apucă de mână şi-l aduse în faţa  
  player-lui.
* Ce e cu înregistrarea? Nu e nici un fel de  
  problemă, negă el.



* Charlie mi-a povestit la masă că nu eşti mulţumit  
  de ceea ce aţi filmat, dar că nu îţi poţi da seama ce  
  anume. M-a făcut curioasă şi cum nu am altceva de  
  făcut...
* Te-ai hotărât să spionezi.
* Nu spionez. Şi eu lucrez la acest proiect, nu? Nu  
  e nimic rău în a dori să vezi ce iese.

îngenunchease în faţa player-ului, nerăbdătoare ca  
acesta să termine odată de derulat şi să-i arate lui Dane  
la ce se gândise.

* M-am uitat deja peste înregistrarea asta de câte-  
  va ori. Şi sunt hotărât să păstrez varianta asta, pentru  
  că... Hai, să nu pierdem puţinul timp pe care îl avem  
  la dispoziţie uitându-ne peste înregistrări.

Dane îşi strecură mâna în jurul mijlocului ei, încer-  
când s-o cuprindă în braţe. Ea îi îndepărtă mâna.

* Dar poate fi îmbunătăţită. Caseta era în sfârşit la  
  zero.
* Din întâmplare sunt un regizor cu ceva expe-  
  rienţă. încerci să mă înveţi cum să-mi fac meseria?
* Taci şi scuteşte-mă de orgolii masculine. Ai  
  putea să mă asculţi, s-ar putea ca ideea mea să fie  
  bună.
* Ascult, zise el.

Pet îl privi. Nu părea deloc deschis unor sugestii.



* Ai putea avea puţină încredere în mine, în loc să  
  mă priveşti cu superioritate.

Dane îşi muşcă buzele.

* Nu ţi-am spus să-mi închizi gura ori de câte ori  
  te enervez? zise el.
* Problema e că mă enervezi prea tare. Dacă te-aş  
  săruta, n-ar fi chiar o pedeapsă, nu? spuse ea fără să-l  
  privească.

Dane o apucă de umeri, şi o trase, forţând-o să se  
rezeme de genunchii lui.

* Atunci stai lângă mine, pentru că asta este în  
  mod sigur o pedeapsă. Pet întoarse capul dorind să  
  spună ceva care să-l îmbuneze, dar el îi apucă bărbia  
  şi-i întoarse capul spre ecranul monitorului. Hai,  
  arată-mi ce ai găsit.
* Ai încercat nişte experimente la început, zise ea  
  arătându-i prima dublă. Unghiuri mai neobişnuite.  
  Unghiul e bun, spuse arătându-i cu degetul o  
  secvenţă, dar e prea jos.

-Prea jos?

După ton, Pet îşi dădu seama că el nu se gândise la  
o asemenea posibilitate.

* Da, Charlie ar trebui să filmeze de sus în jos,  
  chiar dacă este deja pe diagonală. Ar putea chiar să  
  ungă obiectivul, lentila adică, cu nişte vaselină, ca mar-



ginile să pară neclare. Să pară un vis. Şi, aici, zise  
arătând un alt moment, unde Ruby se întoarce pe  
jumătate spre dreapta, Charlie ar trebui să facă o  
mişcare circulară spre stânga, spuse ea entuziasmată.

* Ar trebui o macara, spuse Dane gânditor.
* Nu ai timp pentru aşa ceva. Poţi să-l urci pe  
  Charlie pe o platformă. E bun la astfel de lucruri, o să  
  facă treabă bună, chiar dacă filmează din mână. Uite,  
  aici ai putea să-i spui să balanseze un pic camera în  
  ritmul muzicii.

Se întoarse pe genunchi şi descoperi că Dane  
priveşte peste imaginea de pe ecran, gândindu-se  
probabil cum ar arăta acele secvenţe filmate cum  
spunea ea. îşi muşcă buzele nerăbdătoare. Voia să afle  
dacă e sau nu de acord cu sugestiile ei.

Dar el rămase nemişcat câteva minute bune.  
Nerăbdătoare, ea îl apucă de cămaşă şi-l scutură.

* Ce zici?
* Cred că nu ţi-ai ales cel mai bun moment ca să  
  mă atingi. Aruncă o privire spre uşa deschisă, şi-i arătă  
  un membru al echipei, care se apropia. Şi mai cred că  
  ai făcut-o intenţionat.

Obrajii lui Pet căpătară brusc o nuanţă roşiatică.  
Era uimită de intimitatea dintre ei, intimitate care nu  
se baza pe un sărut sau pe o îmbrăţişare. Totul stătea  
într-o privire.



* Răspunzându-ţi la întrebare, continuă Dane, nu  
  cred că putem obţine efectul acela la început decât  
  dacă Charlie este cu mult deasupra înălţimii lui Ruby.
* Suntem gata pentru următorul număr, dom-  
  nule, spuse Rick băgând capul pe uşă. Veniţi? Trebuie  
  să-i duc lui Charlie o casetă.
* Vin imediat, spuse Dane întinzând mâna spre  
  sertarul unde erau casetele noi. Poftim.

Dane se ridică. Pet îl urmă afară.

* Admiţi că mă pricep, că ar trebui să ai încredere  
  în mine, şi că...?

Dane n-o lăsă să termine.

* Da. Ai putea însă să găseşti o soluţie şi pentru  
  următoarea mea problemă. Cum o conving pe Ruby  
  Gale că trebuie să repetăm secvenţele acelea?
* Buna dispoziţie a vedetei este departamentul  
  tău în exclusivitate, i-o întoarse ea.

Dane o luă în braţe şi-i mângâie buzele cu degetul.

* Nu regreţi că nu m-ai sărutat când ai avut posi-  
  bilitatea? zise el, apoi îi dădu drumul şi plecă.

Era aşteptat. Şi voise s-o pedepsesc' pentru  
încăpăţânarea ei. Pet oftă.



***Capitolul 10***

Sosise şi seara spectacolului de la cazinoul din  
Atlantic City. Vocile jucătorilor de la mesele de joc  
acopereau orice alt zgomot. Pet se ţinea de Charlie,  
care încerca să-şi facă loc printre invitaţii dornici să-şi  
toace banii.

* Uită-te la ei! spuse Charlie.

Pet râse când îi văzu expresia dezaprobatoare.

* Parcă văd că nu aştepţi nici cinci minute după ce  
  îţi desfaci bagajul şi cobori pentru o partidă.
* Să nu-i spui lui Sandy, zise el zâmbind,  
  referindu-se la soţia lui. Altfel voi dormi în garaj un  
  timp.

Pet râse.

* Promit, zise ridicând glasul, ca să se facă auzită  
  şi ridică şi două degete ca să-şi întărească cuvântul.



* Sper să fie atât de fericită să mă vadă încât să nu  
  observe că sunt mai sărac decât când am plecat.

Ajunseseră în sfârşit la lift.

* Am nevoie să mă relaxez după stresul ultimelor  
  trei zile, continuă el în timp ce urcau. Am crezut că  
  Ruby o să ridice tot oraşul în picioare cu ţipetele ei.  
  Ştii cum a făcut când Dane a rugat-o să filmăm din nou  
  prima secvenţă? A fost o idee grozavă, Pet. A fost însă  
  cumplit până când Kingston a convins-o. Dar a ieşit  
  nemaipomenit.
* Da, am văzut casetele. Chiar a ieşit bine, admise  
  ea, fără să se lanseze însă în comentarii în ceea ce  
  priveşte toanele vedetei. Credea că e mai bine să nu  
  ştie cum anume o convinsese Dane să filmeze din nou  
  acea secvenţă.
* Ce faci după ce îţi duci bagajul în cameră?  
  întrebă Charlie, făcându-i loc să iasă prima din lift.
* Un duş, şi probabil voi mânca un sandviş. Era  
  convinsă că Dane va fi ocupat până târziu. Nu-l văzuse  
  de două zile.
* Şi mie mi-e foame. Am putea să coborâm împre-  
  ună să luăm masa. M-ar ajuta să-mi păstrez banii în  
  buzunar încă o vreme, zise Charlie strâmbându-se. în  
  ce direcţie e camera ta?



* In cealaltă parte, răspunse Pet. Avusese Dane  
  grijă din nou.
* OK, atunci să trec să te iau peste o jumătate de  
  oră? E mai bine decât să ne căutăm unul pe celălalt în  
  nebunia de jos.
* Bine, dar hai să fie o oră. Aş vrea să-mi spăl şi  
  părul.

In timp ce deschidea uşa, auzi telefonul sunând.  
Lăsă bagajul la uşă şi se repezi înăuntru. Dar până  
când ajunse sunetul se opri. Dacă era Dane, probabil  
o să mai sune o dată, se gândi Pet.

Desfăcând geamantanul, scoase singura rochie pe  
care şi-o adusese. Era o rochie simplă, cu un singur  
accesoriu: o centură lată de piele, de aceeaşi culoare,  
dar o nuanţă mai închisă. După ce mai mult de o  
săptămână se îmbrăcase numai în jeanşi şi bermude,  
era binevenită o schimbare. Işi scoase şamponul şi se  
grăbi spre duş. Urma să despacheteze după masă,  
acum însă era mai bine să se grăbească decât să-l facă  
pe Charlie să aştepte.

Avea părul ud şi plin de şampon când i se păru că  
aude telefonul. Inchise apa şi ascultă. Hotărî că i se  
păruse şi continuă să se spele.

Tocmai se admira în oglinda din baie, când ţârâitul  
telefonului îi atrase din nou atenţia. Se grăbi să



răspundă. Se lovi însă cu piciorul de uşa deschisă a  
dulapului, şi scoase un ţipăt de durere, oprindu-se în  
loc. Nenorocitul de telefon mai sună o dată şi tăcu. Pet  
se aşeză pe pat şi începu să îşi frece degetul la care se  
lovise. Spuse câteva cuvinte mai dure la adresa lui  
Dane, care nu avea răbdare să lase telefonul să sune  
de mai multe ori. Putea fi însă şi Charlie care voia să  
verifice dacă e gata, îşi spuse.

Apoi intră în baie să îşi usuce părul dar oprea  
foenul din minut în minut, ascultând. însă telefonul  
nu mai sună.

Era gata cu cinci minute înainte de ora stabilită cu  
Charlie. Auzi un ciocănit în uşă. Se uită exasperată la  
telefon. Ar fi murit de ciudă dacă Dane ar fi sunat-o  
după ce ea părăsea camera. Ciocănitul deveni insis-  
tent. Pet oftă şi merse să deschidă.

* Unde naiba ai fost? o întrebă Dane intrând în  
  cameră şi trântind uşa în urma lui. încerc să dau de  
  tine de mai bine de o oră.

Surprinderea lui Pet se transformă în furie, văzând  
că ţipă la ea, nedându-i posibilitatea să răspundă.

* Am sunat de trei ori şi nu mi-ai răspuns.  
  Recepţionerul mi-a spus că ai luat cheia şi te-a văzut  
  îndreptându-te spre lift. în cele din urmă l-am sunat  
  pe Charlie să aflu pe unde umbli, şi el mi-a spus că



v-aţi despărţit pe hol, şi tu veneai spre camera ta. Mi-am  
pierdut minţile căutându-te. De ce nu răspunzi la  
telefon?

* De ce nu laşi telefonul să sune suficient ca să  
  apuc să răspund? Prima dată abia deschideam uşa, a  
  doua oară făceam duş, iar a treia oară era să-mi rup  
  degetul mic de la picior încercând să ajung la telefon.  
  Ştiam că eşti tu! Şi tot tu ţipi la mine...
* Nu, spuse Dane sec. Nu vom avea încă o ceartă.  
  Nu acum.

O luă în braţe şi începu s-o sărute de-a lungul  
obrazului. Pet se zbătea, lovindu-l cu mâinile. In cele  
din urmă îşi dădu seama de absurditatea acţiunilor ei.  
Asta era ceea ce voia, aici îşi dorea să fie, în braţele lui.  
Işi încolăci braţele în jurul gâtului lui şi îi răspunse la  
sărut.

* Mi-a fost dor de tine, şopti ea.
* Nu-mi vine să cred prin ce stări eşti capabilă să  
  mă treci.

Ii luă capul în mâini, cu degetele răsfirate prin  
părul ei lăsat liber pe umeri.

* Când am intrat aş fi putut să te strâng de gât  
  pentru că m-ai speriat de moarte. Rămase tăcut,  
  privind-o. Un zâmbet ridică uşor colţurile gurii. Ştii că  
  e prima dată când te văd îmbrăcată într-o rochie?



* Da? spuse Pet, neatentă, pentru că i se părea un  
  amănunt lipsit de importanţă.
* Da. Am fost conştient tot timpul că eşti femeie,  
  spuse Dane zâmbind, dar e plăcut să te văd îmbrăcată  
  astfel. Pleci undeva?
* Nu ţi-a spus Charlie? O să luăm masa împreună.
* E însurat, începu Dane.
* Da, ştiu. E doar un prieten. Nu voiam să mănânc  
  singură. îl privi sperând că va auzi o invitaţie. Tu ce  
  faci în seara asta? Pot să-i spun lui Charlie... Se opri,  
  pentru că Dane clătina deja din cap drept răspuns.
* Nu, sunt ocupat. Nu spuse cu ce anume era ocu-  
  pat. Voiam doar să văd dacă ai ajuns cu bine. Ar fi tre-  
  buit să fii aici acum două ore.
* Charlie nu conduce cu aceeaşi viteză ca tine,  
  spuse Pet zâmbind, în timp ce îşi impunea să nu-l  
  întrebe cu ce naiba era ocupat toată seara.

Sărutul lui părea că vine ca o recompensă pentru  
că se abţinuse să pună această întrebare.

* Mâine seară luăm masa împreună, promise  
  Dane. După ce terminăm filmarea. Singuri.
* Accept, spuse Pet sărutându-l, dar cu condiţia să  
  nu mergem la un restaurant pretenţios, pentru că asta  
  e singura rochie pe care mi-am adus-o. Nu am nimic  
  elegant de îmbrăcat.



* Nu-ţi face probleme. Mergem într-un loc unde  
  nu ai nevoie deloc de haine.
* Ai fi capabil, râse Pet.
* Poţi fi sigură de asta, zise el, şi îi acoperi gura cu  
  un sărut.

Un ciocănit în uşă îi întrerupse.

* Probabil că e Charlie, şopti Pet fără să se  
  desprindă din îmbrăţişare.

Dane îi dădu drumul nemulţumit.

* Ar fi bine să răspunzi. Eu trebuie să plec oricum.

Pet se întinse şi-l sărută repede, apoi deschise uşa.

In uşă, alături de Charlie stătea şi Lon Baxter.

* M-am întâlnit cu Lon pe hol şi l-am invitat şi pe  
  el să mănânce cu noi. Nu te deranjează, nu? spuse  
  Charlie, şi aruncă o privire peste umărul ei ca să vadă  
  reacţia lui Dane. Amândoi îl văzuseră din primul  
  moment. Bună, spuse el, adresându-i-se lui Dane.

Pet se întoarse spre Dane. Nu considera necesar să  
le explice băieţilor prezenţa lui. Oricum, nici nu părea  
să fie nevoie.

* Bună, Charlie, Lon, spuse Dane, privindu-l  
  încruntat pe ultimul. Apoi trecu pe lângă ei şi ieşi. Ne  
  vedem mâine, îi spuse el lui Pet, în semn de rămas  
  bun.



Pet aprobă dând din cap. Cei doi bărbaţi îi făcuseră  
loc lui Dane să treacă printre ei, iar acum stăteau  
tăcuţi şi o aşteptau. Pet se dumiri, şi clătinând din cap  
amuzată, zise:

* Mergem, doar să-mi iau geanta.

In timpul mesei nimeni nu pomeni nimic despre  
prezenţa lui Dane în camera ei, deşi Lon o privea une-  
ori ca şi cum ar avea ceva de spus în sensul ăsta, dar  
nu ştie cum să înceapă. Vorbiră doar despre filmare,  
despre meseria lor, şi dacă erau sau nu mulţumiţi de  
rezultat. După ce chelneriţa debarasă masa şi aduse  
cafelele, Pet îi ceru o ţigară lui Lon.

* Dane părea foarte preocupat când m-a sunat,  
  începu Charlie, te tot suna în cameră şi nu răspundeai.  
  Unde ai fost?
* Făceam duş, răspunse ea scurt.
* Te faci de râs, Pet, interveni Lon. Tipul nu vrea  
  decât să te aducă în patul lui.
* Ia te uită cine vorbeşte, spuse ea jumătate în  
  glumă, jumătate în serios.
* Poate că ai dreptate, poate că nu, spuse Lon fără  
  să se simtă jignit. Dar chiar dacă ai dreptate în ceea ce  
  mă priveşte, asta nu schimbă cu nimic faptele.
* Şi care sunt faptele, Lon?
* Te încurci cu el, şi el îţi mulţumeşte promovân-  
  du-te. Nu aşa se întâmplă de obicei? Dar te asigur că îţi



vei pierde slujba când aventura amoroasă se va termi-  
na. Adică, gândeşte-te, de ce ar vrea un bărbat ca Dane  
Kingston să lucreze cu o femeie care i-a fost amantă?

* Nu m-am culcat cu el, spuse Pet tăios, şi nu mă  
  interesează să am o relaţie cu şeful de dragul unei pro-  
  movări, a unei măriri de salariu, sau mai ştiu eu ce.
* Atunci singurul lucru cu care o să te alegi la  
  sfârşitul acestei aventuri este durerea. Amintiri  
  neplăcute şi regret. Pentru că nu va fi decât o  
  aventură.
* Cum de eşti atât de sigur că nu poate fi decât o  
  aventură? îl provocă Pet.
* Las-o baltă, Lon, interveni Charlie, să nu ne  
  amestecăm în ceea ce nu ne priveşte.

Dar Lon îl ignoră.

* Pentru că el este Dane Kingston şi tu eşti Petra  
  Wallis, de aia. Sigur că eşti o femeie frumoasă, dar el  
  trăieşte într-o lume plină de femei frumoase. Şi, nu te  
  supăra, dar nu cred că poţi concura cu strălucirea şi  
  sofisticarea gen Ruby Gale. Poate că a terminat-o cu ea  
  acum, dar sunt altele la fel care aşteaptă în rând. Şi  
  cum poţi tu, Petra Wallis, concura cu ele?

Lon tăcu, exasperat că nu o poate convinge, sau că  
n-o poate face să vadă adevărul celor spuse de el. Pet



nu răspunse, dar fiecare cuvânt al lui îi pătrunsese ca  
un fier roşu în minte. îi dădea dreptate, dar nu putea  
să i-o spună.

* Dacă vrei o relaţie, continuă Lon cu voce  
  scăzută, ar trebui să iei pe cineva din acelaşi mediu.  
  Nu mă refer la mine, dar ar trebui să fie cineva ca  
  mine. N-ai face decât să îţi acorzi singură o şansă.  
  Şansa de a găsi pe cineva care să rămână lângă tine, o  
  relaţie care să dureze.
* Apreciez sfatul, spuse Pet înţepată.

Lon oftă.

* Ştiu că n-o să mă crezi, dar ţin la tine, Pet, şi nu  
  aş vrea să te văd suferind.
* Şi eu ţin la tine, Lon.

Nici unul din ei nu mai spuse nimic. îşi băură  
cafeaua în tăcere.

Venise în sfârşit şi ultima zi. Pet era alături de băieţi  
şi îi ajuta la instalarea echipamentului.

* Hei, Pet, strigă Rick, Dane vrea să-ţi vorbească!
* Spune-i că îmi pun căştile într-un minut.
* Nu, vrea să-ţi vorbească personal. E în culise.  
  Pet îşi şterse palmele de pantaloni şi se aplecă spre

cel pe care-l ajuta.



* Lipsesc o clipă.
* Mergi şi vezi ce vrea, răspunse Andy. Mă descurc  
  eu, termin singur.

Pet plecă, dar fără să se grăbească. Cu o zi în urmă  
ar fi alergat nerăbdătoare să-l vadă. Dar cuvintele lui  
Lon o puseseră pe gânduri. Nu punea la îndoială ceea  
ce îi spusese Dane, şi nici sentimentele ei pentru el.  
Erau mai degrabă lucrurile nespuse între ei, care  
dădeau de gândit. Dar nu avuseseră timp să îşi spună  
toate aceste lucruri, să clarifice situaţia, se încuraja ea.  
Pe de altă parte, îşi spunea imediat, nu putea avea  
siguranţa că Dane ar fi spus ceva legat de sentimentele  
lui, nici în alte împrejurări.

Gândul că urmau să ia cina în acea seară, îi dădea  
o stare de nervozitate. Ştia cum urma să se încheie o  
asemenea cină, şi nu mai era sigură că doreşte asta. Ii  
era teamă să se implice într-o aventură, doar de dragul  
aventurii. Voia mai mult decât atât.

In culise era o adevărată nebunie. Cei din cor,  
dansatorii, şi alţi membri ai echipei de producţie  
mergeau în toate direcţiile, fiecare având ceva de  
făcut. Pet îl căută pe Dane în aglomeraţia de capete.  
Nu-l zări şi se îndreptă instinctiv spre cabina vedetei.

Dane stătea în uşă, întors cu spatele spre hol,  
neavând cum s-o vadă pe Pet venind. Ea se opri, în



momentul în care zări părul roşu al cântăreţei.  
Discutau în dreptul uşii, probabil că el tocmai pleca şi  
ea îl condusese. Nu avea nici un rost să-i întrerupă. Şi  
era convinsă că Ruby Gale nu s-ar fi bucurat s-o vadă.  
Cum nici unul dintre ei nu o văzuse, şi probabil nici  
nu aveau cum, în aglomeraţia aceea, Pet rămase locu-  
lui şi aşteptă sfârşitul conversaţiei.

Observă că Dane o ţinea pe Ruby de mijloc, iar  
degetele cântăreţei alunecau leneş de-a lungul  
braţului lui. Fără să vrea îşi încordă auzul.

* Dragul meu, îmi pare atât de rău că nu putem  
  sărbători diseară, spunea cântăreaţa. Am plănuit atâta  
  vreme, iar acum eu nu pot lua cina cu tine.

Ea nu putea lua cina cu el? Pet ar fi vrut să-l audă  
spunând că el nu poate lua cina cu ea.

* Sigur că sunt dezamăgit, răspunse Dane, fără să  
  pomenească ceva despre faptul că oricum avea altceva  
  în plan. Oricum nu ar trebui să sărbătorim astăzi. Mai  
  este destul până la produsul final. Multă muncă pen-  
  tru mine. Ştii tu, montajul şi toate celelalte. Vom  
  sărbători când spectacolul va fi difuzat.
* Vezi, de asta te iubesc, pentru că eşti întotdeau-  
  na atât de înţelegător, spuse Ruby, şi se întinse să-l  
  sărute.



* Inţeleg că vedeta mea trebuie să se pregătească  
  pentru ultima apariţie. De aceea n-o mai reţin, spuse  
  el pe un ton glumeţ. Se aplecă, o sărută şi apoi o  
  împinse pe uşă. Haide, fă-te frumoasă!

Cu un hohot de râs, Ruby dispăru în cabină. Când  
Dane se întoarse, dădu cu ochii de Pet. Ea se apropie  
repede, ca el să nu-şi dea seama că fusese acolo tot  
timpul.

* Rick mi-a spus că vrei să mă vezi.
* Tot timpul, murmură el, mângâindu-i părul. Dar  
  de data asta, continuă cu regret, e vorba doar despre  
  meserie. Aş vrea să filmezi aici în culise, toată nebunia  
  dinaintea începerii unui spectacol. Şi ce se întâmplă în  
  culise în timpul spectacolului. Poate că vei putea  
  prinde chiar şi nişte imagini cu publicul, dacă ai timp.
* Sigur că da!
* Atunci dă-i drumul, înainte să te iau în braţe şi  
  să mă ascund cu tine după draperia aia.

Pet îl privea vrăjită. Dincolo de amuzament în ochii  
lui era şi multă dorinţă.

* Da, domnule, imediat! glumi ea, şi dispăru  
  printre dansatori, cântăreţi, garderobieri...

Luă aparatul de filmat portabil pe umăr şi rugă pe  
unul din băieţi să o ajute. Cineva trebuia să ţină firul,  
astfel încât ea să se poată mişca liber, fără pericolul de



a se împiedica în el. Mai era o jumătate de oră până la  
începutul spectacolului. Conform cu instrucţiunile lui  
Dane, filma forfota pregătirilor.

în acel moment, un băiat cu un buchet enorm de  
trandafiri roşii intră în culise. Culoarea era splendidă.  
Pet îl urmă printre figuranţi, spre uşa cabinei vedetei.  
Rămase doi paşi în spatele lui, în timp ce el ciocănea.  
Apoi uşa se deschise. Prin deschizătură Pet o putea  
vedea pe Ruby Gale, cu spatele spre uşă, îmbrăcată  
într-o rochie, cu spatele gol, şi reflexia chipului ei în  
oglindă. încercă să se apropie ca să poată filma. Era o  
imagine reuşită: vedeta în reflexia oglinzii, un chip  
perfect.

Dar Ruby se întoarse curioasă spre băiatul cu flo-  
rile, o văzu pe Pet cu aparatul de filmat pe umăr şi  
iadul se dezlănţui.

* Căţea! urlă ea la Pet. Ce cauţi aici? Spionezi?
* îmi pare rău, încercă Pet să explice de ce era  
  acolo, dar vocea îi fu acoperită de ţipetele cântăreţei.
* Ce sperai, că sunt dezbrăcată, şi vei prinde o  
  imagine pe care s-o vinzi ziarelor de scandal? Ştiu eu  
  cum ţi-ai obţinut slujba! Prin câte paturi a trebuit să  
  treci înainte de a ajunge aici? Nu eşti decât o ...!

Pet roşi, conştientă că toată lumea se oprise în loc  
pentru a asista la scena făcută de Ruby Gale.



* Nu faci parte din echipă pentru că eşti un  
  operator bun, nu, continuă roşcata, ci pentru că eşti  
  pricepută la alte lucruri! Eşti animatoarea grupului,  
  nu, îi faci fericiţi pe băieţi când sunt departe de casă!
* Ce se întâmplă aici? se auzi vocea lui Dane, care  
  se apropia.

Pet respiră uşurată şi se întoarse spre el.

* Târfa asta blondă s-a furişat să mă filmeze în  
  cabină!

Pet o întrerupse repede:

* Băiatul îi aducea nişte trandafiri şi am vrut...
* Spionai, sperai să...
* Destul, spuse Dane, şi o luă pe Ruby în braţe.  
  Nu vreau să te necăjeşti. Mă ocup eu de toate. Intră şi  
  lasă-mă pe mine.

Pet îl privi, mută de uimire şi de indignare. Era  
conştientă că intervenţia lui o calmase pe Ruby, dar în  
clipa aceea nu îi păsa de istericalele vedetei.

* Nu vreau s-o mai văd, spuse aceasta, în braţele  
  lui Dane, spionează!
* Iţi promit că nu te va mai deranja. O împinse  
  uşurel înăuntru. Nu te mai gândi la asta, lasă totul în  
  seama mea.

Lacrimile curgeau nestingherite pe obrajii lui Pet.  
Niciodată în viaţă nu fusese atât de umilită. Toată



lumea o privea cu simpatie, dar singura persoană de  
care-i păsa era prea ocupată ca să-i dea atenţie. Lăsă  
camera jos de pe umăr şi i-o dădu lui Tom, apoi ieşi.  
Nu putea să creadă că Dane fusese capabil s-o aban-  
doneze astfel. O rănise indiferenţa lui.

Dane veni după ea. Pet ar fi vrut să-şi poată opri  
lacrimile. Nu avea nici un rost să plângă în faţa lui. Dar  
nu putea face nimic, era prea nervoasă ca să se poată  
controla.

* Cum ai putut s-o laşi să-mi vorbească astfel?  
  spuse furioasă.
* Mai sunt doar douăzeci de minute până la  
  începerea spectacolului! Ce ai fi vrut să fac? Să încerc  
  să te apăr pe tine şi să îi provoc o criză de isterie, care  
  nu s-ar fi soldat decât cu anularea spectacolului? Nu îţi  
  dai seama ce ar fi însemnat asta?
* Nu îmi pasă cine este, sau cât de importantă e.  
  Nimeni nu are dreptul să-mi vorbească mie, sau altcui-  
  va, într-un asemenea fel. Nici mie, nici lui Tom, şi nici  
  unei alte fiinţe!
* Şi spectacolul?
* A, da, spectacolul. Vocea ei era frântă. Mi-ai spus  
  că ţi-ai vinde sufletul pentru el, şi nu ai exagerat. N-ai  
  decât să rămâi cu spectacolul dumitale, domnule



Kingston! Şi sper ca el să te facă fericit, pentru că eu  
nu intenţionez să particip în vreun fel la... fericirea  
dumitale.

* Chiar că ţi-ai ales momentul să te cerţi cu mine,  
  spuse Dane exasperat.
* Ar fi mai bine să pleci. Ai destule de făcut înainte  
  de începerea spectacolului.

Pet se întoarse cu spatele. Cele câteva clipe în care  
el a stat nehotărât în spatele ei i se părură o eternitate.

* Totul e în regulă? întrebă Tom speriat, când o  
  găsi stând pe podea şi plângând.
* Da, răspunse ea şi se ridică. Hai să terminăm  
  nenorocitul ăsta de spectacol.

Hotărârea luată o ajută să se calmeze. Filmă tot  
ceea ce îşi dorea Dane, ocolind cu grijă partea de  
culise pe unde intra şi ieşea de pe scenă Ruby Gale. La  
sfârşit, când dădu camera jos de pe umăr, membrii  
echipei de producţie, dansatorii, toată lumea prezentă  
în culise o aplaudă pentru curajul ei.

Pet le mulţumi cu o înclinare a capului, apoi i se  
adresă lui Tom:

* Ai grijă de echipament, te rog. Eu plec.
* Dar...
* Spune-i domnului Kingston că nu mă poate  
  concedia pentru că îmi dau demisia.



***Capitolul 11***

Pet se plimba de multă vreme pe plajă. Luna lumi-  
na apa oceanului, şi se spărgea în mii de scânteieri. Se  
opri în loc şi rămase cu faţa spre briza care îi răcorea  
obrajii uzi. Tineri gălăgioşi se plimbau, mergeau cu  
rolele pe trotuarul alăturat, sau intrau în apă ţipând.

Cineva îi atinse braţul. Se întoarse. în nici un caz  
nu se aştepta să fie Dane Kingston.

* Tocmai când credeam că nu am nici o şansă să  
  te găsesc în seara asta, ţi-am observat părul fluturând  
  în vânt. Vocea îi era răguşită. Te-am căutat peste tot, la  
  hotel, la cazinou, de-a lungul bulevardului Boardwalk.  
  Dacă nu te-aş fi găsit, te-aş fi căutat toată noaptea.

Pet nu zise nimic. Rămase cu spatele, privind oceanul.

* Nu ştii că nu ar trebui să umbli noaptea singură?  
  încercă el s-o provoace.

Dar Pet nu răspunse.



* Nu pot nici măcar să te mai enervez, nu-i aşa?  
  spuse el necăjit.

Era ceva în tonul cu care spuse ultimele cuvinte,  
care o determină să-l privească.

* Ai avut dreptate, Pet, continuă el, mi-am vândut  
  sufletul pentru specatcolul ăsta. Se apropie de ea. Şi  
  numai tu, Pet, l-ai putea răscumpăra.

Ii venea să plângă, dar întoarse capul mândră, şi nu  
scoase un cuvânt.

* Când s-a terminat am aflat că plecaseşi. Nu am  
  pornit să te caut imediat. M-am dus în carul de emisie  
  şi m-am gândit la ce s-a întâmplat şi la tot ce ai spus.  
  Am crezut că cel mai important lucru pentru mine e  
  acolo, pe casetele acelea. Apoi mi-am amintit cum mă  
  priveai, cu lacrimi în ochi, şi cât de porc am fost.  
  Incerc să-ţi spun că iubirea ta, şi respectul tău, pe care  
  le-am pierdut, sunt mai importante pentru mine decât  
  orice altceva.
* Nu crezi nici tu ce spui, Dane. Nu vrei decât să  
  te iert, ca să te simţi iar bine în pielea ta. Puţin îţi pasă  
  de iubirea mea, sau de respectul meu. Şi pe urmă, noi  
  nu avem o poveste de iubire. N-am avut suficient timp  
  să ne îndrăgostim. Abia ne cunoaştem. Şi s-a dovedit  
  că nu ne cunoaştem suficient.
* Poate că tu nu mă iubeşti, dar eu te-am aşteptat  
  toată viaţa. Şi am ştiut asta de la început, dar nu



puteam să-ţi spun aşa ceva, nu? Nu m-ai fi crezut. Şi  
recunosc, să ştii. De la incidentul de anul trecut m-am  
interesat în ceea ce te priveşte. Ştiu totul despre  
familia ta, despre educaţia ta, şcoala la care ai fost. La  
început mi-am spus că nu mă interesezi decât din  
punct de vedere profesional, şi că încerc să aflu toate  
aceste lucruri ca să... înţelegi? Eram de fapt fascinat de  
blonda care îmi spusese să-mi ţin gura.

* Nu mai are nici un rost, Dane, începu Pet.
* Pet, am şters toate casetele.
* Ce-ai făcut? strigă Pet întorcându-se spre el.
* Nu a fost un impuls. M-am gândit bine înainte  
  de a o face. Nu e un gest nobil, să ştii. Mi-am dat seama  
  că numai astfel, distrugând tot ce am filmat în aceste  
  două săptămâni, pot să te fac să ai din nou încredere  
  în mine. Să mă crezi că tu eşti mai importantă decât  
  nenorocitul acela de spectacol.
* Nu trebuia să faci asta, şopti Pet tulburată.
* De ce nu?
* Pentru că... atâta muncă... atâta timp... Nu putea  
  să găsească un cuvânt pentru atâtea motive. Ai cheltu-  
  it o grămadă de bani.
* Merită fiecare cent, dacă crezi ce îţi spun.
* Te cred.
* Şi mă ierţi?



* Sigur că da. Pet trase aer în piept şi îl privi în  
  ochi. Era atât de obosit. Şi eu te iubesc, dragul meu.  
  De asta am şi suferit când nu mi-ai luat apărarea. M-a  
  durut gândul că nu-ţi pasă de mine...

Dane îi opri cuvintele cu degetele. O privi, apoi o  
luă în braţe. O strângea de parcă ar fi regăsit-o după  
multă vreme. Ii sărută părul şi şopti.

* Când te măriţi cu mine?
* Chiar crezi că ai putea fi fericit alături de mine?
* Doar alături de tine, aprobă el zâmbind.
* Atunci trebuie să clarificăm nişte lucruri, spuse  
  ea cu curaj.

Dane îi dădu drumul şi o privi amuzat.

* Spune!
* Lumea ta e plină de femei ca Ruby Gale...
* Ferească sfântu’!
* Te rog, eu vorbesc serios. Cum vei rezista  
  tentaţiei de a le proteja? întrebă Pet, exprimându-se  
  eufemistic, deşi gândul era mult mai concret.
* Nici una dintre ele nu va fi ca tine. Sunt numai  
  nişte chipuri frumoase, Pet. Nu poţi înţelege că tot  
  ceea ce simt pentru tine e dragoste, nu dorinţă? E  
  iubire, Pet.

Ii sărută buzele uscate. Şi ochii care îl priveau  
chinuiţi.



* Crezi că e potrivit ca o doamnă să se poarte  
  astfel pe o plajă publică? îl tachină ea. După atâtea  
  lecţii moralizatoare, ce ar spune cineva dacă te-ar  
  vedea acum?
* OK, plecăm. Am şampanie în cameră, spuse el  
  sărutând-o. Se opri şi o privi. Şi dacă îndrăzneşti să  
  spui că o doamnă nu merge seara în camera de hotel  
  a unui bărbat, te strâng de gât cu mâinile mele!

Izbucniră amândoi în râs şi porniră îmbrăţişaţi, în  
lumina lunii.

***Sfârşit***