

***Capitolul 1***

* Nu-mi pasă ce-a spus Dan Bradford, nu te  
  angajez.

Storm Reynolds \l privea cu gura căscată pe Jim  
Talbot, directorul Bradford Outfitters. Pulsul i-o  
luase razna la ameninţarea lui. Era \nalt si stătea  
drept, amintindu-i se molizii \nalţi din pădurile  
din Alaska, unde vroia să zboare. In această  
sălbăticie vastă, \şi putea croi o nouă viaţă, uitând  
de trecut.

Storm se forţă să-şi păstreze un ton egal,  
conciliator.

* Cred că e o ne\nţelegere, domnule Talbot.  
  Domnul Bradford m-a \nsoţit personal \ntr-un test de  
  zbor de trei ore ca să se asigure că pot fi pilot  
  comercial pentru Bradford Outfitters. Am zburat la  
  trei din cele şapte baze şi n-am greşit cu nimic. Are



recomandările mele de la Carter Scool of Aviation din  
Seattle unde am fost instructor de zbor şi părea dornic  
să mă angajeze ca pilot.

Ochii cenuşii ai lui Jim Talbot se \ntunecară de  
mânie. Se aplecă \n faţă, punându-şi degetele lungi pe  
birou.

* Doamnă Reynolds, spuse el, nu ştiu cum să-ţi  
  spun mai limpede. Nu te angajez. Expresia lui deveni  
  sfidătoare. Avem o secretară capabilă care e şi dispecer  
  din când \n când. N-am nevoie de altă femeie aici.

Ochii albaştri ai lui Storm se măriră şi prinse  
braţele fotoliului, \ncercând să se controleze.

* Dar nu candidez pentru postul de secretară! Am  
  un certificat de instructor de zbor şi am la activ  
  aproape cincii mii de ore de zbor comercial. Ştiu să  
  pilotez toate avioanele pe care le aveţi \n dotare. Nu  
  vreau să mă irosesc pe un post de dispecer.

Se gândi că \ndrăzneţele ei cuvinte \i puteau aduce  
necazuri, dar nu-i păsa. Acest bărbat \i amintea de  
fostul ei soţ. La naiba! Jack era la fel: „Storm, de ce  
nu-ţi rupi certificatul şi să fii femeie casnică?" \i  
spusese el de multe ori. „De ce nu poţi sta acasă, ca  
alte femei?" Acum, bărbatul acesta, Jim Talbot, \i  
repeta cuvintele pe care fostul soţ i le spusese patru  
ani la rând. Patru ani prea lungi.

Storm \şi \ngustă ochii şi se ridică \ncet. Işi ridică  
bărbia şi-l privi sfidător pe Jim Talbot.



* Sunteţi un misogin, credeţi că femeile nu pot  
  face altceva decât copii.

Jim zâmbi acru. Işi trecu degetele prin părul negru  
şi o cântări din priviri.

* Ai dreptate. Se \ncruntă, apoi se aşeză la birou şi  
  trase un dosar cu numele ei. Scrise ceva. Imi pare rău  
  că ai crezut că avem o slujbă pentru tine. Ca să-mi cer  
  scuze, \ţi dau salariul pe o lună ca să-ţi plăteşti  
  cheltuielile călătoriei de la Seattle până aici.

Faţa lui Storm se albi văzându-l cum rupea cecul  
din carnet. Existenţa ordonată a lui Jim Talbot va fi  
tulburată, \şi promise ea.

* Păstraţi-vă cecul, domnule Talbot, spuse ea ferm,  
  pentru că nu voi pleca. Am \nchiriat deja un  
  apartament \n Anchorage pe un an şi dacă nu mă  
  concediaţi, nu plec.

Jim Talbot se crispă şi lăsă cecul jos, ridicându-se.  
Nervos, \i deschise dosarul.

* Nici măcar nu eşti medic, o provocă el.
* Dar ştiu să dau primul ajutor. Am luat parte la  
  multe operaţiuni de salvare.

Jim zâmbi acru.

* Pe marginea stâncilor, ca să salvezi un vânător  
  imprudent? Sau să aterizezi cu elicopterul pe un  
  gheţar, pe viscol? Haide, doamnă Reynolds! Eşti  
  obişnuită să aterizezi pe asfalt şi să \ngrijeşti  
  accidentaţii \n ambulanţă. Aici e altfel! In orice clipă, la  
  una din cele şapte baze ale noastre, un vânător sau un



pescar poate avea probleme. Trebuie nu numai să-i  
dăm primul ajutor pe loc, dar şi să-l transportăm pe  
calea aerului la cel mai apropiat spital. Suntem doar  
doi medici, eu şi Oulette şi Dan Bradford ştie că mai  
avem nevoie de unul. Dar nu unul obişnuit cu  
civilizaţia, ca tine!

* Domnul Bradford a discutat deja aceste aspecte  
  ale slujbei cu mine, spuse Storm. Şi dacă aţi citi cu  
  atenţie C.V.-ul meu, aţi vedea că am făcut operaţiuni  
  de salvare \n munţii Cascade. Am lucrat cu câteva  
  ambulanţe aeriene când a erupt vulcanul Saint Helen.  
  Cunosc pericolele de pe munte. Nu ştiu să mă caţăr cu  
  coarda, dar voi \nvăţa, aşa cum am \nvăţat şi restul.

Jim Talbot \ncepu să meargă prin birou.

* Nu cred că ai mai mult de cincizeci şi cinci de  
  kilograme.
* Şaizeci şi cinci, \l \ntrerupse ea şi pot căra un  
  accidentat de o sută patruzeci de kilograme.
* Nu există nici o femeie care să poată face ce  
  facem noi! spuse Jim. Nu cred că eşti o femeie  
  minune.

Storm inspiră repede. Nu era cinstit. Proceda ca  
Jack. Buza de jos \i tremura şi-l privi pe Jim.

* Dacă eram un bărbat cu calificarea mea, m-aţi fi  
  primit cu braţele deschise. Când m-am hotărât să mă  
  mut \n Alaska, ştiam că e o lume a bărbaţilor, dar nu  
  mi-am dat seamă că e atât de misogină.

Jim Talbot reuşi să zâmbească şi-i privi trupul.



* E loc pentru femeile libere în Alaska. Dacă n-ai  
  dori un serviciu aici, aş fi chiar eu interesat...

Storm roşi, aruncând flăcări din priviri.

* Vorbiţi ca un adolsecent, nu ca un om matur,  
  domnule Talbot.
* Muncind ca instructor de zbor în Seattle şi  
  conducând o şcoală de zbor în ultimii şapte ani, nu-şi  
  îngrijise feminitatea. Pentru a avea succes într-un  
  domeniu dominat de bărbaţi, renunţase de mult la  
  fuste. Era mai bine privită purtând pantaloni, cu părul  
  roşcat strâns în coc. Dar îi era dor de fuste. Sau să  
  poarte tocuri. Era flatată de interesul lui Jim Talbot.  
  Nu se mai simţise de mult dorită.

Jim ridică din umeri.

* Din când în când, toţi ne purtăm ca nişte  
  adolscenţi. Dar mi-e teamă că în Alaska, bărbaţii  
  consideră că femeile sunt bune doar la un singur,  
  lucru, şi sigur acesta nu e să zboare.
* N-aveţi decât să mă împingeţi afară, căci nu plec,  
  spuse ea răguşită de furie. Domnul Bradford m-a  
  angajat şi rămân! Nu e vina mea că eraţi în vacanţă  
  când m-a angajat. Credeam că veţi respecta decizia  
  patronului.
* In mod normal, da. Doar că. E un bătrân  
  indulgent. A făcut o greşeală angajându-te.

încăpăţânată, Storm nu se mişcă din fotoliu. Fusese  
o greşeală să se mărite cu Jack. Trebuia să fi rămas  
singură şi să continue să zboare. Era prima şi unica ei



dragoste. Zborul. Acest cuvânt o încânta. întotdeauna  
îi plăcuse să zboare. Zborul n-o minţea şi n-o înşela, ca  
Jack.

Continua să-l privească pe Jim Talbot, care era  
mânios. Parcă îl vedea ezitând? Bine! Mai bine avea  
grijă, căci ea cunoştea legile şi aşteptase de mult o  
slujă ca asta. Nu va renunţa uşor. Ochelarii de cal ai lui  
Jim Talbot o făceau şi mai hotărâtă. Nu-i va spulbera  
visul!

* Dacă-l aduceţi pe domnul Bradford aici, sunt  
  sigură că va rezolva situaţia, spuse ea. Dar dacă  
  Bradford va hotărî să n-o angajeze? îşi înfipse unghiile  
  în tapiţeria de piele.
* Din nefericire, e în Fairbanks şi se întoarce abia  
  mâine.

Storm se forţă să zâmbească în timp ce se ridica.

* Bine. Atunci mă întorc mâine. Sunt sigură că  
  această neînţelegere se va rezolva.
* îmi pare rău, doamnă Reynolds, dar e treaba mea  
  să.
* Jim, îl întrerupse o femeie, vârând capul pe uşă.
* Ce e, Stella? întrebă el iritat.

Secretara, o femeie de vreo cincizeci de ani, zâmbi,  
ca un copil nevinovat. Părul ei roşcat avea fire cărunte  
şi ochelarii mari o făceau să arate ca o bufniţă  
înţeleaptă.

* îmi pare rău că te întrerup, dar avem victimă, un  
  cardiac de la Baza Unu.



Jim Talbot înjură şi trecu pe lângă Storm în celălalt  
birou. Ea îl urmă, interesată ce va face. Privi lista de  
serviciu a piloţilor şi apoi la Stella.

* Unde e Oscelot?

Stella umblă printr-un vraf de hârtii.

* Baza Patru. N-are cum să intervină.

Jim Talbot îşi strânse buzele.

* Cine e de serviciu azi?
* Rafe.
* Dă-i un telefon. Spune-i să vină.
* Bine.

Se părea că Jim uitase de Storm şi de  
problemele ei.

* Cine e cardiacul?
* Unul, Johnson. Ray Johnson.
* Starea lui e bună?
* Spunea că nu poate respira şi că simte dureri în  
  partea stângă a pieptului, răspunse Stella, formând  
  numărul de telefon.

încruntat, Jim scrise ceva şi răsfoi dosarul cu starea  
sănătăţii vânătorilor.

* A mai avut atac de cord. Ia digitalină. L-ai găsit pe  
  Rafe?
* Nu răspunde.
* Să-l ia dracu! Unde e? A lăsat vreo vorbă?
* Nu şefu.
* Atunci, sună-l pe Scotty.
* E la Juneau, în vizită la rude. E ziua lui liberă.



* Nu poţi să chemi alt pilot?
* Nu, spuse Stella, zâmbindu-i lui Storm. Şefule,  
  avem un pilot excelent chiar aici. Domnul Bradford  
  spune că zboară bine. De ce să n-o folosim? Nu e  
  altcineva disponibil.

Lui Storm îi venea s-o ia în braţe, dar rămase calmă  
în timp ce Jim Talbot o privi mânios. îşi ţinu  
răsuflarea.

* Bine, mârâi el, luând-o de braţ. Du-te în camera  
  piloţilor şi schimbă-te. Să fii pe pistă în cinci minute,  
  sau plec fără tine.

Storm era paralizată de strânsoarea lui. O strângea  
tare, dar n-o durea. Se duse în vestiar.

* Vin imediat, spuse ea.

Combinezonul era prea mare, dar suflecă  
mânecile şi manşetele, apoi alergă pe pistă.  
Aeroportul din Anchorage, deşi destul de mare ca să  
primească avioanele cu reacţie, avea de asemenea  
trafic privat. Storm văzu avionul Aztec roşu cu alb  
apropiindu-se. Părul îi flutura în timp ce avionul frână  
şi opri. Storm deschise uşa şi se sui. Se aşeză în  
scaunul copilotului.

* Pune-ţi centura, comandă el.

Storm închise cataramele. Toţi piloţii îşi puneau  
centurile de siguranţă, nu înţelegea de ce îi mai  
spusese asta. îşi puse căştile radio şi ascultă  
conversaţia dintre Jim şi turnul de control. Privind  
indicatoarele, se simţi acasă.



Era după-amiaza târziu când decolară pe cerul de  
toamnă albastru închis al Alaskăi. Zgomotul  
motoarelor o calma. îl studie pe Jim Talbot.

Nu putea avea mai mult de treizeci şi cinci de ani,  
avea cam un metru optzeci şi degete lungi. îi studie  
mişcările mâinilor. Atingea butoanele cu delicateţe. Se  
întreba dacă era la fel de delicat atunci când făcea  
dragoste, apoi roşi. Era chiar atât de dornică de un  
bărbat încât avea astfel de gânduri?

Jim o luă spre nord-est. Storm era înfiorată de  
frumuseţea acestui tărâm sălbatic al Americii. Se  
vedeau drumuri printre molizi şi pini şi văzu chiar o  
conductă de petrol.

Gândurile îi fură întrerupte de remarca lui Jim:

* Să nu crezi că dacă zbori acum, vei rămâne la  
  firmă.

Zâmbi acru.

* Bineînţeles. Dar acest incident arată nevoia de un  
  pilot şi medic.

Jim se concentră asupra pilotatului. Storm îl studia,  
găsindu-l atrăgător.

* Câte cazuri de cardiaci ai rezolvat? întrebă el.
* Peste cincizeci.

Dacă era impresionat, nu lăsă să se vadă.

* Du-te şi pregăteşte targa şi echipamentul de  
  prim-ajutor. Poţi deosebi medicamentele?

Storm roşi.



* Am experienţă, aşa că nu mă mai trata ca pe un  
  copil de zece ani.

El zâmbi.

* Bine, dar dacă ai întrebări, pune-le.

Storm îşi descheie centura de siguranţă.

* Nu-ţi face griji, îţi spun dacă am întrebări.
* Sigur, spuse el.

Storm pregăti echipamentul medical. Ambulanţa  
aeriană era compactă şi echipamentele erau apropiate.

* Tine-te bine, Reynolds, strigă Jim. Sunt  
  turbulenţe.

Storm înjură. Nu pentru că erau turbulenţe, ci  
pentru că-i spusese Reynolds.

* M-a jignit...
* Ce?

îşi dădu seama că vorbise cu voce tare.

* Nimic. mormăiam.
* Vino încoace. Acum.

Storm îşi dădu la o parte o şuviţă de păr roşcat de  
pe obraz şi se întoarse în cocpit. Avionul căzu într-un  
gol de aer. Storm prinse speteaza scaunului în timp  
ce avionul continua să cadă. Apoi se redresă. Storm se  
lovi cu umărul stâng de uşă şi, înăbuşindu-şi un  
geamăt de durere, se aşeză în scaun şi-şi puse  
centura.

* Te simţi bine? o întrebă Jim.
* Da. Vroia să-şi maseze umărul, dar nu vroia ca el  
  să ştie că o durea.



De data asta, avionul o luă în sus. Jim se străduia să  
controleze avionul. Storm îşi ţinea răsuflarea, privind  
cum altimetrul urca tot mai mult. Prinse un carnet  
care zbura prin cabină. în cele din urmă, turbulenţa  
încetă şi Jim recăpătă controlul aparatului.

Storm oftă.

* Se întâmplă des asta?
* Primăvara şi toamna. Majoritatea furtunilor care  
  se formează pe continent izbucnesc pe mare. în timp  
  ce se intensifică departe de coastele Alaskăi, avem  
  turbulenţe. Se încruntă. Nu ştiu cum îl vom transporta  
  pe Johnson înapoi. Turbulenţele astea sunt pentru  
  acrobaţi, nu pentru cardiaci.

Storm era de acord, simţind în vocea lui un ton  
cald şi îngrijorat, care o făcu să se relaxeze.

* începusem să cred că nu-ţi pasă.
* Ce vrei să spui?

Simţi un nod în stomac în timp ce-o privea.

* Până acum, răspunse ea, te-ai purtat ca un  
  automat.
* Chiar aşa? Ei bine, Reynolds, acest comentariu  
  ţi-ar fi adus necazuri dacă erai pilotul nostru.
* De ce?
* E deplasat.
* Nu poţi suporta adevărul de la o femeie, Talbot?

Jim zâmbi, ceea ce o irită şi mai tare.



* Să-ţi spun adevărul, e distractiv.

O privi cu ochii lui cenuşii. Storm simţi schimbarea  
dispoziţiei lui şi inima începu să-i bată cu putere. îşi  
luă privirea de la el, roşind.

* Eşti o femeie frumoasă, spuse el. Dacă rămâi în  
  Alaska, vei avea mulţi pretendenţi.

Ochii ei aruncau flăcări.

* Crezi că de-asta am venit? Să-mi găsesc un bărbat?  
  Abia am scăpat de unul acum un an şi n-am nevoie de  
  altul.
* Dacă erai a mea, nu te-aş fi lăsat să pleci, oricât  
  de scorpie ai fi.
* Dau frâu liber temperamentului meu irlandez  
  atunci când trebuie. Şi n-a trebuit să mă lupt ca să scap  
  de el.

Jim se încruntă puţin şi zâmbi privind-o.

* N-am vrut să mă amestec. Eşti sălbatică, aşa cum  
  e Alaska. Ai nevoie de o mână forte.

Storm râse.

* Eu? De ce? Eşti cel mai nesuferit bărbat pe care  
  am avut ghinionul să-l întâlnesc.
* Vezi ce vreau să spun? Sălbatică. Pun pariu că  
  temperamentul ţi-a adus multe necazuri în trecut.
* Cam aşa.
* N-ai avut reclamaţii de la instructori? o tachină el.
* Nu. Mă cert doar cu cei care o cer, Talbot. Nu-mi  
  place să mă cert, dar nici să fiu călcată în picioare. Mai  
  ales de către cineva ca tine.



Jim aplecă avionul spre dreapta şi începură să coboare.

* Se pare că n-ai avut noroc la măritiş, Reynolds.

Durerea se simţea în vocea ei când vorbi.

* Nici tu nu eşti mai bun. Am mai văzut misogini.  
  Cred că te-a rănit o femeie şi de atunci le urăşti pe  
  toate.

Jim zâmbi.

* Sunt ultimul bărbat care ar urî femeile. îmi plac  
  foarte mult, mai ales cele inteligente. O cântări cu  
  privirea. Ai tras concluzii pripite şi greşeşti, dar hai să  
  facem pace.. Şi când ajungem, să ne purtăm ca nişte  
  profesionişti. Hai să nu ne certăm acum, bine?
* Nu-ţi face griji, sunt calmă. Mă voi comporta  
  bine.

Coborî trenul de aterizare.

* Eşti calmă în orice situaţie? întrebă el cu  
  blândeţe.

Storm fu luată pe nepregătite de tonul cald al vocii  
lui. înghiţi în sec, clipind.

* Bineînţeles.

Jim zâmbi, ca şi cum ar fi râs de o glumă numai de  
el ştiută.

* Abia aştept să văd, spuse el în timp ce aterizară.



***Capitolul 2***

Avionul se hurduca pe pistă ca un pui  
neîndemânatic. Storm văzu câteva corturi la  
stânga. Câţiva bărbaţi în costume de vânătoare  
aşteptau.

Opri motoarele. Descheindu-şi centura de  
siguranţă, Jim coborî primul, luând o trusă medicală  
şi deschizând trapa din spate înainte să coboare.  
Storm îl urmă, sărind jos. Grăbindu-se să-l ajungă,  
observă că era puternic şi că se mişca graţios. Era ca  
un vânător... îşi imagină un lup din Alaska urmărind  
prada.

Storm fugea să-l ajungă, când el observă şi încetini.  
îi zâmbi glacial.

- Domnule Talbot, mă bucur că aţi venit, spuse un  
vânător corpolent. Vânătorul arătă spre tabără. E în  
cortul lui. Se odihneşte.



* Bine, hai să-l vedem.

Jim şi Storm intrară în cort şi ea se opri, pentru a  
se obişnui cu întunericul, Jim lăsă geanta jos şi se  
aplecă spre Johnson, care stătea pe un pat de  
campanie, alb şi transpirat.

* Cum te simţi, Ray?

Pacientul, care avea vreo patruzeci şi cinci de ani,  
mormăi:

* Bine, bine. doar că mă doare puţin. Eşti  
  medicul?
* Da. Mă numesc Jim Talbot. Asistenta mea e Storm  
  Reynolds. Se întoarse către Storm. Scoate aparatul de  
  tensiune şi stetoscopul, ordonă el.

Storm se conformă calm, mirată de diferenţa dintre  
Jim Talbot cel de la birou şi cel de aici. Era prietenos,  
zâmbitor, conversând relaxat cu Johnson în timp ce-i  
deschidea gulerul şi-i sufleca mâneca. Johnson era  
uşurat.

în timp ce Storm se aplecă să-i dea lui Jim aparatul,  
sânul ei atinse umărul lui. Inspiră scurt: pielea o gâdila  
de la atingerea muşchilor lui tari. Jim o privi brusc şi  
ea îşi coborî privirea, confuză.

De ce reacţiona aşa? Se încruntă. De când divorţase  
de Jack, se concentrase să câştige destui bani ca să  
plătească facturile şi să aibă de mâncare. Bărbaţii îi  
făcuseră avansuri, dar ea îşi căutase un serviciu bine  
plătit şi se folosise de brevetul de pilot. Gândul



intimităţii fizice cu un bărbat nu-i trecuse prin cap.  
Până acum. Era uimită cât de mult o emoţiona Jim Talbot.

* Stetoscopul, spuse Jim.

îi studie profilul în timp ce punea stetoscopul pe  
pieptul lui Johnson. Avea o faţă slabă cu ochi cenuşii  
de şoim, o gură mare şi un nas acvilin. Avea câteva  
riduri în jurul ochilor. Lui Storm îi plăceau ochii lui  
şi-i privi mărindu-se îngrijoraţi în timp ce Johnson  
respira. îşi ţinu răsuflarea în timp ce Jim punea  
stetoscopul pe spatele lui Johnson, ascultând cu  
atenţie.

Storm se simţea cuprinsă de o căldură plăcută în  
timp ce-l privea pe Jim Talbot. Oftă uşurată, ştiind că  
dacă se va descurca, o va accepta. Va fi angajată la  
Bradford Outfitters.

Jim se îndreptă şi se întoarse spre ea, punând  
stetoscopul în buzunar. Cu mâna pe umărul ei, o  
conduse în faţa cortului. Atingerea lui o gâdila şi căuta  
să se stăpânească.

* E grav, spuse Jim, coborând vocea. Păzeşte-l,  
  vorbeşte cu el şi fă-l să se relaxeze. Mă duc să aduc  
  targa şi tubul cu oxigen. Te simţi bine? Pari tulburată.

Când Jim se întoarse, Storm îşi recăpătase  
controlul. Jim fusese antrenat să se poarte prietenos,  
atât cu pacienţii, cât şi cu colegii. Şi o făcea chiar prea bine.

Mâna lui Storm era pe umărul lui Johnson, pentru  
a-l încuraja. Zâmbi în timp ce Jim îi lua iar tensiunea  
lui Johnson.



* Hei. spuse Johnson. Vin aici să vânez de trei  
  ani şi văd că v-aţi îmbunătăţit piloţii.

Jim îi zâmbi.

* Ne-am gândit că voi, vânătorii, vă veţi purta mai  
  bine dacă aveţi o femeie frumoasă prin preajmă.

Ray o mângâie pe Storm pe mână.

* Ai un nume frumos, Storm. Cred că ai un  
  temperament care se potriveşte cu părul tău roşcat.  
  Zâmbi slab.

Jim îi făcu un semn lui Storm să-l prindă, în timp ce  
el îi punea mâna după gât.

* E o diavoliţă când se enervează, Ray. Aşa că, să  
  n-o supărăm. Storm, numărăm până la trei şi-l punem  
  pe targă.

Storm se simţea copleşită. Vocea gravă a lui Jim era  
grijulie. Făcea parte din echipă, măcar pentru puţin  
timp. Fu surprinsă să-şi dea seama că-i plăcea să  
lucreze cu Jim Talbot. Era un profesionist.

După ce-l urcară pe Ray în avion, Jim făcu semn  
unui vânător să închidă uşa.

* Reynolds, ordonă el, pilotează avionul. îi  
  comunică frecvenţele radio.

Storm se aşeză în scaunul pilotului, bucuroasă să  
piloteze şi să-i arate lui Jim Talbot că se pricepea.  
Dacă Johnson nu s-ar fi simţit atât de rău, Jim ar fi  
lăsat-o să aibă grijă de el.

Observă gropile din pistă, şi le evită. în câteva clipe,  
începură să zboare. Accelerând, reuşi să urce la trei  
mii de metri şi o luă spre Anchorage.



Se întunecase când ajunseră. Urmărind  
instrucţiunile turnului de control, ateriză pe o pistă pe  
care îi aştepta o ambulanţă. După ce opri motoarele,  
Storm verifică puţin cocpitul, în timp ce Jim ajuta la  
transportul lui Johnson afară.

Tabloul de bord era luminat de un bec verde. Pe  
neaşteptate, o mână i se aşeză pe umăr şi tresări.

* Relaxează-te, spuse Jim, aşezându-se pe locul  
  copilotului.
* M-ai speriat, spuse ea cu mâna pe piept.
* Tu, speriată? o tachină el.

Storm deschise gura să-i răspundă tăios, dar  
ridurile lui de oboseală de la ochi şi de la gură o  
făcură să se oprească.

Se întoarse la verificările ei.

Tăcerea se lăsă în cabină şi era apăsătoare. în timp  
ce verifica o listă, Jim îi spuse:

* Accept să rămâi până îţi recuperezi banii pe chiria  
  apartamentului. înţelegi?

Storm îşi ridică bărbia, întâlnindu-i privirea de  
gheaţă.

* Prea bine. Vocea îi tremura, dar adăugă: Nu scapi  
  aşa de uşor.

Jim zâmbi obosit.

* E o adunare a tuturor piloţilor la opt dimineaţă,  
  luni. Să vii şi să nu întârzii.

După ce plecă, Storm trânti lista pe celălălt scaun,  
îngrijorată. Nu spusese „Ai făcut treabă bună“ sau



„Te-ai descurcat bine, având în vedere că n-ai mai  
zburat pe întuneric". Oftă. Acest bărbat nu ar da o gură  
de apă unei femei muribunde, îşi spuse ea. Nu era  
chiar aşa, îi şopti inima. Nu i se îmblânzise vocea de la  
prima lor ceartă până acum? Da, aşa era şi dacă nu se  
înşela, o privea altfel acum. Storm îşi muşcă buza de  
jos, stinse luminile de bord şi ieşi încet.

Nu putea nega că era atrasă de Jim Talbot. Trupul  
ei îl dorea, deşi se certau mereu.

- Ei bine, Reynolds, murmură ea, închizând uşa  
avionului şi îndreptându-se spre maşina ei din  
parcare, va trebui să te obişnuieşti să trăieşti cu  
misogimismul lui până îi vei spulbera neîncrederea  
în femei. Descurcă-te într-o lume dominată de  
bărbaţi.

Storm se săturase să mai lupte. Obosise să  
concureze cu bărbaţii şi să trebuiască să fie de două  
ori mai bună decât ei ca să fie acceptată. Vroia doar să  
zboare şi să-şi facă treaba fără să mai fie persecutată  
fiindcă era femeie. Şi luni va începe o nouă luptă.

\*\*\*

O ploaie îngheţată cădea din cerul mohorât de  
septembrie în timp ce Storm se îndrepta spre uşile de  
sticlă ale lui Bradford Outfitters. îşi lăsase părul  
arămiu să cadă până la umeri. Obosise să-l lege pentru  
a arăta mai puţin feminină. Câteva şuviţe îi cădeau pe



frunte, subliniindu-i ochii albaştri şi faţa ovală. Purta  
pantaloni maro, de lână subţire, deoarece era frig. Sub  
jachetă avea o bluză bej.

Grăbindu-se să intre, văzu un grup de bărbaţi în  
camera piloţilor. Stella îi zâmbi prietenos.

* Bună, scumpo. Ai venit mai devreme!

Storm îşi scoase haina şi o agăţă lângă celelalte, pe  
peretele de lângă biroul Stellei.

* Eşti inteligentă, râse Stella. Am ştiut de când ai  
  venit la interviu.
* Vreau să-ţi mulţumesc pentru că m-ai ajutat...

Stella ridică din umeri.

* Pentru puţin. Jim e un tip simpatic, dar câteodată  
  lasă trecutul să-l influenţeze. Apropo, te-ai descurcat  
  bine cu zborul ăla!

Storm o privi încurcată.

* Ce vrei să spui? întrebă ea.
* L-am auzit pe Jim vorbind cu Dan despre asta azi  
  dimineaţă. Jim e cam morocănos. Dan i-a spus că eşti  
  angajată şi lui Jim nu i-a plăcut!

Storm se simţea uşurată şi-şi ridică privirea.

* Slavă Domnului! şopti ea.
* Reynolds!

Tresări. Faţa lui Jim Talbot era întunecată şi stătea  
cu mâinile în şold.

* Ai câteva minute libere? întrebă el sarcastic.

Storm îi zâmbi dulce. Luându-şi blocnotesul, intră

după el. Toţi piloţii o priveau. Se aşeză pe un scaun,  
ignorând privirile bărbaţilor.



Dan Bradford îi zâmbea de pe podium. în spatele  
trupului lui suplu era o hartă a Alaskăi şi aştepta ca  
discuţiile să se potolească.

* Domnilor, avem onoarea ca printre noi să se afle  
  doamna Storm Reynolds, care tocmai a fost angajată ca  
  pilot. A acceptat invitaţia mea de a ni se alătura şi, aşa  
  cum mi-a spus Jim, şi-a dovedit priceperea ajutându-l  
  într-o urgenţă medicală, vineri. Storm, bine ai venit  
  printre noi!

Storm înghiţi în sec şi-şi înclină capul.

* Mulţumesc, domnule Bradford.
* Spune-mi Dan. Pe aici, ne strigăm după porecle  
  sau numele de botez. Nu suntem prea formali.

Câţiva piloţi zâmbiră şi unul solid chiar râse.

Dan îi prezentă pe toţi, dar Storm nu reţinu toate  
numele, deoarece Jim o privea critic. Era Jacques  
Oulette, francezul canadian pe care toţi îl numeau  
Oscelot. îi plăcu de el. Avea faţa slabă, ochi căprui şi  
un zâmbet cald. Ray Leeper, căruia îi spuneau  
Leapfrog, înclină timid capul blond, ochii lui verzi  
amintind de un broscoi. Lista continuă până când Dan  
ajunse la Rafe Danziger. Era cel mai înalt din sală, cu  
părul şi ochii negri, chipeş. îi displăcea. în ciuda  
zâmbetului lui larg, ochii lui scrutători păreau că o  
dezbrăcau. îi zâmbi rece.

în acest timp, Jim Talbot o cântărea din priviri.  
Acum părea chiar uman!



Dan Bradford prezentă programul pentru  
următoarele şapte zile. Era doi septembrie şi începuse  
sezonul de vânătoare la elani, urşi grizzly şi capre  
sălbatice. Alaska era paradisul vânătorilor. Cum urşii  
grizzly coborau din munţi pentru a prinde somoni,  
mulţi fotografi se alăturau vânătorilor. Dan începu să  
desemneze piloţii care vor duce grupurile la diferite baze.  
Storm aştepta să-şi audă numele. Dan îl privi pe Jim.

* Jim, ia-o pe Storm cu tine şi du-te la Nate Rickson  
  să-i aduci pe vânătorii ăia încoace. îţi aminteşti ce-au  
  făcut anul trecut?
* Foarte bine.
* Dacă îţi fac probleme, poţi să-i arunci în Pacific.
* Va fi o plăcere să-i arunc din avion.

Curioasă, Storm se uită la Dan şi Jim. Notă datele

zborului; va fi o treabă uşoară, mai zburase spre şi din  
Alaska de multe ori, ducând studenţi.

Şedinţa se termină, dar Storm rămase pe scaun,  
aşteptând ca ceilalţi să iasă. Oscelot veni lângă ea.

* E o plăcere să lucrăm împreună, Storm, spuse el  
  cu accent franţuzesc. îi luă mâna şi i-o sărută.

Storm roşi.

* Mulţumesc Jacques.
* Nu, scumpo. spune-mi Oscelot. Zâmbi şi-i  
  dădu drumul. Eşti mai frumoasă decât ceilalţi piloţi.

Rafe Danziger se apropie şi el.

* Deja îi faci avansuri, Oscelot? Ce va spune soţia ta?

Oscelot se încruntă.



* Hei! Danziger, vezi ce spui. Se întoarse spre  
  Storm. Nu-i da atenţie. E un bădăran. Bine ai venit şi  
  sper să lucrăm curând împreună.

Storm se ridică şi-i mulţumi. Nu mai rămăsese  
decât Jim, care o privea de lângă uşă. înţepeni. Nu era  
obişnuită ca bărbaţii s-o studieze. Luându-şi  
blocnotesul, se apropie de el.

* Mereu te uiţi aşa? întrebă ea.
* Doar la femeile care arată bine, răspunse el.
* Ce facem acum? întrebă ea, ignorând  
  complimentul.
* Du-te în biroul meu. Avem ceva de discutat.

îşi amintea biroul lui: lambriuri de molid, câteva  
piei de animale, câteva certificate în spatele biroului,  
câteva fotografii cu o femeie şi alţi membri ai familiei.  
îi făcu semn să se aşeze şi închise uşa. Inima lui Storm  
bătea cu putere. îl privi cum se aşază pe marginea  
biroului.

* Nu ţi-o lua în cap pentru că Dan te lasă să stai.  
  Pentru mine eşti un pilot angajat temporar.
* Dar domnul Bradford a spus că sunt angajată!

Jim se încruntă.

* Doar după trei luni de probă. Decizia dacă rămâi  
  sau pleci îmi va reveni mie în întregime.

Storm se ridică mânioasă.

* Aşa deci! Şi te vei asigura că nu voi rămâne. Nu-i  
  aşa, Talbot?



* Trei luni de zile zbori cu mine, spuse el, şi-ţi voi  
  vâna toate greşelile.

Tremura, cu pumnii încleştaţi. Ar fi vrut să-l  
lovească.

* Ai plănuit totul, nu-i aşa? şuieră ea. Să mă laşi să  
  am de-a face cu situaţii noi şi ciudate şi s-o dau în bară!  
  Ştiam că mă urăşti, dar metodele tale de a scăpa de  
  mine sunt demne de dispreţ.

Jim o cântări din priviri.

* I-am spus lui Dan că te voi învăţa tot ce ştiu.  
  Vocea i se înăspri. Nu te urăsc şi voi fi drept cu tine.  
  Dacă-mi vei asculta ordinele, ne vom înţelege. Dacă o  
  dai în bară, te taxez. Nu-ţi vreau răul, dar nici binele.  
  Pentru mine, eşti doar o ucenică.

Nările lui Storm se dilatară de furie.

* Bine, dacă astea sunt regulile jocului, sunt de  
  acord. Eşti un bădăran, ştiai?

Jim zâmbi acru.

* Mă comport mai bine în pat. Trebuie să afli cu  
  prima ocazie.

Storm rămase înmărmurită.

* Nu-mi place de tine şi de cei ca tine, dar voi lucra  
  cu tine, Talbot. şi voi fi atât de bună în perioada de  
  probă încât voi căpăta un contract pe viaţă cu  
  Bradford Outfitters.

Jim zâmbea.

* Asta-mi place la tine. Ai coloană vertebrală. Bine,  
  ştim cum stăm. La muncă!



Clipele petrecute cu el erau un chin, ca şi cum ar fi  
ţinut un cărbune încins în mână. Era gata să  
izbucnească şi rămase în relaţii politicoase şi  
tensionate cu el în timp ce făceau planul de zbor spre  
şi de la Seattle.

Când Storm se întoarse la birou, Stella îi dădu cinci  
uniforme de culoare galben-verzuie.

* Poartă-le tot timpul, scumpo, îi spuse ea. Cu  
  frumosul tău păr roşcat, îi vei face praf. Poţi folosi  
  toaleta femeilor ca să te schimbi.

Pe la zece şi jumătate, Storm îmbrăcase uniforma şi  
plecase cu maşina spre apartamentul ei, la zece  
minute de aeroport, ca să-şi ia geanta cu bagaje pentru  
drumul la Seattle. Cum se putea aştepta, la despărţire  
Jim îi spusese:

* Nu sta toată ziua. Avem un program de respectat.



***Capitolul 3***

La aeroport, Jim îi ceru lui Storm să piloteze un  
avion mătăhălos cu două motoare Beechcraft Queen.  
Era greoi în comparaţie cu avionul Aztec cu care  
zburase vineri, dar cele două avioane fusese  
concepute pentru scopuri diferite. Acesta era un avion  
de pasageri, celălalt era o ambulanţă.

Storm se aşeză pe locul pilotului. Când intră Jim,  
braţul lui îi atinse umărul, ceea ce îi plăcu. Se  
concentră asupra unei liste. Aşa cum îi promisese, Jim  
îi dădu sfaturi bune. în rest, se ignorau unul pe  
celălalt.

Pilotând avionul printr-un nor, Storm îl ridică la  
şapte mii de metri, la soare. îşi puse ochelarii de  
pilotaj. Jim o privea.

- Te pricepi.

Storm zâmbi rece.



* Mulţumesc.

Tensiunea dintre ei începu să se topească.

Jim deschise un termos.

* Cafea?
* Aş dori puţină.
* Are zahăr şi frişcă, o avertiză el.
* îmi place dulce.

Jim îi înmână paharul de plastic.

Degetele lui le atinseră pe ale ei şi vru să se  
ferească, dar luă paharul.

Sorbi o înghiţitură, privind cadranele.

* Am lucrat în marină. Trebuia să te uiţi în dosar.

Jim zâmbi şi duse paharul la gură.

* M-am uitat. Vroiam să văd dacă recunoşti că ai  
  fost trei ani la marină. Probabil că te-ai înrolat imediat  
  ce ai terminat liceul. Multe femei nu recunosc.
* înţeleg.

Poate că era din cauza cafelei calde sau, îndrăzni ea  
să spere, poate că ajunseseră să poată conversa  
normal, fără să se certe.

* Ţi-a plăcut la marină? întrebă el.
* Da. Am fost pregătită ca meteorolog, ceea ce m-a  
  ajutat la pilotat. Nu mă pot plânge.
* Am fost în aviaţie şase ani.
* Nu mă puteai păcăli, îl tachină ea.

îl văzu cu coada ochiului cum zâmbea, cu paharul  
pe genunchi.



* Da?
* Pun pariu că erai o problemă. Tipul de pilot care-şi  
  înnebunea comandantul. Pariez că decolai direct în  
  sus la capătul pistei. Apoi, şeful tău primea cincizeci  
  de telefoane de la locuitorii din preajmă pentru că  
  spărseseşi ferestre, speriaseşi mame cu copii şi  
  treziseşi lumea din somn.
* Reynolds, mă surprinzi, s-ar putea să mă  
  răzgândesc în privinţa ta.
* E o ameninţare sau o promisiune?
* Nu promit niciodată ceea ce nu pot îndeplini.

Se încruntă.

* Şi de ce nu te-ai angajat pilot la o mare linie  
  aeriană după ce ai plecat din aviaţie? întrebă ea.

Jim ridică din umeri.

* Circumstanţele... spuse el şi oftă, sorbind din  
  cafea. Storm se întrebă de ce se închisese în el  
  brusc, dar ceva o avertiza să nu întrebe. Schimbă  
  subiectul.
* Am zburat ceva la marină, spuse ea. Aveam un  
  prieten controlor de trafic aerian care era pilot.  
  împreună, am economisit bani să închiriem un avion  
  ca să exersăm.
* După cum arăţi, cred că învârteai bărbaţii pe  
  degete.
* Ce vrei să spui? Crezi că obţineam bani de la  
  bărbaţi ca să pot zbura?



* Hei. nu te supăra! La naiba, eşti sensibilă. Ochii  
  lui se întunecară. Nu-mi închipui un bărbat care să te  
  forţeze să faci ceea ce nu vrei. Era un compliment.  
  Facem pace?

Storm îşi muşcă buza de jos, stăpânindu-şi mânia.

* îmi pare rău, doar că.
* Ce? o îndemnă el.
* O, nu contează! N-ai înţelege.

Jim îşi mai turnă cafea şi-i oferi termosul.

* Pune-mă la încercare. Nu sunt un căpcăun. Mai  
  vrei? întrebă el.

Storm întinse paharul. Sorbi şi spuse:

* Sunt sătulă de bărbaţi care mă jignesc şi apoi  
  sugerează că sunt competentă, pentru că vor trupul meu.
* Nu exagera. Arăţi bine, n-ai de ce să te superi.

îl privi în ochi.

* Nu ştii cum e să ţi se spună că nu te angajează ca  
  pilot fiindcă eşti femeie. Sau ca vreun mahăr să-mi  
  sugereze că n-am nimic în cap deoarece arăt bine. De  
  aceea această slujbă înseamnă mult pentru mine. Dan  
  Bradford m-a angajat pentru ceea ce ştiu să fac, nu  
  pentru cum arăt. Şi intenţionez să rămân, cu sau fără  
  ajutorul tău.
* Te cred. Dacă eşti aşa bună cum spui, s-ar putea  
  să reuşeşti.

Restul drumului, Storm se gândi la ce vorbiseră. O  
mânca limba să întrebe de ce nu-i plăcea să lucreze cu  
o femeie pilot. Nu părea să-i displacă ea personal.



Oftând, se concentra să piloteze avionul spre  
aeroportul internaţional Seattle-Tacoma ca să-i ia pe  
vânători.

\*\*\*

Lui Storm nu-i plăcu Nate Rickson de cum îl văzu.  
Nasul lui borcănat îl făcea şi mai gras.

* Ce-ai făcut, Talbot? spuse el bătându-l pe Jim pe  
  spate. Ti-ai luat altă femeie pilot? Doamne, arată bine.

Până la Storm venea miros de trabuc şi de băutură.  
îşi puse mâinile în şold.

* Calmează-te, Rckson, spuse Jim. Se întoarse spre  
  Storm. Ea e doamna Reynolds şi va pilota avionul.

Sprâncenele stufoase ale lui Nate se ridicară de  
plăcere.

* Am o idee mai bună, Talbot. Pilotează tu şi  
  doamna va petrece cu noi în spate. Izbucni în râs şi  
  grăsimea tremura pe el.

Storm vru să se apere, dar Jim o prinse de braţ.

* Dacă mai spui tâmpenii, Rickson, poţi zbura spre  
  Alaska singur. Ai înţeles?
* A, Talbot, eşti un ticălos. Glumeam! O privi pe  
  Storm. îmi cer scuze, doamnă. Suntem doar un grup  
  de petrecăreţi care vor să se distreze. Rânji la ea.
* Nu sunt obişnuită să ascult asemenea prostii,  
  domnule Rickson, spuse ea.

Spre surpriza ei, Jim îi luă partea.



* Storm şi cu mine mergem să mâncăm, Rickson.  
  Plecăm mâine dimineaţă la ora şase, să fiţi aici cu  
  bagajele voastre.

O împinse pe Storm spre clădirea administraţiei ca  
să înregistreze zborul de a doua zi. în cele din urmă,  
îşi luă mâna de pe cotul ei.

* De unde ai găsit jigodiile astea? întrebă ea.
* Majoritatea vânătorilor sunt la locul lor. Rickson  
  şi grupul lui sunt oameni de afaceri foarte bogaţi de  
  pe coasta de vest şi pleacă la vânătoare în fiecare an  
  pe vremea asta. Dau petreceri douăzeci şi cinci de  
  ore pe zi. Când scapă de familiile lor, îşi fac de cap.  
  Cred că e felul lor de a se descărca de stresul de la  
  serviciu.

Storm dădu din cap, mergând lângă Jim.

* Sunt de nesuferit, comentă ea.

Jim o privi.

* Ei bine, obişnuieşte-te. Bărbaţii ăştia vor să se  
  distreze şi, aşa cum ţi-am mai spus, pe aici femeile  
  sunt considerate bune doar la un singur lucru şi ăsta  
  nu e să piloteze un avion.
* Mulţumesc că m-ai ajutat.

Zâmbi.

* Te-am văzut încleştându-ţi pumnii. Nu-mi  
  puteam permite să-i răspunzi.

Storm râse.

* Nici nu mi-am dat seama. Chiar crezi că aş lovi pe  
  cineva? întrebă ea.



* Nu chiar. Cred că dacă n-ai încercat să mă loveşti  
  pe mine, după cuvintele aprinse pe care le-am  
  schimbat, nu vei lovi pe nimeni.

Se priveau, atraşi unul de celălalt. Expresia de pe  
faţa lui Jim se îmblânzi. N-o deranja privirea ochilor lui  
cenuşii. O făcea să se simtă bine, să fie bucuroasă că  
erau împreună.

* Se pare că vom sta împreună în seara asta. Nu-mi  
  pot permite să-l las pe Rickson să te urmărească. După  
  ce înregistrăm zborul, să luăm cina.
* împreună?
* Se poate şi alt fel?
* Păi... nu credeam că vrei...
* îmi place compania ta, o întrerupse el. Nu-mi  
  vine să cred că eşti pilot.

Storm zâmbi, aruncându-şi părul arămiu pe umeri  
într-un gest de sfidare.

* Bine, accept. Facem armistiţiu pentru seara asta?
* De ce nu? Ajunseră într-o parcare. Se lăsa  
  amurgul şi norii se adunau peste Seattle.
* Unde stăm în noaptea asta? întrebă Storm în timp  
  ce urcau în maşina închiriată.
* Bradford Outfitters are un motel închiriat pentru  
  piloţi şi clienţi.

Storm se încruntă.

* Asta înseamnă că Rickson va fi şi el acolo?
* Din nefericire, da. Nu prea cred că vei dormi, cu  
  petrecerile beţivilor.



* Minunat, murmură ea. îşi muşcă buza de jos şi-l  
  privi pe furiş.
* Tu unde vei sta? întrebă ea.

Jim schimbă viteza şi demară.

* Mă voi asigura că vei căpăta camera din fundul  
  culoarului şi eu voi sta la mijloc, între tine şi ei.
* Mulţumesc, şopti ea.
* Asta dovedeşte că femeile n-au ce căuta în treaba  
  asta. Dacă erai bărbat, n-aveam de ce să-mi fac  
  probleme.
* Dacă nu te-ai mai purta precum cavalerul  
  salvator, ai afla că pot să-mi port singură de  
  grijă.

O privi neîncrezător.

* Dacă ai fi venit singură să-l iei pe Rickson, ce crezi  
  că s-ar fi întâmplat?
* îţi faci prea multe griji. în plus, am supravieţuit  
  ultimul an singură şi m-am descurcat. Vroia să adauge:  
  „Mai puţin cu tine. cu tine n-o scot la capăt!“ dar îşi  
  ţinu gura.

Opriră în faţa unui restaurant şi Jim coborî,  
aşteptând-o. Storm zâmbi. Jim spusese fără favoruri şi  
asta includea şi deschiderea portierei. Storm îi  
deschise uşa restaurantului.

* Intră, spuse ea, abia stăpânindu-şi râsul.

în curând erau la o masă şi se uitau la meniu.



* Te-ai născut în Seattle? întrebă Jim.
* Da. îţi recomand picioare de crab sau homar.
* Dan vrea să ne hrănim bine când plecăm în  
  delegaţie.

Storm se enervă.

* Atunci, ia un hamburger!
* Eşti cam sensibilă, spuse el.
* Ba nu! şuieră ea cu obrajii îmbujoraţi. îmi spui că  
  nu pot servi friptură sau specialităţi marine, deci ce  
  rămâne? Eşti enervant!

Veni chelnerul şi Storn se îndreptă brusc, cu  
braţele la piept, înfuriată. Jim o privea prietenos.

* Eu şi doamna vom servi picioare de crab.

După ce chelnerul plecă, Storm se aplecă spre el.

* Eşti imposibil!

Jim îşi despături şerveţelul, privind-o.

* Ştii că eşti simpatică atunci când te înfurii? Cred  
  că o să te sâcâi mai des. îi zâmbi.
* Chiar vrei să mă enervezi? întrebă ea.

Jim ridică din umeri.

* Nu.
* Atunci, de ce mi-ai spus că nu putem servi  
  friptură sau specialităţi marine?
* Deoarece nota de plată ar fi fost prea mare. Apoi  
  mi s-a făcut milă de tine cum tânjeai după crab.
* Pe naiba. Nu accept nimic de la tine, Jim Talbot.  
  Auzi ce-ţi spun?

Zâmbi.



* Clar şi răspicat. Acum calmează-te. Lumea te priveşte.

Storm bău o gură de apă, sperând să se răcorească.

Nu reuşi, dar tăcu din gură.

* Aşa e mai bine, murmură el. Serviră salata. Storm  
  înfipse furculiţa în salata verde şi în roşii. Se lăsă  
  tăcerea şi-l ignoră.
* Ia spune-mi, cu un temperament ca al tău, cum a  
  rezistat căsătoria ta patru ani?

Storm îl privi uimită de tonul lui cald.

* Poftim?
* Fostul tău soţ era una din două. Ori era mieluşel,  
  ori te enerva până ce-i răspundeai? Cum era?

Lăsă furculiţa jos, ştergându-se la gură.

* De ce vrei să ştii?
* Mă interesează ce fel de bărbaţi îţi plac.

Se gândi o clipă, privindu-l cum ar privi o mangustă  
o cobră. Simţea că era sincer. Dar până acum nu se  
înţeleseseră. Oare îl interesa persoana ei?

* A doua variantă, admise ea şi se întoarse la salată,  
  stingherită că el ghicise.
* Semeni cu un avion militar, suplă şi puternică.  
  Dacă nu eşti pilotată bine, te autodistrugi, spuse el.
* Mulţumesc, răspunse ea acru.

Jim zâmbi.

* Hei, era um compliment. Nu oricine poate pilota  
  un avion cu reacţie. E delicat, fragil, cu motoare  
  puternice. Aşa eşti şi tu. Majoritatea bărbaţilor ar fi



distruşi de energia ta sau ar încerca să te îmblânzească.  
îi luă mâna. Un bărbat n-ar trebui să te înfrângă ca să  
fii a lui.

îl privi fără cuvinte. înghiţi în sec, abţinându-se să  
nu plângă.

* Te lovea? întrebă Jim.

Storm abia îşi mai stăpânea lacrimile.

* Te rog, las-o baltă! şopti ea.

Jim se îndreptă, privind-o în ochi.

* îmi pare rău. N-am vrut să te supăr. Vroiam să  
  ştiu doar de ce eşti atât de ostilă.
* Sigur. Presupun că eşti şi psihanalist.

Jim zâmbi.

* Deşi mulţi nu cred asta, sunt un fin psiholog. Mă  
  interesează piloţii mei şi eşti una dintre ei. Vroiam să  
  ştiu cum ai reacţiona în situaţii de criză.

Storm îşi pierduse pofta de mâncare.

* Semeni cu un chirurg care taie oameni doar ca să  
  vadă cum funcţionează. E oribil.
* Iar începi. Calmează-te, spuse el. Nu mă distrează  
  să te privesc gata să plângi pentru că am vrut să ştiu  
  adevărul. îmi pare rău. Scoase o batistă din buzunar.  
  Şterge-ţi ochii.

Storm clipi, stăpânindu-şi lacrimile. Luă batista şi se  
şterse la ochi. Crabii sosiră. Jim începu să mănânce. O privi.

* Mai bine ai mânca.
* Nu prea mi-e foame.

Jim oftă.



* Poate vei fi supărată în următoarele trei luni,  
  dar va trebui să mănânci. Sezonul de vânătoare e  
  dificil. Vom dormi doar între patru şi şase ore.  
  învaţă să mănânci pe fugă. Hai, serveşte-te. Eşti  
  palidă.

Privi picioarele de crab. Mirosul o îmbia, dar  
stomacul îi era crispat de pe urma conversaţiei pe care  
o avuseseră. începu totuşi să mănânce. Jim era delicat  
cu ea şi Storm vroia să ştie mai multe despre el.

\*\*\*

Motelul era o clădire somptuoasă cu trei etaje,  
lângă un lac. Dan Bradford nu era risipitor, dar avea  
gust. îl urmă pe Jim la etajul trei şi aşteptă să-i  
deschidă uşa:

* Asta-i camera ta. Fă-ţi somnul de frumuseţe. Mă  
  voi asigura că bagajul lui Rickson va fi urcat în avion  
  mâine.

Storm se încruntă.

* Şi presupun că-i vei spune lui Dan că nu mi-am  
  făcut treaba şi voi primi o bulină neagră. Nu,  
  mulţumesc, Talbot. Vin cu tine. Trecu pe lângă el.

Brusc, fu înşfăcată. Storm îşi puse braţele pe  
pieptul lui larg. Jim se aplecă.

* Ce-i cu tine, Reynolds? Nu vrei să te îmbrăţişez  
  puţin?

încercă să se elibereze, dar el o ţinea strâns.



* Dă-mi drumul!
* Când te vei calma, şopti el. Acum, stai aşa!

Nu-i venea să creadă. Strânsoarea lui se îmblânzi şi  
o luă de umeri.

* Aşa e mai bine. E felul meu de a-mi cere scuze că  
  te-am supărat mai devreme. Pari obosită după  
  interogatoriul meu. îi dădu drumul şi oftă. Trebuie să  
  am grijă ce vorbesc cu tine. Dar ar grijă, Storm. Nu  
  vreau să te fac să greşeşti. N-aş face asta. Ai încredere  
  în mine.

Apropierea lui o tulbura şi se îndepărtă.

* Să am încredere în tine? Când tu vrei să mă dai  
  afară? Cum aş putea să am încredere în tine?

Jim îşi trecu distrat mâna prin păr.

* Ai dreptate. Dar ştiu că eşti sensibilă!
* Din cauza ta! Nu vroia să plângă din nou. Nu în  
  faţa lui! îşi muşcă buza de jos.

Jim se îmblânzi.

* Voi încerca din răsputeri să-ţi schimb părerea  
  despre mine. Acum, culcă-te. Ne întâlnim în restaurant  
  să luăm micul dejun la şase dimineaţa. Noapte bună.



***Capitolul 4***

Pe la unu dimineaţa, zgomotul de pe culoar o trezi  
pe Storm. Chiote şi ţipete de femei o făcură să se  
ridice în capul oaselor. Se încruntă şi-şi frecă ochii.  
Deşi scandalagiii intraseră într-o cameră, zgomotul se  
auzea. îşi spuse că nu mai putea dormi.

După ce îmbrăcă nişte blugi comozi şi un pulover,  
Storm luă pe ea o jachetă de lână şi privi pe coridor.  
Nu era nimeni şi alergă uşor pe scări. îndesându-şi  
mâinile în buzunarele jachetei, îşi dădu seama că  
trebuia să treacă pe lângă bar ca să ajungă la uşa din  
faţă, care dădea spre lac. Muzica stridentă o deranja.  
Câţiva membri ai grupului lui Rickson stăteau la o  
masă, cu pahare de băutură în faţă. Storm îl văzu pe  
Jim Talbot şi încremeni. Ce făcea el aici? Dar nu era  
treaba ei şi se grăbi spre malul lacului.

Apa care clipocea o calmă şi inspiră profund,  
strângându-şi mai bine jacheta pe ea. Luna plină



lumina norii. O luă pe malul nisipos, bucuroasă să  
scape de gălăgia motelului. Găsi o scoică frumoasă  
în nisip şi o luă, frecând-o în mână. Era atât de  
captivată de frumuseţea lacului, încât nu auzi paşii  
care se apropiau până când ajunseră la câţiva metri  
de ea.

Ochii lui Storm erau speriaţi. Văzându-l pe Jim  
Talbot, teama îi pieri şi se încruntă.

* A, tu erai.

Jim zâmbi. Mânecile cămăşii erau suflecate până la  
coate. O privea în tăcere.

* N-ai fi spus asta dacă era Rickson sau un prieten  
  de-al lui.

Storm râcâi cu vârful pantofului în nisip, intrigată  
de tonul lui degajat. Zâmbea. îi amintea de un lup  
care încolţise prada şi ştia că nu va trece mult timp  
până s-o înşface.

* Nu, probabil le-aş fi spus vreo câteva, fu ea de  
  acord şi apoi se întoarse, mergând încet. Jim o însoţi,  
  la câţiva centimetri distanţă. Storm îl privi cu  
  prudenţă.
* De ce nu te întorci la clienţii tăi? Se pare că vă  
  distraţi.
* Mă acuzi? o tachină el.
* Nu.
* Face parte din slujbă să am relaţii cu clienţii. Ca  
  să ni-i păstrăm. Ar trebui să faci şi tu la fel.

Ochii lui Storm scăpărară.



* S-o crezi tu! Dan Bradford nu mi-a spus să fac asta!
* Iar exagerezi. Râse şi o întoarse cu faţa spre el. O  
  ţinea de umeri şi ea se înfiora.
* Ce înseamnă „să ai relaţii cu clienţii“? întrebă ea.
* Să bei câteva pahare, să-i asculţi sporovăind, să-i  
  perii puţin şi apoi să te scuzi.
* Sigur. Şi să-i las să pună mâna pe mine.
* Tot ce e posibil. La urma urmei, vânătorii sunt  
  obişnuiţi cu piloţi bărbaţi. Trebuie doar să râdem la  
  glumele lor, să-i batem pe spate şi să bem câteva beri.  
  E greu de spus cum vor reacţiona în faţa unei femei  
  atrăgătoare. Se încruntă, apoi îi îndepărtă o şuviţă de  
  păr de pe obraz. Ştii, şi pe întuneric eşti frumoasă.  
  Părul tău are reflexe aurii.

Buzele lui Storm se întredeschiseră în timp ce  
degetele lui îi mângâiau tâmpla, obrazul şi bărbia, pe  
care i-o ridică.

* Storm... spuse el blând. Ce nume sălbatic. îi  
  atinse buzele cu gura. Blând, ca şi cum ar fi fost o  
  floare rară, exotică, îi gustă buzele, urmându-le  
  conturul. îi ţinea capul în mâini.
* Mmm, ai gust de miere, şopti el.

Inima îi bătea cu putere şi simţi cum i se înmuiau  
genunchii în timp ce el o săruta din nou. îşi puse  
mâinile după gâtul lui, cu degetele în păr. O cuprinse  
o căldură plăcută. Un geamăt de plăcere îi scăpă în  
timp ce sărutul lui devenea mai profund şi o strângea  
în braţe.



Storm se topea în braţele lui, simţindu-i coapsele  
puternice. Oftă când gura lui se îndepărtă. Ochii lui  
cenuşii ardeau de pasiune.

* Doamne, spuse el, te vreau.

Inima lui Storm bătea nebuneşte şi simţea o durere  
înăuntrul ei. îl privea în tăcere cum vorbea, dar nu  
înţelegea ce spunea. îşi auzea numele şi se înfioră.  
închise ochii.

* N-am mai întâlnit o femeie ca tine, spuse el. Ai un  
  nume rar şi frumos. îi luă bărbia în palmă, forţând-o  
  să-l privească. Cine ţi-a dat numele ăsta? E destul ca să  
  înnebunească orice bărbat.

Genele ei fluturară.

* Tatăl meu. Era unul dintre piloţii care transporta  
  poşta peste Munţii Stâncoşi. într-o noapte, a trecut  
  printr-o furtună ca să se întoarcă acasă. Mama mea era  
  teribil de îngrijorată şi-l aştepta la aeroport. în  
  noaptea aceea am fost concepută, după ce ajunsese în  
  siguranţă acasă. N-au uitat acea noapte.

Mâinile lui Jim o mângâiară pe spate, încântând-o,  
şi-şi puse capul pe pieptul lui. Jim oftă.

* Un nume de neuitat pentru o femeie de neuitat,  
  spuse el blând.

Cu greu, se desprinse de ea şi-o privi.

* Eşti blestemul şi binecuvântarea mea, Storm.

O cuprinseră fiori la auzul numelui său. Preocupată  
de senzaţiile pe care le simţea, nu înţelegea ce spunea  
el. îl privea confuză. în cele din urmă, îşi găsi vocea.



* Am fost blestemul unui bărbat, ajunge. Vreau  
  doar să-mi fac meseria şi să zbor. Jim îi dădu  
  drumul.
* Un bărbat care te-ar considera un blestem trebuie  
  să fie nebun. Ai nevoie de dragoste şi tandreţe. ca o  
  floare. îţi exprimi emoţiile în privire. îmi place asta.  
  Zâmbi. Dacă nu eşti tratată bine, te mânii. Hai, e  
  aproape ora trei. Rickson şi ai lui probabil că sunt  
  suficient de beţi ca să doarmă. Poate mai tragem un  
  pui de somn. Se întoarseră la motel.

La uşa camerei, Jim se opri:

* Arăţi bine, oricât de puţin ai dormit. ai ochi  
  albaştri şi limpezi. Hai, intră cât mă mai pot abţine.

Avea un nod în gât.

* Aşteaptă. Jim. nu înţeleg.
* Ce?
* Tu. sărutul. vreau să spun.

Zâmbi, privind-o maliţios.

* E prima dată când te-am lăsat fără cuvinte. Zeiţa  
  irlandeză a furtunii n-are cuvinte. Voi ţine minte. Data  
  viitoare când te vei înfuria, te voi săruta şi gata.

Storm râse. O tachina cu afecţiune. îi evită privirea,  
neputând suporta tandreţea lui.

* Acum vroiai să mă concediezi şi apoi. Ridică  
  din umeri. Apoi mă săruţi. Spui că sunt imprevizibilă.  
  Tu cum eşti?

Jim se sprijini de uşă, zâmbind.



* Ştii, e vina ta, o tachina el, apoi deveni serios  
  şi-o privi în ochi. Nu pot să explic, Storm. N-am  
  plănuit asta. De fapt, nici n-am vrut să te sărut.

Ochii lui Storm se măriră.

Jim oftă.

* Dar nu-mi pare rău. Şi nu voi promite că nu se va  
  mai întâmpla. Suntem două paradoxuri, Storm. Mai  
  ales tu. Râse forţat. Totul a fost în regulă până ai  
  intrat în biroul meu, gata de ceartă. Şi acum, iată-ne.  
  Lucrurile s-au schimbat.

Fără să mai spună nimic, se întoarse şi porni spre  
camera lui. Deschizând uşa, o mai privi o dată şi  
dispăru înăuntru.

Storm descuie cu mâini tremurânde şi intră în  
camera ei. Gânduri şi sentimente confuze o  
cuprinseră în timp ce se dezbrăca şi-şi punea furoul.  
Stătea cu capul pe pernă, privind tavanul. Ce  
complicată devenise viaţa ei!

Lucrurile se schimbaseră, se gândi ea analizând  
sentimentele şi emoţiile pe care Jim Talbot i le trezea.  
Amintindu-şi vocea lui, inima i se umplea de bucurie,  
dar se controlă. în cele din urmă, perplexă şi obosită,  
Strom adormi, visându-se în braţele lui Jim Talbot.

\*\*\*

Primul lucru pe care i-l spuse Jim în restaurant,  
dimineaţa următoare, fu:



* Nu pari să fi stat trează jumătate de noapte.

Storm zâmbi şi sorbi din cafeaua fierbinte.

* Am mai dormit o oră. Tu?
* Şi eu la fel.
* Dăm cu banul cine pilotează pe drumul de  
  întoarcere?
* Fă-o tu. Aşa voi putea să-l supraveghez pe  
  Rickson.

Storm dădu din cap, privindu-l pe deasupra  
ceştii. Se purtau altfel în dimineaţa asta? Poate că  
era prea obosită. Dar când privirile li se întâlneau,  
inima îi bătea mai tare şi se simţea ca o fată de  
optsprezece ani.

Degetele puternice ale lui Jim mângâiau cana şi  
Storm şi le imagină pe trupul ei. Dar femeia precaută  
de treizeci şi doi de ani care suferise patru ani de  
căsnicie, se revoltă. Nu se învăţase minte? Stomacul i  
se crispă de amărăciune. Temându-se de Jim Talbot,  
vroia să ridice un zid de apărare împotriva lui. Dar  
inima n-o asculta.

Storm puse ceaşca jos şi-l privi pe Jim.

* Când plecăm?
* Ce? Nu serveşti micul dejun?
* Nu, doar cafea.
* Bine, zeiţă irlandeză a furtunii, să sperăm că  
  Rickson şi prietenii lui sunt prea mahmuri ca să ne mai  
  facă probleme.



Puţin mai târziu, stând în cabina avionului şi  
ascultând râsetele dezmăţate şi glumele deocheate ale  
lui Nat Rickson şi ale prietenilor lui, Storm îl privi  
îngrijorată pe Jim.

* Se pare că rugăciunile noastre n-au avut efect,  
  comentă ea.

Jim deschise un termos şi turnă cafea.

* Poate că ar fi trebuit să ne rugăm în vecinătatea  
  lor.

Storm luă cafeaua. Rickson cânta fals, legănându-şi  
sticla de whisky în timp ce tovarăşii lui băteau din  
palme. Nasul lui era mai roşu în dimineaţa asta. Storm  
se aplecă şi şopti la urechea lui Jim:

* Arată ca renul cu nasul roşu, Rudolph. îl putem  
  folosi ca lumină de semnalizare.

Jim zâmbi.

* Aş vrea să-i leg fundul de coada avionului.

Storm râse, întinzând paharul de unică folosinţă

pentru o nouă porţie de cafea. Şi-l imagină pe Rickson  
legat de coada avionului, ca nişte rufe puse la uscat.

Călătoriră fără peripeţii. Storm ateriză pe  
Aeroportul Internaţional din Anchorage şi rulă avionul  
spre familiara clădire Bradford. Trebuia să  
realimenteze şi apoi să zboare la Baza Cinci.

Cerul era turcoaz, vântul bătea dinspre vest, rece.  
Jim coborî cu majoritatea pasagerilor şi Storm  
începu verificarea avionului, ignorând strigătele  
vânătorilor.



* Hei, păpuşă.

Se smuci când o mână o prinse de umăr. Rickson  
se aplecă asupra ei, mirosind a whisky.

* Te-am urmărit, păpuşă, şi cred că ai clasă. Rânji,  
  frecând-o pe braţ.

Faţa lui Storm era palidă de furie. Cabina era mică,  
n-aveau loc de lupte libere. Se răsuci şi ajunse cu  
spatele la manşă.

* Pleacă dracului de aici, Rickson, mârâi ea.

El se întinse după ea.

* Ah, păpuşico, nu te laşi uşor. Hai să ne distrăm.  
  Nu vrei să stai o săptămână cu noi la Baza Cinci, în loc  
  să pilotezi?

Cum mâna lui se apropia, cuprinsă de frică, Storm  
îl lovi cu carnetul de bord.

Rickson ţipă şi-şi frecă mâna.

Storm era cuprinsă de panică. în timp ce Rickson  
înjura, se repezi la trapă. Dar trupul mătăhălos al  
vânătorului îi tăie calea şi căzu. Se chinui să se ridice  
în picioare.

* Nu scapi de mine! strigă Rickson şi încercă s-o  
  prindă.

Storm se dădu înapoi. Călcâiul îi alunecă şi se lovi  
la cap. încercă să-şi recapete echilibrul, dar căzu pe  
uşă afară.

Mâini puternice o prinseră în aer şi ştiu că erau ale  
lui Jim Talbot.



* Stai unde eşti, tună Jim spre Rickson. Acesta îl  
  privea speriat.
* N-am făcut nimic! Târfa s-a dat la mine. întreabă-i  
  pe ceilalţi dacă nu mă crezi, adăugă el ducând sticla de  
  whisky la gură.

Jim înjură şi-o lăsă jos pe Storm.

* Storm? Te simţi bine? întrebă el dându-i părul la  
  o parte. Răspunde-mi! şopti el.

Storm înghiţi în sec şi lacrimi calde îi curgeau pe  
obraji. îşi cuprinse faţa în mâini, tremurând  
incontrolabil.

* Ce s-a întâmplat? întrebă Oscelot, venind dinspre  
  mulţimea care se adunase.

Jim i-o încredinţă pe Storm.

* Ai grijă de ea o clipă, ordonă el şi se îndreptă spre  
  Rickson.
* Hei! Strigă vânătorul, dându-se înapoi. N-am  
  făcut nimic, la dracu! Ia-ţi mâinile de pe mine!

\*\*\*

Storm stătea morocănoasă în biroul lui Jim Talbot,  
cu o ceaşcă de cafea cu whisky în mână. Oscelot o  
condusese acolo şi apoi închisese uşa ca să poată fi  
singură. închisese ochii, simţindu-se mizerabil. Era  
chiar felul de incident pe care Jim îl va relata ca probă  
că nu era potrivită să piloteze.



îşi trase genunchii la gură. Se terminase, ştia.  
Câţi oameni văzuseră scena? Şi-i amintea pe  
Oscelot, Ray Leeper şi idiotul de Danziger. Mai  
trebuia doar ca Dan Bradford să audă de asta. Storm  
oftă. Nu mai conta. Bradford va fi îngrijorat. Poate  
că Jim avea dreptate, la urma urmei. Poate că nu-i  
putea stăpâni pe vânători. Poate că nu era potrivită  
pentru slujba asta.

Deschise ochii. Măcar dacă. Măcar dacă n-ar fi  
reacţionat atât de puternic. Ar fi trebuit să-şi păstreze  
controlul şi să-l convingă s-o lase în pace. Simţea un  
gust amar în gură.

De câte ori încercase să discute cu Jack când îl  
apucau furiile? Şi ce rezolvase? Nimic.

Storm îşi înăbuşi un suspin. Jack n-o lovise  
niciodată. Brutalitatea lui consta în a o lua cu forţa la  
fiecare două-trei luni. îi fusese imposibil să lucreze  
douăsprezece-paisprezece ore zilnic şi să încerce să-şi  
salveze căsnicia. Jack o acuza că era frigidă. Ura să se  
gândească la mâinile unui bărbat pe trupul ei. Cu  
excepţia celor ale lui Jim Talbot. Era magic. însemna  
că mai avea o şansă să se vindece.

Uşa se deschise şi se închise, dar Storm stătea cu  
faţa în palme ruşinată.

- Storm?

încercă să-şi oprească lacrimile.



* Tremuri. Hei, priveşte-mă. Jim îi luă ceaşca din  
  mână şi o puse pe birou. Uşor, îi ridică bărbia.  
  îngenunche în faţa ei. Rickson mi-a spus totul. Nu se  
  va mai întâmpla. îţi promit.

îl privi deznădăjduită, cu buzele întredeschise,  
tremurând.

* Mai dă-mi o şansă, spuse ea. Vreau să păstrez  
  slujba asta! Nu ştiu de ce am reacţionat.

Jim o mângâie pe obraz.

* Ai reacţionat aşa din cauza amintirilor din trecut,  
  nu-i aşa? Uită-te în ochii mei, Storm. Spune-mi  
  adevărul.
* Da, suspină ea. îmi amintea de.
* Vino aici, o întrerupse el, şi o ridică în picioare,  
  îmbrăţişând-o.

Atingerea lui blândă pe păr îi făcu lacrimile să  
izbucnească. Plângea fără reţinere în braţele lui  
protectoare, până când frica îi pieri. Auzea un avion  
decolând, vântul bătând în fereastră şi bătăile inimii  
lui Jim.

* Te simţi mai bine? o întrebă el.
* Da, recunoscu ea.
* Storm, nu vreau să crezi că slujba ta e în pericol  
  din cauza celor întâmplate. Mă auzi? N-a fost vina ta.
* Te rog, hai să nu mai vorbim, îl rugă ea,  
  depărtându-se. Se aşeză pe scaun, încercând să-şi  
  pună în ordine gândurile.

Jim se sprijinea de birou, taciturn.



* într-o zi, murmură el, vom vorbi despre trecutul tău.

Ochii lui Storm se măriră.

* Am spus că nu se va mai întâmpla! De ce nu mă  
  crezi? Sau toţi clienţii sunt ca Rickson? Trebuie să iau  
  lecţii de karate ca să mă apăr de aceste animale?

Jim mirosi conţinutul ceştii ei şi i-o înmână.

* Mai bea, îi ordonă el.

Storm înghiţi, adulmecând whiskyul.

* Calmează-te Storm. Ceea ce s-a întâmplat azi nu  
  e ceva obişnuit. Ai fost la şedinţa de luni dimineaţa.  
  Dan ne-a vorbit despre aceste grupuri de vânători, şi  
  doar despre acesta ne-a avertizat. Asta nu-ţi spune că  
  majoritatea grupurilor de pescari, fotografi şi vânători  
  nu sunt ca cel al lui Rickson?
* Minunat, murmură ea. Am noroc.

Jim zâmbi.

* Se pare că pacientul va supravieţui. Ţi-a revenit  
  simţul umorului.
* E singurul lucru care m-a ţinut la un loc, spuse ea.
* Nu cred că va trebui să iei lecţii de karate. Te-ai  
  descurcat cu carnetul de bord. I-ai rupt un deget.

Storm se ridică în picioare.

* O, nu! Ne va da în judecată?
* Nu. Personal, cred că a meritat-o. E la mâna  
  dreaptă, aşa că nu va mai vâna sezonul ăsta. Poate că  
  se va gândi de două ori înainte să mai bruscheze o



femeie. Nu fi îngrijorată. Vânătorii semnează un  
angajament înainte de a zbura cu compania noastră. E  
atât de îngrijorat că-l poţi da în judecată, încât n-o va  
face.

Umerii ei se relaxară.

* Poate că se va feri de carnete de bord manevrate  
  de femei?
* Aşa e. Oscelot te va duce cu maşina acasă şi  
  mâine vei fi liberă. Voi duce grupul lui Rickson la Baza  
  Cinci şi-l voi lua pe Dezinger copilot. A fost greu  
  pentru tine. Vino miercuri la opt dimineaţa şi vei duce  
  provizii la baze, ca să te obişnuieşti.

Lui Storm nu-i venea să creadă.

* Deci, nu mă dai afară?
* Nu. Dacă vrei să continui.
* Vreau. foarte mult. E un nou început în viaţa  
  mea.
* Ştiu, spuse el blând şi cred că înţeleg de ce. Ne  
  mai vedem. Odihneşte-te.



***Capitolul 5***

Stella privi programul piloţilor, în timp ce Storm se  
sprijinea de zid citind lista cu pasageri pentru  
următoarea ei cursă. Secretara se încruntă şi-o privi.

* Ştiu, scumpo, te-ai spetit muncind în ultimele  
  săptămâni.

Storm o privi absentă, preocupată de datele pe care  
le ţinea în mână.

* Poftim? A, misiunile? Nu e aşa în fiecare sezon de  
  vânătoare?
* Sigur, răspunse Stella, urmărind foaia cu  
  programul piloţilor. Dar ai zburat cu aproape o treime  
  mai mult decât ceilalţi piloţi.

Storm ridică din umeri şi zâmbi slab.

* Cred că Jim vrea să afle dacă fac faţă presiunii.
* N-a mai făcut asta cu alţi piloţi.
* Nu erau femei, spuse Storm.



* Dacă mă întrebi pe mine, e ridicol! Ai dovedit că  
  eşti un bun pilot. Şi uite ce ai slăbit. Cred că ai pierdut  
  cinci kilograme. Dragă, te vei îmbolnăvi dacă nu  
  spui nimic. Vorbeşte cu Dan. Iţi va face un program  
  mai lejer. Nu e cinstit.

Storm nu prea auzi cuvintele pline de îngrijorare  
ale Stellei. Deşi îi venea greu să recunoască, cearta cu  
Rickson probabil că-l influenţase pe Jim. Oftă, lăsă  
raportul jos şi privi pe fereastră. Copacii roşii,  
portocalii şi maro contrastau cu verdele pădurilor de  
pini şi molizi de pe pantele de lângă Anchorage.  
Gândindu-se la Jim, îi trecu un junghi prin inimă. De  
ce se gândea mereu la el? Era un pericol pentru ea şi  
se simţea nesigură în prezenţa lui.

După incidentul cu Rickson, nu prea-l mai văzuse  
pe Jim. N-o mai lua cu el peste tot. In ultimele două  
săptămâni aflase unde erau toate bazele şi  
transportase multe grupuri de vânători în sălbăticia  
Alaskăi. Zburase aproape cu toţi piloţii, dar niciodată  
cu Jim.

Nu mai fusese deranjată de alt vânător şi începuse  
să se obişnuiască să stea printre bărbaţi. Poate că Jim  
avea dreptate. Nu se putea descurca în orice situaţie,  
dar se descurca în majoritatea lor.

* Imi faci o favoare? întrebă Stella.
* Sigur.
* Vezi uşa aia? Dă într-un coridor ce duce la o mică  
  magazie, unde ţin consumabilele. Mi s-au terminat



panglicile de la maşina de scris. Vrei să-mi aduci  
câteva? Nu pot să mă duc eu, pentru că aştept un  
telefon important pentru domnul Bradford.

* Cu plăcere. Mai e o oră până vine grupul următor  
  de vânători.
* Dacă aş fi mai ordonată, aş ţine panglicile aici,  
  dar nu-ţi va lua mult timp, spusese Stella râzând.

Râse şi Storm. Ştiind cât de ordonată era Stella, se  
gândi că-i va lua cel puţin cinci minute să cotrobăiască  
după panglici.

De fapt, îi luă douăzeci de minute. Luând cutia cu  
panglici în mâna dreaptă, bâjbâi înapoi pe coridorul  
întunecos. Se auziră voci şi Storm încetini.  
Recunoscu vocea lui Jim Talbot şi inima i-o luă  
razna. Aproape că striga la Dan Bradford. Storm se  
opri şi ascultă.

* Stella, du-te să iei prânzul. Eu şi Jim avem ceva  
  important de discutat.
* Sigur, domnule Bradford.
* Vreau s-o dai afară, se auzi vocea lui Jim.
* Trebuie să ai un motiv bun, Jim.
* Nu face faţă.
* Da? Stella mi-a arătat raportul. Aş spune că o  
  aglomerezi cu zborurile.
* Cred că nu rezistă. Dan, mai avem opt săptămâni  
  încărcate.



* A întârziat la vreun zbor?
* Nu.
* Sunt plângeri de la pasageri?

Jim ezită şi Storm simţi că era mânios.

* Nu, la dracu! Dan, mă mândresc cu faptul că ştiu  
  să apreciez corect oamenii. Ti-am dovedit-o de multe  
  ori când ai spus că un pilot e bun şi eu am spus nu.  
  Mereu am avut dreptate.
* Aşa e. Ai avut dreptate. Storm strânse cutia la  
  piept.
* Jim, spuse Dan, cred că judecata ta e influenţată  
  de altceva. Storm îţi aminteşte de Heather.

Tăcerea deveni apăsătoare şi Storm înţepeni,  
temându-se să se mişte. Cine era Heather? Era  
tulburată. Fusese Heather altă femeie pilot care nu  
fusese în stare să facă faţă cerinţelor lui Jim?

* Să nu îndrăzneşti să aminteşti de ea, răspunse  
  Jim mânios.
* De ce nu? Era fiica mea.
* Era soţia mea!

Storm era uimită. Soţia lui Jim! Nici nu ştiuse că  
fusese căsătorit. Unde era Heather acum?

* Storm seamănă mult cu Heather, continuă Dan.  
  Are acelaşi talent la pilotat şi e încrezătoare.
* Asta a ucis-o pe Heather! explodă Jim.
* Calmează-te, Jim. Ştim amândoi că a fost o  
  furtună neaşteptată, nu priceperea a fost de vină.



Storm auzi pe cineva mergând apăsat prin birou şi  
se îngălbeni de frică. Jim fusese căsătorit! Cu fiica lui  
Dan Bradford! Nu-i venea să creadă. înghiţi în sec. Nu  
era de mirare că Jim vroia să scape de ea! Apoi îşi dădu  
seama de ceva şi mai înspăimântător. Lui îi păsa mult  
de ea dacă se înfuria aşa la acuzaţiile lui Dan Bradford.  
închise ochii. Tâmplele îi zvâcneau.

* Uite ce e, spuse Dan Bradford. Am prea multă  
  nevoie de Storm ca s-o alung doar pentru că te face să  
  suferi. Uită trecutul, Jim. Ştiu cât de mult ai iubit-o pe  
  Heather. Amândoi am iubit-o. Dar o femeie, mai ales  
  Storm, se poate descurca în slujba asta la fel ca un  
  bărbat.

Din nou se lăsă tăcerea şi Storm auzi paşi. O uşă se  
deschise.

* E ultimul tău cuvânt, Dan?
* Da. Storm rămâne.
* Uiţi că mai are două luni de probă.
* Aşa e. Şi dacă nu se vă întâmpla ceva neobişnuit  
  între timp, sunt sigur că va trece testul. E un bun pilot.  
  De ce să nu-i dăm şansa s-o dovedească? N-o poţi  
  concedia doar pentru că-ţi aminteşte de Heather.

Uşa se închise şi Storm aşteptă. Apoi îl auzi pe Dan  
oftând şi îndreptându-se spre biroul lui. Mai aşteptă  
cinci minute înainte să iasă. Puse panglicile pe biroul  
Stellei, îşi puse pe ea combinezonul şi ieşi, ducându-se  
spre turnul de control.



\*\*\*

Storm lăsă o familie de trei persoane la Baza Patru,  
lângă munţii Talkeetna, unde intenţionau să  
pescuiască păstrăvi. Băiatul palid de cinci ani arăta  
nefericit şi Storm verifică antecedentele medicale ale  
familiei. Louise Callings vârî capul pe uşă.

* Avem de toate, Storm. Ne aduci proviziile peste  
  trei zile?
* Da. Fiul vostru, Bobby, se simte bine? E cam  
  palid.

Louise îşi dădu părul la o parte de pe faţă.

* Abia i-a trecut gripa acum câteva zile şi cred că  
  această călătorie l-a obosit. îşi muşcă buza şi continuă:  
  i-am spus lui Frank să mai aştepte câteva zile, dar...  
  Ştii cum sunt pescarii. Abia aşteaptă să plece la  
  pescuit.
* Vrei să-ţi dau nişte aspirină pentru Bobby?  
  Preventiv.
* Ar fi minunat, Storm. Mulţumesc. Ce bine că eşti  
  femeie! Bărbaţii nu înţeleg grijile noastre.

Storm se gândea la Louise, dar zburând spre  
Anchorage, îşi reaminti conversaţia din dimineaţa  
aceea dintre Jim şi Dan. Dan spusese că poate  
rămâne. N-avea decât să aibă rezultate şi să ignore



atitudinea lui Jim. Inima i se strânse când îşi dădu  
seama că-i era imposibil. Pe pista de aterizare,  
îngrijorarea îi crescu. îşi putea uita problemele doar  
când zbura.

Simţi un gol în stomac atunci când îl văzu pe Jim  
Talbot în biroul din faţă. Merse mai încet, sperând că  
el va pleca până ajungea ea acolo. Stella îi zâmbi când  
intră. Jim o privi încruntat.

* Familia Callings s-a instalat bine? întrebă Stella  
  veselă.

Storm dădu din cap că da, încercând să ignore  
prezenţa lui Jim.

* Da, răspunse ea încet, luând câteva hârtii şi  
  încercând să le completeze.
* Pari îngrijorată, comentă Jim. Se întoarse spre ea,  
  cântărind-o din priviri.

Storm deschise gura, apoi o închise. Se purta ca o  
adolscentă! îşi muşcă buzele şi spuse:

* E vorba de băiatul lor, Bobby. Abia i-a trecut  
  gripa. Părerea mea e că ar fi trebuit să mai  
  aştepte.

Chiar şi ea îşi dădu seama că era ţâfnoasă. Era  
mânioasă pe el şi se simţea. Era atât de frumos, de  
tulburător. O durea că vroia ca ea să plece.

Storm se întoarse brusc, îşi luă hârtiile şi se aşeză  
pe un scaun, completându-le. în timp ce i le întindea  
Stellei, Jim spuse din spatele ei:



* Ia-ţi liber restul zilei, Storm. îl pun pe Danziger  
  să-ţi preia ultimul zbor. Pari obosită.

Storm se întoarse încet. Mâinile îi transpiraseră, dar  
îşi controlă vocea.

* Nu, mulţumesc, răspunse ea rece, îmi voi  
  îndeplini datoria.

Jim o studie nemulţumit. Tensiunea creştea. Stella  
se scuză şi-i lăsă singuri.

* îţi ordon să stai acasă, spuse Jim.

Ochii lui Storm se îngustară de frustrare.

* De ce? Ca să scrii pe foaia mea că am fost prea  
  obosită ca să-mi fac treaba şi să ai o scuză să mă dai  
  afară? Nu, mulţumesc, Talbot. Mă voi descurca.

Vru să treacă pe lângă el, dar el o întoarse,  
prinzând-o de braţ.

* Ce ai? mârâi el, dându-i drumul.
* Vrei să scapi de mine. Tremura. Să nu negi.  
  Te-am auzit cum te-ai certat cu Dan azi dimineaţă.

Ochii lui cenuşii se întunecară şi Storm făcu un pas  
înapoi, simţindu-se brusc slabă şi vulnerabilă în faţa  
mâniei lui.

* Ne-ai auzit vorbind? întrebă el.
* Da. Crede-mă, n-am vrut. M-am dus la magazie  
  să-i aduc Stellei nişte panglici pentru maşina de  
  scris şi când m-am întors, vă certaţi. în legătură cu  
  mine.

Jim oftă.



* Interpretezi greşit, Storm.

Vroia să râdă, dar îi era teamă că nu va ieşi decât un  
sunet gâtuit. înghiţi în sec şi-şi ridică bărbia,  
înfruntându-i privirea.

* în câte feluri poţi interpreta că vrei să plec de  
  aici?
* Nu înţelegi, la dracu! Spuse el punându-şi uşor  
  mâinile pe umerii ei.

Storm încercă să se elibereze, dar degetele lui o  
ţineau strâns.

* Ce e de înţeles? Acum dă-mi drumul!

Degetele lui o strânseră mai tare, obligând-o să se

liniştească. Apoi mâinile lui se relaxară. Era greu să  
rămână coerentă în apropierea lui. Storm îi simţea  
mirosul masculin şi ameţea. îşi aminti de prima dată  
când o ţinuse. Vroia să-i simtă braţele în jurul ei, s-o  
îmbrăţişeze. Vroia gura lui pe buzele ei. Gemu uşor în  
timp ce emoţiile o copleşeau, lăsând-o fără apărare. Pe  
de o parte îl ura, pe de alta.

Storm inspiră repede, la gândul neterminat.  
Doamne, se îndrăgostise de Jim Talbot? Ochii i se  
măriră când se gândi la asta. Jim o privea, cu  
trăsăturile schimbate, de ce? De teamă? Era frustrată.  
De ce era el atât de greu de citit?

* Nu înţelegi de ce nu vreau să lucrezi aici, spuse  
  el pe nerăsuflate.



* Atunci, explică-mi!

Jim înjură şi o scutură uşor.

* Nu pot. Nu încă.
* Minunat! Ce, sunt un copil prost care nu înţelege  
  vocea raţiunii?

Vocea lui se îmblânzi.

* Nu, Storm. Dacă îţi spun, s-ar putea să fugi.

Era ridicol. O cuprinse furia.

* Să fug? ţipă ea. Ce tot spui acolo? Nu mai înţeleg  
  nimic.

Jim zâmbi şi-i atinse blând obrazul.

* Zeiţa mea neîmblânzită a furtunii, când va veni  
  timpul, îţi voi explica tot.

Nu era mulţumită de explicaţia lui, deşi atingerea  
lui o făcu să tremure.

* Pune-te în locul meu, Jim, îi ceru ea. Cum te-ai  
  simţi dacă aş vrea să te dau afară? Şi dacă după  
  aceea ţi-aş spune că te dau afară din motive pe care  
  e mai bine să nu le ştii? Storm se smuci şi ieşi pe uşă  
  luând-o spre maşina ei. Trebuia să se îndepărteze  
  de el!

Auzi uşa trântindu-se în spatele ei şi se întoarse la  
timp să se ferească de Jim.

* Nu mă atinge! strigă ea.

El se opri, respirând greu.

* îmi vine greu să n-o fac. Vei asculta vocea  
  raţiunii?



* Ce raţiune? Eşti plin de secrete!

Vântul era rece şi Storm tremura, strângându-şi  
haina pe ea. Jim îşi dădu la o parte părul de pe frunte.  
Era enigmatic. Storm era epuizată.

* Calmează-te, Storm.
* Dacă n-ai mai vrea să-mi iei slujba, aş fi mai  
  calmă.
* La dracu', gândeşte-te puţin. Vreau să pleci de la  
  Bradford, dar vreau să rămâi aici, în Anchorage!

îl privi perplexă.

* De ce? Nu înţeleg. De ce vrei să rămâ în  
  Anchorage, dar să nu lucrez la Bradford? Era frustrată.
* Nu-i dai unui bărbat nici o şansă, nu-i aşa?
* Şansă pentru ce?

în clipa următoare, era în braţele lui. Se simţea la  
discreţia lui. Un mic sunet disperat îi ieşi de pe buze şi  
încercă în van să scape.

* Storm, şopti el aspru, sărutând-o. îi desfăcu  
  buzele. Mâinile şi gura lui îi spuneau ceva ce înţelegea.  
  Gemu de plăcere şi genunchii i se înmuiară.

Uită de tot şi de toate. Simţea parfumul lui  
masculin de mosc. Pielea lui aspră pe faţa ei o făcu să  
tremure de plăcere. Gura lui făcu să-i piară orice urmă  
de mânie. în cele din urmă, Jim o privi. Inimile lor  
băteau în acelaşi ritm şi-l privea uimită. Jack n-a  
sărutat-o niciodată aşa. Fusese o relaţie călduţă în  
comparaţie cu aceasta.



* Poate că ar trebui să-ţi dovedesc mai degrabă  
  decât să-ţi spun, şopti Jim. Zâmbi. Vreau să-ţi spun atât  
  de multe, Storm. Dar nu cred că vei face faţă. O sărută  
  din nou. Ţin la tine, Storm. îmi fac griji când pilotezi.  
  Ai răbdare, te rog.

Simţurile ei erau dezorientate. Cuvintele lui o  
tulburau. Le auzea, dar nu le înţelegea. Se încruntă.

* îţi faci griji pentru mine? De ce?

O îmbrăţişă strâns.

* Cineva trebuie să-şi facă, zeiţă a furtunii. în plus,  
  aşa vreau. E bine? îi dădu drumul şi o ţinu la distanţă  
  de un braţ.
* Ia-ţi liber. E un ordin.

Storm nu era sigură că mai putea sta în picioare. îl  
privi.

* Jim, ne vom putea vreodată spune ce avem pe  
  suflet? Nu vom şti niciodată ce gândeşte celălalt?

îşi puse braţul pe umerii ei, apoi o conduse încet  
spre maşină.

* Vom comunica mai bine, promise el.  
  Deocamdată, avem mult de lucru şi n-avem timp decât  
  să mâncăm, să tragem câte-un pui de somn şi să  
  pilotăm. Du-te acasă şi odihneşte-te. Zbori abia mâine  
  la unsprezece dimineaţa, aşa că dormi.

Storm conduse până acasă, dar adormi abia după  
mult timp.



***Capitolul 6***

Storm mormăi când o trezi telefonul. Se rostogoli  
şi luă receptorul de pe noptieră. Adormită, privi ceasul  
deşteptător. Două şi zece dimineaţa?

* Da?
* Jim la telefon. Avem o urgenţă medicală. Ne  
  întâlnim la birou într-un sfert de oră.
* O să vin.

Inima îi bătea tare în timp ce se îmbrăca. Nu-şi mai  
perie părul, ci alergă la uşă. Aerul rece al nopţii îi tăie  
răsuflarea în timp ce cobora câte două trepte deodată  
şi alergă la maşină.

Stelele străluceau şi păreau atât de aproape.  
încercă să-şi amintească dacă era de serviciu pentru  
urgenţele medicale. Oscelot era probabil la Seattle.

Câteva minute mai târziu, parcă în faţa clădirii  
companiei şi văzu avionul Aztec rulând spre cealaltă



clădire. îşi luă geanta şi alergă în întâmpinarea lui.  
Vântul era rece. Urcă în avion prin uşa din spate. Jim  
era îngrijorat. Storm reuşi să zâmbească.

* Să dorm, nu? îl tachină ea, aşezându-se pe  
  scaunul copilotului. Avionul prinse viteză.
* îmi pare rău. Oscelot nu era disponibil, aşa că  
  te-am chemat pe tine, explică el.

Storm căută un pix în buzunar.

* Parcă sunt iar la marină.

Tabloul de bord arunca o lumină verzuie.

Storm reglă frecvenţa radio şi verifică programarea,  
ca să vadă cu ce fel de urgenţă aveau de-a face.

* O, nu, şopti ea.
* Ce este?
* Bobby. îngrijorarea i se vedea pe faţă. Băieţelul  
  cu gripă. Ştiam că nu i-a trecut! Trebuia să mai insist  
  pe lângă mama lui. La dracu'!

Jim o privi.

* Nu poţi spune părinţilor ce să facă. Nu-ţi mai face  
  sânge rău.

Storm privi noaptea care-i înconjura. Motoarele  
huruiau liniştitor. Stând lângă Jim, era şi mai  
liniştită.

* Cred că Louise ştia că fiul ei nu s-a vindecat,  
  spuse ea. I-am lăsat nişte aspirine înainte să plec.



* Are patruzeci de grade şi delirează.

Stomacul i se strânse de îngrijorare. încercă să se  
relaxeze în timp ce Jim primi permisiunea de a decola.  
Avionul se ridică pe cerul negru. Storm îşi desfăcu  
centura de siguranţă.

* Unde te duci?
* Să pregătesc injecţiile intravenoase. Sau le-ai  
  pregătit tu?

Jim zâmbi obosit.

* Nu. Mulţumesc.
* Ştii cumva dacă băiatul vomită?
* Da. Pregăteşte soluţia de ser fiziologic. Are doar  
  cinci ani şi dacă pierde lichide se poate deshidrata în  
  doar câteva ore.

Era aproape trei şi jumătate când aterizară la bază.  
Luminile avionului scoteau în evidenţă un mic grup de  
persoane care aşteptau încordate la capătul pistei. Jim  
opri motoarele şi-şi desfăcu centura de siguranţă.

* Am un presentiment urât, şopti Storm.
* Relaxează-te, murmură Jim. îşi lăsă mâna pe  
  braţul ei, apoi coborî. Dacă suntem calmi şi părinţii se  
  vor calma. Probabil i-a revenit gripa.

Storm îl urmă tăcută în aerul rece al nopţii.  
Respiraţia lor se transforma în aburi. Vocea Louisei era  
neliniştită. îl luă pe Jim de braţ.

* Vomită de trei ore! strigă ea.

Storm o luă după umeri.



* E în regulă, Louise, o linişti ea, forţându-se să  
  zâmbească. Spune-i lui Jim toate simptomele. Nu uita  
  nimic.

Emoţionată, Louise îi înşiră o listă, luând-o pe  
Storm de talie. Storm vorbea calm şi, treptat, Louise  
deveni mai coerentă. Când ajunseră în faţa cortului,  
Storm întrebă despre vomă.

Printre lacrimi, Louise spuse:

* E albă... cu pete maro. Cred că e sânge, dar  
  Frank zice că nu.

Ochii lui Storm se măriră şi Jim privea atent.

* Ce a mâncat astăzi, doamnă Callings? întrebă el,  
  apropiindu-se de Storm.
* Nimic. E aşa de palid şi slab. Louise îl privi pe  
  soţul ei, care îi urma tăcut. Frank, ştiam că nu trebuia  
  să-l luăm atât de curând după ce-a avut gripă!
* îi va trece, Louise, spuse el. L-a întors gripa, asta-i  
  tot. Se mai întâmplă, nu-i aşa domnule Talbot?

Storm observă îngrijorarea din vocea domnului  
Callings. Lămpile cu gaz aruncau cercuri de lumină.

* Se mai întâmplă să se întoarcă gripa, domnule  
  Callings, fu Jim de acord. Aşteptaţi afară, îl vom  
  consulta pe fiul dumneavoastră. Durează doar câteva  
  minute.

Jim intră în cort şi Storm îl urmă. Inima începu  
să-i bată mai repede văzând faţa palidă a copilului.



* O, Jim, şopti ea îngenunchind lângă aşternutul  
  pe care stătea băiatul. Pipăi braţul lui Bobby. Cald şi  
  uscat, îi raportă ea lui Jim.

Se lăsă tăcerea în timp ce Storm puse aparatul de  
luat tensiunea pe braţul stâng al lui Bobby. îşi ţinu  
răsuflarea în timp ce Jim puse stetoscopul în interiorul  
cotului băiatului.

* Nouăzeci şi opt cu şaizeci, murmură Jim  
  încruntat. îşi dădu lui Storm stetoscopul şi începu să  
  examineze corpul copilului. în timp ce-l pipăia pe  
  trunchi, Bobby gemu. Jim dădu din cap. Nu i s-a mărit  
  ficatul.

Storm puse un termometru în gura copilului.

* Gripa nu i-ar fi dat o asemenea tensiune,  
  comentă ea. Scoase termometrul. Patruzeci de grade  
  cu doi.
* E deshidratat, trebuie să-i facem perfuzie. îl  
  înfăşor în pături, tu adu trusa medicală. Spune-le  
  părinţilor să vină cu noi. Când ajungi la bord, ia  
  legătura radio cu spitalul din Anchorage şi spune-le că  
  avem o urgenţă. Dă-le amănunte.

Storm se concentră să-şi facă treaba. Semnele  
vitale ale lui Bobby erau proaste, dar teama din  
vocea lui Jim o făcu aproape s-o cuprindă panica.  
Jim nu exagera. Storm îl mângâie pe Bobby pe păr  
şi spuse:



* Bine, te ducem noi la spital.
* Să ne grăbim. Jim luă copilul de pe aşternut.  
  Câteva minute mai târziu, Storm decolă şi îndreptă

avionul spre Anchorage. Se simţea singură, căci Jim  
era în spate şi trăgea cu urechea la conversaţia lor.  
Storm tocmai se ridicase la trei mii de metri când  
copilul începu să urle. Louise ţipă.

Storm privi în spate. Bobby avea convulsii. Jim îl  
ţinea. Louise începu să plângă.

Speriată, Storm se gândi la simptome. Ce avea  
Bobby? Era un caz ciudat.

* Louise! Strigă ea. Vino aici, vreau să discutăm.  
  Doamna Callings se aşeză pe locul copilotului,

ţinând o batistă la gură şi suspinând.

* Louise, ascultă-mă, o rugă Storm. Fiul tău a luat  
  medicamente?
* Doar antibiotice pentru gripă. O, Storm! Ce se  
  întâmplă? se văită ea.
* Nu ştiu. chiar nu ştiu. Louise, în familia ta sau  
  a soţului tău au fost cazuri de epilepsie?.
* Nu. Crezi.
* E greu de spus. Convulsiile pot fi cauzate de  
  febră. Jim e cel mai bun, Louise. Dacă are nevoie de  
  ajutor, rămâi calmă şi ajută-l, te rog.

Câteva clipe mai târziu, Jim îi şopti la ureche:  
Storm, grăbeşte-te. Vocea lui era seacă şi-i dădu  
fiori.



Cu inima bătându-i repede, acceleră la viteza  
maximă. Mai trecu un sfert de oră. Storm privea  
cadranele. Motoarele s-ar fi putut încinge. Trebuia să  
ajungă repede la Anchorage.

Preocupată, Storm nu-l auzi pe Jim apropiindu-se.  
îşi puse mâna pe umărul ei. Stătea pe marginea  
locului copilotului, privindu-l pe Bobby.

* Credeam că s-a intoxicat cu medicamente, spuse  
  Storm.

Jim oftă.

* Dacă are meningită?

Storm întoarse capul spre el.

* O, nu.
* S-a liniştit acum, dar nu ştiu pentru cât timp. Jim  
  era obosit şi speriat. La naiba!

Fără să stea pe gânduri, Storm îl atinse pe braţ.  
Muşchii lui erau tari.

* Nu ţi se cere să pui un diagnostic, Jim. Medicii  
  vor face asta. îi zâmbi, dar el rămase trist.

Faţa lui se relaxă puţin privind-o.

* Ţi-a spus cineva că eşti un medicament bun? îşi  
  puse mâna pe umărul ei. Storm savură momentul de  
  intimitate, apoi se concentră asupra pilotatului.

în cele din urmă luminile Anchorageului apărură la  
orizont. Storm îşi muşcă buza privind acele cadranelor  
indicând pericolul. încercă să-i ignore pe Bobby şi  
Louise.



Storm pilota cu grijă. I se permisese să aterizeze de  
urgenţă şi se îndreptă spre pistă. Orice secundă era  
preţioasă pentru Bobby.

Avionul se apropia de pistă. Girofarul roşu al unei  
ambulanţe pâlpâia la stânga ei în timp ce roţile  
atinseră betonul pistei.

Storm era epuizată. Targa cu Bobby Callings fu  
urcată în ambulanţă. începuse o ploaie rece şi tremura  
lângă avion în timp ce Jim urcă şi el în ambulanţă  
ţinând punga cu perfuzie deasupra capului copilului.  
Privirile li se întâlniră. Lui Storm îi venea să plângă.

Va muri copilul în ciuda a tot ce făcuseră? Obrajii ei  
erau uzi. Jim nu trebuia s-o vadă plângând. Tânguirea  
sirenelor umplea aerul şi Storm urcă din nou în avion  
ca să completeze verificarea de după zbor. Mai târziu,  
mângâie avionul şi se îndreptă obosită spre maşina ei.  
Nu vroia decât să doarmă.

\*\*\*

Storm se întoarse cu faţa în sus în timp ce se  
auzeau bătăi în uşă. Adormită, se dădu jos din pat,  
luându-şi un halat peste cămaşa de noapte de culoarea  
caisei, neştiind cât era ora. Camera era întunecată şi  
înjură în timp ce se lovi la fluierul piciorului de colţul  
canapelei.

Aprinse lumina, apoi deschise uşa.



* Storm?

Rămase nemişcată, cu părul vâlvoi. Jim stătea în  
prag, cu mâinile în buzunarele hainei, cu părul ud.

* Intră, şopti ea, făcându-i loc.

Jim ridică din umeri.

* Nici nu ştiu de ce am venit aici, se scuză el.
* Nu contează. Intră, te rog. Scoate-ţi haina. Eşti ud  
  leoarcă.

Intră în living, cu o expresie enigmatică pe faţă.

* Da... cred că sunt cam ud, răspunse el.

Storm îi descheie haina cu degete tremurânde şi i-o  
scoase. Se încruntă observând că şi cămaşa era udă.

* Cât timp ai stat afară?
* Poftim?

îl conduse la canapea, unde se aşeză.

* Cât timp ai stat în ploaie?

Ridică din nou din umeri şi-şi trecu degetele prin  
părul negru.

* Ca să-ţi spun adevărul, am pierdut noţiunea  
  timpului.

Storm intră în panică. Ce se întâmplase de-l  
tulburase atât? Merse în dormitor şi luă pătura de pe  
pat, apoi se întoarse în living. Jim părea să fie în stare  
de şoc. îi puse pătura pe umeri şi o strânse în jurul lui,  
apoi spuse:

* Jim, scoate-ţi hainele astea. Tremuri. Mă duc în  
  bucătărie să-ţi fac nişte cafea să te mai încălzeşti. Mă auzi?



Ţeapăn şi stângaci, se descheie la pantofi. Pe Storm  
o cuprinse duioşia. Jim avea nevoie de ea. Ea reacţionă  
fără ezitare. în timp ce făcea cafeaua, era veselă. Era  
capabilă încă de dragoste, de dăruire.

Dar imediat, grija pentru Jim îi întunecă voioşia.  
Ceva teribil i se întâmplase.

Storm se întoarse în living cu ibricul de cafea şi o cană.

* Ia, îl rugă ea, bea asta, Jim. îi puse cana plină cu  
  cafea în mână.

El privi conţinutul şi se încruntă.

* E cafea, explică ea răbdătoare, îngenunchind  
  lângă el şi ducându-i cana la buze. Bea. îţi va face bine.

Jim tremura. Storm era îngrijorată de suferinţa lui  
tăcută. în cele din urmă, cu efort, Jim murmură:

* Nimic nu îmi va face bine.

Storm luă cana şi o puse pe covor. Jim stătea  
aplecat, cu braţele pe coapse, cu pătura pe el. Storm îl  
luă de umeri.

* Jim. îmi pare rău. înghiţi în sec.

îi dădură lacrimile.

* Reyes.
* Poftim? întrebă Storm în şoaptă.
* Blestematul de sindrom Reyes. Băiatul n-a avut  
  nici o şansă.
* O, Doamne, gemu Storm, cu lacrimi pe faţă. E  
  greu de diagnosticat. N-aveai de unde să ştii.
* E mort.

îl mângâie pe tâmplă.



* Ai făcut tot ce-ai putut, Jim. Ştii că de multe ori  
  sindromul Reyes e mortal. Bobby era în ultimul stadiu.

Jim oftă.

* Avea doar cinci ani. precum copilul pe care nu  
  l-am avut niciodată. Ar fi avut cinci ani acum, dacă.  
  Vocea i se stinse.

Storm îl îmbrăţişă, ţinându-l strâns. îl simţea  
tremurând şi încercă să se gândească. Oare îl afectase  
atât de mult moartea copilului? îşi aminti cum  
plânsese după ce lăsase câte o victimă a unui accident  
la spital. Ştia că Jim n-ar plânge, dar îl afecta.

Jim îşi puse încet braţele în jurul ei şi o îmbrăţişă.  
Tremura violent în braţele ei, apoi îl auzi plângând.  
Inima ei era plină de dragoste şi îngrijorare.

La lumina lămpii, Storm îl legănă în braţe,  
liniştindu-l. îşi trecu degetele prin părul lui ud. Apoi îi  
şterse lacrimile cu mâneca de la capot şi se lăsă  
tăcerea.

Jim o sărută şi-o strânse în braţe. Gura lui era sărată  
de la lacrimi când întâlni buzele ei întredeschise.

Storm gemu. Pulsul îi crescu şi simţi inima lui  
bătând cu putere. O mângâie pe trup, care tremura de  
dorinţă. îşi dădu seama că doar dragostea putea şterge  
din mintea lui experienţa oribilă prin care trecuse. Se  
abandonă în braţele lui.

Jim o trase lângă el pe canapea. Ochii lui erau plini  
de dorinţă.



* Am nevoie de tine, spuse el, mângâind-o pe  
  umeri, pe spate şi pe coapsă. O mângâie blând pe sâni,  
  apoi o sărută pe gât.

Buzele lui erau pe sânii ei. îl luă de braţe, iar ochii  
ei erau plini de dorinţă. încet, teribil de încet, limba  
lui făcea cercuri pe sânul ei, apoi se opri pe sfârcul  
tare. Storm închise ochii, cuprinsă de senzaţii  
sălbatice. Jim o luă în braţe şi-o duse în dormitor.  
Atingerea cearceafurilor pe spatele încins o aduse la  
realitate.

Era dezbrăcată în pat. Jim era deasupra ei, cu mâna  
lângă capul ei, zâmbind. îi mângâie părul.

* E ca mătasea, murmură el. O mângâie uşor pe  
  gât, pe umăr şi pe sâni. Frumoasa mea zeiţă a furtunii.  
  Eşti atât de bună, de generoasă. eşti o femeie  
  incredibilă.

Storm închise ochii şi întredeschise buzele pe care  
el i le cuprinse cu ale lui.

Nu mai dorise un bărbat aşa cum îl dorea pe Jim  
acum. O alchimie inexplicabilă se aprinse între ei.  
Storm gemu, înfigându-şi degetele în umerii lui în  
timp ce el îi desfăcea coapsele cu genunchiul.

îi înlătura inhibiţiile, făcând-o să răspundă intens şi  
să se abandoneze, ceea ce crezuse că era imposibil. O  
atingea uşor şi ea îi dădea ceea ce dorea. Se arcui şi el  
o pătrunse. Sângele fierbinte îi pulsa în trup şi gemu  
de plăcere, gustând transpiraţia sărată de pe gâtul lui



în timp ce ritmul lor era armonios. în cele din urmă  
începură, în sfârşit să tremure de plăcere. Storm  
începu să plângă de bucurie topindu-se împreună cu  
el în clipa supremă.

Jim o sărută pe faţă, pe ochi, pe nas şi pe gură, apoi  
îşi lipi capul de gâtul ei. Erau extenuaţi şi uzi. Jim se  
ridică într-un cot, cu faţa calmă şi frumoasă. îi  
îndepărtă câteva şuviţe ude de păr de pe obrajii  
îmbujoraţi.

* Acum eşti şi mai frumoasă, Storm, şopti el,  
  sărutând-o. Eşti o femeie deosebită, spuse cu voce  
  tremurând'.

Storm îi atinse obrazul.

* Şi tu eşti deosebit, răspunse ea slab.

Jim zâmbi şi o îmbrăţişă.

* M-ai readus la viaţă, frumoasa mea zeiţă. Vino  
  aici. Vreau să te ţin în braţe şi să nu-ţi dau drumul  
  niciodată. Storm îşi puse capul pe braţul lui. Genele îi  
  fluturau şi curând adormi. N-o mai iubise nimeni aşa.  
  Inima ei rănită se vindecă şi se simţea completă. Nu  
  era frigidă, cum o acuzase Jack. Era întreagă, capabilă  
  să dea şi să primească plăcere şi dragoste. Jim Talbot  
  îi dăduse o nouă viaţă şi spera că dragostea ei pentru  
  el avea acelaşi efect.



***Capitolul*** **1**

Storm se trezi plină de euforie. Soarele ieşise dintre  
nori, luminând peisajul de toamnă. Se rostogoli pe  
spate după Jim, dar se ridică în capul oaselor când găsi  
aşternutul gol. Găsi un bilet pe noptieră.

„Dragă Storm, mulţumesc că m-ai împăcat noaptea  
trecută. Jim“.

Roşi. împăcat? Credea că doar asta însemnase  
noaptea trecută pentru ea? O faptă bună? Mototoli  
biletul, şocată şi furioasă, apoi merse în living.. Singura  
urmă a trecerii lui Jim era o pătură pe canapea. Privi  
ceasul din perete. Era unu după-amiază. Nu menţionase  
Jim un zbor la patru după-amiaza? Ridică receptorul şi  
formă numărul de la birou. Stella îi răspunse.

* Când e următorul meu zbor, Stella?
* Să vedem. Jim a trecut pe aici mai devreme şi a  
  schimbat programarea. Aşteaptă puţin.



* Jim unde e? întrebă Storm, controlându-şi vocea.  
  Inima îi bătea cu putere şi degeaba încerca să se  
  relaxeze.

Vocea Stellei se îmblânzi.

* Jim i-a dus pe familia Callings înapoi la Seattle.  
  Nu vroia ca altcineva s-o facă. Au dus trupul  
  neînsufleţit al copilului. Era teribil de încordat în  
  dimineaţa asta, şi.
* Când a plecat? o întrerupse Storm, frustrată.
* Cam acum trei ore. Tu trebuie să iei un grup de  
  soţi şi soţii de la Baza Şase la Fairbanks la ora patru.  
  V-am făcut rezervări tuturor la Hotel Yukon. Apoi îi vei  
  aduce aici mâine la trei după-amiaza. Ai noroc, Storm.  
  E o treabă plăcută.

Storm închise. Apoi intră în cadă şi se lăfăi în săruri  
parfumate. închise ochii. O durea sufletul.

Cum putuse Jim să creadă că făcuse dragoste cu el  
din milă? Cum ar putea să-i spună ce minunat se  
simţise în braţele lui? Cum să-i spună că se convinsese  
că acuzaţiile lui Jack că ar fi frigidă erau false?

Cuvintele veninoase ale lui Jack îi reveniră în  
memorie.

* De ce nu eşti caldă şi iubitoare ca alte femei,  
  Storm? Repetase el de multe ori. Răceala ei pentru el  
  începuse când aflase că avea aventuri cu alte femei.  
  Deşi îşi dădea seama că trupul ei îl respingea pe Jack  
  pentru că-i era infidel, mai târziu începuse să creadă şi  
  ea ce-i spunea el. îi trecuse cu vederea lui Jack



infidelităţile, gândindu-se că era frigidă. Dar acum.  
Jim Talbot dovedise că era voluptuoasă, caldă şi  
pasionată, capabilă de dragoste.

Rumegă aceste gânduri, comparându-l pe Jack cu  
Jim în timp ce se ştergea cu prosopul. Agăţă prosopul  
pe suport, intră în dormitor şi îmbrăcă o uniformă  
curată. Vroia să discute cu Jim. încă mai savura  
noaptea de dragoste. Nu înţelegea complexitatea  
relaţiei lor, dar vroia să fie cu el. îl iubea.

\*\*\*

Zburând spre Fairbanks, Storm observă că furtuna  
trecuse, lăsând doar câţiva nori pe cerul albastru. Se  
gândea la căsătoria ei cu Jack şi nu observa copacii  
portocalii, roşii şi galbeni de dedesubt.

Curând, ateriză în Fairbanks şi stătea în camera ei  
de hotel privind amurgul. îi era foame, dar se hotărî să  
tragă întâi un pui de somn. Se trezi la nouă şi îmbrăcă  
o pereche de pantaloni maro şi o bluză crem, apoi îşi  
perie părul.

Sala de mese era aproape goală. Singurătatea o  
durea şi se aşeză într-un separeu în colţ. Lămpi cu gaz  
luminau mesele de început de secol douăzeci.  
Lambriuri de lemn acopereau pereţii, pe care erau  
expuse unelte de minerit.

Storm comandă un pahar cu vin roze şi privi  
meniul. Brusc, foamea îi trecuse, dar ştia că trebuia să  
mănânce. Comandă file de somon şi se gândi la ale ei.



* Mai ai loc pentru un pilot obosit?

Storm tresări şi privi cu ochi mari la Jim Talbot.

* Jim! Da, bineînţeles. Stai jos. Cum.

îi zâmbi obosit şi se aşeză în faţa ei.

* Pari aşa părăsită, singură în colţ, încât vreau să-ţi  
  ţin companie. Şi ca să-ţi răspund la întrebarea care te  
  frământă, am zburat direct aici de la Seattle. îşi masă  
  ceafa, obosit după o zi grea.

Inima lui Storm bătea cu putere şi se simţi brusc  
timidă şi nesigură. Roşi.

* Nu mă aşteptam să te văd aici, spuse ea.
* N-am vrut să te trezesc în dimineaţa asta. Erai atât  
  de frumoasă. De asemenea, vroiam să duc familia  
  Callings acasă eu însumi.
* înţeleg.

Chelneriţa se apropie, deranjându-le intimitatea.  
Storm ascultă distrată cum Jim comanda, apoi îl  
aşteptă să vorbească. Faţa lui era palidă, supărarea de  
noaptea trecută fiind înlocuită de extenuare.

Tăcerea se prelungi, făcând-o pe Storm să se simtă  
stânjenită. în cele din urmă, Jim se aplecă în faţă,  
ţinându-şi mâinile pe ceaşca de cafea.

* Despre noaptea trecută, Storm.
* Nu trebuie să-ţi ceri scuze, îl întrerupse ea  
  nervoasă.

O privi surprins.



* Să-mi cer scuze? Niciodată nu-mi va părea rău că  
  am făcut dragoste, Storm. Dar îţi sunt dator cu o  
  explicaţie.
* Nu-mi eşti dator cu nimic.
* Doamne, a ieşit prost! Nu vroia să se scuze.  
  cum făcea cu Jack. Răsuci şerveţelul în poală,  
  inacapbilă să-l privească.
* Mă laşi să vorbesc? întrebă el.

Storm inspiră adânc.

* Nu m-am culcat cu tine din milă. Nu-mi plac  
  oamenii căroră le e milă de alţii. E o emoţie fără rost.
* Sunt de acord, spuse el calm. Dar evenimentele  
  de noaptea trecută au eliberat ceva ce mă obseda de  
  cinci ani. Dă-mi mâna.

Ezitând, îşi puse mâna într-a lui, conştientă de  
puterea şi căldura muşchilor lui. Pulsul îi crescu în  
timp ce el îi mângâia degetele şi simţea că-l iubeşte cu  
disperare.

Acest gând îi produse altă panică. Toată viaţa  
simţise nevoia să controleze situaţia, atât asupra  
avioanelor pe care le pilota, cât şi a evenimentelor din  
viaţa ei. Acum se simţea ca un avion scăpat de sub  
control, ameţită de emoţii confuze, incapabilă de a  
gândi clar, toate din cauza lui Jim.

îi întrerupse gândurile.

* Trebuie să-ţi spun ceva despre mine, Storm.  
  Poate că trebuia să-ţi fi spus mai devreme, dar.  
  ezită. nu am plănuit asta.



Storm dădu din cap ca să-l încurajeze. A doua oară  
în douăzeci şi patru de ore, vedea o latură a lui Jim  
Talbot care nu ştia că există. Părea mereu controlat,  
sigur pe el. Acum nu părea sigur deloc.

* Cred că toţi ne pierdem controlul când se  
  întâmplă ceva neaşteptat, comentă ea blând,  
  gândindu-se şi la ea, şi la el.
* Ei bine, eram sigur ce vreau, până te-am întâlnit  
  pe tine. Fu surprinsă că şi el gândea la fel. Oricum,  
  continuă el, vreau să împărtăşim ceva. Vreau să  
  înţelegi ce s-a întâmplat noaptea trecută, Storm. Acum  
  cinci ani eram căsătorit cu fiica lui Dan Bradford,  
  Heather. Amândoi pilotam pentru Dan. Heather era  
  un bun pilot. Se strâmbă, jucându-se cu lingura. Poate  
  că era prea bună, căci încrederea în priceperea ei o  
  făcea să-şi asume riscuri pe care altcineva nu şi le-ar fi  
  asumat. Ochii i se îngustară. Şi tu eşti la fel, ai tot atâta  
  încredere în tine.
* Şi tu nu? întrebă Storm. Te-am privit cum  
  pilotezi. Am stat lângă tine pe locul copilotului, am  
  văzut cum mânuieşti un avion. De ce crezi că bărbaţii  
  pot fi siguri pe ei şi femeile nu?

îi dădu drumul mâinii şi se îndreptă. Storm îl privi,  
gata să plângă.

* Uite ce e, hai să nu discutăm asta acum, spuse el.  
  Am ceva mai important să-ţi spun.
* Bine. Ascult.

Jim sorbi din cafea.



* Heather s-a născut aici, în Alaska si avea un spirit  
  de pionierat specific acestui stat, ceea ce nu întâlneşti  
  la alţi oameni. Era frumoasă, dar puternică şi mândră.  
  Putea pilota orice avion. Zâmbi amar. La începutul lui  
  noiembrie acum cinci ani cineva trebuia să ia un grup  
  de vânători de la Baza Trei. Eu mă întorceam de la  
  Seattle şi nici măcar n-am ştiut. Inspiră adânc şi se  
  îndreptă, punându-şi coatele pe masă. In drum spre  
  bază, o furtună ciudată s-a format în Golful Bristol şi  
  s-a îndreptat spre est, în loc de sud-est, cum se  
  întâmplă de obicei. Avionul s-a prăbuşit. Am găsit-o  
  două zile mai târziu.

Inima lui Storm simţea simpatie pentru el. Işi  
împreună degetele cu ale lui.

* Imi pare rău, Jim. Nu ştiu cum e să pierzi pe  
  cineva pe care-l iubeşti.
* Mai mult. Era gravidă în şase luni.
* O, nu! Acum afirmaţia lui despre fiul pe care nu-l  
  avusese căpătă sens. încercă să înţeleagă  
  comportamentul lui de până atunci în lumina acestei  
  revelaţii.

Jim privi mult timp faţa de masă. In cele din urmă  
vorbi.

* Vremea era aspră şi temperatura sub zero grade.  
  N-au avut nici o şansă.

Storm simţi cum îi dau lacrimile şi nu se obosi să  
le şteargă. Plângea pentru Heather şi copilul ei, dar  
mai mult pentru Jim şi cei cinci ani dureroşi şi



singuratici, fără femeia pe care o iubise. Moartea lui  
Bobby îi retrezise durerea pe care şi-o îngropase în  
inimă.

îl luă de mână.

* îmi pare bine că am fost cu tine noaptea trecută  
  când aveai nevoie de cineva, şi dacă. înghiţi în sec,  
  cu lacrimi în ochi. Dacă aş putea să te ajut să te  
  vindeci.
* La dracu', am făcut dragoste cu tine fiindcă aveam  
  nevoie de tine! o întrerupse el. Crezi că doar m-am  
  folosit de tine, fiindcă erai la îndemână? Că orice  
  femeie te-ar fi putut înlocui? Ochii cenuşii îi  
  străluceau. Când Bobby a murit noaptea trecută,  
  m-am prăbuşit. M-am plimbat prin Anchorage,  
  simţindu-mă mizerabil şi singur. Nici nu mi-am dat  
  seama că ploua. Sufeream, Storm. Şi când am ajuns la  
  apartamentul tău şi mi-ai deschis, am ştiut că  
  ajunsesem unde trebuia. Nu ştiai ce am, dar mi te-ai  
  dăruit fără să pui întrebări. Nu obişnuiesc să folosesc  
  trupul unei femei ca să-mi înec amarul sau să găsesc  
  fericirea. Să nu crezi că te-am considerat doar o ocazie  
  folositoare.

Era uimită de furia lui. Ce însemna ea pentru el,  
atunci? Era prea tulburată ca să-l întrebe. Sosirea  
mâncării fu binevenită. Jim o privea din când în  
când.

* îţi pare rău pentru ce s-a întâmplat noaptea  
  trecută? întrebă el după ce terminară de mâncat.



* Nu.
* Atunci, ce e?

Ochii i se măriră şi deschise gura să spună „Te  
iubesc“, dar nu reuşi. Se simţea încolţită să facă o  
confesiune pe care nu vroia s-o facă şi nu-i plăcea  
poziţia vulnerabilă în care el o pusese.

* Ce vrei să spun? întrebă ea.
* Ceea ce simţi.
* Tu ai spus ce simţi? îl provocă ea.

Jim puse şerveţelul deoparte.

* Cred că am spus.

Storm îşi amintea întrebările lui Jack şi cum o  
făceau să se simtă, fără valoare şi de neiubit.

* S-a întâmplat, hai s-o lăsăm aşa.

Faţa lui Jim se coloră de mânie.

* Asta e tot ce ai de spus? Tot ce a însemnat pentru  
  tine?

O cuprinse panica. Blestemat să fie Jack Reynolds  
c-o făcuse atât de suspicioasă. Dacă nu era deschisă şi  
sinceră acum, poate că nu va mai avea şansa asta.  
Vocea îi tremura.

* Nu, Jim. A însemnat mult mai mult pentru mine.  
  Eu. Tuşi. Am vrut să se întâmple şi îmi pare bine că  
  s-a întâmplat. îmi pare rău, sunt speriată, asta e tot ...  
  Jim se relaxă şi-i luă mâna.
* Ce dracu' ţi-a făcut fostul tău soţ? întrebă el.

Storm zâmbi amar.



* M-a făcut să-mi fie frică de bărbaţi.
* Cum?

Storm închise ochii, îndoindu-se dacă să-i spună  
totul.

* Spunea că sunt doar pe jumătate femeie. Că n-am  
  sentimente, doar puţin talent de a pilota. O spusese şi  
  era bucuroasă că se descărcase.
* Tu? Fără sentimente? Jim zâmbi. Cred că fostul  
  tău soţ era pe jumătate bărbat, dar tu eşti cu siguranţă  
  femeie întreagă. Crede-mă.
* Atunci, de ce vrei să plec de la Bradford?

Dacă l-ar fi lovit, n-ar fi arătat mai surprins. Ii dădu  
drumul mâinii.

* Ti-am mai spus, răspunse el rece. Ştiu că o femeie  
  nu poate face faţă. Mi s-a demonstrat foarte clar, îţi  
  aminteşti?
* Un incident nu face regula, Jim. Nu poţi să  
  înţelegi asta?

Ochii lui se întunecară.

* Cum în acest incident a fost vorba de soţia mea,  
  devine mai mult decât o regulă. De când te-ai implicat  
  tu, mă bântuie.
* Dar eu nu sunt Heather! Doar pentru că ea s-a  
  prăbuşit, nu înseamnă că şi eu voi face la fel!
* Iţi asumi riscuri. Şi-mi pasă prea mult de tine ca  
  să te pierd la fel.



* Nu mă voi prăbuşi, Jim. Te rog, înţelege că teama  
  ta e nejustificată.

Jim se ridică, scoţând bani din portofel şi  
aruncându-i pe masă.

* Văd că discuţia asta nu duce nicăieri. E evident că  
  slujba ta e mai importantă pentru tine decât orice  
  altceva sau altcineva. Seară plăcută, Storm. Ieşi din  
  restaurant cu paşi mari.

\*\*\*

A doua zi devreme, Storm verifică instrumentele  
înainte de a decola. Asculta absentă vorbăria celor  
patru pasageri, disperată. Nu prea dormise noaptea  
trecută, dorind să fie în braţele lui Jim. De ce se  
certase cu el? El nu luase micul dejun în dimineaţa  
aceasta şi avionul lui plecase deja când se duseseră la  
aeroport după-amiază.

După ce ateriză în Anchorage, merse la birou să  
raporteze. Stella îi zâmbi.

* Bună, scumpo. Doamne, eşti palidă. Ce nu e în  
  regulă? Ai răcit?
* Nu, răspunse Storm, aşezându-se pe un scaun  
  lângă birou.

Stella căută printr-o grămadă de note telefonice.

* Uite-o. Te-a căutat cineva de departe. în timp ce  
  erai în Fairbanks.

Storm citi hârtia şi deveni palidă.



* O, Doamne!
* Ce nu-i în regulă, bombonico? întrebă Stella  
  blând. Trebuia să te sun la hotel noaptea trecută?

Storm se ridică în picioare, mototolind biletul în  
mână şi aruncându-l la coş.

* Nu. Nu e atât de important. Doar că... Dădu din  
  mână. O problemă. Când am următorul zbor, Stella?
* Abia mâine seară.
* Bine. Ne vedem atunci.

Storm se duse la maşina ei. Descuie şi se prăvăli în  
scaun, privind pe fereastră.

* Jack, şopti ea. Doamne, ce mai vrea acum? Porni  
  maşina.

La ea în apartament, îşi aruncă geanta pe canapea  
şi se duse direct la telefon. Zâmbi amar. Ce uşor era  
să-şi amintească numărul lui Jack de la şcoala de zbor.  
La sunetul vocii lui, o duru inima. Chiar şi acum îi  
provoca teamă şi incertitudine.

* Ce doreşti, Jack? întrebă ea.
* Hei, fata mea pare să n-aibă nevoie de mine? Ai  
  putea fi mai veselă, Storm.
* Nu sunt fata ta, Jack şi nu sunt veselă. Ce  
  doreşti?
* In regulă, scumpo, calmează-te. Vroiam doar să  
  păstrăm legătura şi să văd cum te descurci acolo.
* Hai, Jack, n-o mai lua pe ocolite, se înfurie Storm.  
  Nu te-ai obosit să mă suni până acum. De ce acum?  
  Nu-ţi merge bine la şcoală?



* Niciodată n-ai avut încredere. Mereu ai căutat un  
  motiv ascuns.

Râse amar.

* Cu tine, da, Jack. Cu alţii nu mai sunt aşa  
  suspicioasă.
* Tu ai divorţat de mine, scumpo. Aminteşte-ţi. Nu  
  te-am sunat doar să sporovăim. Am vorbit puţin cu  
  secretara şi Bradford pare o companie simpatică.

Storm se mai relaxă.

* Da, e un mediu bun.
* Mulţi studenţi au întrebat unde eşti.

Asta o atinse pe Storm. Studenţii ei, tineri piloţi  
începători care crescuseră sub îndrumarea ei calmă.

* Mi-e dor de ei, admise ea. Vreau să spun, să le  
  predau, adăugă ea în şoaptă.
* Şi lor le e dor de tine, spuse Jack plin de  
  entuziasm. Mulţi au plecat la altă şcoală de zbor  
  pentru că tu nu mai erai aici să le predai. Nu e ceva?

Era specific lui Jack să sugereze că şcoala nu se  
descurca financiar.

* Credeam că ai angajat-o - aproape se înecă la  
  numele amantei lui Jack - pe Mary.
* A, ea.

Storm se strâmbă. Mary. De fapt, ar fi trebuit să-i  
mulţumească femeii pilot că o scăpase din mâna lui  
Jack. Mary cea blondă de nouăsprezece ani căutase  
imaginea unui tată. Şi Jack făcuse greşeala de a se da  
mare cu ea în faţa lui Storm.



* Da, spuse Storm. Ea. Ce s-a întâmplat? A plecat  
  spre păşuni mai verzi?

Fu o clipă de tăcere la celălalt capăt al firului şi  
Storm regretă remarca înţepătoare.

* Jack, îmi pare rău.
* Să nu-ţi fie, scumpo. Am făcut o greşeală, una  
  mare, renunţând la tine.
* Nu, n-ai făcut o greşeală, Jack. A fost mai bine  
  pentru amândoi.
* Trebuie să vorbim, continuă el ca şi cum n-ar  
  fi auzit-o. Intre patru ochi. Vin la tine şi vom  
  discuta, Storm, trebuie să-ţi spun câteva lucruri.  
  Timpul mi-a dat o nouă perspectivă. Acum judec  
  limpede.
* Nu, Jack. S-a terminat. Patru ani a fost chiar prea  
  mult. Ne-am căsătorit din motive nepotrivite.
* M-ai iubit. Ştiu asta.
* Da, mai demult.

Avusese douăzeci şi şapte de ani când îl cunoscuse  
pe Jack şi era devotată zborului, dedicându-şi toată  
dragostea avioanelor şi studenţilor. Nu prea  
răspundea numeroaselor atenţii masculine până când  
chipeşul Jack Reynolds îi făcuse curte. Se îndrăgostise  
nebuneşte de el. Şi când se părea că pot avea o viaţă  
împreună, dedicată zborului, fericirea ei fusese  
completă.



Dar astea se întâmplaseră demult, i se părea că în  
altă viaţă. Jack o rănise şi în cele din urmă scăpase de  
el. învăţase să iubească din nou. Chiar dacă Jim n-ar fi  
iubit-o, tot s-ar fi vindecat.

Vocea lui Jack o trezi din reverie.

* Storm, trebuie să vorbim! Spune când şi unde, şi  
  voi fi acolo. Te rog!
* Nu ştiu, Jack. începu să se înmoaie. Apoi faţa lui  
  Jim îi veni în minte şi dragostea ei pentru el îi dădu  
  putere. E imposibil, Jack. Sunt prea ocupată. Suntem  
  în mijlocul sezonului de vânătoare şi fac două zboruri  
  pe zi.
* înţeleg. Ai pe altcineva.
* Nu, murmură ea, n-am pe altcineva.
* Care e problema? Te-ai îndrăgostit de cineva care  
  nu este disponibil?

Storm tresări la ura din vocea lui Jack. Vechiul Jack  
revenise, Jack pe care îl ştia de patru ani blestemaţi.  
Ochii ei albaştri se îngustară cu hotărâre.

* Viaţa mea nu mai e treaba ta, spuse ea rece.
* Ba e, răspunse el prietenos. încă te mai iubesc,  
  scumpo.
* Mă îndoiesc că ştii ce e dragostea, Jack. Inspiră  
  adânc. Nu, nu va mai plânge din cauza lui Jack. Făcea  
  parte din trecutul ei, nu din prezent şi cu siguranţă nu  
  din viitor. Avea viaţa ei.



***Capitolul 8***

Vânturile îngheţate din prima zi a lui noiembrie  
prevesteau o iarnă grea. Storm privea pe fereastră la  
clădirea Bradford. Işi încrucişă braţele la piept,  
simţindu-se deprimată. De la telefonul lui Jack, nimic  
nu mergea cum trebuie. Programul ei de zbor  
devenise şi mai încărcat şi nu zbura niciodată cu Jim,  
mereu cu altcineva. Trecuseră trei săptămâni de când  
îl văzuse ultima oară.

Ray Leeper intră în cameră şi o salută. Ii zâmbi şi  
se întoarse la gândurile ei triste. Era teribil de  
singură. Inchise ochii. O evita Jim oare intenţionat? Il  
vedea în trecere, suindu-se într-un avion sau  
mergând cu câte un grup de vânători la cel mai  
apropiat bar. Deşi nu mai avusese o zi liberă de  
săptămâni întregi, îi părea bine că lucrează, ceea ce o



reţinea de a se gândi la felul minunat în care Jim  
făcuse dragoste cu ea. Oftă şi se duse să-şi mai toarne  
o ceaşcă de cafea.

Ray o privi.

* Ai auzit ultimele noutăţi? întrebă el.

Storm se aşeză şi-l privi mohorâtă.

* Nu. Nu-mi spune că mai avem un milion de  
  vânători în următoarele două săptămâni.
* Nu. E vorba de Danziger.
* Să nu-mi spui că a chiulit.
* Mai rău. Dan l-a concediat, pentru că a băut în  
  timp ce pilota. îi ajuta pe vânătorii de la Baza Unu  
  să-şi consume rezerva de whisky.
* Cum a reacţionat Danziger?
* Nu prea bine. Dacă nu era Jim, Dan ar fi ajuns la  
  spital.
* Cum?
* Da. S-a întâmplat noaptea trecută. N-ai observat  
  că lipsesc câteva scaune din biroul principal?
* Da, dar credeam că sunt duse la curăţat.
* La reparat, Storm.
* Jim e bine?

I s-au umflat pumnii în dimineaţa asta. Danziger  
are o falcă ruptă. Ray rânji, iar ochii lui verzi străluciră.  
A gost o luptă pe cinste. Păcat că n-ai văzut-o. Storm  
era supărată.

* De ce nu mi-aţi spus mai devreme? Sunt aici de  
  jumătate de oră.



* Imi pare rău. Am crezut că ştii.
* Jim e acasă, acum? întrebă ea.
* Da. Şeful i-a spus să-şi ia liber. Aşa se întâmplă în  
  fiecare an. Oamenii îşi ies din fire de oboseală.  
  Danziger vroia probabil să-şi mai aline tensiunea  
  trăgând câte o duşcă. Şi nici Jim n-a fost prea  
  suportabil. S-a purtat ca un elan în călduri în ultimele  
  trei săptămâni. Ai observat?
* Nu, răspunse ea, nu prea l-am văzut. Am fost prea  
  ocupată cu zborurile mele.
* Va fi şi mai rău, acum că Danziger a fost dat afară.

Rafe Danziger o îngrijorase dintotdeauna, se gândi

Storm. De când îl cunoscuse, nu-i plăcuse pilotul  
mătăhălos cu ochii negri. Părea meschin. Din  
întâmplare sau intenţionat, Jim n-o programase  
niciodată să zboare cu el. Ii păruse bine.

Acum, privindu-şi ceasul, îşi dădu seama că mai  
avea o oră până la primul zbor. Hotărându-se brusc, îşi  
luă haina şi geanta.

* Ray, spune-i Stellei că mă voi întoarce la timp.

Ray păru surprins.

* Da, sigur, Storm.

\*\*\*

Inima lui Storm bătea cu putere în timp ce suna la  
uşa apartamentului. Cum nimeni nu răspundea, sună  
din nou. Uşa se deschise brusc şi Jim o privi. Ochii lui  
se măriră de surpriză.



* Ce faci aici? întrebă el.

Storm îi privi mâna dreaptă bandajată.

* Ray mi-a spus ce s-a întâmplat. înghiţi în sec, dar  
  îl privi în ochi. O cuprindea furia. Am vrut doar să văd  
  cum te simţi.

Jim tăcea. Era evident că nu vroia s-o vadă.  
Strângându-şi haina pe ea, se întoarse să plece.

* Aşteaptă, strigă el.

Se opri şi-l privi întrebătoare peste umăr.

* Intră. E prea frig să vorbim în prag.
* Dar, credeam...
* Asta e problema cu tine, o întrerupse el. Gândeşti  
  prea mult. Ai de gând să stai toată ziua acolo sau intri?

Storm intră. Tensiunea dintre ei era de nesuportat  
şi-şi scoase haina. Jim atârnă haina în cămară.

* Nu pot să stau mult. Am un zbor peste patruzeci  
  de minute.
* Tocmai preparam ciocolată caldă. Vrei şi tu?

Storm îl urmă în living, observând podeaua din

lemn şi şemineul din piatră. O piele de urs era în faţa  
focului. Bucătăria era la dreapta şi-l urmă pe Jim  
acolo.

* Da, vreau ciocolată caldă, spuse ea. E mai bună  
  decât cafeaua.
* Mai bună decât ce a băut Danziger, murmură Jim,  
  căutând într-un dulap.



Era frustrat şi Storm se sprijini de sobă, forţându-se  
să nu-l ajute, căci lui nu i-ar fi plăcut. In cele din urmă  
el găsi tigaia şi o puse pe sobă.

* Ai ce face? întrebă el.
* Ar trebui să ştii.
* Care e problema, nu vrei? Spuse el căutând  
  laptele în frigider.
* Crezi că nu mă descurc? întrebă ea.

Jim o studie, admirându-i formele.

Storm roşi, înfuriindu-se.

* Eşti de nesuportat, comentă ea.

Jim turnă lapte cu grijă într-o cană gradată.

* Mă întreb de ce, răspunse el criptic.
* Nu ştiu. Chiar şi Ray te-a acuzat că te porţi ca un  
  elan în călduri.

Jim zâmbi acru.

* Aşa a zis?
* Da, şi nu pot spune că greşeşte.
* Te rog, pune două linguriţe de cacao în tigaie.  
  Storm făcu ce i se ceruse. El adăugă puţină sare,

apropierea lui tulburând-o. Se dădu un pas înapoi,  
apoi îl urmări cum punea zahăr şi începu să amestece  
cu mâna stângă.

* Vrei să amestec eu? întrebă Storm.
* Scoate două căni din dulapul din spatele tău.  
  Bezelele sunt pe bufet.



Când ciocolata caldă fu gata, Storm o turnă în două  
căni şi le duse în living. îi dădu una lui Jim, apoi se  
aşeză pe un scaun, cu cana caldă în mână. Jim se aşeză  
în faţa ei pe canapea. Focul trosnea plăcut în timp ce  
beau din lichidul fierbinte.

* E bună, comentă Storm ca să rupă tăcerea.
* Dacă respecţi reţeta, iese bine, răspunse Jim.

Ochii albaştri ai lui Storm aruncară scântei de furie

la tonul lui.

* Asta ce înseamnă? îl provocă ea.

Sprâncenele lui Jim se ridicară.

* Nu înseamnă nimic. Trebuie să însemne ceva?
* Evident, înseamnă, altfel n-ai fi avut intenţia asta.  
  Presupun că nu mă încadrez în reţeta vieţii tale, aşa e?  
  O femeie pilot nu e bună şi te-am făcut să te simţi  
  prost, nu-i aşa?

Faţa lui Kim fu cuprinsă de mânie.

* Iar tragi concluzii pripite. Ca de obicei, o acuză  
  el. îşi puse cana jos şi se duse spre şemineu, stând cu  
  spatele la el. Eşti obsedată, nu vezi că sunt şi alte  
  posibilităţi. Ai ochelari de cal. Nu te gândeşti decât să zbori.

Storm îşi lăsă brusc cana şi sări în picioare, rănită  
şi mânioasă.

* Nu e adevărat! strigă ea. îmi place să zbor, dar nu  
  e toată viaţa mea.

Jim zâmbi strâmb.



* Sunt surprins că ai venit să vezi cum mă simt.  
  Faptul că vii aici în loc să zbori e un compliment  
  pentru mine.
* Eşti grosolan. N-aş trata un oaspete cum mă  
  tratezi tu pe mine. Se repezi în hol şi-şi luă haina de pe  
  umeraş.

Tocmai când vroia să pună mâna pe clanţă fu  
rotită şi înghesuită în perete. Ţipă surprinsă, simţind  
gura lui Jim şi îmbrăţişarea lui. La început se zbătu,  
dar nu se putu elibera. Apoi, ca şi cum şi-ar fi data  
seama c-o rănise, buzele lui deveniră mai blânde,  
făcându-i genunchii să tremure. Se agăţă de el.  
Buzele ei îi răspundeau ascultătoare. Storm gemu,  
dorindu-l. Işi puse braţele după gâtul lui, cuprinsă de  
pasiune.

In cele din urmă Jim se îndepărtă, respirând  
greu.

* Poate că asta te va face să te gândeşti şi la altceva  
  decât la zburat.

Storm nu-şi amintea cum ieşise şi ajunsese la  
maşină. Se prăbuşi pe volan, atingându-şi buzele cu  
degetele tremurânde. Era tulburată, nu de teamă, ci  
de dorinţă. Dorinţa sălbatică aprinsă de Jim, care o  
lăsase tremurând după el.



închizând ochii, respiră adânc, încercând cu  
disperare să se calmeze. Trebuia să piloteze un avion  
în mai puţin de jumătate de oră şi trebuia să aibă  
mintea limpede. O propoziţie îi răsuna dureros în  
minte. Jack o spusese. Acum o spunea şi Jim „Nu te  
gândeşti decât la zbor“.

O nouă teamă îi cuprinse inima în timp ce se  
îndrepta spre autostradă. Lacrimile îi curgeau şi vedea  
drumul ca prin ceaţă. Doi bărbaţi nu puteau greşi.  
Acuzaţia lui Jim o durea mai mult decât cea a lui Jack.  
De ce credea el că doar zborul conta pentru ea? De ce?  
Nu avea nici un răspuns.

Oprind în parcare la Bradford, văzu grupul de  
vânători pe care trebuia să-i transporte aşteptând-o  
lângă avion.

- Fii blestemat Jim Talbot, şopti ea ieşind din  
maşină.

\*\*\*

Era aproape unu dimineaţa când Storm se întoarse  
la Anchorage. în mod normal, la ora asta în birou era  
doar pilotul de serviciu, dar în timp ce oprea  
motoarele Storm îl văzu pe Jim venind dinspre birou.  
Storm se duse în spate şi-i deschise trapa.



* De ce ai întârziat? întrebă el.

Se încruntă.

* Motorul din dreapta s-a supraîncălzit la  
  întoarcere. Presiunea uleiului a scăzut şi a trebuit să  
  zbor cu un singur motor.

Jim o ajută să coboare.

* Dar Charlie i-a făcut revizia. Era în stare excelentă  
  când ai plecat.

Jim era supărat, dar ea nu ştia pe cine.

* Tot ce ştiu, explică ea, e că indicatorii au  
  scăzut.

Jim nu părea satisfăcut şi puse mâna pe motorul  
defect.

* Ia uite.

Storm oftă şi veni lângă el. Uleiul cursese în dâre  
negre pe fuselajul alb.

* O scurgere de ulei, confirmă Storm.

Jim era mânios.

* De ce n-ai spus prin radio ce se întâmplă?
* Deoarece dacă zburam mai încet, nu aveam  
  probleme. Şi cât timp nu trebuie să opresc un motor,  
  nu consider asta o urgenţă.

O luă de braţ conducând-o în birou.

* Data viitoare să anunţi. Nu-mi pasă dacă nu crezi  
  că e o urgenţă. Nu vreau să rişti. Inţelegi Storm se  
  eliberă, deşi vroia să fie lângă el.



* Aşa faci cu toţi, sau numai cu femeile pilot?  
  întrebă ea.

Ochii lui se întunecară.

* Nu vreau să păţeşti ceva, Storm. Şi nu mă privi ca  
  şi cum nu m-ai crede.

îi zâmbi.

* După întâlnirea noastră de ieri după-amiază, poţi  
  să mă condamni? Ne amestecăm precum uleiul şi apa.
* în ultimul timp, aşa e, fu el de acord, dar n-a fost  
  mereu aşa.

Storm roşi amintindu-şi, dar nu spuse nimic. Se  
întoarse spre el. O lumină ciudată strălucea în ochii lui  
şi mânia i se risipi.

* Nu pot să suport, Jim, spuse ea. Nu-mi place să  
  mă cert. Căsnicia mea a fost o continuă ceartă şi încă  
  nu m-am vindecat. Te rog, putem să vorbim civilizat?
* îmi pare rău, Storm, spuse Jim. încă sunt supărat din  
  cauza lui Danziger şi mi-am făcut griji când ai întârziat.

Storm era mişcată de îngrijorarea din vocea lui. îl  
privi în ochi, sfidătoare.

* Mă vei acuza pe mine de defecţiunea  
  instrumentelor?
* Nu, răspunse el.
* îmi pare rău, spuse ea. Sunt obosită şi cu capsa  
  pusă. Nu vreau să te provoc.

Jim zâmbi.



* Şi eu îmi cer scuze. Pentru ieri după-amiază.
* Las-o baltă. Cum spunea şi Ray, suntem toţi  
  ţâfnoşi de oboseală şi dăm pe afară. Zâmbi. Poate că  
  Danziger a avut o idee bună.

Jim ridică din umeri.

* Şi în alte tranchilizante, mult mai plăcute.

Storm îi văzu lucirea din ochi şi-i întoarse zâmbetul.

* Da, mai sunt şi alte metode, fu ea de acord. Poate  
  că n-ar trebui să spun asta despre Danziger, dar...
* Inuiţie feminină?

Storm ridică din umeri.

* Spune-i cum vrei. Te superi?

Zâmbi.

* Deloc.

Puse pixul jos pe foaia de zbor, încercând să  
găsească vorbele potrivite.

* Din toţi piloţii pe care i-am cunoscut în prima zi,  
  Danziger a fost singurul care m-a deranjat. Era în  
  legătură cu felul în care priveşte şi merge şi  
  comentariile pe care le-a făcut despre mine.
* Danziger a fost pilot în Vietnam, explică Jim.  
  Războiul are un efect teribil asupra unei persoane şi el  
  nu e o excepţie. E dur. Un militar.
* Aşa e, e marţial. Dădu din mâini frustrată. N-am  
  încredere în el şi m-am bucurat că nu m-ai pus în  
  echipă cu el.



* Nu-mi plăcea cum te privea, adimise Jim.
* Vezi? Aşa e!
* Ce?
* Nu e de încredere.
* E un pilot bun. Poate face o grămadă de acrobaţii.

Storm se întoarse la hârtiile ei.

* E periculos şi nu-mi cere să-ţi explic de ce simt asta.
* Nu mai avem de ce să ne facem probleme în privinţa  
  lui. Dan l-a concediat şi acum avem mult de lucru.
* îţi pare rău că a plecat?
* Nu. Era de aşteptat. îmi pare rău că s-a întâmplat  
  în plin sezon.

Se lăsă tăcerea, dar Storm nu se simţea jenată. în  
cele din urmă, Jim îi luă pixul din mână.

* Destul, Storm. Trebuie să înveţi să te relaxezi.  
  Hai, ia-ţi geanta şi haina şi să mergem.

Storm roşi.

* Unde?
* Acasă la mine. Ştiu să fac floricele de porumb şi  
  am o sticlă de vin franţuzesc. Te interesează?

Zâmbi timid.

* Mă atrage, Jim. Dar cu o condiţie. De fapt, două.
* Spune.
* Că nu ne certăm şi că pot să pun unt pe  
  floricelele mele.
* S-a votat. Un armistiţiu în noaptea asta şi unt pe  
  floricelele doamnei.



***Capitolul 9***

Storm se sprijini de o pernă, cu faţa la foc, cu un  
pahar cu vin pe jumătate plin în mână. Focul trosnea,  
dând o căldură plăcută şi ea se întinse pe blana de urs.  
Jim îi umplu paharul şi puse două castronaşe cu  
floricele lângă ea.

* Două? întrebă ea.
* Mie nu-mi plac cu unt.

Se strâmbă.

* Altă diferenţă între noi doi. Râse.

Jim zâmbi şi luă un pumn de floricele.

* Prefer s-o numesc altă dimensiune a  
  personalităţilor noastre. Sorbi din vin şi ochii îi  
  străluceau cald. Cum descrii asta? Arătă paharul umplut.
* E pe jumătate gol.
* E pe jumătate plin. Ai fost condiţionată să vezi  
  totul ca o pierdere, nu ca un câştig.



* Vrei să spui că sunt o pesimistă?
* Calmează-te. Nu te supăra. Vreau să spun că  
  poate ar trebui să reconsideri felul cum vezi lucrurile.
* Vrei să-mi spui să-mi schimb percepţiile?
* Să ţi le lărgeşti, o corectă el blând.

Storm ridică din umeri şi puse jos paharul de cristal.

* M-am gândit mult la acuzaţiile tale. Trebuie să  
  înţelegi ceva, Jim. M-am luptat să reuşesc într-un  
  domeniu care nu e mereu receptiv la o femeie pilot.  
  Bărbaţii au încercat mereu să mă descurajeze. A  
  trebuit să fiu mai bună la orice pentru a compensa.  
  Până la douăzeci şi şapte de ani, mă feream de bărbaţi.  
  Dacă mă întâlneam cu un pilot, mai devreme sau mai  
  târziu începea să concureze cu mine. Bărbaţilor care  
  nu erau piloţi cu care am ieşit, nu le plăcea să-şi  
  organizeze timpul după programul meu de zbor.  
  Ridică iar din umeri şi-l privi pe furiş.

Jim dădu castronaşele la o parte şi-o luă pe Storm  
în braţe.

* Continuă, o îndemnă el blând. Dar fostul tău soţ?  
  Ce loc avea în viaţa ta?

Poate era din cauza vinului sau fiindcă era foarte  
târziu şi era extenuată. îşi puse capul pe umărul lui, cu  
ochii pe jumătate închişi şi privea flăcările din  
şemineu.

* Jack era pilot, plin de el, plăcut şi încrezător în  
  abilităţile lui ca pilot şi amant. Eu eram rece, detaşată  
  şi competentă. Eram cam descurajată când l-am



cunoscut. Eram atât de singură încât acum când îmi  
amintesc, cred că m-aş fi îndrăgostit de oricine ar fi  
apărut în viaţa mea.

* L-ai iubit?

Oftă.

* Da, l-am iubit.

Vroia să adauge că de când îl întâlnise pe Jim,  
percepţia ei despre dragoste se schimbase în mod  
drastic. Ceea ce simţea pentru Jim era puternic şi bun,  
nu ameţeala superficială pe care o simţise pentru Jack.

* Şi el a încercat să concureze cu tine? întrebă Jim.
* La început, nu. Eram instructor de zbor la altă  
  şcoală şi el îşi înfiinţase propria şcoală. M-a ademenit.  
  Am devenit instructor şef şi administrator.
* Asta a fost înainte sau după ce te-ai căsătorit?
* După.
* Şi apoi?
* Apoi, murmură ea trist. Eram căsătoriţi doar de  
  un an când a început să se schimbe. Mă acuza că  
  petrec prea mult timp la şcoală. Spunea că nu gătesc,  
  nu fac curat, sau, înghiţi în sec, nu fac dragoste cu el.
* Dar nu conduceai şcoala, ţineai contabilitatea şi  
  predai? întrebă Jim.
* Da, şi am încercat să-i explic, continuă ea. Nu  
  vroiam să ţin contabilitatea, dar Jack era un dezastru  
  cu cifrele şi dacă nu supravegheam finanţele, se ducea  
  totul de râpă. Dar era un instructor excelent şi aveam  
  o afacere de succes.



* Mai erau şi alţi instructori să vă ajute?
* Nu. Jack spunea că putem economisi bani dacă  
  predam noi.
* Şi mai vroia să fii şi femeie de casă şi iubită?

Storm râse. După cum vorbea Jim, părea o

responsabilitate ridicol de mare. Dar atunci nu văzuse clar.

* Mi-e teamă că am renunţat la rolurile de femeie  
  de casă şi soţie, se confesă ea.
* Şi la rolul de iubită? întrebă el.

Ochii lui Storm erau plini de durere.

* Da, şi la acesta. îşi împreună mâinile în poală şi  
  privi focul. Jack folosea problemele de acasă ca o  
  scuză ca să aibă aventuri.

Jim o îmbrăţişă din nou. încerca să nu plângă. îşi  
puse mâinile după talia lui, mulţumită să se  
odihnească lângă el şi să-i asculte bătăile puternice ale  
inimii.

* Problema era că lucrai între douăsprezece şi  
  cincisprezece ore pe zi şi apoi veneai acasă să faci  
  curat şi să găteşti.
* De parcă atunci îmi puteam vedea greşeala.

Jim chicoti.

* Nu, scumpo, Nu vedem pădurea din cauza  
  copacilor. Vreau doar să te ajut să ai o perspectivă  
  justă asupra trecutului.

Storm se încruntă.

* Nu înţeleg.

Jim se aplecă şi o sărută pe frunte.



* Vreau să spun că lucrai mult ca să te impui în  
  aviaţie. Adaugă efortul de a îndeplini cererile unui soţ  
  care vroia să-şi vadă visele cu ochii şi vei vedea ce  
  existenţă îngustă ai dus. Nu ştii să te relaxezi şi să te  
  bucuri de viaţă, asta e tot.

Zâmbi tandru, ridicându-i bărbia până li se întâlniră  
privirile.

* Vreau să te învăţ să te bucuri de viaţă, Storm.  
  Vreau să te aud râzând. Să-ţi văd ochii albaştri măriţi  
  de plăcere când facem dragoste. şopti el.

Gura lui îi sărută cu tandreţe buzele întredeschise.  
Cuvintele lui răsunau plăcut în minte în timp ce-l  
îmbrăţişa. El o strângea în braţe. O sărută uşor pe gât  
şi spuse:

* Nu pot trăi fără tine, Storm. Dumnezeu ştie ce  
  greu mi-a fost să te evit trei săptămâni.

îl privi surprinsă.

* M-ai evitat?

Jim oftă, trecându-şi degetele prin părul ei arămiu.

* Am încercat să-mi spun că ceea ce simţeam  
  pentru tine nu va dura. Că dacă nu te voi vedea, te voi  
  uita. Râse. Mi-a fost greu fără tine, Storm. îmi era dor  
  de vocea ta, de ideile tale. îmi place să te privesc. O  
  sărută pe nas. Ai idee cum ţi se văd emoţiile pe faţă?

Brusc, o cuprinseră vechile incertitudini. Chiar  
când inima ei înflorea de dragoste pentru el, gândurile  
se duceau în trecut, zdruncinându-i încrederea în sine  
şi se aşeză cu spatele la foc.



* E felul tău de a mă face să demisionez? întrebă ea aspru.

Imediat ce cuvintele aspre îi ieşiseră pe gură, îşi

dori să le fi înghiţit. Jim se ridică şi o privi mânios. îşi  
strânse braţele la piept, incapabilă să-l privească.

* Vrei să-mi spui că nu mă vrei? întrebă el aspru.
* Nu... nu ştiu. Vocea ei era nesigură şi se ura  
  pentru asta. El încerca s-o dea afară de trei luni şi nu  
  ştia dacă să se încreadă în inima ei sau în mintea  
  bănuitoare. îşi frecă tâmpla. Te rog, Jim, am nevoie de  
  timp. Să mă gândesc. Sunt atât de confuză.

Jim se relaxă.

* Bine, fu el de acord. Eşti obosită şi poate că te-am  
  surescitat. Hai să te duc acasă.

Dădu din cap prosteşte şi merse să-şi ia haina.

Mai târziu, după ce Jim o lăsase la apartamentul  
ei, stătea în pat ascultând ceasul care ticăia în  
întuneric. Jim o condusese la uşă fără să încerce s-o  
atingă. Asta o durea. Ţinea la ea doar ca s-o facă să-şi  
dea demisia? Sau spunea adevărul? O iubea cu  
adevărat?

Storm se întoarse cu faţa în jos. De ce nu era viaţa  
simplă? Blestemat fie Jack că o transformase într-o  
persoană neîncrezătoare. Blestemată ea însăşi pentru  
că nu era destul de puternică şi de curajoasă să scape  
de influenţa lui invizibilă.



Zorii celei de-a doua zi de noiembrie erau senini şi  
reci. Storm dormi până la prânz şi se trezi ameţită şi  
deprimată. O baie caldă o mai ajută să-şi revină.  
Privindu-se în oglindă, Storm îşi dădu seama ce palidă  
era. O durea pieptul. De ce nu putea da uitării trecutul  
şi să aibă încredere în Jim?

îşi puse o panglică verde pe păr, apoi o scoase  
dezgustată, lăsându-şi părul să-i cadă pe umeri. Deşi  
nu vroia să admită, vroia ca Jim s-o remarce. O făcea să  
se simtă atrăgătoare şi feminină. îşi luă haina şi geanta,  
nerăbdătoare să ajungă la serviciu.

Stella era îngrijorată când intră Storm.

* Ce e în neregulă Stella? întrebă ea, punându-şi  
  haina în cui.
* Oscelot, bombonico. A transmis prin radio că are  
  probleme cu motoarele.

Storm se încruntă.

* Iar?
* Cum adică iar? întrebă Dan Bradford intrând.

Storm se întoarse.

* Când m-am întors noaptea trecută, indicatorul de  
  ulei a căzut la motorul din dreapta. Jim spunea că  
  avionul tocmai fusese verificat.

Dan îşi vârî mâinile în buzunare.

* N-aş vrea să-i acuz pe mecanici, Charlie şi Rex.  
  Sunt aici de la început. Lucrează impecabil, murmură  
  el. Se duse la fereastră şi privi traficul aerian.

Storm o privi pe Stella.



* Unde e Jim? întrebă ea.
* în turnul de control. Avionul lui Oscelot nu mai  
  are curent electric. E groaznic.
* Lucrurile se întâmplă mereu de trei ori.
* Poftim?
* Am spus că lucrurile se întâmplă mereu de trei  
  ori. întâi, presiunea uleiului la mine, acum Oscelot are  
  probleme. Mă întreb cine urmează.
* Nu mai vorbi aşa, scumpo! îi ceru Stella. Destul  
  că vine vremea rea şi avem atâţia vânători de  
  transportat, nu avem nevoie de a treia problemă!

Storm era programată să zboare într-o oră. Oricât  
de mult dorea să fie cu Jim, ştia că trebuia să-şi verifice  
avionul. Se duse la hangar, hotărâtă să inspecteze  
avionul ca să se asigure că era în ordine. Hangarul era  
gol. Celălalt avion Aztec stătea graţios în centru,  
fuselajul lui roşu cu alb lucind în lumina slabă. Nişte  
umbre trecură pe deasupra capului ei.

Trecându-şi degetele peste punctele de îmbinare,  
Storm verifică totul. Stătea cu mâinile în şold  
inspectând motoarele. în cele din urmă mângâie  
avionul şi se sui în el.

înăuntru tăcerea se adânci. Simţea că ceva lipsea,  
dar nu ştia ce. Poate că era liniştea neobişnuită. De  
obicei, Charlie sau Rex o ghidau cu semne cu mâna.  
Acum, chiar şi zgomotul unui avion cu reacţie care  
decola în depărtare suna stins.

în timp ce răsucea cheia în contact, se gândea la  
Oscelot. Ştia din experienţă că un avion fără curent



electric era periculos, dar nu critic. Fără circuitele  
electrice, trenul de aterizare trebuia coborât manual.  
Nu se aprindea nici un beculeţ să-i spună lui Oscelot  
că acesta era blocat cum trebuia. Poate doar să se  
roage că nu se va strânge sub el la aterizare. Dan va  
aduce camioane de-a lungul pistei şi va împrăştia  
spumă pentru cazul în care trenul de aterizare n-ar fi  
funcţionat şi avionul ar fi aterizat pe burtă.

Storm simţi un nod în stomac şi lăsă carnetul de  
zbor în poală. îi era rău şi închise ochii.

Inspirând adânc, se concentră asupra a ceea ce  
avea de făcut. Poate ar fi trebuit să mănânce înainte de  
a decola spre Baza Doi. Era un drum scurt şi  
vânătorilor sigur le mai rămăsese mâncare. Va lua o  
ciocolată sau altceva de la ei.

Brusc, se simţi singură. Ar fi dorit ca Jim să se afle  
în scaunul copilotului. Nu mai putea nega dorul din  
inima ei şi privi turnul de control.

\*\*\*

După-amiază târziu, Storm se întoarse la Anchorage  
cu vânătorii. Fu atentă la cadrane, temându-se de al  
treilea accident. Câţiva biscuiţi de la un vânător o  
ajutaseră să-i treacă greaţa.

Se lumină văzându-l pe Jim aşteptând lângă pistă.  
îşi făcură semn cu mâna, deşi el era îngrijorat. Storm  
se întreba dacă Oscelot aterizase cu bine.



în timp ce vânătorii coborau, bucuroşi că  
prinseseră un elan uriaş, Jim sui la bord. Zâmbi şi se  
aşeză pe locul copilotului.

* Cum a fost? întrebă el.
* Avionul s-a comportat bine. îşi dădu la o parte o  
  şuviţă de păr.
* Bine. Dar tu? Eşti palidă.

Se strâmbă.

* Mulţumesc, răspunse ea sarcastic. Mă simt  
  îngrozitor.

Jim o masă pe umeri şi ea oftă, închizând ochii şi  
aplecându-se să-şi pună capul pe pieptul lui.

* Dacă-ţi fac un compliment, spuse el poznaş, vei  
  crede că am gânduri ascunse.

Storm deschise ochii şi-l privi.

* E cazul?
* A fost o zi grea. Vroiam să-ţi spun că eşti  
  frumoasă, palidă sau nu. Apropo, Oscelot a aterizat cu  
  bine.
* Slavă Domnului! Storm se ridică şi mâinile lui Jim  
  alunecară şi-i prinseră degetele. Jim, mă îngrijorează.  
  Două avioane în două zile. Sunt aici destul de demult  
  ca să ştiu că mecanicii noştri nu fac lucru de  
  mântuială.
* Nu ştiu. Poate e doar un ghinion. Râse. Şi acum,  
  după cât se pare, ai gripă.
* Probabil. M-a apucat pe la prânz. Mi-a fost greaţă  
  toată ziua. îi puse mâna pe frunte.



* Nu pari să ai temperatură.

Storm ridică din umeri.

* Poate e doar oboseala, Jim. Roşi uşor. Despre  
  noaptea trecută. E rândul meu să-mi cer scuze. îl  
  privi în ochii cenuşii şi aceştia îi topiră sufletul. încă  
  n-am scăpat complet de urmările căsniciei mele,  
  Jim. Jack mi-a insuflat ideea că toţi bărbaţii  
  urmăresc ceva. De atunci, am fost suspicioasă.  
  Credeam că m-am vindecat, dar azi-noapte s-a  
  manifestat din nou.
* îmi pare bine că mi-ai spus. Vreau să ne  
  cunoaştem mai bine, Storm. Şi asta înseamnă mai mult  
  decât să fac dragoste cu tine. O mângâie pe obraz.  
  Deşi mă gândesc mereu la asta.
* Şi eu simt la fel, Jim. E greu, se confesă ea, să am  
  din nou încredere în sentimentele mele.
* Ei bine, mai avem doar două săptămâni de  
  nebunie şi apoi vom avea tot timpul din lume. îi luă  
  faţa în mâini. Să stabilim ceva. Nu mai vreau să te dau  
  afară. Nu-mi place să zbori pentru că îmi fac griji. îmi  
  fac griji deoarece n-o pot uita pe Heather. Storm,  
  trecutul mă bântuie la fel ca pe tine.

îi dădură lacrimile şi le şterse cu dosul mâinii.

* Nu ştiu ce e cu mine în ultimul timp. Mă  
  emoţionez atât. şopti ea.

O îmbrăţişă strâns şi o sărută pe obraz.

* îţi stă bine, crede-mă. Hai să te ajut cu verificarea  
  după zbor şi apoi să mergem să luăm cina. Se strâmbă.



* Mâncare? Nu vreau. Vreau doar să fac o baie  
  fierbinte şi apoi să mă culc. Cred că am nevoie de  
  douăsprezece ore de somn pentru e recupera  
  eforturile din ultimele zile.
* Nu te-ai plictisit în ultimele zile, nu-i aşa?

\*\*\*

Următoarele trei zile, Storm lucră fără întrerupere,  
ducând vânătorii de la Anchorage la Seattle. în fiecare  
zi pe la prânz i se făcea greaţă. Fiecare zdruncinătură  
a avionului îi înrăutăţea situaţia şi-şi luă o pungă la  
îndemână, pentru orice eventualitate.

Nu prea-l vedea pe Jim. De când plecase Danziger,  
aveau şi mai mult de muncă. Zbura, dormea şi mânca  
biscuiţi. Slăbise vreo trei kilograme.

A treia zi, văzu cu plăcere luminile  
Anchorageului, apropiindu-se de aeroport. Era  
aproape unu şi jumătate dimineaţa şi ştia că deşi ar  
fi dorit ca Jim s-o aştepte la birou, el era acasă,  
dormind extenuat.

Rulă avionul Aztec la hangar. în timp ce farurile  
luminau hangarul, Storm văzu o mişcare cu coada  
ochiului. Poate avea halucinaţii. Bolnavă şi obosită, nu  
vedea bine, se gândi ea.

Verificarea după zbor îi luă mai mult decât de  
obicei, căci era obosită. în cele din urmă părăsi  
avionul, încuindu-l. Luându-şi geanta de voiaj, merse



spre ieşire. Doar câteva becuri mai risipeau  
întunericul. Păcănitul pantofilor ei pe beton suna  
singuratic.

Deşi nu avea motiv, Storm nu era în largul ei.  
Văzuse o mişcare? Nu, probabil că-şi imaginase. Se  
îndreptă spre clădirea principală.

Tocmai termina de completat hârtiile când o  
maşină parcă afară. Jim apăru în uşa biroului, arătând  
ca şi cum abia se trezise. îi zâmbi.

* Mi-a fost dor de tine, spuse el.

Zâmbi şi lăsă pixul.

* Mă bucur că te văd, strigă ea, alergând în braţele  
  lui. O sărută cu pasiune. Mirosea a mosc, ceea ce o  
  atrăgea. Se lipi de el.
* Doamne, şopti el, mi-a fost atât de dor de tine,  
  Storm.

îl sărută pe bărbie, pe obraz, pe gură, fericită, apoi  
îl strânse tare în braţe.

* M-am gândit mult, spuse ea cu ochi strălucitori.
* Mă gândesc la tine tot timpul, răspunse el. Vreau  
  să stai cu mine în noaptea asta.
* Dar.

O sărută.

* Nici un dar.

Storm chicoti.

* Dar trebuie să plec la opt dimineaţa, ca să zbor la  
  Baza Şapte.

O luă de talie şi-i luă geanta de voiaj.



* Trebuie să te corectez. E o schimbare de  
  program. Noi doi vom face cursa aceea mâine  
  dimineaţă, dar n-ai de ce să nu stai cu mine la noapte.  
  Nu mai pot aştepta până trece sezonul. Storm îi zâmbi.
* Bine. Va fi plăcut să am companie pe drumul acela  
  lung peste lanţul muntos. Dar mâine trebuia să ai liber.
* Şi ce să fac fără tine? Mă vei suporta?
* Cred că da. Voi încerca să nu trag concluzii  
  pripite şi să nu încep o ceartă.

Jim îi deschise uşa.

* Şi eu mă voi purta frumos. Ti-e foame?
* Deloc.

O privi îngrijorat în timp ce se suiau în maşină.

* Ai o formă ciudată de gripă. Majoritatea  
  virusurilor nu rezistă atât.

Se relaxă.

* Poate e o formă nouă, răspunse ea absentă,  
  închizând ochii.

\*\*\*

Focul arunca lumini jucăuşe în living în timp ce  
Storm intră, descheindu-şi haina lui, pe care o purta.  
Un duş fierbinte o mai puse pe picioare. îngenunche  
lângă Jim pe blana de urs şi luă paharul de vin roze pe  
care el i-l oferea. Agită conţinutul.

* Ce culoare delicată, murmură ea, sorbind din  
  pahar.



Jim o mângâie cu degetul mare pe bărbie şi pe gât.

* Ca tine, zeiţă irlandeză a furtunii. Eşti mai  
  delicată decât un giroscop.

Storm zâmbi la această comparaţie ciudată.

* Probabil consideri că este un compliment?
* Desigur. Ca între piloţi, adăugă el masându-i  
  umerii.

Storm oftă şi închise ochii.

* De unde ai ştiut că muşchii umerilor erau  
  crispaţi?
* Eşti încordată.

Lăsă paharul jos şi se lipi de el, punându-şi capul  
pe umărul lui.

* îmi pare bine că sezonul se apropie de sfârşit.  
  Sunt atât de obosită.

Jim îi dezveli gâtul din halat, continuând s-o  
maseze.

* Doar câteva zile şi se va termina, apoi ne vom  
  pregăti pentru primele furtuni mari ale anului.

încordarea lui Storm dispăru sub mâinile lui  
experimentate. Apropierea lor era minunată. Jack n-o  
tratase aşa. Mereu îi dădea o listă cu lucruri de făcut şi  
ea se culca târziu, extenuată.

Viaţa trecuse pe lângă ea! Jim o învăţa să trăiască şi  
să fie împreună. O durea inima de dragoste pentru el  
şi-l sărută.

Reacţia lui fu rapidă. Strânsoarea braţelor lui o  
înăbuşi. Gura lui puternică şi masculină îi strivea



buzele. O întinse uşor pe blana de urs, părul ei arămiu  
contrastând cu albul acesteia. Ochii lui străluceau de  
pasiune. Storm închise ochii şi-i simţi gura pe gâtul ei,  
pulsul crescându-i.

Mişcările lui încete o provocară şi începu să-i  
descheie cămaşa, mângâindu-i părul de pe piept.  
Muşchii lui o emoţionau şi-şi continuă explorarea pe  
abdomenul lui slab. Jim o mângâia pe sâni. Storm  
suspină, cu ochii mari de plăcere.

Jim îi scoase halatul. Aerul răcoros îi atinse trupul  
înfierbântat şi un geamăt de plăcere îi scăpă de pe  
buze în timp ce el o săruta pe sâni. înhibiţia ei se  
topea într-o pasiune înflăcărată.

- Eşti a mea, mormăi el. Pentru totdeauna, Storm.  
Suntem făcuţi unul pentru celălalt.

Aceste cuvinte dulci o înflăcărară şi mai mult.  
Fiecare sărut îi sporea pasiunea şi o durea dorinţa de  
a fi lângă el, să-l simtă în ea. îl simţi peste ea. Părul lui  
aspru de pe piept pe sânii ei, căldura buzelor lui,  
puterea lui masculină o făceau să-i tremure picioarele.  
Genunchiul lui îi despărţi coapsele şi ea se arcui să-l  
primească.

Un mic strigăt îi ieşi din gât când o pătrunse. O  
ducea în zbor într-o spirală pasionată, aprinzându-se  
de o dorinţă sălbatică pe care n-o crezuse posibilă.  
Lumea, noaptea şi ei deveneau un zbor strălucitor în  
sfere ale plăcerii care o făceau să suspine de bucurie şi  
împlinire.



Lacrimile ei îi udară pe amândoi când rămaseră  
îmbrăţişaţi după aceea. Jim îi şterse obrajii cu  
blândeţe. Se ridică într-un cot, privind-o galeş.

* Am împărtăşit totul, Storm, spuse el. Lacrimi de  
  tristeţe şi acum de bucurie. Eşti ca o vulturoaică  
  zburând la marginea cerului...

Ea tremura în braţele lui, adulmecându-i gâtul şi  
umărul.

* O vulturoaică, spuse ea, ce imagine frumoasă.

îi mângâie umărul şi braţul, iar focul arunca umbre  
care dansau peste ei.

* Ai văzut vreodată doi vulturi împerechindu-se?
* Nu, spuse ea râzând.
* Aici, în Alaska, îi poţi vedea câteodată. E înălţător.  
  Se ridică la trei mii de metri şi apoi îşi prind ghearele  
  şi cad spre pământ în cercuri. Zâmbi. E un spectacol  
  unic. într-o zi, îl vom vedea împreună.

Storm zâmbi leneş, mulţumită să fie în braţele lui.

* Nu mai am nevoie să văd. Mă simt de parcă  
  tocmai am trecut prin asta.

Jim o sărută tandru.

* Nu voi uita noaptea asta câte zile voi mai avea. O  
  studie în linişte, imprimându-şi trăsăturile ei în minte.  
  Pe cuvânt, Storm. Te vreau pentru totdeauna. Nu pot  
  trăi fără tine. Te iubesc atât de mult încât mă doare.

Lacrimile curseră din nou pe obrajii lui Storm.

* O, Jim, suspină ea, îmbrăţişându-l.

El râse.



* Te cer de soţie şi ca răspuns primesc lacrimi,  
  murmură el. E da sau nu, scumpo?

Storm se ridică în capul oaselor, încă în braţele lui.

* Poţi să-mi suporţi suspiciunea până mă vindec de  
  ea? murmură ea printre lacrimi.
* Dacă-mi suporţi îngrijorarea când trebuie să  
  zbori singură pe vreme rea.

Storm suspină şi râse.

* Ce pereche suntem!
* Ne descurcăm noi, şopti el şi se ridică, luând-o în  
  braţe şi ducând-o în dormitor. O lăsă uşor pe  
  cearceafurile răcoroase, apoi se întinse lângă ea,  
  trăgând păturile deasupra. Părul ei era împrăştiat pe  
  pernă şi pe umărul lui.
* Mai avem multe de vorbit, spuse el, sărutând-o  
  pe frunte. Şi vom avea timp pentru asta. Hai să luăm  
  zilele pe rând şi să le savurăm. Acum dormi, sau nu voi  
  fi răspunzător de acţiunile mele.

îi zâmbi obosită. Dragostea lui o uimea. Nu-şi  
dăduse seama că un bărbat putea avea nevoie de  
mângâiere la fel ca o femeie.

Oftând fericită, Storm închise ochii, mulţumită. în  
timp ce o cuprindea somnul, auzi vântul urlând afară.  
Va fi vreme rea mâine. Dar în braţele lui Jim se simţea  
în siguranţă.



***Capitolul 10***

Jim se sprijini pe tejghea, studiind o hartă  
amănunţită, cu o ceaşcă de cafea în mână. Era ora  
şapte dimineaţa şi clădirea răsuna de telefoane şi de  
vocile vânătorilor gata să se întoarcă la Seattle. Storm  
stătea lângă Jim, privind absentă norii care se  
adunau. Prognoza spunea că va ninge abundent la  
prânz.

- Ei bine, azi vom avea un vânt puternic până vom  
ajunge la Munţii Alaskăi. Trasă ruta pe hartă. De acolo,  
vom traversa trecătoarea Mentasta la cinci mii de metri  
altitudine, apoi vom coborî şi vom zbura peste lacul  
Dot, după care o vom lua spre Eagle, pe râul Yukon.  
Sună bine?

Storm dădu din cap că da. în mod normal, n-o  
speria să zboare peste Munţii Alaskăi, dar astăzi ceva o



deranja. Se hotărî totuşi să nu-şi exprime îngrijorarea.  
în ultimele săptămâni fusese foarte emotivă. întâi,  
văzuse umbre în hangar noaptea. Acum era  
înspăimântată.

Se forţă să zâmbească.

* Mergem cu avionul Aztec? Sunt doar doi vânători  
  de luat de la Baza Şapte.

Jim împături harta şi o puse în servieta lui neagră.

* Nu. Vom lua avionul Cessna Crusader. E mai bine  
  echipat şi are pilot automat. O luă de braţ, conducând-o  
  afară din birou. Cum vine furtuna, vreau un avion care  
  poate zbura la şapte mii de metri altitudine, deasupra  
  norilor.

Storm zâmbi, încheindu-şi fermoarul de la  
combinezon.

* Ar trebui să zbor mai des cu tine. Cu tine zbor cu  
  cele mai bune avioane, îl tachină ea.

Avionul alb Crusader era parcat în hangarul trei.  
Era cel mai nou model Cessna şi putea decola şi  
ateriza pe piste scurte. îl mângâie pe bot şi începu  
să-l inspecteze. Jim coborî scara şi duse înăuntru  
hărţile şi pachetele cu mâncare pe care le făcuse Stella.

Storm se aşeză pe locul copilotului.

* Vrei să pilotezi la întoarcere? întrebă el.
* Bineînţeles. Avionul e o frumuseţe, nu-i aşa?

Se aplecă, luând-o pe Storm de gât şi trăgând-o  
spre el s-o sărute.



* Ti-am spus ce frumoasă eşti în dimineaţa asta?  
  şopti el, dându-i drumul.

Roşi şi-şi puse centura de siguranţă.

* Ştii cum să mă impresionezi, se confesă ea.

Jim îşi puse căştile, schimbând frecvenţa radio pe  
aceea a turnului de control.

* Mai bine te-ai obişnui, zeiţa mea irlandeză a  
  furtunii. Asta e problema ta. N-ai fost iubită.
* Mă răsfeţi Jim.
* De ce nu? Acţionă câteva butoane şi elicea din  
  stânga începu să se învârtească.
* în plus, Storm, vreau să te răsfăţ.

Storm verifică aparatele de control, veselă. Al  
doilea motor porni şi Jim le sincroniză.

în timp ce se îndreptau spre pistă, Storm abia  
observă condiţiile meteo. înăuntru era cald şi  
cadranele indicau parametri normali. Mai ales, era cu  
Jim, bărbatul pe care-l iubea atât de mult.

* Ai mai pilotat un avion Crusader? întrebă Jim,  
  pregătindu-se de decolare.
* Am luat un scurt contact cu el înainte să vin în  
  Alaska. Acest model e nou şi am avut şansa să-l pilotez  
  în Seattle. Pare competitiv.
* E un bimotor deosebit. Acest drum îţi va arăta ce  
  poate. Plecăm.

Avionul ţâşni pe pistă. Motoarele huruiau la  
unison, ridicând avionul. Câteva rafale de vânt îl



scuturară. în curând, urcau prin plafonul de nori. în  
cele din urmă se ridicară deasupra stratului inferior de  
nori. Sub ei, norii pluteau cenuşii şi pufoşi. Deasupra  
lor era alt strat cenuşiu de nori. Vântul se calmă la şase  
mii de metri altitudine şi Storm oftă uşurată.

* A fost cam dificil, admise Jim, ca şi cum îi citise  
  gândurile.
* Aşa e mereu la începutul iernii?
* Doar câteodată. Nu e mereu la fel. Iarna va fi  
  grea. Te simţi bine? Eşti palidă.

Storm ignoră întrebarea lui şi schimbă subiectul.

* Ce se întâmplă dacă furtuna ajunge la Anchorage  
  înainte să ne întoarcem?
* Depinde cât de repede pot curăţa pista  
  echipamentele de deszăpezire. Dacă vremea e rea,  
  luăm pasagerii şi ne îndreptăm spre Whitehorse,  
  Canada. Acolo aşteptăm ca furtuna să treacă. Zâmbi.  
  Fiindcă veni vorba, ştiu un hotel simpatic în  
  Whitehorse. Au şi mâncare bună.

Storm râse.

* Eşti imposibil! Mereu transformi o situaţie dificilă  
  într-o experienţă plăcută.
* Se poate. Ţine minte, un pahar e pe jumătate  
  plin, nu pe jumătate gol.

Storm nu prea avea ce face. Treceau peste Munţii  
Alaskăi. Era aproape ora unsprezece. Se întreba  
dacă îi va fi iar greaţă. Nimeni nu mai avea



simptome de gripă. De fapt, sezonul gripei nu părea  
să fi început în Anchorage. Brusc, Storm trase aer în  
piept.

* Ce nu e în regulă, Storm? întrebă Jim îngrijorat.
* Nimic, răspunse ea. Transpiraţia îi uda  
  palmele în timp ce se gândea la cuvintele mamei ei:  
  „Pare o trăsătură ereditară în familia noastră. Toate  
  femeile au greţuri începând de la prânz şi până la  
  cină“.

Storm închise ochii, această posibilitate lovind-o ca  
un baros. Doamne, era gravidă? La treizeci şi doi de  
ani? îşi puse o mână pe abdomen. Ştia că putea fi  
adevărat. Ea şi Jim făcuseră dragoste acum cinci  
săptămâni... îşi muşcă buza de jos, cuprinsă de  
teamă, incertitudine şi bucurie. îl privi pe Jim şi inima  
i se umplu de dragoste. Silueta lui puternică emana  
încredere în sine. îl iubea atât de mult! Şi acum poate  
purta copilul lui.

Simţindu-i neliniştea, Jim se întoarse spre ea.

* Eşti palidă, scumpo. Eşti sigură că n-ai  
  temperatură? întrebă el.
* Nu, murmură ea, neştiind ce să spună.
* Poate eşti anemică. Se poate întâmpla când  
  lucrezi paisprezece ore pe zi şi nu dormi destul.

Ştia că în curând el îşi va da seama

* Ar trebui să mergi la un control când ne  
  întoarcem, continuă el.



încă nu-i venea să creadă, dar instinctiv ştia că era  
adevărat. Se simţea bine. Privi pe fereastră, căzută pe  
gânduri. De câte ori îşi dorise un copil şi Jack spusese  
nu? Poate că asta le ruinase căsnicia. Dorise cel puţin  
doi copii şi el vroia întâi să fie mai solid financiar.

Storm îşi luă bărbia în mână. Pentru Jack, şcoala de  
aviaţie nu aducea niciodată destui bani. îi fusese  
teamă de responsabilitatea de a creşte copii? Da,  
recunoscu ea, abia se putea descurca în legătură cu  
oamenii de vârsta lui, cu atât mai puţin cu tinerii. De  
fapt, nu se maturizase niciodată.

O cuprinse îngrijorarea. Cum va reacţiona Jim la  
aceste noutăţi? O ceruse de soţie, dar îşi va asuma  
responsabilitatea pentru o soţie şi un copil? Dacă o lua  
de soţie, va fi pentru că o iubea sau pentru că era  
gravidă? Privi pe fereastra din dreapta şi-şi dădu seama  
că începuse să ningă. Vizibilitatea scăzuse considerabil  
şi Storm porni instalaţia de dezgheţare, ca să nu se  
formeze gheaţă pe aripi.

Mâna lui Jim se odihnea pe coapsa ei şi Storm se  
întoarse spre el.

- Vremea asta îmi trezeşte amintiri neplăcute,  
începu el. îmi amintesc de căutarea după Heather şi  
cum nu aveam vizibilitate, iar temperatura era scăzută.  
Aproape că am pierdut două alte avioane, deoarece  
echipamentul de dezgheţare nu făcea faţă furtunii.  
Trebuie să mă obişnuiesc, Storm.



* Cu ce? întrebă ea.
* Cu ideea că vei pilota şi când nu sunt cu tine.  
  Mintea îmi va spune că temerile mele sunt  
  nefondate. Dar inima mea e strânsă în menghină de  
  fiecare dată când mă gândesc că o poţi sfârşi ca  
  Heather.
* Te iubesc pentru că încerci să înţelegi nevoia mea  
  de a zbura, spuse ea.

O mângâie pe obraz.

* îmi place să aud aceste două cuvinte de la tine. îl  
  privi întrebătoare.
* Că te iubesc?
* Da. Văd asta în ochii tăi şi în felul cum mă atingi,  
  dar e plăcut s-o aud, de asemenea.

Storm zâmbi şi-l sărută în palmă.

* Credeam că ştii.
* Nu presupun nimic, scumpo. Nu de când am  
  pierdut-o pe Heather şi copilul nostru. Ti-o voi spune  
  de zece ori pe zi, până te vei plictisi.

îl sărută pe obraz.

* Niciodată, dragă. Niciodată nu mă voi plictisi,  
  şopti ea.

Radioul porni şi se auzea slab şi neclar, pârâitul  
electricităţii statice făcând mesajul indescifrabil. Cu  
ochii îngustaţi de concentrare, Jim căuta să-l  
regleze.



* Ce este? întrebă ea.
* Nu ştiu... răspunse el, apăsându-i căştile pe  
  urechi. Luă microfonul. Aici delta 552. Vă rog repetaţi  
  mesajul.

îi făcu semn să-şi pună căştile.

* Vezi dacă îi recepţionezi.

Nu prea se auzea şi Storm abia recunoscu vorbele  
„Danziger“, „motoare“ şi „sab...“ îl privi întrebător pe  
Jim şi ridică din umeri.

* La dracu', mârâi el şi încercă să ia din nou  
  legătura cu baza din Anchorage.

Deodată, o explozie smulse carcasa motorului din  
dreapta. Storm fu aruncată în faţă. Ţipă şi se chinui să  
respire. Urechile o dureau şi capul la fel. întunericul o  
cuprindea. Era aruncată prin cabină. îi era frig. Mâinile  
îi îngheţau. Se chinuia să respire.

* Storm!

încercă să răspundă, dar nu avea destul aer,  
îngheţa, dar simţea o căldură pe faţă.

* Storm! Mă auzi? Trezeşte-te!

Sunt trează se gândea ea, simţindu-se ca şi cum nu  
mai avea braţe. Vag, îl auzi pe Jim strigând-o din nou  
şi încercă să vadă mai bine. Trecându-şi degetele peste  
faţă, descoperi oripilată că erau pline de sânge.  
Aceasta o făcu să acţioneze. îşi ridică faţa şi văzu  
expresia îngrijorată din ochii lui Jim.



* Storm! Strigă el. Transmite un S.O.S. Mă auzi?  
  Acum!

Avionul se mai redresă în timp ce Jim se lupta cu  
aparatura de comandă. Storm luă microfonul,  
transmiţând un S.O.S. şi poziţia lor. Avionul devia şi  
Jim încerca să-l stabilizeze.

Erau la trei mii de metri altitudine, dar ea încă nu  
putea respira bine. Era frig. Trimise un nou S.O.S.

Nu avea timp să gândească, doar reacţiona. în jur  
erau nori cenuşii. Nu vedeau pe unde zburau. O durea  
capul şi observă îngrozită o crăpătură mare în aripă. Se  
lărgea!

* Storm, strânge-ţi centura, ordonă Jim. Grăbeşte-te.  
  Nu mai pot menţine avionul în zbor mult timp.

îşi strânse cataramele.

* Unde suntem, Jim?
* Undeva la nord de Munţii Alaskăi. O privi. Eşti  
  rănită.
* Mi-e frig. Când ne redresăm? întrebă ea, speriată.
* Ai primit confirmarea de la Anchorage?
* Nu ştiu. Nu se aude bine. Jim. Se opri. Aripa  
  s-a crăpat. Doamne, crăpătura creşte.

Doar cu un motor mergând, avionul o lua într-o  
parte.

* Mai transmite. E singura noastră şansă.

Avionul continua să cadă spre pământ, iar Storm

repetă apelul de urgenţă de mai multe ori, întrebându-se



dacă vor supravieţui aterizării. Deodată, ţipă când  
bucăţi din aripă zburară. Avionul începu să zboare în  
cercuri.

Apoi ieşiră din nori, îndreptându-se rapid spre  
solul alb, presărat cu stânci şi conifere. N-aveau unde  
ateriza!

* Ajută-mă! strigă Jim.

Storm trase de manşă, transpirată. Avionul  
deteriorat abia răspundea comenzilor.

* Aşa, spuse Jim.
* Mai bine coborâm, spuse ea. Aripa se poate rupe  
  în orice clipă.

Trecură peste copaci, la o sută de metri deasupra  
terenului stâncos.

* Storm, pregăteşte-te să ne prăbuşim.
* Nu. Ai nevoie de ajutor.

Jim avea faţa contorsionată şi-i împinse capul între  
genunchi.

* Stai aşa, la dracu'!

Vroia să protesteze când avionul o luă în jos. îşi  
înăbuşi un strigăt de frică atunci când o aripă se lovi  
de un molid. Avionul se lovea de vârfurile copacilor.  
Apoi, brusc, apăru o poiană. Storm îşi puse braţul  
peste cap, iar Jim coborî. Ţipă când atinseră solul.  
Avionul se înţepeni şi apoi simţi o durere în braţul  
stâng. îl auzi pe Jim urlând de durere, apoi leşină.



***Capitolul 11***

Mirosul de combustibil o trezi. Deschise ochii.  
Fulgi de zăpadă zburau prin ferestrele sparte,  
aşezându-i-se pe cap, pe umeri, pe braţ. Era linişte.  
Inima îi bătea în liniştea stranie. Centura de siguranţă  
o ţinea agăţată, avionul fiind înclinat pe stânga.

Lui Storm îi era frică. Simţea gustul sângelui şi-şi  
dădu seama că-i curgea din gură. Era ameţită şi şocată.  
îl observă pe Jim întins lângă ea. îi dădură lacrimile şi  
începu să-şi desfacă legăturile.

- Nu! Nu. Jim. Jim, mă auzi? Spune ceva. Te rog.

Cum el nu se mişca, deveni isterică. Centura era  
greu de desfăcut. Respira greu lângă el. în cele din  
urmă, mintea i se mai limpezi. O durea braţul stâng  
şi-şi dădu seama că era rupt.

Mirosul de combustibil îi aminti că trebuia să iasă  
din avion. Trebuia să afle dacă Jim trăia.



Eliberându-se de centură, aproape căzu peste el. Se  
sprijini în mâna dreaptă. Avionul se clătină uşor. Puse  
mâna pe gâtul lui Jim, luându-i pulsul. Se simţea slab.

* Eşti viu, şopti ea.

Storm ignoră vântul care şuiera şi ninsoarea în  
timp ce se lupta să-l elibereze pe Jim. Observă o  
tăietură mare şi urâtă pe tâmpla lui. îl mângâie pe  
picioare. El gemu, dar rămase inconştient.

Piciorul lui fusese strivit sub tabloul de bord. Storm  
simţi un os sub pielea lui şi inspiră adânc. Cel puţin  
nu era o fractură deschisă. Era o fractură multiplă şi se  
umflase. Poate avea hemoragie internă.

Târându-se în spatele avionului, aduse trei pături  
şi o trusă de prim ajutor. Nu era morfină ca să-i  
uşureze durerea lui Jim când se va trezi. Dacă se va  
trezi. Nu putea decât să-l ţină la căldură, departe de  
umezeală.

Se întuneca repede. Storm îşi frecă mâinile ca să se  
încălzească şi transmise un nou S.O.S., dar nu primi  
nici un răspuns.

Ghemuită pe locul copilotului, Storm îl îngriji pe  
Jim încă o oră. în cele din urmă, spre uşurarea ei,  
începu să-şi revină. îngenunche lângă el.

* Jim, şopti ea, nu încerca să te mişti. Mă auzi?

Gemu şi deschise ochii.

* Doamne, reuşi el să spună cu voce slabă.
* Suntem vii, Jim. Ne-am prăbuşit, dar suntem vii.  
  Stai liniştit şi odihneşte-te. înţelegi?



* Heather?
* Nu, dragă. Sunt Storm. Heather a murit, îţi  
  aminteşti?

îşi înăbuşi un suspin, privindu-l. Accidentul  
probabil că-i readusese în minte teama de a o pierde  
pe Heather. Ochii lui erau dilataţi. Probabil avea o  
contuzie.

* Cum te simţi, Jim? Poţi să-mi spui ce te mai doare  
  în afară de piciorul stâng?
* Piciorul, murmură el. Se prinse de coapsă şi-şi  
  înăbuşi un ţipăt.
* Nu! strigă Storm, luându-i uşor mâna de pe  
  picior. Trebuie să te scot de aici, Jim. îţi voi lega  
  piciorul şi mă vei ajuta să te scot afară.

Trecu încă o jumătate de oră până deveni coerent.

* Mare porcărie, nu-i aşa? şopti el zâmbind strâmb.

Storm îl strânse de mână.

* Măcar suntem în viaţă, răspunse ea.
* Mi-e greaţă, murmură Jim, atingându-şi rana de la cap.
* Ai o contuzie. Ochii tăi nu răspund la lumină.
* Măcar ai cunoştinţe medicale, murmură el. Tu  
  cum te simţi?
* Am un braţ rupt şi-mi lipsesc câteva măsele. în  
  rest, sunt bine. Se forţă să zâmbească. Mă simt mai  
  bine ca tine.

Păru mulţumit şi închise ochii o clipă. îl durea  
piciorul. Storm îl luă de braţ. Vroia să ia asupra ei o  
parte din durerea lui.



* Trebuie să ieşim de aici, spuse ea. Chiar acum.  
  Hai, Jim, ia-mă de mijloc şi te voi trage afară.

Reuşi să zâmbească.

* Dacă te iau în braţe, scumpo, facem dragoste.
* îţi pierzi vreodată simţul umorului?
* Nu. Mai ales într-o situaţie ca asta. Bine, sunt  
  gata. Trage şi nu. se strâmbă. nu lua în seamă  
  strigătele mele. Fă-o.

Storm îl prinse de curea.

* Sigur. Sunt Superwoman. Voi trage de câteva ori.  
  îi venea să plângă.
* Eşti minunată, scumpo. Fă tot ce poţi. Nu prea  
  am mintea limpede. Ameţesc.
* Aşa e. Ţine-te, spuse ea şi începu să-l tragă.

îi trebuiră patru încercări ca să-l tragă în spatele  
avionului. Era îngrijorată de durerea lui. După ce-i  
făcu loc, îl acoperi cu cele trei pături, apoi se chinui să  
deschidă compartimentul cu atele.

Jim era groaznic de palid când se întoarse, ceea ce  
o sperie, până îşi dădu seama că leşinase de durere.  
Aşa era mai uşor să-i pună piciorul în atele. Era  
extenuată când termină. Se odihni puţin lângă el,  
dându-şi seama că-i era greaţă. Zâmbi. Greţuri  
după-amiaza. La fel ca mama ei.

Se sprijini de perete, ascultând vântul. Vor şti  
vreodată părinţii ei că era gravidă cu Jim? Că va avea în  
sfârşit un copil? Gândul unei vieţi înăuntrul ei o  
bucură.



Vroia să-l trezească pe Jim să-i spună vestea cea mare.  
îşi ţinea protector mâna pe abdomen. Dacă nu i-ar fi spus  
să se lege bine şi să se protejeze, ar fi putut pierde copilul.  
încă îl putea pierde. Toţi trei puteau să moară aici.

Acest gând o trezi din letargie.

* Storm?

Atinse faţa lui Jim.

* Slavă Domnului că eşti treaz, murmură ea. Te mai doare?
* E suportabil. Arăţi groaznic. Tremuri ca o frunză.  
  Stai lângă mine.

Storm se aşeză cu grijă în stânga lui Jim, cu capul  
pe umărul lui. El trase păturile peste ea.

* Avem morfină? întrebă el.
* Nu. Aş fi vrut să avem. Piciorul tău.
* E rupt, nu-i aşa?
* De unde ştii?
* Simt oasele frecându-se. Acum pot suporta  
  durerea. Le-ai fixat bine.
* Bineînţeles. închise ochii, simţindu-se în  
  siguranţă lângă el. Pulsul lui era egal. Storm oftă. Jim,  
  când m-am trezit, mi-era teamă că erai mort. încă nu  
  prea avem şanse. Nu ştiu unde suntem şi.
* Ssst, spuse el. Calmează-te, Storm. Va fi bine. Ai  
  transmis poziţia noastră prin radio. Trebuie doar să  
  aşteptăm. Ne vor căuta imediat ce se termină furtuna.  
  O sărută pe frunte.

în poziţia în care stătea, pe Storm o durea braţul.  
Se ridică în capul oaselor.



* Te doare? întrebă el.
* Puţin.
* Mult.
* Poate, spuse ea.
* Ţi-e foame?
* Mie? Zâmbi. Nu prea. Dar trebuie să inventariez  
  proviziile. Ţie ţi-e foame?
* Mi-e groaznic de sete.
* Voi lua nişte zăpadă şi o voi topi. Mai e cafea în  
  termos?
* Puţină. Ascultă, voi dormi, scumpo. Nu e un  
  semn bun. nu ştiu. Poate că ar trebui să mă ţii treaz.
* E uşor. Te voi lovi în piciorul rupt. E natural să  
  vrei să dormi. Ce zici?

încerca să nu pară îngrijorată. O contuzie putea să  
dea în comă şi apoi. Storm nu vroia să se gândească.  
Dacă murea? Dacă murea aici, pe munte, fără să ştie  
că-l iubea? Fără să ştie că purta copilul lui?

Jim închisese ochii.

* Voi dormi, scumpo. când mă voi trezi, voi  
  bea. apă.

Următoarele patru ore, Storm îi luă periodic pulsul  
şi-i număra respiraţiile pe minut. Semnele vitale se  
stabilizaseră, ceea ce era încurajator. Adună mâncarea,  
o lanternă, o rachetă de semnalizare şi termosul care  
în mod miraculos rămăsese intact. Topi zăpadă în  
paharul de plastic ţinând-o lângă trupul ei, sub  
combinezon. Furtuna crescuse în intensitate şi adună  
cutii cu echipament în jurul lor pentru a se adăposti.



\*\*\*

Era întuneric când Jim se trezi. Storm moţăia lângă  
el când îl auzi gemând. O durea braţul, dar asta  
însemna că era vie.

Trebuia să supravieţuiască, să se gândească, să fie  
responsabilă pentru amândoi în aceste clipe grele.

* Jim?

Jim oftă.

* Când ne întoarcem, să-mi aminteşti să trimit o  
  notă ca morfina să fie inclusă în toate trusele de prim  
  ajutor.

Râse.

* Ti-ai mai revenit.
* Mă doare capul teribil, piciorul mă doare ca  
  dracu', mor de sete şi de foame, dar în rest mă simt  
  bine.

Storm zâmbi.

* Dacă te plângi, ştiu că eşti mai bine.
* Te doare braţul?
* Cam ca piciorul tău.
* Ai apă?
* Trebuie să-ţi ridici capul. Nu văd nimic. îi duse  
  paharul la gură şi el sorbi cu zgomot. Mai vrei?  
  întrebă ea.
* Da. Vreo doi litri.

Era bucuroasă că el nu-i putea vedea îngrijorarea  
de pe faţă.



* îţi mai e greaţă?
* Aceleaşi simptome. Nu-ţi face griji, am capul  
  tare, scumpo. Pipăi pe întuneric, îi găsi mâna  
  sănătoasă şi i-o strânse. Mă simt mai odihnit după  
  somn.

Se lăsă tăcerea şi Storm privi în noapte,  
tremurând de frig. Jim se simţea bine cu trei pături.  
Mâna lui puternică o linişti. O rafală de vânt scutură  
avionul.

* De când ţine furtuna asta? întrebă Jim.
* S-a înteţit în ultimele două ore, explică ea. îţi  
  aminteşti, se mişca repede sau încet? Dacă se mişca  
  încet, poate dura trei sau patru zile. Storm se înfioră la  
  gândul acesta.
* Se mişca repede. Se deplasează spre est cu  
  cincizeci de kilometri pe oră.
* Slavă Domnului. Atunci centrul ei trebuie să fi  
  trecut de noi.
* Vântul trebuie să scadă rapid în vreo oră-două, fu  
  el de acord.

Mâna lui îi strânse degetele.

* Scumpo, chiar dacă nu ţi-e comod, vino lângă  
  mine. Poate fi periculos. Haide.

Cu greu, Storm se lungi lângă el. în cele din urmă  
îşi puse capul pe umărul lui. închise ochii în timp ce  
el o săruta pe obraz.

* Niciodată nu mi-a mai fost atât de frig, admise ea,  
  tremurând incontrolabil.



* Ştiu, scumpo, şopti el, atingându-i părul. Acum  
  ştiu prin ce a trecut Heather. Dar acum. acum nu se  
  va mai termina la fel.
* Vom supravieţui, fu ea de acord.
* Te-ai mai încălzit?

Vocea lui era ca un balsam.

* Jim, trebuie să-ţi spun ceva. Acum.

O mângâie pe obraz.

* Sigur, scumpo. Ascult.

Nu ştiu cum să-ţi spun. Vocea îi tremura.

* Hai, Storm, nu poate fi atât de groaznic.
* Nu cred că e groaznic.

El chicoti.

* Bine, zeiţa mea irlandeză a furtunii, spune-mi  
  vestea bună.
* Nu ştiu cum să-ţi spun. La dracu'. Ştiu să mă cert  
  cu tine, dar nu sunt în stare să-ţi dau o veste  
  minunată. îl sărută pe bărbie. N-am mai cunoscut un  
  bărbat ca tine, dragă. Şi te iubesc atât de mult! Vom  
  avea un copil, Jim. S-a întâmplat acum şase  
  săptămâni.

îi auzi pulsul crescând şi braţul lui o cuprinse.  
Gura lui îi căuta buzele întredeschise. Lacrimile le  
curgeau pe obraji şi se ţineau strâns îmbrăţişaţi. Erau  
lacrimile unei fericiri pe care Storm o crezuse  
imposibilă. chiar în cele mai îndrăzneţe vise.

Deodată, situaţia i se păru caraghioasă şi începu să  
râdă. Capetele lor erau apropiate şi râsul lor umplea



avionul. Vocile lor vesele alungau temerile. Storm  
simţea cum vechile ei temeri şi suspiciuni se  
împrăştiau pentru totdeauna.

în cele din urmă se făcu linişte. Jim o mângâie pe  
obraz.

* O să fie băiat sau fată? şopti el. Vom avea o Amelia  
  Earhart sau un Charles Lindbergh?

Chicoti.

* Nu ştiu. Să ai încredere în mine. N-am mai fost  
  mamă. Gândul acesta mă sperie puţin, admise ea.
* Prostii. Vei fi o mamă minunată. Şi o soţie  
  minunată. Şi iubită. Şi.

Storm râse.

* Opreşte-te! Te rog. Tu ai mai fost în situaţia asta,  
  dar eu nu.
* Crede-mă scumpo, să devin tată va fi unul dintre  
  cele mai bune lucruri care mi s-au întâmplat, mai mult  
  decât să-ţi pun un inel pe inelarul de la mâna stângă.
* O, Jim.
* Hei, nu mai plânge. Toate irlandezele plâng  
  atât?
* Nu, doar cele gravide, presupun. N-am mai fost  
  atât de emoţionată nici nu-mi amintesc de când.
* îmi placi blândă, caldă şi deschisă. îţi stă bine.  
  Prea mulţi ani ai fost obligată să fii dură ca să  
  supravieţuieşti. O sărută pe frunte. Aminteşte-ţi, am  
  văzut adevăratele tale calităţi de la început.



* Chiar şi atunci când vroiai să mă concediezi?
* Da. Am greşit. Dar acum înţelegi de ce?
* Deoarece, îndrăzni ea timid, te îndrăgostiseşi de  
  mine şi vroiai să mă protejezi?
* Mi-ai căzut cu tronc de când te-am văzut pentru  
  prima dată. Doamne, Storm, ştii ce drăguţă eşti? Ochii  
  tăi mari şi albaştri, felul cum ţi se arcuieşte gura când  
  zâmbeşti şi spiritul tău bătăios. Trebuia să te naşti în  
  Alaska, deoarece întruchipezi curajul ei.
* Ei bine, voi avea nevoie de tot curajul ca să ieşim  
  din beleaua asta.
* Nu te teme. Ne vor găsi. Curând, foarte curând.  
  Dormi, scumpo. La urma urmei, acum trebuie să  
  dormi pentru doi.

Zâmbi.

* O să detest greţurile, dar îmi place să mă răsfeţi.
* Las' că vezi tu, promise el blând.



***Capitolul 12***

Storm stătea în uşa avionului, ţinea racheta de  
semnalizare în mână şi-şi îngustă ochii în lumina  
orbitoare. Dimineaţa era senină. Doar câţiva nori erau  
pe cerul portocaliu şi roz, iar soarele lumina puternic  
zăpada.

Storm sări în zăpadă şi se cufundă până la  
genunchi. Se îndreptă spre mijlocul poienii.

Nu prea dormise noaptea, gândindu-se îngrijorată  
ce s-ar întâmpla dacă nu venea nimeni să-i salveze. Dar  
un avion care-i căuta putea vedea racheta de  
semnalizare. Era singura lor speranţă.

Cu faţa spre vest, duse pistolul deasupra capului şi  
apăsă pe trăgaci. Reculul o făcu s-o doară braţul.  
Lăsând pistolul să cadă, privi flacăra roşie care  
strălucea pe cerul albastru. O mică paraşută se  
deschise, susţinând flacăra încă treizeci de secunde  
până coborî sub copaci.



Storm se întorcea în poiană ca să lanseze câte o  
rachetă la fiecare jumătate de oră. Câteva ore mai  
târziu, mai avea doar una. Se duse în poiană şi ascultă  
dacă se auzea vreun avion. Un lup urlă în apropiere şi  
ea zâmbi. Poate că haita văzuse racheta şi venea să  
investigheze. Se înfioră.

Ridicându-şi braţul să tragă şi ultima rachetă, se  
opri. Se auzea un avion? Ascultă cu atenţie, încercând  
să localizeze direcţia zgomotului. Inima începu să-i  
bată mai repede. Da! Se auzea din nou. Cercetă  
cerul.

în cele din urmă, apăru un mic avion Cessna  
echipat cu schiuri pentru aterizare. Storm strigă cât  
putu de tare şi făcu semn cu braţul drept. Avionul se  
apropie şi se îndreptă spre răsărit. în cele din urmă  
Storm lansă racheta, care străluci ca pe 4 iulie. îşi ţinu  
răsuflarea privind avionul care survola panta  
muntelui. Va vedea pilotul racheta? îşi strânse  
pumnul.

Deodată, avionul viră, îndreptându-se spre poiană.  
Storm suspină şi căzu în genunchi. Când avionul trecu  
pe deasupra, recunoscu după ce scria pe fuselaj că  
aparţinea companiei Bradford. Pilotul va transmite  
prin radio la Anchorage şi o ambulanţă îi va aştepta.  
Storm avea lacrimi pe obraji în timp ce se clătina spre  
avionul prăbuşit. Vor supravieţui!



Se întoarse pe trepte ca să privească avionul cum  
cobora, gata să aterizeze. Schiurile atinseră zăpada,  
ridicând-o într-un norişor.

Storm se aşeză obosită pe trepte, extenuată.  
îngheţată, închise ochii. Trebuia să doarmă. Doar o  
clipă. Mintea i se scufundă în întuneric. Mai auzi doar  
vocea lui Oscelot strigând-o.

\*\*\*

Când îşi recăpătă cunoştinţa, văzu faţa îngrijorată a  
Stellei. Nu prea observă zidurile albe ale spitalului.  
încet, îndoi degetele de la mâini şi de la picioare. Le  
simţea. Era cald şi se simţea relaxată.

* Cum te simţi? întrebă Stella.
* Bine. îi era sete. Cum se simte Jim? întrebă ea.
* Aşteaptă. stai să-l chem pe Dan.

Teama o cuprinse, încercând să se ridice în capul  
oaselor. Braţul stâng era în atele, legat strâns la piept.  
în braţul drept avea o perfuzie.

Uşa se deschise şi intră Dan Bradford. Părea  
nedormit. Barba lui avea câteva zile.

* Storm? îşi puse mâna pe umărul ei. Slavă  
  Domnului că v-am găsit.
* Cum se simte Jim? îmi spune cineva ce se  
  întâmplă? strigă ea.

Dan zâmbi.



* Se odihneşte. A ieşit din operaţie acum trei ore.

Se relaxă, tremurând.

* I-au pus piciorul în ghips?

Dan ridică din umeri.

* Doctorii spun că a fost rupt rău, dar cu timpul şi  
  cu ajutorul fizioterapiei, va fi ca nou.
* Slavă Domnului.

Uşa se deschise şi Oscelot îşi vârî capul. Ochii lui  
căprui erau fericiţi. Intră între Stella şi Dan.

* Scumpo! Arăţi sută la sută mai bine decât în  
  poiană. Zâmbi şi se trase de barba neagră.
* Mulţumesc că ne-ai salvat, Oscelot. Lansam  
  rachete la fiecare jumătate de oră şi. Vocea lui Storm  
  se frânse.
* Dragă, cu plăcere! M-ai speriat! Ai leşinat pe  
  trepte când ieşeam din avion. I-ai legat bine piciorul  
  lui Jim. Zâmbi. Pariez că nu te va mai pune la teste de  
  cunoştinţe medicale.

Storm strănută. Stella îi dădu o batistă.

* Am avut noroc că ne-ai găsit, şopti Storm. Nu mai  
  rezistam o noapte.

Dan îşi studie vârful pantofilor şi murmură:

* Danziger ţi-a sabotat avionul, Storm. Credea că  
  nu-l va folosi nimeni, aşa că a pus o bombă cu ceas în  
  motorul din dreapta, vrând să-l strice în timp ce era în  
  hangar. De obicei nu foloseam avionul Crusader decât  
  pentru curse la Seattle, dar în ultima clipă Jim s-a



hotărât să-l piloteze. Danziger a intrat val vârtej în  
birou, strigând să te opresc, dar plecaseţi deja. Vroia  
să arunce o lumină proastă asupra companiei şi să ne  
strice afacerile. O privi pe Storm. Aproape că v-a  
omorât.

* îmi pare bine că s-a terminat, Dan. Din cauza  
  vremii rele, am auzit doar fragmente din transmisia ta.
* Din fericire, scumpo, ţi-am recepţionat  
  S.O.S.ul. Eu şi Leapfrog am plecat imediat! Oscelot  
  pocni din degete. Şi iată! Am zărit racheta ta şi totul  
  a fost bine.
* Am văzut avariile avionului Crusader, Storm,  
  murmură Dan Bradford. Aţi făcut treabă bună să-l  
  menţineţi aproape întreg. Aterizarea în poiană a  
  necesitat pricepere.
* Lui Jim să-i mulţumeşti. El l-a pilotat. N-am putut  
  face prea mult, deoarece s-a depresurizat cabina şi am  
  leşinat. Nu ştiu cum de a rămas Jim conştient.

Oscelot zâmbi maliţios.

* îi ştii pe piloţii ăştia. Jim ne-a spus multe poveşti  
  cum a pierdut oxigenul şi şi-a ţinut răsuflarea până a  
  ajuns la trei mii de metri altitudine şi a putut respira  
  normal.
* Ei bine, spuse Storm zâmbind, nici măcar nu  
  m-am gândit să-mi ţin respiraţia. N-am fost niciodată  
  mai speriată.

Dan îi puse mâna pe umăr.



* Toţi am fost speriaţi, Storm. Dar trebuie să te  
  odihneşti. Chem doctorul.
* Vreau să-l văd pe Jim.
* Nu, scumpo. Doarme încă după anestezie. Mai  
  acordă-i două-trei ore, apoi te voi pune într-un scaun  
  cu rotile şi te voi duce la el. Da? întrebă Oscelot.

Storm fu de acord, obosită.

\*\*\*

Mai târziu, Oscelot fluiera vesel în timp ce împingea  
căruciorul cu Storm pe coridorul spitalului. Marie,  
soţia lui scundă, mergea pe lângă cărucior, vorbind cu  
accent franţuzesc. Inima lui Storm bătea cu putere.

* E treaz? E coerent? o întrebă pe Marie.
* Da, scumpo. E treaz şi nerăbdător să te vadă.  
  Marie şi soţul ei se priviră cu subînţeles. Ce minunată  
  e dragostea! zise Marie.

Storm roşi.

* Eşti norocoasă, Storm. Bărbatul acesta te iubeşte!  
  Mi-am dat seama după privirea din ochii lui când s-a  
  trezit şi a întrebat de tine. Noi nu vom sta mult.
* Nu, bineînţeles că nu, fu Oscelot de acord.

Marie deschise uşa şi Oscelot o împinse pe Storm

înăuntru. Jim era palid şi piciorul lui era suspendat  
deasupra patului, dar zâmbea şi-i întinse mâna când se  
apropie. Lui Storm îi dădură lacrimile.



* Hai, Jacques! Exclamă Marie. Trebuie să mergem  
  acasă, la copii. La revedere.

Storm zâmbi.

* Mulţumesc. mulţumesc pentru tot.

Oscelot îi făcu cu ochiul.

* Vă mai vizităm mâine.

Ieşiră şi închiseră uşa după ei.

Jim o privea pe Storm.

* De ce plângi? o întrebă el, ştergându-i lacrimile  
  de pe obraji.
* Pentru că s-a terminat şi am supravieţuit  
  amândoi.
* Tare aş fi vrut să nu fiu imobilizat la pat. Vreau să  
  te îmbrăţişez.

Storm trase scaunul cu rotile mai aproape şi-şi puse  
capul pe braţul lui puternic.

* Şi eu aş vrea. Vreau să ştii că şi azi am avut  
  greţuri.
* Le-ai spus medicilor?
* Da. Mi-au luat sânge în timp ce erai sub efectul  
  anesteziei. Sigur sunt gravidă.
* E băiat sau fată? întrebă el zâmbind.
* Nu mi-au spus. Zâmbi. Dar instinctul îmi spune  
  că va fi băiat. îţi convine?
* Să fie sănătos, nu-mi pasă dacă e fată sau băiat,  
  răspunse el.



Soarele de seară strălucea printre jaluzele,  
luminând camera. Storm privi pe fereastră norii pufoşi  
de pe cerul albastru.

* E aşa de linişte afară încât e greu de crezut că a  
  fost furtună.
* Ştiu ce vrei să spui, fu Jim de acord. Dar ca să  
  schimb subiectul, voi număra zilele până ieşim de aici.  
  O mângâie pe obraz. Imediat ce mi se vindecă  
  piciorul, ne căsătorim. Oscelot ne va duce apoi la  
  cabana mea, la nord de Anchorage, pentru o lună de  
  miere. Cum sună?

Storm închise ochii şi dădu din cap.

* Asta va fi cel mai curând după patru săptămâni,  
  ştii doar. Şi apoi vei umbla în baston alte trei-patru  
  săptămâni.

Zâmbi şi-i sărută părul.

* Cu baston sau fără, ne vom căsători şi vom sta la  
  cabană.
* Abia aştept, şopti ea.



***Capitolul 13***

Storm stătea mulţumită în braţele lui Jim, pe  
canapeaua din faţa şemineului. Somnoroasă, deschise  
ochii pe jumătate ca să privească inelul cu diamant de  
la mâna ei stângă. Trecuseră doar două zile de când se  
căsătoriseră? Două zile de când veniseră la cabana lui  
Jim de la nord de Anchorage?

Oftând, se cuibări în braţele lui Jim.

Jim se întoarse spre ea, zâmbind.

* E mai bine decât la spital, nu-i aşa?
* Nici nu se compară, fu ea de acord.
* Eşti fericită?
* N-am ştiut ce e fericirea până nu te-am cunoscut.

Jim chicoti.

* Vrei să spui până ne-am ciocnit.

Râse şi ea.

* Nu prea începusem bine, nu-i aşa?

îşi trecu degetele prin părul ei mătăsos.



* Nu, dar am perseverat.
* A fost nevoie să ne prăbuşim cu avionul ca să ne  
  convingem că suntem făcuţi unul pentru celălalt.
* Nu aveam nevoie de asta ca să mă conving că te  
  iubesc.

Storm îşi trase picioarele sub ea.

* Dar aveai nevoie să-ţi înfrângi teama de a mă  
  pierde.

Se încruntă uşor.

* A ajutat ca să-mi îngrop trecutul. Asta a fost cel  
  mai rău, să stau neajutorat în avion, imaginându-mi  
  suferinţele lui Heather. îmi înţepenise trupul de frig.  
  Am adormit. Cred că aşa a murit Heather, ca şi cum ar  
  fi adormit. După ce am trăit şi eu asta, îi accept  
  moartea mai uşor.

Jim o strânse de mână.

* Nu-mi mai e teamă când pilotezi. Cred că mereu  
  îmi voi face griji puţin, dar acum sunt sigur că ştii să  
  zbori şi ai instinct de supravieţuire. în rest, depinde de  
  Dumnezeu.
* A trecut, Jim , şopti ea. Acum trebuie să ne  
  gândim la viitor. Pentru mine, e o viaţă nouă. Tu... îşi  
  stăpâni lacrimile. Mi-ai dăruit aşa mult. Şansa să fiu eu  
  însămi, un pilot sigur pe el şi o asistentă medicală, o  
  fiinţă feminină. Ai zărit astea sub crusta mea de la  
  început.

Jim o mângâie pe obraz.



* Ştiu, draga mea. Chiar de la început. Era  
  gânditor. Nu puteam să stau departe de tine. Trei  
  săptămâni am încercat să nu mă gândesc la tine.  
  Zâmbi. Atunci am ştiut că te iubesc. Mi-am dat seama,  
  de asemenea, că dacă puteam să mă împac cu moartea  
  lui Heather, puteam avea o şansă împreună.
* Ne-ai dat la toţi trei o şansă, dragul meu. Zâmbi  
  în timp ce el îşi puse mâna pe abdomenul ei.
* E greu de crezut, şopti el, luând-o în braţe. Să am  
  două fiinţe iubite în braţe. Ai vorbit serios că nu vei  
  mai zbura când vei intra în luna a şasea?
* Da, râse Storm. M-am gândit. După ce se naşte  
  copilul, ne vom planifica programele astfel încât unul  
  dintre noi să piloteze în timp ce celălalt are grijă de el.  
  Poate n-o să ne vedem prea des, dar rezolvăm noi şi asta.
* M-ar surprinde dacă acest copil nu se va naşte cu  
  aripi, spuse Jim.

Storm râse.

* Vrei să spui micul Charles Lindbeargh Talbot?
* Sau mica Amelia Earhart Talbot. Deveni serios şi  
  o sărută.

Storm gemu de plăcere în timp ce-i răspundea la  
sărut. El îi scoase cămaşa de noapte. Focul plăcut din  
şemineu îi lumina pielea. Jim o sărută pe gât şi pulsul  
ei crescu. Cu grijă, o aşeză pe pernele de pe canapea.

Degetele lui îi mângâiau încet sânii, apoi o sărută  
între ei. Degetele ei îl prinseră de umerii largi şi se  
arcui plină de dorinţă.



Tremură în timp ce Jim îi sărută sânii. Nu se mai  
gândea la nimic, simţea doar mângâierile lui.

Trupul ei cânta în ritmul dragostei, curpinşi  
amândoi de plăcere. Erau ca o pereche de vulturi  
înlănţuiţi în cădere liberă.

Tremură de plăcere şi strigă de bucurie, agăţându-se  
de el. îi dădură lacrimile. Jim se aşeză lângă ea,  
mirosindu-i părul.

Treptat începu să observe obiectele din jur, focul,  
pernele de sub ei, cabana întunecată. Storm îşi ţinea  
capul pe umărul lui şi-l mângâia pe piept.

Jim o mângâia pe sâni şi-o cuprinse de mijloc, cu  
degetele pe abdomen, unde creştea copilul.  
în cele din urmă, el vorbi emoţionat.

- îmi voi aminti mereu această noapte împreună  
cu tine şi copilul nostru. Vă iubesc pe amândoi atât de  
mult. Am străbătut un drum lung, iubito. Multe ne-au  
stat împotrivă. Eşti unică, zeiţă irlandeză a furtunii şi  
vom zbura împreună spre cer. Mereu.

*Sfârşit*