BLYTHE BRADLEY

***Magia unui  
bărbat***

ALCRIS

***Capitolul 1***

Erau fără îndoială foarte bune. Cele mai bune din câte realizase  
până atunci. |ntrebarea era ce va face cu ele. A[ezată pe canapea, cu  
picioarele lungi adunate astfel încât bărbia să i se sprijine pe  
genunchi, Sorrel Valentine analiza desenele răspândite pe măsuţa  
joasă din faţa ei.

Timp de cinci ani, încă de când părăsise Şcoala de Giuvaergii din  
Birmingham la sfârşitul celui de-al treilea an, muncise constant la  
construirea carierei ei. Avea motive să creadă că se descurcase destul  
de bine. Avea un contract cu o firmă producătoare de accesorii pentru  
costume, cărora trebuia să le furnizeze câte patru colecţii pe an. In  
plus, un magazin din Sherherd Market începuse să-i vândă creaţiile în  
mod regulat. Deocamdată însă nu prea avusese şi alte contracte mai  
interesante. Era vechea poveste cu oul şi găina. Cum ar fi putut  
proiecta pentru o firmă puternică şi cunoscută, dacă propriul ei nume  
nu era cunoscut? Şi cum ar fi putut deveni cunoscută, dacă nimeni nu  
vorbea despre creaţiile ei?

Sorrel suspină. |şi preţuise mult independenţa în ultimii cinci ani,  
dar acum se întreba dacă nu fusese un pic prea independentă. Pe de  
altă parte, se gândi ea, nimeni nu-i oferise vreodată o mână de ajutor.  
Cine ştie, poate că din cauză că nu suferise niciodată de foame. Deşi  
nici unul dintre prietenii ei artişti nu ştia, ar fi putut foarte bine să  
trăiască din renta care-i revenea din moştenirea lăsată de naşa ei. Ar fi

putut să nu ridice un pai de pe jos toată viaţa. Era condusă însă de alte  
consideraţii decât cele de ordin material. Simţea nevoia să-şi  
folosească darul pe care i-l dăruise Dumnezeu şi calităţile pe care le  
dobândise la colegiu. Aceasta era însă numai o parte din adevăr.

Ambiţia de a deveni designer de bijuterii se născuse când avea  
doisprezece ani, după ce Fred Mullins o dusese în vizită la Valentine  
& Co şi-i prezentase personalul companiei. Aceştia îi arătaseră şi o  
lăsaseră să atingă câteva din diamantele preţioase cu care făcea afaceri  
tatăl ei. Ajunsă adult, trebuia să recunoască faptul că această ambiţie  
adolescentină avea legătură cu nevoia ei de a simţi că are ceva în  
comun cu tatăl ei, care doar rareori părea să-şi aducă aminte de  
existenţa ei. Trebuia să-l facă s-o observe, să se gândească şi la ea.  
Chiar şi acum, se cunoştea suficient de bine ca să ştie că ambiţia ei  
arzătoare era alimentată de dorinţa de a le dovedi părinţilor ei că se  
putea face apreciată de lumea întreagă, chiar dacă nu şi de către ei.

Ochii căprui străluciră când sunetul unei voci familiare pătrunse în  
meditaţia ei şi o claie de păr de culoarea marmeladei se văzu ivindu-se  
în deschizătura uşii de la cameră.

* Pisicuţo!... Oh, eşti aici. Era atâta linişte încât mă întrebam...  
  Lui Charlie îi e foame şi ia ghiceşte! Am uitat din nou să iau pâine.  
  Râsul fără reţinere al lui Tammy se răspândi în toată casa. Nu cred  
  c-ai putea.

Era o rugăminte cunoscută şi Sorrel zâmbi, ridicându-se în  
picioare. Tammy uita întotdeauna câte ceva: pâine. lapte.

* Am o idee mai bună, spuse ea. Cheamă-l şi pe Charlie şi mâncaţi  
  cu mine. Am o friptură şi un pateu care au nevoie de numai câteva  
  minute în cuptorul cu microunde.

Restul corpului lui Tammy urmă mişcarea capului cu păr de  
culoarea marmeladei şi intră de-a binelea în cameră. Era o femeie  
corpolentă, la fel de înaltă ca Sorrel, dar construită pe un tipar mult  
mai mare. Trupul ei generos se odihnea într-un pulovăr la fel de  
colorat ca şi sticla cu care lucra.

* Eşti sigură că nu te reţinem din treabă? întrebă ea, încercând să  
  aducă o nuanţă de ezitare în vocea ei, fără a fi prea convingătoare.
* In clipa asta, orice întrerupere e binevenită, îi răspunse Sorrel pe  
  un ton gânditor. Poate că tu şi Charlie puteţi să mă ajutaţi să găsesc o  
  soluţie la problema mea.
* Ce e dificil, rezolvăm pe loc, imposibilul durează puţin, rânji  
  Tammy şi se dădu puţin în spate, cât strigătul ei să se facă auzit pe  
  scară:
* Charlieee!...

Sorrel se îndreptă spre bucătărie.

* Un depozit de pe docuri! exclamase mama ei plină de oroare  
  când, după ce terminase colegiul, îi spuse că găsise un loc unde să-şi  
  înceapă afacerea. Dar, imediat ce Sorrel îl văzuse, ştiuse că era tocmai  
  ceea ce avea nevoie. Nu numai că avea spaţiu suficient în care să se  
  instaleze, o vedere minunată asupra unui râu în continuă  
  transformare şi un atelier la parter, dar, în plus, îi oferise şi şansa de a  
  aparţine unei comunităţi unite de artişti.

Dorinţa lui Sorrel de a-şi găsi un loc într-o lume care până atunci  
păruse că nu avea spaţiu şi pentru ea, o făcu să rămână tare pe poziţii  
şi mama ei capitulase, fără măcar să se ostenească să arunce o privire  
asupra locului în care fiica ei urma să locuiască. Nici tatăl ei n-o  
vizitase, doar se mulţumise s-o asigure că Valentine & Co o va  
aproviziona cu câte pietre preţioase va avea nevoie.

Moştenirea naşei sale o ajutase să dispună de mijloacele necesare  
mobilării casei. Ceea ce mai întâi fusese doar o încăpere enormă,  
foarte înaltă, acum era o bucătărie la un capăt, şi o baie la celălalt.  
Intre aceste două încăperi se afla uşa principală şi un hol de intrare.  
Urma o scară în spirală care ducea la dormitotul de la etaj.

Primele săptămâni ale instalării fuseseră petrecute în spaţiul  
imens, cu ecou, pe un pat şi un scaun fragil. Cinci ani reprezentaseră  
un interval de timp care adusese multe modificări şi casa ei arăta acum  
într-un fel pe care nici mama ei nu-l putea critica, dacă s-ar fi deranjat  
să-i facă o vizită. Covoraşe erau răspândite pe podeaua strălucitoare a  
sufrageriei. Draperii de culoarea verdelui marin, ascunzând acum  
întunericul unei seri de februarie, atârnau peste trei ferestre mari,  
aproape acoperind în întregime spaţiul dintre tavan şi podea. Fotoliileşi scaunele erau capitonate într-un material de aceeaşi culoare cu  
draperiile, doar mai închis. O masă cu şase scaune şi un vechi şifonier  
galez, culese la o licitaţie, fuseseră minunat lustruite de către un  
meşter din partea locului. Tot el proiectase şi construise şi rafturile de  
cărţi care acopereau un perete în întregime şi care adăposteau şi  
colecţia de CD-uri. Dormitorul avea un covor de culoarea caisei  
palide, ca să se armonizeze cu nuanţa deschisă a pereţilor, în timp ce  
cuvertura portocaliu aprins, care acoperea patul, oferea privirii o pată  
puternică de culoare.

Bucătăria era, de asemenea, bine echipată. Era primă dată când  
avea una care să-i aparţină şi descoperise că-i plăcea să gătească.  
Sorrel luă o bucată de carne şi pateul din congelator şi le introduse  
în cuptorul cu microunde. Tăie o franzelă şi unse feliile cu unt cu  
usturoi şi le înfăşură în folii, pentru a le încălzi după ce pateul era  
gata.

Se grăbi să iasă din bucătărie să pună masa, dar se ciocni de  
Charlie. Era un bărbat care se apropia de cincizeci de ani, cu părul şi  
barba, odinioară negre şi rebele, acum gri. Avea o statură gigantică, era  
lat în umeri şi cu un piept de taur. Tricoul lui nu avea niciodată, nici  
o şansă, să reuşească să atingă catarama blugilor. Braţele pline de  
muşchi şi pumnii ca nişte ciocane îl făceau să pară un luptător mai  
degrabă decât un artist. Nasul lui susţinea pe deplin această idee. Rupt  
de mai multe ori în viaţa plină de ciocniri violente pe care o avusese,  
îi dădea un aspect de răufăcător inveterat, aparenţă dezminţită de o  
pereche de ochi albaştri, strălucitori, care te izbeau prin bunăvoinţa  
pe care o puteai citi în ei.

* Bună, drăguţo! Tam te-a convins încă o dată să ne hrăneşti, nu-i  
  aşa? Uriaşul o ridică în braţe, aproape la un metru deasupra podelei.
* Pune-o jos, Charlie, îl certă Tammy. Nu e bine să agresezi  
  bucătărul, decât după ce-am mâncat.

O dată ajunsă din nou pe teren solid şi cu aerul revenit în plămâni,  
Sorrel reuşi să spună:

* Ştii unde e berea, Charlie. Şi dacă ai deschide o sticlă de vin  
  pentru mine şi Tammy.

Cu o cutie de bere într-o mână şi cu o sticlă deschisă de vin în  
cealaltă, Charlie se duse să se aşeze pe canapea, lângă Tammy. Erau  
încă acolo, atât de absorbiţi în contemplarea desenelor ei, încât nici  
măcar nu observară că mâncarea fusese adusă la masă.

Sorrel îi privi cu afecţiune. Erau prietenii ei cei mai apropiaţi.  
Amândoi buni la suflet şi plini de toleranţă. Tammy era cu vreo zece  
ani mai tânără decât el, deşi juca mai degrabă rolul unei mame, decât  
al unei iubite. Şi totuşi, cuplul părea să funcţioneze, şi încă atât de  
bine, încât Sorrel se trezea deseori că-i invidiază. Ea nu avusese  
niciodată, nici un fel de îndemânare, în ceea ce privea relaţiile.

Se certă că devenea prea sentimentală şi-i chemă cu voce tare,  
înfigând cuţitul în pateu:

* Gata. Doar pe voi vă mai aşteaptă.

Charlie sări imediat de pe canapea, dar Tammy mai zăbovi o clipă  
asupra modelelor desenate de bijuterii, toate minunat colorate,  
însoţite de observaţii meticuloase scrise alături.

* Sunt într-adevăr fabuloase! Nu-i aşa, Charlie?

Aduse unul dintre desene la masă, un lănţişor realizat din zale  
alungite, din aur, cu un peridot mare, plasat în centru.

Ochii albaştri ai lui Charlie sclipiră veseli.

* Cu siguranţă! Tocmai îmi închipuiam cum ar arăta pe tine. şi  
  nu pot să mai văd altceva.
* Numai la asta îţi stă gândul! Tammy se pregăti să-i dea o lovitură  
  prietenească, dar el reuşi să se ferească, înainte de-ai spune lui Sorrel:
* Sunt rezultatul tuturor orelor petrecute pe la muzee?

Sorrel aprobă din cap şi se servi cu o altă felie de pâine cu usturoi.

* Imi plac cu adevărat bijuteriile medievale. Montajele sunt puţin  
  cam greoaie după standardele de azi, dar execuţia e superbă.
* Atunci, sunt copii? întrebă Tammy, curioasă şi Charlie se grăbi să  
  nu piardă ocazia de a glumi pe socoteala ei:
* Se vede cam cât timp petreci prin muzee!
* Nu, nu sunt copii, Tam. Sorrel aruncă o privire rapidă asupra  
  desenelor încă răspândite pe măsuţă: pandantive, cercei, ornamente  
  de păr, brăţări, catarame, lănţişoare lungi, din jad şi aur, presărate cupietre preţioase, inele gemene, destinate să fie purtate pe două degete  
  simultan. In ziua de azi ar fi imposibil să faci copii după ele. Pe atunci,  
  tăierea pietrelor preţioase se afla într-un stadiu primitiv, aşa că  
  foloseau pietrele în forma lor naturală sau le şlefuiau puţin, atât cât  
  puteau. Rezultatul este prea puţin atrăgător pentru femeia modernă,  
  care vrea ca bijuteriile ei să strălucească. Am încercat să intru în mintea  
  meşteşugarilor de atunci şi să-mi imaginez ce ar fi putut crea, dacă ar  
  fi dispus de mijloacele moderne existente astăzi.
* Şi ai reuşit, completă Charlie.

O roşeaţă uşoară, fericită, coloră obrajii lui Sorrel.

* Deşi în câteva cazuri am folosit pietre mai moderne, gen opal,  
  piatra lunii şi ochiul pisicii, pentru a mări efecul gotic. Ii veniră în  
  minte pietrele lunii, albe şi albastre, pe care le folosise la crearea unui  
  lănţişor, un model timpuriu, pe care îl dăruise drept cadou de Crăciun  
  surorii ei, şi pentru care încă nu primise nici un „mulţumesc“.

Mai târziu, în timp ce-şi beau cafeaua, Tammy întrebă, curioasă:

* Atunci, care e problema când ai terminat asemenea creaţii,  
  Sorrel?
* N-am cum să le scot pe piaţă.
* Sper că nu-i laşi pe cei de la Mellings să pună mâna pe ele! se  
  grăbi Charlie să intervină.
* Ar fi o adevărată risipă, adăugă şi Tammy şi trăsăturile ei plăcute  
  se strâmbară într-un zâmbet plin de dispreţ.
* Nici mie nu-mi surâde ideea, dar asta nu-mi lasă ca posibil  
  debuşeu decât magazinul din Sherherd Market, suspină Sorrel.
* Şi ei nu şi-ar permite să le comercializeze, înţelese Tammy şi  
  dădu din cap, în semn de simpatie. Doar dacă luăm în considerare  
  costul aurului şi preţul ar deveni prohibitiv. Mulţumesc lui Dumnezeu  
  că munca mea nu necesită materiale atât de scumpe! Ceea ce ai tu  
  nevoie, continuă ea, este să fii observată de către unul din băieţii de  
  sus. Cineva ca. Bulgari, de exemplu.

In faţa sprâncenelor ridicate în semn de neîncredere ale lui Sorrel  
la auzul numelui faimoasei firme internaţionale, Tammy se grăbi să-şi  
apere ideea:

* Cu asemenea desene, nu e chiar imposibil să.

Charlie o întrerupse şi readuse discuţia la problema de bază:

* întrebarea e cum reuşeşte să obţină o întrevedere cu cineva de  
  talia asta. Nu e atât ce poţi face, cât e pe cine cunoşti, şi Sorrel nu se  
  pricepe mai bine decât mine când e vorba de cultivarea oamenilor cu  
  influenţă.
* Bănuiesc că firme ca Bulgari şi Amoroso dispun de crema  
  creatorilor în domeniu. Ca să ajungi la ei, chiar că ai nevoie de relaţii  
  şi influentă, spuse Tammy posomorâtă.

Amoroso. Numele îi produse un ciudat fior interior. Tatăl ei avea  
multe relaţii în lumea companiilor de bijuterii, dar una era cu  
deosebire importantă. De-a lungul anilor, în paginile revistelor, îl  
văzuse de multe ori alături de Lucas Amory. Uneori doar ei doi dar, în  
majoritatea cazurilor, tatăl ei alături de soţia lui şi Lucas Amory însoţit  
de diverse femei frumoase, privindu-l cu un aer adorator. Sorrel  
cunoştea genul acesta de bărbat. Avusese de suferit tocmai din cauza  
unuia ca el. Dar Lucas Amory era Amoroso şi nu era de neimaginat că  
tatăl ei i-ar putea oferi un mijloc de acces.

* Pari foarte gânditoare, Sorrel, îi spuse Charlie. Ţi-a venit vreo  
  idee?

Cât de mult putea să le spună?

* De fapt, răspunse ea încet, cunosc pe cineva care îl ştie pe Lucas  
  Amory.
* Trebuie să fie o femeie, îsi dădu cu părerea Tammy, avidă  
  cititoare a paginilor cu bârfe mondene. Dar mă îndoiesc că vreuna din  
  doamnele din preajma lui ar fi dornică să-i recomande o altă femeie.
* De fapt, e vorba de un bărbat. Era mai bine să nu menţioneze  
  numele tatălui ei. Acesta fusese mereu cât se poate de dornic de a ţine  
  ascunsă relaţia lor de rudenie.
* In cazul acesta, ce mai aştepţi? întrebă Tammy, surprinsă. Dacă  
  eşti sigură că acest prieten va risca să te aducă la o distanţă mai mică  
  de un kilometru de Lucas Amory. Oh, nu da atenţie la ce spun eu,adăugă ea repede, la vederea expresiei de panică de pe faţa lui Sorrel.  
  Pe de altă parte, nu-i aşa că superbul domn Amory are o relaţie de  
  lungă durată cu modelul acela italian? Poate că a încetat să-şi mai facă  
  de cap şi se pregăteşte să se aşeze la casa lui.

Sorrel nu făcu nici un comentariu. Işi amintea cât de distant şi greu  
de abordat era tatăl ei şi se simţi descumpănită.

* Haide, Sorrel, o presă Tammy. Sună-ţi acum prietenul.

Sorrel clătină din cap. Nu era o mişcare prea înţeleaptă să-l sune  
pe tatăl ei acasă, atâta timp cât ar fi putut răspunde soţia lui.

* Nu-i ştiu numărul de telefon de acasă, spuse ea şi realiză, pe  
  când rostea aceste cuvinte, că nu ştia nici măcar unde locuia acum. Il  
  voi suna mâine, când e la serviciu.

\*\*\*

* Domnul Valentine vă primeşte acum.

Sorrel se ridică în picioare, inspiră puternic şi înaintă, fără să  
observe curiozitatea prost ascunsă a secretarei. Incercă să-şi  
potolească nervozitatea strângând puternic mapa pe care o ţinea în  
mână. Se bucura acum că optase pentru costumul scump pe care îl  
purta. Ştia că arăta bine şi avea nevoie de toată încrederea în sine pe  
care o putea aduna.

Il pironi cu privirea pe bărbatul slab, înalt, care se ridică din  
spatele biroului în întâmpinarea ei. Sorrel nu observă retragerea  
secretarei. Analiza bărbatul din faţa ei. Arăta mai în vârstă decât îl  
ţinea minte, dar era firesc. Trecuseră cinci ani de când nu-l mai  
văzuse. Părul care pe atunci începuse să se rărească, acum aproape  
că dispăruse. Işi păstrase distincţia şi trăsăturile fine, care doar  
arareori denotau ceea ce simţea. I se păru că ochii lui îmbătrâniseră,  
că nu mai păstrau culoarea alunei deschise pe care şi-o amintea şi  
că dobândiseră o nuanţă mai apropiată de gri. Dar poate că se  
înşela, poate că impresia ei se datora doar costumului închis pe care  
îl purta.

Deveni conştientă că şi el o studia, dar cu o privire mai prudentă,  
în care nu exista nici o urmă de bucurie. Nu-i părea bine c-o vedea, era  
doar un străin.

De fapt, nici nu se aşteptase la altceva. Era prea puţin probabil ca  
în cinci ani să se fi operat vreo transformare miraculoasă. Erau străini.  
Ochii ei căprui străluciră de ironie, în timp ce-i întinse mâna.

* Buna ziua, tată.
* Sorrel. Vocea lui era politicoasă, ca şi cum ar fi fost vreo  
  cunoştinţă îndepărtată şi mâna lui o atinse doar în treacăt pe a ei. O  
  invită să se aşeze, adăugând: îmi pare bine să te văd arătând atât de  
  bine.

Impunsătura de resentiment pe care o simţi în faţa acestei  
platitudini fără importanţă fu repede acoperită de masca ei obişnuită,  
de cinism amuzat.

* Intr-adevăr, tată? Chiar îţi pare bine că mă vezi? Am fost prin  
  apropiere destul de des în ultimii cinci ani. Dacă ai fi vrut să ne vedem,  
  s-ar fi putut şi fără să fiu nevoită să-mi fac programare.

In mod surprinzător, el păru să dea înapoi.

* Sorrel. trebuie să înţelegi.

Ironia rece din ochii ei ascundea durerea pe care o resimţise în  
întreaga ei copilărie. Nu înţelesese niciodată de ce. De ce tatăl ei  
plătise şcolarizarea ei şi-i dăduse întotdeauna mulţi bani de buzunar,  
dar n-o vizitase niciodată. Nu înţelesese niciodată de ce, atunci când  
soseau vacanţele, şi era rândul să stea la el, era dusă mereu la Fred  
Mullins, şeful securităţii de la Valentine & Co şi pe el îl vedea doar  
ocazional. Ii plăcuse să locuiască la familia Mullins, în casa lor liniştită  
şi plină de afecţiune. Se simţea bine acolo, mult mai bine decât în  
conacul imens în care se mutase mama ei, după ce se recăsătorise.  
Fred Mullins îi fusese mai apropiat decât omul care stătea acum în faţa  
ei. Fiica şi fiul lui erau adevărata ei familie, mai dragi decât sora şi  
fratele vitreg de la Thorley Hall, şi cu siguranţă însemnau mai mult  
pentru ea decât cei doi fii ai tatălui ei, pe care nu avusese privilegiul  
să-i cunoască.

Privi cum buzele lui se strângeau într-o linie subţire. Era sigură că-i  
va refuza rugămintea şi îşi simţi stomacul strângându-se din cauza  
dezamăgirii. Apoi se gândi: „la naiba! Nu e chiar aşa de mare favoarea!“

* Tată. îi spuse ea aplecându-se înainte, fără să-şi dea seama de  
  rugămintea pe care o exprima mişcarea trupului ei subţire. Am fost  
  atentă să nu te deranjez aceşti cinci ani, dar acum vreau să te rog ceva.

Se lăsă o linişte bruscă şi traficul de pe bulevardul ce se afla cu  
patru etaje mai jos se făcu auzit în cameră. Intr-un sfârşit, el ridică  
privirea:

* Dacă e vorba de ceva ce pot face .

Nerăbdarea animă trăsăturile delicat sculptate ale lui Sorrel şi-i  
făcu ochii să strălucească.

* Am câteva desene pe care Amory ar putea să fie interesat să le  
  producă, dar dacă reuşesc să le scot pe piaţa cu unul din contractele  
  mele, probabil că nimeni important nu le va remarca. Lucas Amory e  
  unul dintre prietenii tăi, nu-i aşa? Dacă ai putea aranja o întâlnire în  
  care mi-ai putea face cunoştinţă cu el, s-ar putea să pot să-l conving să  
  arunce o privire.

Se opri fiindcă îl văzuse pe tatăl ei mişcându-se neliniştit în fotoliu.

* Dar, de ce Amoroso? Sunt cei mai buni de pe piaţă cu propria lor  
  echipă de creatori. Mă îndoiesc că Luc Amory primeşte de la creatori  
  străini.
* Ei bine, măcar aruncă o privire peste ele. Işi deschise repede  
  mapa şi-i goli conţinutul pe birou. Dacă spui că nu sunt destul de  
  bune ca să-mi fac un nume ca designer.

Işi ţinu respiraţia, căutând indicii în expresia tatălui ei în timp ce  
acesta examina cu atenţie fiecare foaie pe rând. Işi simţi inima cum i  
se strânge când el începu să se încrunte.

Privirea întunecată a lui Felix Valentine se ridică de pe birou şi se  
fixă asupra fetei încordate care se afla în faţa lui. Părul roşcat, cu o  
nuanţă puţin mai închisă decât fusese al lui, gura largă şi sprâncenele  
bine desenate îi reamintiră cum arăta mama lui, în zilele tinereţii ei.  
Avea aceeaşi privire în ochii căprui, deşi mama lui nu îl privise  
niciodată cu atâta fatalism cinic, cum se uita acum la el fiica lui.

Fiica lui. Când intrase în biroul lui, cu un mers de regină,  
devenise brusc conştient de acest lucru. Dumnezeule, dar nu era  
normal să fie un străin pentru ea! Un val de vină şi de regrete cu care  
nu era obişnuit îl cuprinseră. Era o fată de care orice tată ar fi fost  
mândru: frumoasă, inteligentă şi, deduse de la prima privire aruncată  
desenelor din faţa lui, foarte talentată. Nu ştiuse deloc că. Un alt  
indiciu privind performanţa lui ca părinte. Dar exista Marcia.

* Spui că domnul Amory nu acceptă munca unor designeri din  
  afara echipei lui, dar Simon Smylik? întrebă Sorrel când liniştea  
  devenise insuportabilă. Amoroso i-a creat un nume. Este exact ceea ce  
  am şi eu nevoie pentru cariera mea.

Tatăl ei vorbi în sfârşit:

* Eşti deci, ambiţioasă?

Era prima întrebare care conţinea o urmă de interes pe care i-o  
pusese vreodată. Aceasta împreună cu tonul blând o făcură să se  
înroşească uşor şi să spună pe negândite:

* Desigur. Nu m-am priceput niciodată în ceea ce priveşte relaţiile  
  cu oamenii, aşa că ce altceva am, în afară de munca mea?

Privirea apăsătoare, scrutătoare, pe care o primi, o făcu să-şi ridice  
garda. Intrebă net:

* Atunci, nu crezi că Amoroso ar fi interesat de aceste desene?
* Din contră. Cuvintele păreau să iasă în ciuda voinţei celui care le  
  rostea. Cred că Luc va fi foarte interesat de ele.

La aceste vorbe, nu se putu stăpâni să nu tresară de bucurie, dar  
dezamăgirea nu întârzie să apară în momentul următor.

* Din nefericire, rugămintea ta mă pune într-o situaţie foarte  
  neplăcută.
* Nu văd de ce. insistă Sorrel. Ii smulsese această recunoaştere  
  a meritelor ei şi nu vroia să scape avantajul pe care-l obţinuse.
* Pentru că Luc Amory e un prieten de familie, nu numai al meu,  
  dar şi al Marciei. Ar putea deveni. complicat.
* Vrei să spui că soţiei tale nu i-ar plăcea să fac cunoştinţă cu un  
  prieten, în calitate de fiică de-a ta, fiindcă respectiva persoană n-a auzit  
  niciodată de existenţa mea, completă sarcastic Sorrel.

Din expresia tatălui ei, înţelese că nu-i plăcea să audă adevărul  
spus în cuvinte atât de lipsite de echivoc.

* Nu trebuie să dai vina pe ea, Sorrel. I-am făcut mult rău. Ca şi  
  cum ar fi fost împins de o forţă interioară, se ridică brusc şi merse să  
  privească pe fereastră. Mama ta nu ţi-a spus niciodată? Vreau să spun,  
  nimic referitor la felul în care ne-am căsătorit?

Sarrel clătină din cap.

* Foarte rar vorbeşte despre tine... adică, aproape niciodată. O  
  izbi faptul că, pentru prima dată în viaţă, ea şi tatăl ei vorbeau cu  
  adevărat.
* Dar trebuie să-ţi fi spus câte ceva despre trecutul familiei ei?  
  întrebă el, încercând să abordeze pe ocolite subiectul.
* Ă. nu. Simţi că negaţia aceasta francă avea nevoie de o  
  clarificare. A fost atât de ocupată cu noua ei familie, încât. n-am  
  vorbit aproape deloc.

Erau nişte simple cuvinte, dar părură că distrug o iluzie cu care  
omul de la fereastră trebuie să se fi hrănit. Crezuse întotdeauna că fiica  
pe care o abandonase după divorţ, găsise un loc în noua familie a  
mamei ei.

* Sir Charles, tatăl tău vitreg, s-a purtat urât cu tine?
* Nu. Sorrel clătină din cap. Erau momente când se purta chiar  
  foarte frumos cu mine. Dar trebuie să fi ştiut că am locuit cu Ellie în  
  primii trei ani după ce tu şi mama v-aţi despărţit. Aveam nouă ani când  
  l-am cunoscut pe sir Charles şi, în acest interval, apăruse pe lume  
  Julia. Formau o familie şi eu. nu făceam parte din ea.

Regretele şi vina pe care Felix le îngropase timp de aproape  
jumătate din viaţă apărură brusc la suprafaţă. Era prins între ciocan şi  
nicovală, între soţia pe care o iubea şi fiica faţă de care greşise. Nu-i  
plăcea ideea de a se destăinui, dar dacă i-ar fi spus lui Sorrel adevărul,  
poate că ar fi înţeles de ce nu putuse .

* Părinţii mamei tale erau aristocraţi, începu el să povestească  
  încet, în continuare cu faţa la fereastră, fiindcă ceea ce se pregătea să  
  spună nu putea fi dezvăluit sub privirea plină de dispreţ cinic a fiicei  
  lui. Fără titlu, dar cât se poate de sigur se trăgeau dintr-o veche familie.

Sărăciseră. Casa, o abaţie, se aflase de generaţii în posesia familiei. Era  
destul de confortabilă, dar nu aveau bani ca s-o întreţină sau să  
plătească nişte servitori. Poate că acesta a fost motivul pentru care s-au  
apucat să cureţe singuri lacul. S-au înecat amândoi şi Elizabeth a  
rămas singură pe lume, la optsprezece ani, cu o casă imensă şi un munte  
de datorii. Tot ce mai rămăsese din averea familiei erau bijuteriile. Erau  
desăvârşite, dar trebuiau vândute împreună cu casa, ca să se poată  
plăti datoriile. Am fost trimis să fac o evaluare preliminară.

Sorrel asculta vrăjită. Vorbea despre bunicii ei, aceşti aristocraţi  
care avuseseră un sfârşit atât de nefericit. Se trezi că devenise curioasă  
în privinţa casei, a abaţiei. Se întrebă unde se afla şi cine o stăpânea  
acum. Era prima oară în viaţă când înţelegea de ce mama ei se stabilise  
atât de uşor la Thorley, după divorţ. In primii şase ani ai vieţii ei,  
trăiseră la Londra şi crezuse întotdeauna că era londoneză din naştere.  
De-abia acum reuşea să priceapă că mama ei nu făcuse altceva decât  
să se reîntoarcă la viaţa pentru care fusese crescută.

* Mama ta era foarte frumoasă, chiar şi la optsprezece ani. Vocea  
  tatălui ei devenise mai apropiată, mai puţin rece. Era, fireşte, doborâtă  
  de durere, blondă şi fragilă, cu totul incapabilă să poarte povara care  
  îi căzuse pe umeri. Nici eu nu eram mult mai în vârstă. Avea nevoie de  
  un bărbat puternic pe care să se bazeze şi mi-am închipuit că eu sunt  
  acela. Ceea ce a început doar ca o încercare de consolare. a dus la  
  o intimitate mai mare. Timp de câteva săptămâni m-a făcut să simt că  
  stăpâneam lumea. Bănuiesc că mă simţeam flatat că o femeie din înalta  
  societate avea nevoie de mine. Cei din familia Valentine aveau bani,  
  dar nici un pic de nobleţe. Era atât de neajutorată! Vocea lui avea  
  acum o nuanţă de furie. Oftă şi continuă: a fost uşor să confundăm  
  compasiunea cu ceva mai adânc şi de mai lungă durată. Nu mi-au  
  revenit minţile decât după ce a rămas însărcinată.

Işi întoarse faţa de la fereastră şi întinse o mână către Sorrel. Părea  
că vrea să-şi ceară iertare, dar nu ştia cum, cu ce cuvinte.

* Lumea mea, viaţa şi munca mea se aflau la Londra, în timp ce  
  Elizabeth nu vroia să ştie decât de viaţa la ţară. Nu-i păsa decât de cai  
  şi de călărit. Nu avea nici o importanţă dacă acoperişul lăsa apa să sescurgă în casă, atâta timp cât se aflau destui cai în grajd... Infatuarea  
  mea s-a sfârşit destul de repede, dar responsabilitatea mea pentru  
  rezultatele ei, abia începuse.

Traversă camera, deschise un dulăpior şi îşi turnă un pahar de  
whisky.

* Deci, te-ai căsătorit cu ea, spuse Sorrel încet.

Se întoarse spre ea şi faţa lui mai păstra urme ale disperării de  
atunci.

* Ce altceva puteam face? Ceea ce a început ca o încercare  
  stângace de a uşura din durerea ei, s-a transformat într-o povară în  
  plus. Nu puteam s-o abandonez, indiferent cât au insistat părinţii  
  mei. Şi Marcia. Doamne, când îmi amintesc că a trebuit să-i spun  
  fetei pe care o iubeam şi care mă iubea, că urma să mă căsătoresc cu  
  altcineva!

Fiind o fire înclinată spre compasiune, Sorrel îşi putea imagina cu  
uşurinţă dilema lui. Se trezi că se simte apropiată de el, de tatăl ei aflat  
mereu departe. In momentul acela, aproape îl plăcea.

* Nu e, deci, de mirare că Marcia nu suportă să mă vadă.

Tatal ei suspină adânc.

* Tu şi Marcia aţi fost victimele inocente ale situaţiei şi tocmai voi  
  aţi suferit cel mai mult.
* Şi totul s-a întâmplat din cauza unei căsătorii care de la bun  
  început nu avea nici o şansă de reuşită, spuse Sorrel sec. De ce n-ai  
  plătit-o pe mama să plece?

Felix îşi termină băutura.

* Tata vroia să fac asta. Dar chiar dacă îi dădeam destui bani, tot  
  era ca şi cum aş fi abandonat un copil în plină furtună. Elizabeth era  
  atât de. dependentă de ceilalţi. Pentru câteva luni, cele de dinaintea  
  naşterii tale, totul a mers destul de bine. Era ocupată cu decorarea  
  casei şi cu cele necesare pentru naşterea ta. In timpul acela n-am  
  văzut-o deloc pe Marcia. Era rănită, furioasă şi mândră. Mă evita  
  mereu. După ce noutatea de a avea un copil a trecut, Elizabeth a  
  început să se plictisească în Londra. Ii era dor să călărească şi nu putea  
  să se adapteze cercului nostru de cunoştinte. Se plângea că nu aveanimic în comun cu ei şi avea dreptate. Prăpastia dintre două stiluri  
  diferite de viaţă se adâncea mereu şi, fiindcă nu exista dragostea care  
  să creeze un pod de legătură. Şi apoi, nici Marcia nu mă putea evita  
  la nesfârşit, mai ales că tatăl ei şi al meu erau parteneri.
* N-am ştiut asta! strecură Sorrel.
* Nu, cred că nu, oftă el. O vedeam pe Marcia şi nu mă puteam  
  gândi decât la ce renunţasem. Trebuie să recunosc că şi ea nu pierdea  
  nici o ocazie ca s-o enerveze pe mama ta. Poate că dacă n-ar fi făcut  
  asta, Elizabeth ar fi fost de acord să divorţeze mai repede. Dar era  
  geloasă pe Marcia. Presupun că, din cauză că era nefericită, nu vroia  
  s-o vadă pe Marcia fericită pe socoteala ei. Oricum, eram blocaţi în  
  situaţia asta şi era o viaţă de iad! Cred că nu-ţi mai aminteşti.
* Ba da, îmi amintesc. Chiar dacă era un copil lăsat mai ales în grija  
  doicii, ţinea minte certurile amare şi tăcerile care se aşterneau apoi,  
  parcă şi mai dureroase.
* Apoi, Elizabeth a mers să stea câteva zile la nişte prieteni de-ai ei  
  de la ţară şi l-a întâlnit acolo pe Berisford. După câteva săptămâni, nu  
  numai că era de acord cu divorţul, dar chiar îl aştepta cu nerăbdare.

Putea vedea din expresia feţei lui cât de uşurat se simţise atunci.

* Aşa că v-aţi căsătorit amândoi cu parteneri mai potriviţi şi nici  
  unul dintre voi nu avea loc în noua lui viaţă pentru mine. Concluzia  
  realistă şi rece a lui Sorrel ascundea faptul că, chiar după ce înţelesese  
  de ce eşuase căsnicia părinţilor ei, durerea nu dispăruse.
* Imi pare rău. Obrajii, de obicei palizi ai tatălui ei, se  
  împurpuraseră. Credeam că vei fi fericită alături de mama ta. Nu aveai  
  decât şase ani.

Ironia rece din ochii ei îi reaminti că nici mama ei n-o vroise.

* Intenţionasem să stai cu noi în timpul vacanţelor, dar Marcia.  
  Expresia lui aproape că denota laşitate. Mi-a iertat căsătoria, dar n-a  
  uitat nimic. La urma urmei, am trădat-o, şi amândoi am suferit şase ani  
  din cauza infatuării mele copilăreşti. Tu erai o amintire vizibilă a  
  tuturor acestor lucruri.

Trecu nervos paharul dintr-o mână în alta şi continuă, fără s-o  
privească:

* Şi încă eşti. Adăugă apoi, cu o voce care implora înţelegere: dacă  
  fac ceea ce-mi ceri.
* Va trebui să recunoască public că ai un copil care ar trebui să  
  aibă aceleaşi drepturi ca şi fiii ei, încheie ea pentru el. Deci nu voi face  
  cunoştinţă cu Lucas Amory. Se ridică şi îşi adună desenele.  
  Dezamăgirea era puternică, nu numai din cauza carierei ei, dar şi  
  fiindcă ea, singura lui fiică, conta atât de puţin pentru el.
* Imi pare rău, Sorrel. Una din mâinile lui se aşeză peste a ei.  
  Crede-mă că aş fi mândru să spun tuturor că eşti fiica mea, dar nu pot  
  să-i fac asta Marciei.

Sorrel simţi cum lacrimile pândeau momentul în care să apară şi  
îşi plecă ochii repede. Privirea îi căzu pe mâna tatălui ei, încă aşezată  
peste a ei. Ciudat, dar nu-şi putea aminti să mai fi primit vreodată ceva  
ce semăna a mângâiere de la el.

* Da. Mulţumesc pentru discuţie, spuse ea când simţi că putea să  
  fie sigură că vocea nu-i va trăda tulburarea. Dar permisese ca masca ei  
  de toleranţă amuzată să dispară şi durerea se afla în ochii ei, uşor de  
  văzut chiar şi pentru tatăl ei.
* Aş vrea totuşi să te ajut, se grăbi el să spună. Oricum ar fi durat  
  ceva timp până aş fi putut aranja o întâlnire cu Luc. Marcia şi cu mine  
  plecăm în vacanţă mâine, în Barbados. Dacă ţi-aş scrie o scrisoare de  
  recomandare?

Sorrel începu să-şi recapete speranţa.

* Ai face asta pentru mine?

Tatăl ei se îndreptă din nou spre dulăpiorul cu băuturi şi turnă  
nişte coniac într-un pahar. I-l întinse şi spuse:

* Mă duc să vorbesc cu secretara mea. Bea asta cât timp aştepţi.

Sorrel rememoră ceea ce-i povestise tatăl ei. O poveste veche: doi

oameni tineri, prinşi în vârtejul propriilor greşeli până când  
pierduseră controlul. Mai avea dreptate şi într-o altă privinţă: ea şi  
Marcia fuseseră cele care suferiseră cel mai mult.

Fu surprinsă să-şi găsească paharul gol, când tatăl ei reveni. Ţinea  
în mână o scrisoare într-un plic nesigilat, pe care i-l întinse.

Scrisoarea era scurtă. O prezenta ca fiind o persoană a cărei muncă  
l-ar fi putut interesa mult pe prietenul lui. Un singur rând îi captă  
atenţia. Işi ridică privirea şi şopti tulburată:

* Ai. ai recunoscut că sunt fiica ta. Nu mă aşteptam.

Gura lui încercă să schiţeze un zâmbet şi ochii îi părură dintr-o  
dată mai calzi.

* Cred că pot să contez pe discreţia lui Luc.
* Mulţumesc. Pentru o clipă îngrozitoare crezu că va izbucni în  
  plâns. In loc de asta, dădu frâu liber unui impuls şi îşi sărută tatăl pe  
  obraz. Fu recompensată cu o atingere uşoară pe umăr. Dacă vrei,  
  adăugă ea, când îl văd pe domnul Amory, îi voi spune să nu  
  menţioneze niciodată numele meu în faţa Marciei.

Tatăl ei aprobă din cap.

* Sorrel, când mai treci pe aici după pietre, spune-le să mă anunţe.  
  Imi dau seama, cu întârziere, că aş vrea să-mi cunosc fiica.

Simţi un nod în gât.

* Şi eu aş vrea să te cunosc.

Când ajunse în stradă, ţinea încă strâns în mână scrisoarea, de  
parcă era ceva preţios. De fapt, şi era. Fiindcă în ea scria: „fiica mea,  
Sorrel Valentine“.

Pe atunci, nu avea cum să bănuiască câte probleme va avea din  
cauza acestei recunoaşteri şi de unde vor apărea ele.

***Capitolul 2***

„Nu va mai exista niciodată alt timp ca prezentul“ îşi spuse Sorrel.  
Era deja vineri după-amiază şi, dacă ar fi mers acasă şi ar fi telefonat de  
acolo ca să facă o programare, probabil că numai săptămâna viitoare  
ar fi reuşit să-l vadă pe Lucas Amory. Aproape fără să simtă pământul  
sub picioare, străbătu distanţa care o separa de sediul firmei Amoroso.

Trebui să dea dovadă de insistenţă ca să treacă de portarul masiv.  
Secretara blondă arăta întocmai cum îşi închipuise având în vedere  
reputaţia de seducător a domnului Amory. Dar, cel puţin se străduia  
să fie folositoare.

* Mă tem că domnul Amory nu este aici astăzi, îi dezvălui ea, când  
  Sorrel îşi spuse numele şi problema. Dar, fiindcă e vorba de o  
  chestiune legată de design, poate că ar fi mai bine să vorbiţi mai întâi  
  cu domnişoara Killingley. Ea conduce echipa nostră de designeri.

Nu era tocmai ceea ce vroise, dar simţi că nu putea refuza şi o lăsă  
pe secretară s-o conducă printr-un coridor lung, în faţa unui birou.

Dacă Lucas Amory îşi alesese secretara pentru înfăţişarea ei, în  
defavoarea meritelor, nu la fel stăteau lucrurile cu domnişoara  
Killingley. Era o femeie de aproximativ patruzeci de ani, slabă şi  
nervoasă. Inainte ca Sorrel să poată deschide gura, îi spuse plictisită:

* Oh, altul! Domnişoară Valentine, Amoroso nu cumpără niciodată  
  lucrările unor designeri străini de companie.

Aşa cum făcuse şi cu tatăl ei, Sorrel întrebă:

* Niciodată, domnişoară Killingley? Dar cum rămâne cu Simon Smylik?

Femeia îşi strânse buzele şi ripostă:

* Şi de atunci suntem invadaţi cu oameni ca voi, plini de speranţa  
  de a găsi o cale uşoară de a ajunge în vârf.

Sorrel decise imediat că nu o plăcea deloc pe femeia aceasta  
impertinentă, dar îşi menţinu calmul.

* Niciodată uşoară, vă asigur. Şi vin cu recomandări bune. Arătă  
  spre scrisoarea de recomandare pe care o pusese pe birou, între ele.  
  Cred că ar trebui să-i daţi o şansă domnului Amory s-o citească şi să  
  hotărască singur.

Femeia întinse dispreţuitor mâna spre plic şi, o clipă mai târziu, îl  
deschise. Ştiind natura informaţiilor conţinute de scrisoare, Sorrel  
protestă imediat:

* Hei! Era adresată domnului Amory, dar nu fu luată în seamă.

Măcar ceea ce citise o aduse pe domnişoara Killingley la o

atitudine mai conciliantă. Aruncă o nouă privire asupra lui Sorrel şi-i  
spuse pe un ton mai puţin aspru:

* Foarte bine. Bănuiesc că nu fac nimic rău dacă arunc o privire.  
  Fără a cere permisiunea lui Sorrel, deschise mapa şi începu să  
  analizeze desenele. In afară de faptul că-şi muşcă îngrijorată buza  
  inferioară o dată, nimic nu-i trădă reacţia în faţa lor. După ce le studie  
  pe toate, luă scrisoarea de pe masă şi o citi încă o dată.
* Foarte bine, domnişoară Valentine, spuse ea într-un sfârşit. Lasă  
  aceste desene la mine şi eu le voi arăta domnului Amory,
* Dar. Fără să ştie de ce, Sorrel simţea că nu prea îi surâdea  
  această propunere. Il voi putea vedea? Nu pot să stabilesc o întâlnire?

Gura domnişoarei Killingley se strâmbă într-un surâs dispreţuitor  
şi Sorrel era sigură că o considera o altă femeie dornică să atragă  
ochiul rătăcitor al şefului ei.

* Dacă el va crede că e necesar, domnişoară Valentine.

Sorrel simţi că începea să se înfurie, dar ştia că nu-i putea explica  
pe îndelete că singurul ei interes de a-l întâlni pe Lucas Amory era  
speranţa că Amoroso îi va folosi desenele. Aruncă o privire asupra lor  
şi se ridică în silă.

* Foarte bine, domnişoară Killingley. N-ar fi mai bine să notaţi  
  numărul meu de telefon?

De mai multe ori în week-end-ul acela lung şi deprimant, Sorrel  
se întrebă dacă antipatica domnişoară Killingley va reuşi să-i  
împiedice o întâlnire cu Lucas Amory. Era sigură că va încerca să facă  
asta dar luni dimineaţă, pe când repara o brăţară în atelierul ei,  
telefonul sună.

* Domnişoara Valentine? Sunt secretara domnului Amory.  
  Domnul Amory doreşte să vă vadă în această după-amiază, la ora două  
  şi jumătate, dacă vă convine.
* Da. E bine. Vă mulţumesc foarte mult. Sorrel repuse receptorul  
  în furcă şi simţi cum inima îi bătea cu putere. Palmele ei transpiraseră  
  brusc şi le şterse de blugii murdari pe care îi purta întotdeauna când  
  lucra. Renunţă să mai muncească în dimineaţa aceea. Ii tremurau  
  mâinile prea tare şi, oricum, trebuia să spună cuiva vestea cea bună.  
  Charlie era plecat în oraş, dar Tammy trebuia să fie în atelier. Inchise  
  brăţara la care lucra într-un sertar, îşi rearanjă uneltele şi se grăbi să  
  de-a o fugă până la prietena ei.
* Vrea să mă vadă, Tam, năvăli ea în atelierul lui Tammy. Vocea îi  
  tremura de emoţie. Lucas Amory. Vrea să mă vadă în după-amiaza  
  aceasta!
* E minunat, Sorrel! Tammy îşi ridică ochii de la masa plină cu  
  fragmente de sticlă colorată. In timp ce Charlie se zbătea din greu  
  să-şi vândă picturile, sticla colorată a lui Tammy era foarte cerută, mai  
  ales la decorarea catedralelor. Dar eram sigură că va vrea să te vadă  
  imediat ce va vedea desenele tale. Mă bucur că prietenul tău a reuşit  
  să te ajute cu recomandarea.

Din respect pentru tatăl ei, Sorrel nu le spusese care era relaţia ei  
cu prietenul care îi asigurase introducerea atât de necesară.

* Ai reuşit, draga mea, continuă Tammy bucuroasă. Acum, cu ce te  
  vei îmbrăca?

Sorrel izbucni în râs.

* Cu o haină de ploaie, bineînţeles. Ai aruncat o privire pe  
  fereastră astăzi? Luna februarie îşi arăta puterea: ploaia căzuse întreaga  
  dimineaţă şi umflase râul cenuşiu şi agitat care trecea pe lângă clădire.  
  Chiar contează? Sper să-l fac pe Lucas Amory să se intereseze de  
  desenele mele, nu de mine! Apoi, la vederea expresiei care se  
  aşternuse pe faţa prietenei ei, se grăbi să adauge: oricum, am de gând  
  să iau o pereche curată de blugi.
* Nici să nu te gândeşti! declară Tammy, convinsă. Fireşte că are  
  importanţă. Ştiu că desenele le va cumpăra, dar dacă vrei să ajungi în  
  vârf, trebuie să-ţi promovezi imaginea. Sorrel Valentine, designer  
  profesionist! Haide, să aruncăm o privire în garderoba ta.

Il strigă pe Kit, gravorul pe sticlă care lucra în atelierul alăturat,  
şi-i spuse că se vor afla la Sorrel, dacă le căuta cineva. Apoi o grăbi să  
iasă pe uşa din spate şi să urce cele trei etaje până în apartamentul ei.

* Nu cumva ţi-a mai rămas ceva mâncare prin frigider? întrebă  
  Tammy plină de speranţă, în timp ce se aşeza pe canapea să-şi tragă  
  sufletul.

Zâmbind, Sorrel îi tăie o bucată de friptură şi o puse pe o farfurie,  
alături de o ceaşcă de cafea.

* E aproape timpul pentru masa de prânz, spuse Tammy pe un ton  
  de scuză. Tu nu mănânci?
* Glumeşti? După cum îmi tremură stomacul de emoţie?

Tammy termină bucata de friptură şi continuă veselă:

* Zău, aşa, draga mea! E doar un bărbat.
* Poftim?
* Lucas Amory. Din cauza lui ai emoţii, nu-i aşa? Să-ţi dau un sfat,  
  scumpo. De fiecare dată când simţi că te cuprinde veneraţia, încearcă  
  să ţi-l imaginezi tăindu-şi unghiile de la degetele de la picioare.

Sorrel izbucni în râs.

* Şi dacă vreo femeie arogantă se portă urât cu mine, îmi imaginez  
  că. Tammy rânji bine dispusă. Nu, mai bine să nu-ţi murdăresc  
  urechile inocente cu astfel de vorbe. La urma urmei, de ce să fiinervoasă? Lucas Amory e cel care are noroc că-i oferi desenele tale, să  
  nu uiţi asta nici o clipă, fata mea. Haide acum, să vedem ce vei purta.  
  Ce zici de costumul acela de mătase pe care te-am terorizat să-l  
  cumperi de la Solly Green? Solly era unul din numeroşii prieteni ai lui  
  Tammy, care îşi vindea costumele la diverse magazine pentru preţuri  
  de trei sau chiar de patru ori mai mari decât cele la care izbutea  
  Tammy să-i cumpere creaţiile. Nu te-am văzut niciodată purtându-l.
* Asta fiindcă n-am avut ocazia potrivită, ripostă Sorrel şi se  
  îndreptă spre scara în spirală. In plus, dacă n-ai observat până acum,  
  afară toarnă cu găleata.
* Şi? Tammy deschise uşa de la garderob şi răscoli prin el până găsi  
  ce căuta: o fustă şi o bluză de mătase grea, negre. Doar ai o umbrelă  
  prin casă, nu-i aşa? O să iei un taxi din faţa uşii, care o să te conducă  
  până acolo. Ba da, vei lua, adăugă ameninţător, fiindcă Sorrel  
  începuse să protesteze. Dacă nu-ţi permiţi, o să plătesc eu. Prima  
  impresie contează.

Parcă avea de înfruntat o tornadă.

* Bine, spuse Sorrel slab, fără să-şi dea seama dacă vroia sau nu să  
  poarte hainele pe care le recomanda Tammy. Dar o să plătesc eu  
  taxiul. Se simţea întotdeauna prost când Tammy şi Charlie credeau că  
  era la fel de săracă precum ei. Oare ar fi privit-o altfel dacă ar fi aflat că  
  era o femeie bogată? Era o întrebare al cărui răspuns se temea să-l afle.

Tammy preluă conducerea şi, în timp ce Sorrel făcu o baie, călcă  
costumul. Apoi o ajută să-şi usuce părul lung, cu bucle roşcate, care îi  
cădea pe umeri, şi o obligă să poarte un machiaj mai puternic decât  
cel pentru care opta de obicei. Sorrel acceptă totul fără să protesteze,  
dar când îmbrăcă jacheta de mătase neagră care se asorta cu fusta  
mulată pe talie, începu să aibă îndoieli.

* Tammy, nu pot să port asta, fără o bluză sub ea. Nu e decent!
* Şi să strici efectul? Tammy era scandalizată. Fireşte că e decent.  
  Incheie doi nasturi din talie şi îl lăsă pe cel de la piept desfăcut.  
  Decolteul adânc lăsa la vedere gâtul minunat modelat şi partea deînceput a sânilor. Din moment ce ai, trebuie să arăţi, rânji Tammy şi o  
  învălui într-un nor de parfum. Se potriveşte de minune cu restul!

Luă colierul şi cerceii asortaţi şi-i dădu lui Sorrel să şi-i pună.  
Pentru Tammy totul părea limpede:

* Astăzi trebuie să arăţi ca un manechin dintr-o vitrină. Totul e  
  pentru munca şi cariera ta.

„ E mai degrabă pentru altceva „ se gândi Sorrel în timp ce-şi  
examina cu neîncredere imaginea din oglindă.

* Doamne! M-am gândit că figura ta ar fi bună de pus într-un  
  tablou, dar niciodată până acum nu mi-am dat seama cât de  
  atrăgătoare eşti.

Comentariul lui Tammy era parcă ecoul gândurilor ei neliniştite.  
Crăpătura adâncă a fustei şi nasturele deschis îi dădeau senzaţia că era  
prea expusă privirii. Ignoră protestele vehemente ale lui Tammy şi-şi  
încheie cu hotărâre nasturele.

Incă îşi mai făcea griji din cauza înfăţişării ei când coborî din taxi,  
în faţa sediului companiei Amoroso. Avea senzaţia neplăcută că se afla  
în pielea altei persoane. Din fericire, portarul era la fel de încăpăţânat  
şi o lăsă să treacă numai când menţionă că avea o întâlnire cu Lucas  
Amory. Secretara nu păru nici ea şocată de ţinuta ei şi-i spuse liniştit  
că domnul Amory încă nu se întorsese de la masa de prânz. O invită  
politicos să ia loc.

Incăperea nu semăna deloc cu biroul tatălui ei, unde exista o notă  
fină de vechime. Se părea că Lucas Amory prefera modernitatea:  
pereţii erau tapetaţi în nuanţe de gri şi stilul scandinav domnea asupra  
mobilei. Existau o mulţime de fotografii pe pereţi şi toate înfăşişau  
femei frumoase şi celebre purtând bijuterii Amoroso.

Avu la dispoziţie un sfert de oră ca să admire încăperea, până când  
uşa se deschise. Prima persoană care intră fu o femeie, cea mai  
frumoasă pe care Sorrel o văzuse în viaţa ei. Ochii şi părul negru ca  
smoala, faţa cu pomeţi înalţi, tenul de culoarea măslinei şi gura roşie,  
surâzătoare, formau un ansamblu încântător.

Sorrel o recunoscu imediat ca fiind modelul italian Bianca Fratelli,  
dar bărbatul care intră în urma ei fu cel care îi captă imediat toată  
atenţia. Intunecat şi periculos, la o primă impresie. Purta o jachetă  
neagră care îi încadra minunat umerii laţi şi pantaloni de culoare  
închisă. Părul negru ca smoala contrasta puternic cu cele câteva şuviţe  
albe pe care le avea în zona frunţii. Avea ochi strălucitori, gene şi  
sprâncene la fel de negre ca părul, şi doar pielea bronzată mai aducea  
o nuanţă deschisă în acest amestec de culori închise. Trebuia să fi fost  
mai tânăr decât vârsta pe care o sugerau firele de păr alb din zona  
frunţii. Luat trăsătură cu trăsătură, nu era neapărat frumos: pomeţi  
înalţi şi largi, bărbie puternică, linii care făceau legătura între nasul  
uşor acvilin şi gura frumos modelată. Zâmbea protector fetei de lângă  
el, pe umerii căreia îşi ţinea un braţ.

Fotografiile pe care le văzuse cu el înfăţişau un bărbat arătos, dar  
ele nu putuseră dezvălui aura aproape vizibilă de virilitate pe care o  
degaja şi pe care Sorrel o simţi ca un şoc.

Nu o văzură în timp ce intrau şi Sorrel avu timp să remarce cât de  
mult semănau. Amândoi bruneţi, amândoi italieni. Aproape că i-ai fi  
putut lua drept frate şi soră, sau chiar tată şi fiică, fiindcă fata nu putea  
să aibă mai mult de optsprezece sau nouăsprezece ani.

Ochii aceia negri se fixară apoi asupra ei, dar fără nimic din  
plăcerea leneşă cu care o învăluiseră pe fata de lângă el. Sorrel simţi  
cum o străbate un fior lăuntric şi nu-şi dădu seama când se ridică în  
picioare.

* Ah! Domnişoara. Valentine? Vocea lui era adâncă şi gravă. Imi  
  pare rău că te-am făcut să aştepţi.

Era o scuză politicoasă şi convenţională, dar oferită cu o asemenea  
lipsă de sinceritate încât Sorrel simţi imediat cum se înfurie. Nu arătă  
însă nimic din schimbarea ei de dispoziţie şi-şi reluă, pe nesimţite,  
masca pe care o purta de obicei.

* Nu e nici o problemă. E frumos din partea dumneavoastră că aţi  
  acceptat să mă vedeţi, domnule Amory.
* Sper că vei continua să crezi asta, domnişoară. Valentine. Era  
  a doua oară când ezitase în a-i rosti numele şi Sorrel se simţi, fără să  
  ştie de ce, neliniştită. Tulburarea ei crescu la cote maxime când văzu  
  cu cât calm impertinent o analiza. Privirea lui trecu, fără să se jeneze  
  deloc, de la buclele ei roşcate până la picioarele subţiri şi gleznele  
  fine, stăruind speculativ asupra şoldurilor parcă sculpate şi asupra a  
  ceea ce ea simţea acum ca fiind o parte prea dezvelită a pieptului ei.  
  Se înroşi şi-şi blestemă în gând slăbiciunea de a fi ascultat de Tammy.  
  Işi dorea cu ardoare să se fi îmbrăcat în costumul de lână uşoară pe  
  care îl purtase la întâlnirea cu tatăl ei.
* Foarte drăguţ, dar mă tem că mărfurile prezentate nu mă  
  tentează suficient încât să trec cu vederea înşelăciunea, cum sunt  
  sigur că ai plănuit, îi spuse el tărăgănat şi batjocoritor. Atât tonul, cât  
  şi privirea lui fără echivoc, dădeau de înţeles că nu se referise la  
  desenele ei.

Sorrel îl privi, redusă la tăcere de insolenţa lui. Câteva sentimente  
se luptau pentru supremaţie în interiorul ei: şocul în faţa turnurii  
bizare pe care o luase situaţia, furia stârnită de faptul că el era atât de  
sigur că motivul pentru care îl căutase era doar ca să se prezinte drept  
candidată pentru patul lui, ruşinea de a fi astfel insultată în faţa  
secretarei şi a prietenei lui, uluirea în faţa menţiunii lui despre o  
înşelăciune.

Uimirea avu câştig de cauză.

* Inşelăciune, domnule Amory? Nu ştiu despre ce vorbiţi.
* Nu? Sub privirea lui rece şi ironică, Sorrel începu să se întrebe  
  neliniştită la ce putea face referire. Se lămuri când el continuă: fireşte,  
  fac aluzie la falsul pe care l-ai comis. Doar nu-ţi închipuiai că vei scăpa  
  cu el?
* Fals! Incepuse să se întrebe dacă nu cumva nu nimerise unde  
  trebuia. Sau dacă nu era în mijlocul unui coşmar din care se va  
  trezi într-o clipă. Doar nu credeţi că am copiat desenele de la  
  altcineva?
* Ştii foarte bine că vorbim despre scrisoare, răspunse rece şi sigur  
  pe sine Lucas Amory. Aşa-zisa scrisoare de recomandare. Un fals  
  excelent, trebuie să recunosc, şi aş fi foarte curios să aflu cum ai  
  reuşit să.
* Dar nu e un fals! izbucni Sorrel plină de indignare. Eram acolo  
  când tatăl meu.
* Tatăl tău! Râse dispreţuitor. Draga mea domnişoară. Valentine,  
  dacă acesta e într-adevăr numele tău, dacă ţi-ai fi făcut treaba un pic  
  mai atent, ai fi aflat că Felix Valentine e un prieten foarte apropiat  
  de-al meu. Il cunosc de mai bine de cincisprezece ani, pe el şi familia  
  lui. Se apropie ameninţător de ea şi continuă: Felix Valentine are doi  
  fii pe care-i cunosc foarte bine. Fii, domnişoară oricare ţi-ar fi numele.  
  Nu are nici o fiică.

Sorrel închise ochii. Nu se gândise deloc până acum la posibilitatea  
ca Lucas Amory să nu dea crezare scrisorii tatălui ei şi probabil că nici  
lui nu-i trecuse prin minte. Ce era de făcut? O tenta să-i spună întreaga  
poveste, dar erau prea multe persoane în jur care să audă lucruri pe  
care tatăl ei preferase să nu le dezvăluie: secretara cât se poate de  
curioasă şi modelul care părea că-i arăta simpatie.

* Dacă îi veţi telefona tatălui meu, vă va spune că. începu ea să  
  spună, dar fiindcă el se uita la ea cu o privire şi mai sarcastică decât  
  înainte, se întoarse către secretară şi i se adresă : vă rog, chemaţi-l la  
  telefon pe ta. pe domnul Valentine.
* Foarte convingător, domnişoară misterioasă, se auzi din nou  
  vocea rece şi batjocoritoare. Realmente îşi admir curajul. Pe de altă  
  parte, te-ai pregătit îndeajuns, nu-i aşa? Trebuie să ştii că Felix  
  Valentine e plecat din ţară, acum.

„Şi încă pentru patru săptămâni“ se gândi Sorrel cu disperare,  
amintindu-şi de-abia atunci de vacanţa pe care tatăl ei plănuise să  
şi-o ia.

* Da, uitasem. Cum l-ar fi putut convinge că spunea adevărul?  
  Pentru câteva clipe, îşi simţi creierul funcţionând cu viteză maximăşi-şi aminti că mai era cineva care ştia despre scrisoare şi despre  
  conţinutul ei. Secretara tatălui meu! exclamă ea. I-a dictat-o ei. Ea vă  
  va spune că e autentică.

Ideea aceasta nu avu efectul scontat. In timp ce secretara îşi privea  
şeful ezitând, acesta surâse sarcastic:

* Cu siguranţă, eşti la curent cu faptul că doamna Oliphant îşi ia  
  mereu concediu în acelaşi timp cu „tatăl tău“?

Umerii lui Sorrel se lăsară în jos. Era ultima şansă pe care o avusese  
de a dovedi că spunea adevărul. Adio speranţelor că scrisoarea tatălui  
ei îi va deschide o uşă. Avusese dreptate în trecut, când îşi preţuise  
independenţa. Să te adresezi altor oameni nu făcea decât să te pună  
în puterea lor, să fii umilit şi rănit. Ei bine, era o lecţie pe care o va ţine  
minte. In viitor, nu se va mai baza decât pe ceea ce putea face singură,  
chiar dacă i-ar lua întreaga viaţă ca să reuşească.

* Dacă doar de asta m-aţi chemat, domnule Amory, ca să mă  
  acuzaţi că aş fi o impostoare. Se depărtă de el şi se îndreptă spre  
  uşă.
* Nu chiar aşa de repede, domnişoară misterioasă. O prinse de  
  umăr ca s-o reţină. Trebuie să-ţi reamintesc că falsul e un delict? Cred  
  că e mai bine o să te predau direct poliţiei.

Ceea ce o făcu să fiarbă era mai degrabă atingerea mâinii lui, decât  
ameninţarea cu poliţia. Ştia că, din punctul de vedere al raţiunii, nu  
putea să-l învinovăţească pe Lucas Amory că nu credea în povestea ei,  
din moment ce stătuse atât de mult timp în preajma familiei tatălui ei  
fără să audă vreodată menţionat numele ei. Dar îi plăcea să se joace cu  
ea asemenea unei pisici cu un şoarece, distrându-se pe seama  
umilinţei şi a neputinţei ei. Simţea cum îl ura pentru asta.

Se întoarse brusc spre el şi-şi smuci braţul astfel încât să se  
elibereze de mâna lui.

* Da, fă-o, domnule Amory, şi o să vezi ce mult o să-ţi placă să arăţi  
  ca un idiot. Şi dacă tatăl meu te va ierta că i-ai târât numele în ziarele  
  de scandal, mă cam îndoiesc că soţia lui va proceda la fel.

Tânărul model se apropie brusc de el, îl luă de braţ şi-i şopti ceva  
la ureche. Se încruntă în timp ce o asculta, dar arăta în continuare  
sceptic.

* Domnişoara Fratelli sugerează că ai putea spune adevărul şi că ar  
  exista un motiv plauzibil pentru care n-ai fost niciodată menţionată în  
  cercul lor familial. Eşti un copil nelegitm de-al lui Felix?

Sorrel detectă imediat o simpatie veritabilă în ochii întunecaţi ai  
fetei, dar Lucas Amory părea mai degrabă prudent, ca şi cum pândea  
să vadă dacă se va repezi la aceasta ocazie de a ieşi din situaţia  
neplăcută în care se afla. La naiba cu omul ăsta arogant şi stăpân pe  
sine, sigur că le ştia pe toate şi că nu se putea înşela! La naiba cu tatăl  
ei care o pusese într-o asemenea situaţie şi cu soţia lui enervantă, care  
nu era în stare să uite durerile din trecut! La naiba până şi cu modelul  
drăguţ, a cărei simpatie n-o ceruse şi de care nu avea nevoie! Işi reveni  
şi spuse, furioasă:

* Nu, nu sunt un bastard. N-am cu mine certificatul de naştere ca  
  s-o dovedesc, dar nu-mi mai pasă dacă mă crezi sau nu. Sunt fiica  
  legitimă a lui Felix Alexander Valentine. Şi acum, în legătură cu  
  desenele mele.

Pentru cine ştie ce motiv, această ultimă izbucnire păru că-l atinge  
undeva unde celălalte săgeţi nu reuşiseră să ajungă şi păru scos din  
fire când îi spuse:

* Cu siguranţă că nu-ţi imaginezi, domnişoară Valentine, că aş mai  
  putea fi interesat de ele. Amoroso n-ar face niciodată afaceri cu o  
  asemenea escroacă vicleană.

Ochii ei căprui, strălucitori, îl priveau batjocoritor din spatele  
măştii care revenise. Dar în sinea ei, gemea de durere; resimţise  
fiecare insultă ca o lovitură de piatră.

* Nu vroiam decât să le cer înapoi, spuse ea cu o dulceaţă  
  batjocoritoare în voce.
* Bănuiesc că se găsesc încă în posesia domnişoarei Killingley,  
  răspunse el distant.
* Mulţumesc. N-o să vă supăraţi dacă o să mă duc să le recuperez.  
  Ii tremurau genunchii, dar reuşi să ajungă la uşă. Se întoarse spre  
  adversarul ei şi camera păru că se umple de duşmănie când îi aruncă:
* Când îl veţi vedea pe tatăl meu.
* Voi vorbi cu domnul Valentine de îndată ce se va întoarce, o  
  întrerupse el furios. Sunt sigur că va fi cât se poate de interesat să afle  
  felul în care familia lui a crescut peste noapte şi poate chiar mai  
  interesat să descopere cum ai reuşit să faci un fals atât de bun. Să nu  
  crezi că o să scapi aşa de uşor.
* Spune-i, continuă Sorrel ca şi cum n-ar fi fost întreruptă, că m-am  
  răzgândit în privinţa ideii de a-mi oferi desenele companiei Amoroso.  
  Nu m-aş simţi bine dacă aş colabora cu o astfel de firmă.

Se simţi satisfăcută să aibă ultimul cuvânt, dar furia îi trecu până  
reuşi să găsească biroul domnişoarei Killingley. Camera era goală şi  
uşa deschisă. Ii era rău şi, deşi ştia că ar trebui să meargă s-o caute, se  
temea să nu leşine. Impinse uşa şi intră.

Respira încă greu când, după câteva minute, domnişoara Killingley  
intră în birou.

* Ce faci aici? o întrebă pe un ton bănuitor. Credeam că domnul  
  Amory a reuşit să scape de tine. Zâmbea cu o mulţumire prost  
  ascunsă. Nu prea i-a plăcut felul în care ai încercat să-l duci de nas.
* Am venit să-mi iau desenele, apoi Amoroso va scăpa de mine, îi  
  promise ea, cu tot sarcasmul de care se mai simţea în stare.
* Oh, da, desigur. Deschise un sertar şi scoase mapa lui Sorrel. In  
  mod surprinzător, întrebă: ce ai de gând să faci cu ele, acum?
* Contează? răspunse ea obosită. Poate pentru că se simţea  
  scârbită de ceea ce se întâmplase în biroul domnului Amory, adăugă  
  posomorâtă: probabil o să le dau foc.

***Capitolul 3***

Drumul care urca un deal lăsa să se vadă silueta unei case  
proiectate pe fondul apusului de soare. Aproape toate ferestrele erau  
luminate.

* Asta e, spuse Sorrel. Intrarea e mai jos, la stânga.

Dubiţa tremură când Tammy, surprinsă, îşi ridică piciorul de pe  
accelerator.

* Asta! Doamne, când ai spus Thorley Hall, credeam că te referi la  
  o casă de ţară, nu la un conac imens ca aceasta! Destul de rar se  
  întâmpla ca Tammy să rămână fără replică, dar de data acesta şocul,  
  uimirea şi, mai ales, curiozitatea, părură că o reduc la tăcere. O  
  cunoştea pe Sorrel Valentine de cinci ani şi, până acum câteva zile,  
  crezuse că nu avea familie. Descoperea acum, nu numai că avea o  
  mamă, dar şi un astfel de mediu din care să provină. Atunci, de ce  
  naiba locuieşti într-o clădire de pe docuri când ai o casă ca asta?  
  întrebă şi deveni încă şi mai curioasă la vederea feţei lipsite de  
  expresie a lui Sorrel.

Sorrel tocmai se întreba în sinea ei dacă va regreta că-i ceruse lui  
Tammy s-o însoţească în seara aceea. Mai mult, dacă va regreta că  
acceptase invitaţia surprinzătoare a mamei ei. Balul de caritate era  
atracţia anuală a ţinutului şi nu mai fusese vreodată invitată. Totuşi,  
anul acesta, nu numai că primise o invitaţie, dar mama ei insistase să  
vină cu o colecţie de bijuterii pe care să le prezine.

Nu era tocmai ceea ce sperase când apelase la tatăl ei, în urmă cu  
aproape şase săptămâni, dar fiindcă Lucas Amory spulberase orice  
şansă ar fi avut cu Amoroso, orice oportunitate de prezentare a  
creaţiilor ei era binevenită, chiar dacă asta însemna că o parte din  
profit revenea acţiunii de binefacere.

Era de-ajuns să se gândească la Lucas Amory şi la acuzatiile lui  
ca să simtă cum se înfurie. Se întrebă dacă tatăl ei vorbise cu el şi  
dacă îi spusese cum stăteau lucrurile în realitate. Dacă o făcuse,  
domnul Amory nu socotise oportun să se deranjeze să-i prezinte  
scuze. Nu fiindcă ar fi vrut să-l mai vadă, doar gândul acesta îi  
dădea fiori.

Tammy şi Charlie fuseseră surprinşi şi foarte indignaţi când îi  
anunţase că Amoroso îi respinsese creaţiile. Alesese să nu le spună mai  
mult şi ei o încurajară cu multă căldură să apeleze şi la alte companii.  
Adevărul era însă că refuzul ferm al lui Lucas Amory îi spulberase  
încrederea în sine. Tocmai încerca să-şi revină din depresie, când sună  
mama ei. Fiindcă Tammy se aflase mereu alături de ea şi mama ei nu  
se gândise cum va ajunge la Thorley, acceptase oferta de transport a  
prietenei ei.

* E casa mamei mele, Tammy, nu şi a mea, răspunse calm. Am stat  
  aici doar o parte din vacanţele şcolare. Işi înăbuşi un fior, fiindcă unele  
  din clipele cele mai dureroase ale copilariei ei fuseseră petrecute  
  acolo.

Alungă amintirile urâte şi ieşi din maşina acum parcată într-unul  
din spaţiile rezervate.

* Haide, să descărcăm.

Luară valizele care conţineau rochiile pentru petrecere şi  
bijuteriile care urmau să fie prezentate. Sorrel păşi prima prin intrarea  
masivă, în holul înalt şi gol. O clipă simţi că era din nou copil şi  
sentimentul că nu aparţinea acelui loc o copleşi.

* Hei! Comentariul succint al lui Tammy o readuse la realitate şi  
  îşi reproşă în silă că încă nu se obişnuise să nu se simtă binevenită la

Thorley. Un zgomot de tocuri o făcu să se întoarcă spre uşa care dădea  
în încăperea unde urma să aibă loc balul. Văzu o femeie cu părul  
negru, îmbrăcată într-o rochie roz de seară şi cu o expresie nervoasă  
pe faţă:

* Era şi timpul! Păru că explodează la vederea lor.

Sorrel o privi mirată.

* Mă scuzaţi, dar nu pricep.
* Te ocupi de bijuterii, nu? o întrebă femeia cu un ton nerăbdător.  
  O să stai în Salonul Pictat. Le arătă cu mâna încăperea respectivă şi le  
  întoarse spatele, lăsându-le mirate şi fără să înţeleagă nimic.

O urmară de-a lungul coridorului şi ajunseră într-o încăpere înaltă  
cu tavanul pictat, care trebuia să fi fost strălucitor o dată, dar ale cărui  
culori erau acum şterse. In jur de şase, şapte mici bazaruri fuseseră  
instalate şi conţineau o serie de articole lucrate manual, de la figurine  
sculptate în lemn, la dantele.

* Lady Berisford a spus că acesta este rezervat bijuteriilor. Femeia  
  se oprise în faţa unui bazar care nu fusese ocupat şi continuă: vă daţi  
  seama că au existat anumite resentimente privind rezervarea lui. Cei  
  care au ajuns aici mai repede s-au plâns că nu se respectă regula  
  primul venit, primul servit.
* Mama ta e o lady? Adică, tatăl tău vitreg e un lord? Tammy părea  
  atât de copleşită de noutate, încât Sorrel se mulţumi doar să dea din  
  cap în semn de aprobare.

Un sunet ciudat din partea femeii de lângă ele, un fel de oftat  
reţinut, le atrase atenţia.

* Atunci, sunteţi fiica doamnei Berisford? îngână ea. Biata femeie  
  părea că se aşteapta să fie dusă la închisoare pentru greşeala ei. S-o  
  anunţ că aţi sosit?
* Poate că ar fi mai bine dacă m-aţi ajuta să găsim ceva cu care să  
  acoperim acest suport. Şi n-ar strica şi câteva scaune, sugeră Sorrel  
  liniştită.
* Da, da, desigur. cu multă plăcere. Se îndepărtă în grabă şi  
  Tammy izbucni în râs.
* Asta a făcut-o să schimbe placa, chicoti ea. Ce importantă se mai  
  credea! Mă ocup eu să aranjez pe aici, după ce se întoarce vrăjitoarea.  
  Tu du-te şi salută-ţi mama.

Sorrel îi mulţumi şi făcu cale întoarsă prin încăperea unde urma să  
se ţină balul şi holul rece de la intrare. In afară de un servitor care  
aranja nişte scaune, nu mai întâlni pe nimeni. Urcă scările principale  
şi se opri în faţa unui dormitor. Bătu la uşă şi aşteptă răspunsul, care  
veni sub forma unei întrebări iritate:

* Cine e?

Camera în care intră era mare, atât de mare încât nici măcar mobila  
încărcată şi masivă nu reuşea s-o facă să pară mai mică. Era friguroasă,  
probabil fiindcă proporţiile ei exagerate ridicau obstacole serioase  
sistemului de încălzire învechit. Fiecare parte a camerei era la fel de  
ponosită ca în amintirile ei. Covorul turcesc era plin de petice şi  
obloane de lemn împiedicau pătrunderea nopţii prin ferestrele înalte.  
Dacă s-ar fi dat drumul draperiilor grele, roşii, stofa lor învechită s-ar  
fi putut deteriora.

Mama ei stătea în faţa unei măsuţe de toaletă. Era o femeie  
micuţă, de vreo patruzeci şi cinci de ani, cu un păr blond care înce-  
puse să-şi piardă din intensitatea culorii. Umerii ei rotunzi şi goi  
ieşeau din rochia de satin albastru deschis. Purta bijuterii cu  
diamante strălucitoare, dar montura lor învechită denota că  
aparţinuseră unor vremuri în care averea familiei Berisford  
corespundea rangului ei social.

* Sorrel! Ochii albaştri deschişi o priveau cu o expresie care arăta  
  limpede că era ultima persoană pe care se aşteptaseră s-o vadă. S-a  
  întâmplat ceva? Nu ţi-a arătat Angela Millwall unde să te aşezi?
* Bună seara, mamă. Şi eu mă bucur să te văd. Gura fină a lui  
  Sorrel schiţă un zâmbet ironic. Cât de mult trecuse de când nu-şi mai  
  văzuse mama? Şase luni? Nouă? Şi atunci, doar un ceai în grabă în  
  Picadilly.

Mama ei se ridică de pe scaun şi o sărută pe obraz.

* Imi pare rău dacă manierele mele au lăsat de dorit, dar au fost  
  atâtea de făcut.

Nimic nu se schimbase. Erau cuvintele pe care le auzise  
întotdeauna de pe buzele mamei ei: „prea ocupată“, „atâtea de făcut“.  
Lucruri mai importante decât fiica, a cărei existenţă îi amintea de o  
greşeală pe care ar fi preferat s-o uite. Sorrel suspină tăcut şi o  
întrerupse:

* In afară de dorinţa de a-ţi spune „bună seara“, vroiam să ştiu  
  dacă eu şi prietena mea suntem invitate să luăm cina cu familia sau o  
  să mâncăm nişte sandvişiuri în bucătărie. Nu vruse să apeleze la  
  cuvinte atât de sarcastice, dar lipsa evidentă de bunăvoinţă cu care  
  fusese întâmpinată îi alungă mustrările de conştiintă.
* Nu m-am gândit că ai vrea să iei cina cu noi. Mama ei se întoarse  
  nepăsătoare la oglindă. N-ai arătat niciodată, vreo înclinaţie pentru  
  compania noastră.

Sorrel simţi cum se revoltă în faţa acestei acuzaţii nedrepte şi nu se  
putu abţine să nu riposteze:

* Poate fiindcă n-am fost niciodată invitată, mamă.

Simţindu-se acuzată, mâinile Elizabethei Berisford se opriră în

timp ce se pregăteau să ia cerceii.

* De când ai nevoie de o invitaţie pentru a veni acasă? Camera ta  
  e întotdeauna pregătită.

Atât doar că acesta nu fusese niciodată căminul ei şi că nu  
petrecuse nici o zi aici fără o invitaţie expresă.

* Deci, voi lua cina cu personalul casei, spuse ea sec.
* Dacă m-ai fi anunţat din timp. Elizabeth îşi fixă iritată cerceii  
  cu diamante. Voi, tinerii. nu aveţi pic de consideraţie. Doar în după-  
  amiaza aceasta Julia mi-a spus că şi-a invitat un prieten din Londra să  
  rămână peste noapte. Dacă şi tu insişti să-mi strici aranjamentele.  
  Nu-mi place când oamenii mănâncă înghesuiţi.

„Adică, până şi prietenul surorii mele are prioritate faţă de mine“,  
se gândi Sorrel abătută.

* Nu-ţi face griji, nici n-aş îndrăzni să visez să-ţi stric  
  aranjamentele. Işi ridică bărbia, refuzând să arate cât era de rănită.

Părăsi camera mamei ei, fiindcă simţea că nodul din gât ameninţa  
să se transforme în lacrimi. Ştiind că nu se putea întoarce jos până nuse liniştea, se îndreptă spre holul care ducea la camera pe care o  
ocupase întotdeauna când stătuse la Thorley. Se rugă în gând să n-o  
întâlnească pe sora ei, care ocupa o cameră mai mare, vizavi de a ei.  
Coridorul rămase pustiu şi, în căutarea unui loc în care să se  
reculeagă, împinse uşa şi întinse mâna spre întrerupător.

Lumina era deja aprinsă şi, deşi camera era goală, era limpede că  
era ocupată. O valiză deschisă se afla pe pat şi un pieptene de bărbat  
pe o măsuţă. Se gândi cu amărăciune la afirmaţia mamei sale, potrivit  
căreia camera ei era întotdeauna pregătită pentru ea. Inchise uşa şi  
reveni în coridor. Ghici destul de uşor că Julia decisese să-şi instaleze  
prietenul acolo, dar asta lăsa deschisă problema locului unde ea şi  
Tammy se vor schimba.

Se descurcară cu unul din vestiarele de la parter, după ce, mai  
întâi, aranjaseră bijuteriile la vedere. Printre ele se aflau şi câteva din  
seria „medievală“, respinsă de Lucas Amory. Reuşise să-şi reia masca  
de amuzament cinic, dar simţea cum gâtul şi pieptul i se strângeau de  
durere.

După trei ore, aşezată în bazarul lor, se simţea încă rău. Din  
încăperea unde se dansa, se auzi vocea liderului formaţiei muzicale,  
anunţând o pauză pentru supeu.

* Nu spuneau că aduc ceva răcoritoare şi pe aici? întrebă Tammy  
  iritată.
* Ba da, dar aş prefera ceva mai tare decât o cafea sau un suc,  
  răspunse Sorrel pe un ton înţelegător. Dacă rămâi aici pe baricade, o  
  să încerc să-mi croiesc drum până la bar.
* Bună idee, încuviinţă Tammy şi se trânti pe un scaun. Cred că aş  
  fi în stare să omor pe cineva pentru nişte bere.

Sorrel ieşi din încăpere şi se alătură mulţimii care se retrăgea de pe  
ringul de dans. Inaltă, subţire, purta nişte sandale cu tocuri înalte.  
Până atunci crezuse că era îmbrăcată destul de elegant în fusta ei  
lungă, de catifea maro, asortată cu cămaşa fină de mătase, de un crem  
deschis. Când dădu însă cu ochii de rochiile de bal complicate pe care  
le purtau celelate femei, se simţi ca o vrabie încercând să concureze  
cu nişte păsări exotice.

Se mişcă graţios, în timp ce încercă să treacă de un grup care bloca  
uşa. Simţi o mână pe braţul ei şi auzi vocea mamei ei spunându-i:

* Sorrel, te căutam.

Se lăsă dusă la o parte, dar îşi ridică sprâncenele în semn de  
neîncredere.

* Nu credeam că sunt atât de greu de găsit. E prima oară când  
  m-am mişcat de la locul meu, în seara asta.

Dacă ironia din vocea ei fusese observată, rămase cu siguranţă  
ignorată. Ochii mamei ei îi evaluară ţinuta în timp ce o priveau  
dezaprobator.

* Cu siguranţă, puteai să porţi ceva mai adecvat situaţiei, Sorrel.  
  Sunt aici o mulţime de oameni care ştiu că suntem rude şi tu nu  
  trebuie să-ţi supraveghezi banii ca noi. Ştiu ce trebuie să creadă.

Sorrel decise să curme o discuţie care începea să devină neplăcută.

* Vor crede că am venit să muncesc. Replica ei era muşcătoare, dar  
  ştia că acest gen de cuvinte nu făceau decât s-o îndepărteze şi mai tare  
  de mama ei. Adăugă pe un ton conciliator: oricum, tu eşti destul de  
  strălucitoare pentru amândouă. Dacă mă căutai ca să afli cum merg  
  vânzările, cred că asociaţia de caritate nu va fi dezamăgită.

Mama ei o privi nedumerită, apoi se încruntă.

* Nu, nu era asta. Ceva mult mai important. O trase pe Sorrel şi  
  mai mult în hol. Tu locuieşti în Londra, aşa că trebuie să poţi să-mi  
  spui ceva despre bărbatul pe care l-a adus Julia. Un anume Lucas  
  Amory.

Sorrel fu atât de năucită, încât nu putu scoate nici un cuvânt. Lucas  
Amory, aici, la Thorley? Ce ironie! Se aşteptase să dea de el prin tatăl  
ei, nu prin mama ei. Dacă ar mai fi aşteptat puţin, ar fi reuşit să evite  
acea situaţie penibilă, creată de scrisoarea tatălui ei. Acum însă, nu mai  
avea importanţă. Nu avea nici cea mai mică dorinţă de a-l mai vedea.

* Ei? Il cunoşti? Vocea mamei ei pătrunse prin gândurile ei  
  confuze.

Reuşi să-şi revină din surpriză.

* L-am întâlnit, răspunse, cu gândul la coada care probabil se  
  formase la bar şi dorindu-şi cu disperare să se afle la kilometri distanţăde acest interogatoriu. Deţine compania Amoroso şi probabil şi alte  
  afaceri. Are o relaţie cu un model italian, Bianca Fratelli şi, dacă ar fi  
  să te iei după bârfe, erau împreună când l-am întâlnit. Totuşi, asta nu  
  pare să-l împiedice să treacă prin patul lui orice femeie dornică.

In faţa figurii crispate a mamei sale, Sorrel pricepu brusc.

* Ai spus că Julia l-a adus? Unde l-a putut întâlni?
* Habar n-am! Era atât de dornică să mergă în oraş şi să-şi cumpere  
  o rochie pentru seara asta, încât i-am dat voie să stea la o prietenă de  
  şcoală. Nu pot decât să presupun că l-a întâlnit acolo. Când mi-a spus  
  că a invitat pe cineva, am presupus că era vorba de cineva de vârsta ei.  
  Iţi imaginezi ce am simţit când l-am văzut în timpul cinei, mai ales că  
  Julia părea vrăjită de el.

Din aceste cuvinte, Sorrel înţelese că Julia alesese să ignore  
avertismentele mamei ei. Simţi cum durerea din piept revenea cu forţe  
proaspete. Pe mama ei n-o interesase niciodată cu cine stătea ea, când  
avea vârsta surorii ei. Dădu la o parte propriile sentimente şi întrebă,  
încruntându-se:

* Pot să înţeleg de ce Julia şi-a pierdut capul după el, dar de ce  
  i-ar fi acceptat el invitaţia? Trebuie să fie cu douăzeci de ani mai în  
  vârstă decât ea.
* Mult prea în vârstă pentru ea, fără a mai pune la socoteală şi  
  reputaţia lui, încuviinţă mama ei. N-ai putea vorbi cu ea, Sorrel?

Râse scurt; nu-i venea să creadă.

* Mamă, de când ascultă Julia de mine?
* Poate dacă ţi-ar fi păsat de ea. dar ai fost mereu prea prinsă cu  
  familia tatălui tău, ca să mai acorzi atenţie şi familiei mele.

Nedreptatea acuzaţiei mamei îi luă răsuflarea, dar ştia că nu avea  
nici un rost să riposteze. Optă pentru vechea tactică: îşi ascunse  
sentimentele vulnerabile sub o mască ironică.

Agitaţia mamei ei păru că se domoleşte şi o scânteie apăru în ochii  
ei albaştri, când se întoarse spre Sorrel şi spuse:

* E păcat că nu ţi-ai dat mai multă osteneală cu îmbrăcămintea. Nu  
  pot să spun că-mi pasă de impresia pe care o faci, anume că râzi de noitoţi, dar s-ar putea ca un om ca Lucas Amory s-o găsească interesantă.  
  Nu eşti la fel de frumoasă ca Julia, dar eşti mai apropiată de vârsta lui.

Sorrel înţelese ce vroia mama ei să sugereze, dar nu-i veni să  
creadă:

* Doar nu vrei să încerc s-o despart pe Julia de bărbatul acela! Oh  
  nu, mamă! Nu-l plac deloc şi antipatia e reciprocă.

Ar fi putut la fel de bine să-şi ţină cuvintele pentru ea.

* Era mai bine dacă luai cina cu noi, continuă Elizabeth impasibilă.  
  Dar, după pauza asta, o să-l aduc în Salonul Pictat. Şi, înainte ca Sorrel  
  să mai poată protesta, plecă.

Pauza se termină şi dansul reîncepu înainte ca Sorrel să revină cu  
băuturile lor. Lumea din salonul unde erau găzduite bazarurile se  
întorcea în sala mare, când Tammy exclamă uluită:

* Doamne! Nu e Lucas Amory? Sorrel, acum mai o şansă să-l faci să  
  se intereseze de desenele tale.

Simţi cum i se strângea stomacul. Inchise ochii şi murmură printre  
dinţi: „la naiba!“.

Cu siguranţă, soarta era pornită împotriva ei. Era destul de rău să  
dea iar ochii cu Lucas Amory şi să-i asculte încă o dată insultele, dar  
s-o umilească în prezenţa mamei ei, era mult mai rău. Sorrel se  
întoarse şi dădu drumul unui oftat de uşurare. Doar doi oameni se  
îndreptau spre locul în care se afla.

La fel de blondă ca mama lor în tinereţea ei, Julia îşi ridicase părul  
într-o coafură sofisticată. Asta şi rochia mulată, de culoarea safirului,  
care scotea în evidenţă mai mult decât era decent formele ei  
voluptuoase, o făceau să pară mai matură.

Când privirea ei trecu asupra bărbatului de lânga sora ei, îşi simţi  
inima bătând cu putere. Părea mai întunecat şi mai atrăgător decât  
fusese la prima lor întâlnire. Nu era de mirare că sora ei mai mică  
fusese atât de uşor cucerită. Avea un farmec în faţa căruia o fată tânără  
şi neexperimentată ca Julia, n-ar fi putut rezista. Simţi că începea să se  
înfurie. Bianca Fratelli nu putea să aibă mai mult de nouăsprezece ani  
şi acum îşi îndrepta atenţiile asupra unei fete care avea doarşaptesprezece. Nu-i plăceau decât fete abia îmbobocite? Rămase  
surprinsă cât de mult detesta ideea aceasta. Ei bine, nu putea face  
nimic pentru Bianca Fratelli, dar intenţiona să facă chiar şi imposibilul  
ca să-i dejoace planurile pe care le avea în ceea ce o privea pe Julia.

Nici una din aceste intenţii nu era vizibilă pe chipul ei şi nu păru  
deloc surprinsă când cuplul se opri în faţa ei şi vocea pe care o detesta  
spuse moale:

* Asta da surpriză! Nu ştiu cum faci, dar reuşeşti să apari în cele  
  mai neaşteptate locuri, domnişoară. Valentine.

Sorrel îşi ridică bărbia şi-l privi drept în ochi:

* Din contră, domnule Amory, cred că dumneata eşti cel care n-a  
  nimerit locul potrivit, în seara acesta.

Julia păru, pentru un moment, o actriţă căreia i s-au luat cele mai  
bune replici:

* Voi vă cunoaşteţi? întrebă ea cu gelozie.
* Nu, nu ne cunoaştem deloc, răspunse Sorrel şi după ce-i aruncă  
  o privire scurtă, îl ignoră. Bună, Julia. Privirea ei liniştită înregistra

lănţişorul pe care îl purta sora ei, cel pe care i-l dăduse cadou de

Crăciun, şi felul în care contribuia la sublinierea curbelor voluptuoase  
ale corpului ei. Ii trecu prin minte că poate el nu ştia ce vârstă avea  
sora ei. Inspiră adânc şi spuse: arăţi foarte matură în seara aceasta,  
draga mea.

Aşa cum se aştepta, furia ţâşni din ochii albaştri ai surorii ei, în faţa  
acestui comentariu aparent binevoitor.

* Iar tu semeni şi mai mult cu o fată bătrână şi uscată, veni replica  
  dispreţuitoare a Juliei.

Sprâncenele lui Lucas Amory se ridicară într-o mişcare care trăda  
surpriza.

* E o ceartă privată sau toată lumea e invitată să participe?  
  întrebă el.

Chicotitul lui Sorrel îi readuse atenţia asupra ei.

* Doar pentru familie. Ochii ei, plini de o ironie liniştită, râdeau  
  de el. Julia încă n-a avut timp să înveţe că rufele murdare nu se spală  
  de faţă cu persoane străine.

Această nouă aluzie la tinereţea ei o făcu pe Julia să se înroşească.

* Oh, dar tu nu eşti un străin, nu-i aşa, Luc? spuse ea repede,  
  într-o încercare transparentă de a-şi recăpăta aura de femeie  
  sofisticată. Oricum, n-am venit să mă cert cu tine, Sorrel. Vreau doar  
  să arunc o privire asupra bijuteriilor tale.

Sorrel privi resemnată cum sora ei alege o pereche de cercei din  
aceeaşi gamă „medievală“, potriviţi cu lănţişorul ei.

* Mi-ai admirat colierul, Luc. Atunci, ce crezi despre aceştia?
* Lasă-mă să văd. Ii luă şi-i examină cu atenţie înainte de a-i  
  returna. Aruncă o privire ciudată lui Sorrel şi o întrebă:
* Ai făcut singură toate aceste bijuterii?
* Desigur, răspunse Sorrel şi-şi ridică mândră capul, întrebându-se  
  dacă îi recunoştea din desenele pe care le văzuse.

Tammy consideră că era timpul să intervină pentru prietena ei.

* Sorrel e un meşteşugar de primă mână, dar un designer de-a  
  dreptul strălucit, spuse ea pe un ton care lăsa să se subînţeleagă  
  „ascultă asta şi ţine minte“.

El zâmbi sarcastic, dar înainte de a reuşi să facă vreun comentariu,  
Julia întrebă entuziasmată:

* Pot să-i primesc, Luc?

Sorrel rămase înmărmurită.

* Julia! Nu-i poţi permite unui bărbat pe care abia l-ai cunoscut  
  să-ţi cumpere bijuterii scumpe!

Ochii albaştri ai Juliei aruncau fulgere şi îşi muşcă nervoasă buza  
inferioară.

* Nu fi aşa de mărginită, Sorrel. Eşti mult prea demodată.
* Nu cred. Sorrel ştia că în spatele ei Tammy fierbea, nu numai din  
  cauză că refuza un cumpărător, dar şi fiindcă se purta de parcă nu-i  
  păsa că-l jigneşte pe omul căruia era atât de dornică să-i facă impresie  
  bună, doar în urmă cu câteva săptămâni. Ce ai de gând să faci cu ei?  
  Să-i porţi pe ascuns sau eşti gata să-ţi faci părinţii să vadă că eşti  
  pregătită să-ţi vinzi favorurile?

Sora ei se înroşi de ruşine, dar insistă:

* Nu văd de ce te amesteci.
* Sunt de acord, interveni sarcastic Lucas Amory. Sau evaluezi  
  mereu nivelul moral al clienţilor tăi, înainte de a vinde ceva?

Sorrel era o fată înaltă şi, cu tocurile ei mari, doar puţin mai  
scundă decât el, dar trebui să-şi înalţe capul ca să-l privească în  
ochi.

* Doar atunci când e implicată sora mea, îl provocă şi simţi un fior  
  de satisfacţie în faţa mirării lui. Julia interveni repede:
* Soră vitregă.
* N-are rost să despici firul de păr. Sorrel trecu la ea şi o atacă fără  
  să-i pese dacă îi convenea sau nu. Ştiu că mama ar fi îngrozită dacă ai  
  accepta ca acest bărbat să-ţi cumpere bijuterii, un bărbat destul de  
  bătrân încât să-ţi fie tată.

Il auzi cum inspiră adânc şi încercă un sentiment de triumf. Foarte  
bine, dacă nu-i plăcea să audă adevărul! Era problema lui. Ca să  
clarifice lucrurile, continuă: în câteva săptămâni vei împlini  
optsprezece ani, aşa că pot să ţi-i fac cadou.

Că Julia minţise în privinţa vârstei ei, era evident, acum că secretul  
i se spulberase. Ochii ei o priviră cu furie, înainte de a se întoarce spre  
Lucas Amory, cu o privire rugătoare. Dar nici unul n-o băgă în seamă.  
Sorrel îl privea dispreţuitor pe bărbatul care o prinsese de braţ, în  
timp ce el îi răspundea cu un zâmbet maliţios:

* Până ce Julia se hotărăşte ce jucărie vrea, tu şi cu mine putem să  
  continuăm să ne certăm în timp ce dansăm. Ochii lui negri aveau o  
  expresie care o făcu pe Sorrel să se înfioare.

Inainte de a apuca să-l refuze, motivând că nu putea pleca de lângă  
bijuterii, Tammy interveni:

* Da, du-te, Sorrel. Am eu grijă ca lucrurile să meargă bine.

„Şi Tammy crede că-mi face o favoare!“ se gândi ea prost dispusă,  
în timp ce se depărta cu mâna lui Lucas Amory în jurul taliei ei, strânsă  
ca într-o menghină.

Ajunseră la marginea ringului de dans şi, fără a-şi lua ochii de la  
expresia ei de sfidare rece, o luă în braţe. Sorrel, care se aştepta să-l  
audă reîncepând discuţia asupra cerceilor Juliei, fu luată complet prin  
surprindere de remarca lui:

* Te-am văzut mai devreme cum te furişai afară din camera mea.  
  Ce pui la cale?

Nu putea fi vorba decât de o singură cameră şi Sorrel simţi cum  
roşeaţa îi pune stăpânire pe obraji. Işi spuse apoi că nu era nici un  
motiv pentru care să se simtă stânjenită. Inălţă capul şi replică  
rece:

* Nu mă furişam. Intenţionasem să mă pot schimba acolo, din  
  moment ce a fost întotdeauna camera mea. Camerele pentru oaspeţi  
  se află într-o altă parte a casei.
* Lucrurile merg din ce în ce mai bine. Ochii negri şi ironici  
  alunecară de la faţă la gâtul şi la pieptul scoase în evidenţă de ţesătura  
  fină a bluzei. Asta înseamnă că vom avea plăcerea de a o împărţi în  
  noaptea asta?

Ştia că întrebarea scandaloasă avea ca singur scop s-o scoată din  
sărite şi refuză să muşte momeala.

* Indiferent cu cine îţi vei împărţi camera, nu va fi cu mine. Nu  
  intenţionam să rămân peste noapte, deşi. Zâmbi amar şi continuă:  
  doar în urmă cu câteva ore, mama m-a asigurat că voi avea camera mea  
  întotdeauna pregătită pentru mine.

El păru că renunţă la tonul uşuratic.

* Poate că nu ştia că mi s-a dat camera aceea. Cred că sora ta s-a  
  ocupat de asta.

Sorrel ştia de ce Julia alesese camera aceea pentru el. Era aproape  
de a ei.

* Da, micuţa şi prostuţa mea soră. Cred că până acum şi-a ales  
  cadoul, nu crezi?
* Probabil. Până atunci o ţinuse destul de lejer în timp ce dansau,  
  dar în acel moment o strânse aproape de el, cu o mână pe mâna ei şicu cealaltă la baza spatelui ei, ţinând-o captivă lângă pieptul lui. Nu-i  
  strică dacă aşteaptă puţin.
* Iţi pierzi timpul, îl avertiză Sorrel.
* Nu cred. Privirea lui întunecată îi cercetă repede faţa şi braţul din  
  spatele ei o strânse mai tare, până când nu mai putu evita să-i simtă  
  corpul puternic.

Nu era genul de strânsoare din care, de obicei, trebuia să lupte ca  
să scape. Nu era apropierea unui bărbat care băuse prea mult şi, spre  
surprinderea ei, n-o găsea deloc respingătoare. Totuşi, se simţea  
încordată şi trebui să-şi impună să se relaxeze.

* Eu cred că da, spuse cu voce scăzută. Ai pierdut disputa privind  
  cerceii Juliei încă înainte de a începe. Nu trebuie decât să-ţi refuz  
  banii.
* Ai putea, dar n-o vei face, replică el încrezător. Pentru că-ţi  
  promit, banii pe acei cercei e tot ce vei primi de la mine. Mâna lui o  
  strânse pe a ei până când o duru. Complotul de a intra în biroul meu  
  era o modalitate de a redobândi averea familiei tale?
* Nu era nici un complot şi nu există nici acum, spuse ea furioasă.
* Haide, poţi să laşi baltă povestea cu Felix Valentine ca fiind tatăl  
  tău, mai ales că ţi-am găsit vizuina.
* Să înţeleg că n-ai vorbit cu el? Se simţi dezamăgită. Ar fi fost  
  foarte plăcut să-l vadă pe bărbatul acesta arogant cum îşi înghite  
  cuvintele.
* N-am avut nici un prilej să ne întâlnim de când s-a întors. De  
  fapt, uitasem de incident până te-am găsit aici, în seara asta. Părea  
  plictisit. Urmăream ceva ce credeam că nu avea legătură cu asta, dar  
  acum cele două capete ale problemei se întâlnesc.
* Da, erai ocupat să alergi după sora mea, se grăbi Sorrel să nu  
  scape şansa de a se întoarce la discuţia iniţială. Nu mă îndoiesc că eşti  
  un bărbat cu multă experienţă, domnule Amory, dar aş prefera să te  
  limitezi la fotomodele şi la alte femei cu care te potriveşti şi să nu-ţi  
  exersezi talentele de cuceritor asupra surorii mele.
* Mai ales că sunt destul de bătrân încât să-i fiu tată? Era o urmă  
  de iritare în vocea lui şi Sorrel înţelese că lovitura îşi atinsese ţinta.
* Adică, nu eşti? îl provocă ea.
* Din moment ce se pare că are doar şaptesprezece ani, da. Gura  
  lui se crispă într-un spasm scurt, ca şi cum făcuse concesia în silă. Dar  
  nu sunt destul de bătrân să-ţi fiu ţie tată. Ii examină faţa şi în acelaşi  
  timp îşi mişcă insolent mână stângă către pieptul ei.

Sorrel speră că nu observase cât de adânc fusese nevoită să  
inspire.

* Poate că nu, dar dacă eşti atât de înfumurat încât să-ţi închipui  
  că încerc să-mi scot sora din ghearele tale, doar ca să cad eu în ele, mai  
  gândeşte-te. Ii dădu cu fermitate mâna la o parte şi continuă la fel de  
  tăios: mama mea este cea care îşi face griji privind bărbatul nepotrivit  
  pe care l-a adus sora mea.

Il simţi încordându-se şi văzu neîncrederea din ochii lui în timp ce  
repetă:

* Nepotrivit!
* Nu eşti de acord cu mine? Câţi ani ai. patruzeci? Ştia că  
  exagerează şi-i analiză faţa la fel de atent pe cât o examinase şi el pe a  
  ei. Trebui să recunoască, în sinea ei, că arăta chiar mai tânar decât cei  
  treizeci şi şase de ani cu care îl creditau ziarele. De două ori vârsta  
  Juliei şi cu o reputaţie de afemeiat suficient de consolidată încât să-i  
  sperie părinţii.
* Dar bogat. Vocea nu-l trăda, dar Sorrel înţelese că era furios  
  după felul în care o strângea de mână.
* Nu destul de bogat încât să-ţi ierte încercarea de a-i seduce fiica,  
  ripostă cu viclenie. Fiindcă asta urmăreşti, nu-i aşa? Nu pot să te plasez  
  într-un context familial, mai ales alături de o soţie care e pe jumătate  
  copil. Şi chiar dacă ai avea intenţii cinstite, mama e ultima persoană  
  care să considere un bărbat acceptabil doar fiindcă e bogat.
* Mă cam îndoiesc de asta, deşi ai dreptate în ceea ce priveşte  
  partea cu contextul familial. Presiunea exercitată asupra mâinii ei semicşoră şi ea încercă s-o mişte cu prudenţă. De ce să mă limitez la un  
  singur măr verde când există o livadă întreagă de piersici coapte,  
  aşteptând să-mi cadă în mâini? Rânjea batjocoritor şi crud.

Sorrel era uimită de ea însăşi. De obicei nu-şi spunea gândurile cu  
voce tare, dar fusese cât se poate de directă, aproape nepoliticoasă cu  
acest bărbat. Atitudinea lui faţă de femei, în general, şi faţă de sora ei,  
în special, îi atrăseseră dispreţul şi era bucuroasă că-l înfuriase şi  
totuşi, nu se putea opri să nu găsească spirituală conversaţia cu el.

* Şi încă mai crezi că dacă o avertizezi pe Julia, o să-mi dejoci  
  planurile malefice? întrebă el cu cinism.
* Nu, nu cred. Dar i-am spus mamei că n-avea rost. Fără să-şi dea  
  seama, oftă. Ştiu că n-are nici un sens să fac apel la sentimentele tale  
  frumoase.
* Aş spune că nu, din moment ce n-am, cel puţin nu în privinţa  
  femeilor. Muzica era romantică, mişcarea corpului său lângă al ei  
  domoală şi languroasă. Dar ai putea să încerci să apelezi la instinctele  
  mele mai puţin frumoase.

Sorrel îl privi întrebător, încercând să lupte împotriva vrăjii pe care  
felul cum dansa o exercita asupra ei.

* Domnule Amory.
* Numele e Lucas. Luc pentru prietenii apropiaţi. Haide, spune.
* Foarte bine. Ai vrea să-mi explici ce vrei să spui. Lucas?
* Desigur, Sorrel. Vocea lui părea de catifea şi era cât se poate de  
  seducătoare. Din moment ce eşti atât de dornică să-ţi salvezi surioara  
  din ghearele mele, te anunţ că ai şanse serioase de reuşită dacă te oferi  
  să-i iei locul.

***Capitolul 4***

Orice urmă din expresia de cinism pe care faţa ei obişnuia s-o  
adopte, dispăru. Ochii i se măriră din cauza surprizei şi fu rândul lui  
s-o privească surâzând amuzat.

* Adică, în patul tău? reuşi să îngâne.

Dar fireşte, nu vorbea serios. Doar în urmă cu câteva clipe o  
acuzase că punea la cale planuri necinstite. Simţi că i se face ciudă pe  
ea, fiindcă nu fusese atentă şi căzuse în capcană. Incerca să-şi acopere  
greşeala întrebând cu o voce dulce:

* Obişnuieşti să propui asta flecarei femei pe care o cunoşti de  
  câteva minute?
* De obicei, nu e nevoie. Vocea lui îşi păstrase catifeaua  
  seducătoare, dar ochii păreau precauţi.
* Vrei să spui că se înghesuie singure în patul tău? Avusese de gând  
  să pară dispreţuitoare, dar nu reuşi decât să-şi dezvăluie iritarea. Doar  
  cu câteva secunde înainte îi trecuse prin minte cum ar fi pentru o  
  femeie să facă dragoste cu el, să se abandoneze virilităţii lui ostentative  
  şi se simţea îngrozită de gândurile ei.

Işi înăbuşi căldura care-i cuprindea corpul şi spuse cât putea de  
plictisită:

* Deşi mi-ar plăcea mult s-o salvez pe Julia de nebunia tinereţii,  
  spiritul meu de sacrificiu nu merge chiar atât de departe.
* Ştii, domnişoară Berisford.
* Valentine! se răsti ea. Sir Charles e cel de-al doilea soţ al  
  mamei mele.

Nu păru să bage de seama întreruperea.

* Pentru cineva care s-a vârât într-o situaţie atât de neplăcută,  
  atitudinea ta beligerantă nu e deloc înţeleaptă.

Ameninţarea era fără echivoc, dar formaţia ajunsese la capătul  
melodiei şi Sorrel se folosi de ocazie ca să se desprindă din braţele lui.  
Incercă să se depărteze, dar diversele cupluri care se despărţeau o  
împiedicară, aşa că-i simţea în continuare mâna pe talie.

* Incă refuzi să mă laşi să plătesc pentru bijuteriile Juliei?
* Da, e de la sine înţeles, îl repezi ea.
* Surprinzător. Foarte surprinzător, veni răspunsul lui liniştit.

Tammy îi privi întrebător când intrară în Salonul Pictat, dar Julia se

plânse pe un ton plin de ciudă:

* Luc, au trecut secole!
* Te-ai decis ce vrei? întrebă el.
* Da, cerceii, desigur. Se potrivesc cu lănţişorul. Il privi rugător. O  
  să-i cumperi pentru mine, nu-i aşa?

El aruncă o privire piezişă lui Sorrel.

* Sora ta a câştigat disputa. asta. Pauza din cuvintele lui lăsă să  
  se înţeleagă că mai existau şi altele pe care încă nu le câştigase.
* Sorrel se amesteca întotdeauna în treburile altora, spuse Julia  
  ursuză.

Conştientă de privirea lui, Sorrel puse cerceii în cutiuţa lor şi o  
dădu surorii ei.

* N-ai uitat ceva? Lucas luă una din cărţile ei de vizită şi-i studie  
  adresa.
* Julia ştie unde să mă găsească, spuse ea şi-şi ridică umerii, în  
  semn de nepăsare.
* Dar eu nu ştiu. Puse cu grijă cartea de vizită în portofelul lui.
* Dar ce nevoie ai să ştii? întrebă Julia cu gelozie.
* Cine ştie când se va dovedi folositoare. Era ceva aspru în vocea  
  lui, care o făcu să simtă un fior. Haide, micuţo, să dansăm un ultimdans. O luă pe Julia şi o împinse uşor spre încăperea unde se dansa.  
  Noapte bună, Sorrel.
* Adio, domnule Amory, răspunse ea ferm. Se depărtară, dar nu  
  suficient de repede încât să nu audă glasul plângăreţ al Juliei spunând:
* Ce vrei să spui, un ultim dans? E încă devreme.
* Ei bine? Tammy era lângă ea şi aproape că exploda de

curiozitate. S-a răzgândit în privinţa desenelor tale?

* N-am discutat depre asta, se eschivă Sorrel.
* Nu i-ai spus nimic? Zău aşa, Sorrel, cum ai putut să scapi o

asemenea ocazie?

* Din moment ce mi-a spus fără nici un echivoc, acum şase  
  săptămâni, că nu-l interesează desenele mele, faptul că l-am întâlnit  
  aici, în seara asta, nu schimbă cu nimic situaţia, îi răspunse Sorrel fără  
  să se ostenească să înfrumuseţeze adevărul. Cred că ar fi mai bine să  
  împachetăm şi să plecăm acasă.
* Sorrel, ce-ai făcut cu Julia? Mama ei o abordă plină de indignare,  
  în timp ce scria cecul pentru partea din profituri care revenea  
  asociaţiei de caritate. Se bucură că Tammy tocmai plecase cu o ultimă  
  cutie la maşină şi că nu va fi martoră la o discuţie de familie. Ii dădu  
  cecul mamei sale, care îl puse în geantă fără să arunce nici o privire  
  asupra lui. Indiferent ce i-ai spus, a mers să se culce plângând şi  
  domnul Amory a hotărât să se întoarcă la Londra.

Fără să socotească necesar să-şi ascundă bucuria, Sorrel împături  
cuvertura împrumutată.

* Nu asta vroiai, mamă? S-o despart de acest om nepotrivit?
* Ba da. recunoscu în silă mama ei. Dar nu vroiam s-o superi în  
  halul acesta. Ce i-ai spus?
* De fapt, ceea ce i-am spus lui a rezolvat lucrurile. In faţa  
  amintirii, un zâmbet înflori pe buzele ei. I-am spus adevărul, nu numai  
  că e destul de în vârstă ca să-i fie tată, dar şi că reputaţia lui nu-l face  
  binevenit în ochii părinţilor.
* Sorrel, nu i-ai putut spune aşa ceva! Elizabeth Berisford o privea  
  îngrozită. Cu siguranţă, n-ai putut fi atât de nepoliticoasă cu un invitat,  
  în casa mea!

Simţea că încă îi venea să plângă, în timp ce îşi îmbrăca haina în  
hol. Ce o făcea pe mama ei să creadă că Julia avea monopolul asupra  
sentimentelor ce puteau fi rănite? Işi reproşă că se comporta  
prosteşte. Autocompătimirea era un sentiment pe care îl dispreţuia şi  
pe care nu şi-l permitea niciodată. Se asigură că avea ochii uscaţi şi ieşi  
din casă. Se îndreptă spre locul în care parcase Tammy, dar îl găsi gol.

In timp ce privea perplexă, simţi cum cineva o prinde de braţ. O  
voce adâncă îi spuse:

* E în regulă. Am trimis-o pe prietena ta înainte. Oricum, o să  
  ajungem la Londra înaintea ei.

Nu era prea multă lumină în parcare, dar Sorrel nu întâmpină nici  
o dificultate în a-l recunoaşte pe Lucas Amory.

* De când Tammy ascultă de ordinele tale? îl întrebă furioasă, dar  
  înţelese imediat că spunea adevărul. Tammy trebuie să fi crezut că-i  
  face un serviciu, dacă îi dădea şansa de a fi singură cu bărbatul care  
  putea face atât de mult pentru cariera ei.
* De când i-am spus că o să te duc eu acasă, spuse el şi Sorrel se  
  simţi exasperată. Nu părea să creadă că ai avea cine ştie ce obiecţii.
* Atunci se înşela, se răsti ea.
* Mă întreb de ce, spuse el moale, din moment ce, în trecut, ţi-ai  
  dat atâta osteneală să mă întâlneşti. Sau pot să ghicesc? Poate că ţi-ai  
  dat în sfârşit seama că te-ai vârât prea adânc în încurcătură şi acum vrei  
  să fugi la adăpost. O nu, domnişoară misterioasă. Am făcut o excepţie  
  că am permis să devin victima activităţilor tale criminale.

Niciodată nu păruse atât de mult că seamănă cu o panteră şi nici  
atât de ameninţător.

* Criminale? repetă ea, uluită.
* Fals, înşelăciune, denaturare şi, am motive să cred, furt, înşira el  
  şi Sorrel simţi că nu poate să-l întrerupă din cauza uimirii. Aşa că vezi,  
  n-am deloc de gând să te las să-ţi acoperi urmele.

Inghiţi greu şi reuşi să-i spună:

* Te înşeli. e o greşeală. Se gândi nervoasă că un singur telefon  
  de la tatăl ei ar fi putut rezolva problema. Incepu să se înfurie şi  
  continuă tăios: nu merg nicăieri cu tine.
* Mai cunoşti pe altcineva care se întoarce în seara asta la Londra?  
  Şi, dacă aşa cum pretinzi, n-ai nimic de ascuns, ce e rău în a mă lăsa să  
  te duc acasă? O luă de umeri şi o întoarse spre Mercedesul alb, a cărui  
  uşa era deschisă.

Se aşeză lângă ea şi se aplecă să-i închidă centura de siguranţă. O  
închise şi pe a lui şi porni motorul. Interiorul maşinii era aproape  
scandalos de luxos, dar Sorrel nu reuşi să se relaxeze. De ce făcuse  
asta? Ţinând cont de felul în care se purtase cu ea, încă de la prima lor  
întâlnire, nu putea crede că se gândea cu seriozitate să-şi transfere  
atenţiile de la sora ei la ea. Nu putea nici să-i ia în considerare  
acuzaţiile, nici măcar pe cea de furt. Era atât de ridicol, încât probabil  
că nu încerca decât s-o intimideze.

Dar acum că reuşise s-o urce în maşina lui, nu părea prea dornic  
de conversaţie. Se limita doar la a-i cere indicaţii privind direcţia pe  
care trebuia s-o urmeze drumurile de ţară. Nici măcar când ajunseră  
pe autostradă nu-i reveni cheful de vorbă. Se mulţumi să prefere o  
casetă conversaţiei cu ea. Sorrel, care era încă agasată de înfumurarea  
lui şi care nu se simţea în largul ei, fu fericită să se poată concentra  
asupra gândurilor ei. Conducea destul de repede şi depăşiră curând  
dubiţa lui Tammy. Doar când ajunseră la capătul călătoriei, o mai  
deranjă cu câteva întrebări privind modul cum se ajungea la clădirea  
în care locuia.

* Stai aici? întrebă el mirat când opri maşina în faţa fostului  
  depozit.

Sorrel coborî trântind uşa, dar el o urmă repede.

* Intrarea e după colţ, îi spuse resemnată, înţelegând că nu va  
  putea scăpa aşa de uşor de el.
* Scoate-ţi cheia. Sorrel se supuse şi o căută în geantă dar, de  
  îndată ce-o găsi, i-o luă din mână. Deschise uşa şi o împinse uşor  
  înăuntru.

Lumina de pe scări era puternică şi Sorrel clipi de câteva ori pentru  
a se obişnui cu ea. Işi simţea inima bătându-i cu putere.

* Mă descurc de aici, mulţumesc. Işi ascunse agitaţia prin  
  impertinenţă.
* Conduc întotdeauna o doamnă până la uşă, spuse el relaxat şi nu  
  mai avu altă alternativă decât să-l urmeze pe scări, indicându-i prima  
  uşă la stânga, când ajunseră la ultimul etaj.

Ii dădu voie să deschidă uşa, dar apoi îl prinse de încheietură.

* Acum că m-ai condus până la uşă, pot să-mi recuperez cheia?
* Desigur. Işi întoarse încheietura când îi puse cheia în palmă, dar  
  înainte ca ea să şi-o retragă, îi prinse mâna şi i-o sărută liniştit,  
  privind-o mereu în ochi. Şi acum, vreau să văd ce se află de cealaltă  
  parte a uşii.

Senzaţia pe care o simţi când gura lui caldă îi atinse pielea o  
tulbură atât de tare, încât trecură câteva secunde până să înţeleagă ce  
spusese. Intre timp, el deschise larg uşa, găsi întrerupătorul de lumină  
şi înaintă de-a lungul holului de la intrare.

* Domnule Amory, strigă ea exasperată. Pentru Dumnezeu, e ora  
  două noaptea şi sunt obosită.

Deja se depărtase şi nu păru să-i dea atenţie. Până când îl ajunse,  
el se afla deja în sufragerie şi privea în jurul lui, absorbit în  
contemplaţie.

Il urmase, hotărâtă să-l dea afară, dar se trezi că ezita. Era foarte  
mândră de felul în care îşi aranjase casa şi nu i-ar fi displăcut câteva  
cuvinte de apreciere din partea lui. Il privi analizând fiecare colţişor,  
atent la toate detaliile: forma frumoasă a lămpii lucrate manual şi sticla  
colorată pe care Tammy o făcuse pentru ea, porţelanurile de înaltă  
calitate pe care le adunase, rafturile pline de cărţi, deoarece crescuse  
singuratică şi cărţile îi fuseseră cei mai buni prieteni. Petrecu mult  
timp în faţa unuia din cele două tablouri pe care le pictase Charlie  
pentru ea. Se bucură că cel care atârna în sufragerie înfăţişa o piaţă cu  
magazine; celălalt, un portret de-al ei, era în siguranţă în dormitor. Se  
simţea întotdeauna ciudat când privea acel portret: Charlie  
surprinsese prea mult din fiinţa ei interioară şi nu se simţea bine să fie  
expusă astfel.

* Uite ce e, cred că ar fi mai bine dacă ai pleca. Ar fi vrut să spună  
  aceste cuvinte sigură pe ea şi convingătoare dar, îşi dădu seama  
  îngrozită, sunaseră aproape rugător.

El observă acest lucru, dar nu se osteni s-o privească răspunzându-i:

* De ce? Ai spus că n-ai nimic de ascuns.

Il privi, supărată şi uluită în acelaşi timp.

* Nu, n-am, dar cred totuşi că ceea ce faci e o violare grosolană a  
  intimităţii mele. Dacă ţi-ar plăcea să revii mâine şi să-mi.
* Şi să-ţi dau timp să scapi de dovezi? Chiar aşa de prost mă crezi?
* Dovezi? Ce fel de dovezi, pentru numele lui Dumnezeu? întrebă  
  ea, exasperată.

Intre timp, ajunsese la biroul ei şi, fără să spună un cuvânt, se uită  
pe desenele care erau răspândite pe el. Sorrel ştia că nu conţineau  
nimic special. De când îi refuzase creaţiile în urmă cu câteva  
săptămâni, nu mai fusese în stare să deseneze nimic deosebit.

Păru că şi el gândea la fel, fiindcă le puse la loc cu dispreţ şi, spre  
uimirea ei, îşi îndreptă atenţia asupra biroului ei. Deschise primul  
sertar, cel care conţinea creioanele colorate cu care lucra şi aruncă o  
privire iritată înăuntru. Il închise pe acesta şi-l deschise pe cel de  
dedesubt.

* Stai puţin. In faţa îndrăznelii lui, stânjeneala lăsase loc furiei.  
  Intri în casa mea fără invitaţie şi acum îmi umbli prin lucruri. Cine  
  naiba te crezi?

Se întoarse şi se uită la ea cu o privire aspră şi apăsătoare.

* Oh, eu ştiu foarte bine cine sunt. Intrebarea e. cine eşti tu? Şi,  
  în timp ce ea îl privea cu furie neputincioasă, deschise ultimul sertar,  
  rămase câteva secunde fără să facă nici o mişcare şi apoi scoase mapa  
  cu desene pe care o lăsase la Amoroso pentru el. In clipa următoare o  
  deschise şi împrăştie setul de foi imprimate cu modele de bijuterii de  
  inspiraţie medievală. Oftă adânc.
* Asta era ceea ce căutai? Pentru câteva secunde, simţi cum îi  
  creştea speranţa. Lucas, dacă mi-ai fi spus.
* Domnul Amory, pentru tine, o repezi el cu o voce rece, aproape  
  feroce.

Ii folosise prenumele fără să-şi dea seama şi nu înţelegea de ce  
părea atât de furios. Dar o repezise atât de grosolan, încât îi atinsese  
mândria şi-i răspunse la fel de rece:

* Foarte bine, domnule Amory. Ai mai văzut acele desene şi  
  înainte, şi dacă mi-ai fi spus de la bun început că vroiai să le mai.
* Intr-adevăr, le-am mai văzut şi înainte, o întrerupse el la fel de  
  furios. Acum poate că-mi vei spune ce caută la tine aceste desene  
  aparţinând companiei Amoroso, mică hoaţă.
* Aparţinând companiei Amoroso? repetă Sorrel fără să-i vină să  
  creadă. Una din două: ori eu am înnebunit, ori tu. Te-am auzit  
  spunând că aparţin companiei Amoroso?
* Ai auzit foarte bine, îi răspunse tăios.
* Lasă-mă să-ţi reamintesc, domnule Amory, că le-ai refuzat acum  
  şase săptămâni şi nu te-am auzit spunând că te-ai răzgândit şi nici că  
  vrei să începem negocieri asupra lor.
* Refuzat? Se încruntă o clipă, dar apoi faţa i se lumină. Oh, înţeleg  
  acum. Vrei să pretinzi că acestea sunt desenele pe care scrisoarea ta  
  falsificată trebuia să mă convingă să le cumpăr?

Sorrel simţi că-şi pierde cumpătul. N-avea de gând să înceteze cu  
acuzaţiile acestea ridicole?

* Nu pretind nimic. Ştii foarte bine că acestea sunt desenele cu  
  care am venit la Amoroso.
* Se pare că sunt desenele cu care ai plecat de la Amoroso. Nu ştiu  
  cum ai reuşit să faci înlocuirea, dar o să aflu.
* Inlocuirea? Inţelese în sfârşit ce o acuza c-ar fi făcut. Adică, chiar  
  mă acuzi că le-am furat? Propriile mele desene? Doamne, dar chiar că  
  eşti nebun! Uite ce e, domnule Amory, acestea sunt desenele pe care  
  ţi le-am lăsat să le vezi. Designerul tău, domnişoara Nu-mai-ştiu-cum,  
  o să-ţi spună la fel; s-a uitat la ele în faţa mea. Sunt cele pe care le-ai  
  văzut şi tu, aşa că nu.
* Nu m-am obosit să mă uit peste desenele cu care ai venit, o dată  
  ce ţi-am citit scrisoarea falsificată, îi spuse el cu o voce plictisită.
* Nu era falsificată, spuse Sorrel printre dinţi.
* Haide, poţi să recunoşti că lupta asta ai pierdut-o.  
  Departamentul meu de creaţie lucrează de săptămâni asupra lor  
  şi aproape că sunt gata să intre în producţie, aşa că poţi să  
  admiţi că.
* Ce? Mintea ei se oprise asupra unui singur punct din ceea ce  
  auzise şi aproape că simţi cum se sufoca de furie. Vrei să spui că  
  Amoroso le produce fără permisiunea mea? Şi vrei să scapi cu asta,  
  acuzându-mă pe mine de furt? Tu eşti hoţul, domnule Amory!
* Ţi-ai ratat vocaţia, domnişoară Oricare-ţi-ar-fi-numele. Ai fi făcut  
  o avere dacă te-ai fi apucat să scrii roamne. Incepuse să strângă  
  desenele de pe birou, ca şi cum ar fi fost dreptul lui.

Furioasă, Sorrel îi smulse desenele din mâini.

* Vulpe mică! Mâinile lui grele o prinseră de umeri şi începu să i  
  se facă teamă, când se trezi scuturată fără milă. M-am săturat să mă joc  
  cu tine. E păcat că ne-am întâlnit în felul acesta, poate că  
  altfel. Nu-şi termină fraza şi-i dădu drumul atât de repede încât  
  Sorrel se lovi de birou, când în cameră se făcu auzit un glas gros:
* Ce naiba se petrece aici?

Lucas Amory se întoarse să înfrunte intrusul: un bărbat a cărui  
statură de gigant aproape că umplea spaţiul uşii.

* Charlie!. Văzând această figură îndrăgită în coşmarul în care se  
  zbătea, Sorrel se aruncă în braţele lui, unde, spre ruşinea ei, începu să  
  plângă cu suspine. Oh, Charlie, el. încearcă să-mi fure desenele. A  
  scăpat de Tammy şi. şi a intrat în casă. Apoi.a început să caute.
* Ce vrei să spui, cum adică „a scăpat de Tammy“? întrebă Charlie  
  aspru şi-l ţintui cu o privire feroce pe celălalt bărbat aflat în cameră.
* A. a trimis-o singură cu dubiţa ca să mă aducă el acasă, reuşi  
  ea să rostească şi-şi suflă nasul într-o batistă, fără pic de eleganţă.
* Dar n-a păţit nimic?
* Nu, trebuie să sosească.
* In regulă, drăguţo. Charlie o bătu cu stângăcie pe umăr. Ţi-a  
  făcut vreun rău?

Sorrel clătină din cap în semn de negaţie. Bărbatul de lângă birou  
urmări liniştit scena şi spuse cu o voce dispreţuitoare:

* Foarte emoţionant. Ar fi trebuit să ştiu c-o să apară curând şi un  
  bătăuş. Bănuiesc că şi el face parte din combinaţie. Gura lui se strâmbă  
  de dispreţ când continuă: ciudat, dar credeam că o fată ca tine are  
  gusturi mai bune. Sorrel se înroşi din cauza aluziei c-ar trăi împreunăcu Charlie, dar nu putu să spună nimic, fiindcă el mai avea ceva de zis:  
  nu c-ar conta. O să vă trimit pe amândoi la închisoare cât mai curând  
  posibil.

Dacă se aştepta ca o asemenea remarcă să provoace un bărbat cu  
aspectul de răufăcător al lui Charlie, avu parte de o surpriză, fiindcă  
acesta se mulţumi să întrebe calm:

* Cine e individul, Sorrel? Pare genul care are câţiva poliţişti în  
  buzunar.

Sorrel râse aproape isteric înainte de a răspunde:

* Probabil că şi are. E Lucas Amory, şeful companiei Amoroso.
* Aşa, deci? Charlie îi aruncă celuilalt o privire lungă, scrutătoare.  
  Foarte bine, dacă vrei, o să-i aranjez un pic faţa, dar ar fi mult mai bine  
  dacă ne-am aşeza cu toţii şi am purta o discuţie care să ne ajute să  
  lămurim problema.

Sorrel văzu cum ochii lui Lucas Amory se îngustează în semn de  
neîncredere şi, oricât de mult i-ar fi plăcut să-l vadă lat pe covorul ei,  
avea sentimentul că putea fi destul de îndemântic cu pumnii. Fiindcă  
nu vroia să-l vadă pe Charlie rănit, spuse în silă:

* Presupun c-ar fi mai bine să vorbim. Deşi să porţi o conversaţie  
  cu domnul Amory e ca şi cum i-ai vorbi unui nebun. Nimic din ce  
  spune nu are sens.

Charlie îi arătă vizitatorului nepoftit al lui Sorrel un fotoliu şi, după  
o uşoară ezitare, acesta se aşeză. Strânse din buze când Charlie se  
aşeză la rândul lui, între el şi uşă. Sorrel se reîntoarse la birou, îşi  
strânse desenele şi rămase acolo, pentru a le apăra de alte viitoare  
atacuri.

* Acum, începu Charlie calm, poate că-mi spui şi mie ce o acuzi pe  
  Sorrel şi aparent, şi pe mine o dată cu ea, c-ar fi făcut.
* E vorba despre desenele mele, se grăbi să-l lămurească Sorrel.  
  Cele pe care le-am prezentat la Amoroso acum şase săptămâni şi pe  
  care le-a refuzat. Acum spune că sunt ale lui şi vrea să înceapă  
  producţia fără să-mi plătească nimic. Nu e altceva decât un escroc,  
  Charlie!
* Nu plătesc nimănui bani pentru furt, răspunse sumbru Lucas  
  Amory.
* Staţi puţin, interveni Charlie şi amândoi căzură într-o tăcere  
  duşmănoasă. In felul acesta nu ajungem nicăieri. Hai să-l lăsăm pe el  
  să spună primul, bine?

Sorrel cedă şi Lucas îi aruncă o privire sarcastică, în timp ce se  
aşeza mai confortabil în fotoliu. Părea perfect relaxat, în timp ce ei îi  
venea să geamă de neputinţă.

* Acum câteva săptămâni, şefa departamenului de creaţie mi-a  
  adus o mapă cu desene pe care nu le cerusem, însoţite de o scrisoare  
  de recomandare.
* Dar acum câteva minute spuneai că n-ai văzut desenele, izbucni  
  Sorrel triumfătoare.
* Şi nici nu le-am văzut. Charlie ridică din sprâncene, dar Lucas  
  Amory continuă să explice netulburat: scrisoarea de recomandare era  
  un fals, vroia să lase să se înţeleagă că venea de la Felix Valentine, şi,  
  desigur, n-am fost interesat de desenele pe care un falsificator le avea  
  de oferit.
* Dar ce anume te-a făcut să crezi că nu era veritabilă? întrebă  
  Charlie.
* Faptul că îl prezenta pe designer, Sorrel Valentine, ca fiind fiica  
  lui. Il cunosc pe Felix de mulţi ani şi ştiu că n-are nici o fiică. I-am  
  explicat toate acestea. prietenei tale, în după-amiaza în care a venit  
  să mă vadă.

Charlie, care se încruntase în timp ce ascultase, o privi pe Sorrel.

* Credeam c-ai spus că un prieten îţi putea face cunoştinţă cu  
  domnul Amory.

Sorrel îşi simţi inima grea când văzu situaţia în care o adusese  
rezerva ei. Nici Charlie n-o mai credea acum.

* E o poveste lungă, Charlie, oftă ea. Dar te pot asigura că Felix  
  Valentine e tatăl meu şi că scrisoarea nu era un fals. Eram în biroul lui  
  când a dictat-o secretarei şi mi-a dat-o s-o citesc înainte de a sigila  
  plicul. Era. lacrimi începuseră să-i curgă din ochi, era prima dată  
  când recunoştea că sunt fiica lui.
* Şi dacă vei crede asta, o să crezi şi restul, spuse Lucas Amory  
  dezgustat. Mă îndoiesc că numele ei adevărat e Valentine.
* A fost în toţi cei cinci ani de când o cunosc, spuse Charlie.
* Dacă e aşa, atunci probabil că s-a folosit de coincidenţă ca să-l  
  „aleagă“ pe Felix drept tatăl ei, pentru a o scoate la capăt cu frauda pe  
  care a pus-o la cale, ripostă Lucas cu abilitate. Nu crezi că, chiar dacă  
  era bastarda lui, mi-ar fi prezentat-o personal?

Sorrel se crispă de durere. Nu făcea altceva decât să-i spună  
gândurile cu voce tare. Tatăl ei ar fi putut face acest lucru discret, fără  
să-şi supere soţia.

* Nimeni nu-şi alege tatăl, domnule Amory, spuse ea cu voce  
  scăzută. Eu n-am avut noroc cu al meu.

Văzu cum privirea lui se înăsprea dar, înainte să aibă timp să  
răspundă, Charlie interveni:

* Dar, cu siguranţă, aţi verificat autenticitatea scrisorii. Aţi vorbit cu  
  domnul Valentine, nu-i aşa, domnule Amory?

Pentru un moment, încrederea absolută în sine a lui Lucas Amory  
păru să se clatine.

* Domnul Valentine nu era în ţară atunci şi Sorrel trebuie să fi ştiut  
  acest lucru, altfel n-ar fi încercat şmecheria. Când s-a întors.  
  sincer. am uitat toată povestea.
* Atunci ce v-a adus aici în seara asta, pretinzând că Sorrel v-a furat  
  desenele? continuă să întrebe Charlie.

Incă o dată, păru că radiază încredere în sine. Răspunse calm:

* La începutul acestei săptămâni, am mers la o petrecere unde am  
  întâlnit o domnişoară purtând un colier pe care l-am recunoscut ca  
  reprezentând un model al companiei Amoroso, model care încă n-a  
  intrat pe piaţă.
* Adică, unul din desenele mele, nu se putu abţine să nu spună ea.
* Domnişoara de care vă vorbeam n-a vrut să-mi spună de unde îl  
  avea. Era foarte tânără şi uşor de impresionat. Zâmbi în timp ce aruncă  
  o privire asupra feţei furioase a lui Sorrel. N-a fost prea greu să obţin  
  o invitaţie la un bal pe care îl dădea familia ei. Şi pe cine găsesc când  
  ajung acolo? Pe nimeni alta decât pe a mea domnişoară misterioasă.

Mai întâi am văzut-o cum se strecura din dormitorul meu apoi, mai  
târziu, am găsit-o prezidând o expoziţie de bijuterii, din care o parte  
reprezentau modele nelansate ale companiei Amoroso. Am rugat-o pe  
prietena ei, foarte cooperantă de altfel, să se întoarcă singură, astfel  
încât Sorrel să fie nevoită să-mi accepte oferta. A fost destul de puţin  
doritoare să mă lase s-o însoţesc şi.

* Fireşte că eram puţin doritoare, izbucni Sorrel. Orice femeie care  
  îţi cunoaşte reputaţia ar fi prea puţin doritoare să te primească în  
  apartamentul ei, la ore târzii din noapte.
* Doar nu vrei să spui că m-ai luat în serios când te-am tachinat cu  
  propunerea de a lua locul surorii tale în patul meu, spuse el în  
  batjocură. O doamnă sofisticată ca tine? O, nu, nu virtutea te gândeai  
  s-o pui la adapost, ci acele desene. Noua gamă Amoroso.

Spre oroarea ei, Charlie întrebă curios:

* Presupunând că Sorrel a furat munca altuia, cum credeţi că a  
  reuşit? Vreau să spun, cum a reuşit să facă copii după desene?

Sorrel îşi simţi sufletul sângerând în faţa acestor cuvinte, dar Lucas  
Amory se mulţumi să-şi ridice umerii în semn de nepăsare.

* Pentru cineva atât de plin de resurse ca ea, nu se poate să fi fost  
  ceva prea dificil. S-a aflat în incinta Amoroso de două ori şi în ambele  
  ocazii a petrecut ceva timp în biroul şefei departamentului de creaţie.  
  Gura i se strâmbă de dispreţ când continuă: o să dau eu de capătul  
  poveştii acesteia.

Sorrel se gândi că totul trebuia să i se pară plauzibil lui Charlie şi  
simţi o senzaţie de rău în tot corpul. Nu-i spusese niciodată cine era  
persoana care îi scrisese scrisoarea de recomandare. I se păru că e  
complet singură şi aruncă o privire disperată desenelor de pe masă.  
Oare Lucas Amory chiar putea s-o înşele şi să-i fure cele mai bune  
lucrări pe care le făcuse până atunci?

Oamenii, mai ales bărbaţii, îi trecu cu amărăciune prin gând, nu-i  
făcuseră decât rău. Mai întâi tatăl ei, care o alungase din viaţa lui ca pe  
un lucru de care îi era ruşine, deposedând-o de drepturile pe care i  
le-ar fi asigurat naşterea, de dragostea şi de îndrumarea lui. Apoi Max,  
priceput să vorbească atât de iscusit, şi să înşele la fel de bine, Maxcare profitase de nevoia ei de a fi iubită, care îi distrusese inocenţa de  
fată de optsprezece ani şi care nu-i lăsase decât iluzii spulberate.  
Urmase Trevor, convenţionalul şi seriosul Trevor, care vroise să se  
însoare cu ea şi a cărui dragoste se dovedise un fals bine realizat.  
Ironia sorţii: Trevor avusese de gând s-o ia de soţie, deoarece cunoştea  
identitatea tatălui ei şi spera că o asemenea relaţie îl va ajuta în carieră  
şi acum Lucas Amory, pregătit să-i dea lovitura de graţie şi să-i fure  
munca, fiindcă nu credea în identitatea tatălui ei.

Furia o cuprinse şi se simţi ca un uragan gata să izbucnească.  
Atinse cu degetele desenele de pe birou, desenele pe care acest om  
arogant, obtuz şi ticălos pretindea că-i aparţineau. Desenele ei, creaţiile  
ei, asupra cărora petrecuse atâtea ore de muncă! Ore care se  
transformaseră în zile, pe măsură ce ideile se conturau şi zile care  
deveniseră luni când începuse să realizeze prototipurile înainte de a.

Mintea ei alunecă spre o altă idee. Prototipurile! Unul îl dăruise  
Juliei drept cadou de Crăciun. Lănţişorul pe care Lucas Amory îl  
recunoscuse când Julia îl purtase şi care-l condusese la ea. De ce nu  
se gândise mai repede la asta? Acum putea să facă dovada că desenele  
îi aparţineau!

Se pregăti să deschidă gura şi să dea glas acestor gânduri, dar se  
opri. Faptul că putea dovedi că era proprietarul legitim al desenelor  
nu era de-ajuns. Ceea ce încercase Lucas Amory să-i facă, anume să-i  
fure munca şi s-o înfiereze ca hoaţă, era ceva pentru care dispreţul nu  
era suficient. Dacă încercase cu ea, probabil va mai încerca şi cu alţi  
creatori lipsiţi de experienţă cum fusese şi ea. Trebuia să pună capăt  
acestei situaţii pentru totdeauna. Dacă reuşea să-l vâre în închisoare,  
l-ar fi demascat în ochii întregii lumi drept ceea ce era în realiate: un  
escroc fără scrupule.

Observă că o privea şi realiză că trebuia să fie atentă să nu se trădeze  
prea repede. Vroia să-şi sape singur groapa şi s-o sape cât mai adânc.

- Aşa că te-a convins că sunt o hoaţă şi o mincinoasă, Charlie,  
spuse ea şi se ridică de la birou. Nu era prea greu să introducă un  
timbru aparte în voce, astfel încât să pară copleşită de situaţie.

Ochii albaştri ai lui Charlie o priviră strălucind.

* Am spus doar „presupunând11. Eu ştiu că nu poţi fura munca  
  altuia, mai ales când eşti doldora de idei originale.

Simţi un val de căldură pentru uriaşul acesta care, în ciuda  
aparenţelor incriminatorii, îşi păstra încrederea în talentul şi în  
onestitatea ei.

* Desigur, era de aşteptat să-i iei partea. prietenei tale, interveni  
  cu un surâs batjocoritor Lucas Amory.

Charlie îl privi blând, cu o expresie liniştită şi dezaprobatoare.

* Ar fi mai bine ca Tam a mea să nu te audă că faci afirmaţii de  
  genul ăsta, băiete. E foarte posesivă, Tam a mea, şi ca o mamă pentru  
  Sorrel. Dacă tot vorbim de asta. Se întoarse spre Sorrel şi-i spuse  
  gânditor: de fapt, cred că n-aş fi făcut o treabă aşa de rea dacă ţi-aş fi  
  ţinut loc de tată. Cu siguranţă, mai bună decât tatăl tău natural, asta e  
  clar.
* Nu mă îndoiesc deloc, Charlie. Avea lacrimi în ochi în timp ce  
  râdea. Se aplecă şi-l îmbrăţişă cu căldură.
* Două lucruri în încurcătura asta mă pun pe gânduri, continuă el  
  imperturbabil. In primul rând, nu văd de ce un individ ca tine s-ar  
  apleca asupra unui designer începător şi i-ar fura munca. Câştigul nu  
  merită riscul.
* Charlie! protestă ea. Dacă susţine că desenele mele îi aparţin,  
  atunci e la fel de vinovat ca diavolul. Ii aruncă o privire veninoasă lui  
  Lucas. Bănuiesc că s-ar târî şi pe jos, ca să nu mai vorbim de aplecat,  
  dacă ar fi vorba de bani la mijloc.
* Riscând să-şi piardă reputaţia de om de afaceri? întrebă  
  Charlie şi Lucas îşi înclină ironic capul în direcţia lui, în chip de  
  mulţumire.
* Ba da, ar fi în stare s-o facă, murmură Sorrel şi vru să continue,  
  dar Charlie apucase deja să-l întrebe:
* Spui că nu te-ai uitat atunci la desenele lui Sorrel?
* Exact, răspunse el şi o privi pe Sorrel. Intotdeauna stau departe  
  de lucrurile necurate.

Sorrel simţi cum se înfurie încă o dată, dar Charlie îşi urmă  
netulburat cursul gândurilor:

* Trebuie totuşi că cineva s-a uitat la ele şi le-a plăcut suficient  
  încât să realizeze copii după ele.
* Acum ajungem pe tărâmul fanteziei, spuse Lucas iritat. Pot să  
  garantez pentru personalul meu. Sunt cu toţii cinstiţi.
* La fel şi Sorrel. Charlie se ridică şi se apropie de birou. Vezi, eu  
  ştiu că aceste desene îi aparţin şi că sunt cele cu care s-a prezentat în  
  acea zi, şi dacă negi posibilitatea existenţei unei alte explicaţii, atunci  
  tu trebuie să fi cel care le-a furat.
* Ne rotim în cerc, spuse Lucas şi se ridică şi el în picioare.
* Te rog, mai rabdă puţin, zise Charlie şi înălţă împăciuitor o  
  mână. Te-ar deranja dacă mi-ai spune cine anume din personalul tău  
  îşi asumă meritul acestor desene?

Pentru un moment, păru că n-avea de gând să răspundă, dar apoi  
spuse tăios:

* Şefa departamentului de creaţie.

Sorrel inspiră adânc şi spuse:

* Domnişoara Killingley! Era perfect plauzibil ca femeia aceea să  
  facă ceea ce-i spunea şeful şi, cu cât se gândea mai mult, cu atât  
  devenea mai sigură că cineva din cadrul departamentului de creaţie  
  trebuie să fi fost implicat.
* Era cumva de faţă când ai citit scrisoarea de la tatăl lui Sorrel?  
  continuă să-l preseze Charlie.
* Da, era acolo când am citit scrisoarea care trebuia să pară că vine  
  din partea domnului Valentine, răspunse el fel de tăios ca înainte.
* Deci ştia că Sorrel fusese discreditată, spuse Charlie gânditor. Un  
  factor care diminua considerabil riscul unei pedepse dacă ar fi copiat  
  acele desene şi le-ar fi prezentat drept ale ei. E posibil, nu crezi?
* Posibil, dar foarte improbabil, interveni Sorrel. E şi el amestecat,  
  Charlie, e cât se poate de limpede. Probabil că ei doi au mai făcut asta  
  înainte. Dar o să le pară rău c-au încercat-o şi cu mine.
* Mă ameninţi, Sorrel? Lucas o privea de sus, de la înălţimea lui,  
  şi-i zâmbea batjocoritor.
* Domnişoara Valentine, pentru tine, îl repezi ea. Şi poţi fi cât se  
  poate de sigur că te ameninţ. Primul lucru pe care o să-l fac mâinedimineaţă, va fi să iau legătura cu avocatul meu. Nimeni nu-mi fură  
  munca şi scapă fără pedeapsă. O să-ţi fac reputaţia ţăndări!
* Avocatul tău? Mă îndoiesc că biroul de ajutor legal lucrează şi  
  duminica, îi spuse el insultător, dar Sorrel se mulţumi să zâmbească.  
  Se gândea la puternicul domn Forster şi la procentajul care îi revenea  
  din investiţiile pe care le făcea în numele ei. Nu credea că va avea vreo  
  problemă să ia legătura cu el, chiar şi duminca. In plus, cu dovada pe  
  care o avea, putea să certifice fără dubiu că era autoarea desenelor şi  
  acuzaţia de furt împotriva lui Lucas Amory devenea cât se poate de  
  serioasă.
* Poate că, la urma urmei, n-ar fi rău să-ţi găseşti un avocat bun, o  
  sfătui el într-un fel atât de arogant încât Sorrel simţi că tânjea să-l  
  lovească. Asta pentru că, mâine dimineaţă la prima oră chiar, o să mă  
  duc la poliţie şi o să le prezint problema.
* Domnule Amory, sunt sigur că nu va fi necesar. Charlie încercă  
  încă o dată să joace rolul pacificatorului, dar Sorrel interveni imediat.
* Exact asta să faci, domnule Amory. Se mişcă repede şi strânse  
  desenele împrăştiate pe masă. Le puse în sertar, îl închise cu cheia şi,  
  spre surpriza lui Lucas Amory, i-o puse în mână. Doar ca să fim siguri  
  că dovada va fi unde trebuie când poliţia va veni s-o caute. Avocatul  
  meu va veghea ca poliţia să obţină aceeaşi cooperare şi din partea  
  companiei Amoroso.

Pentru câteva clipe păru uluit, dar îşi reveni repede.

* Foarte bine. Acum mă duc acasă. Il privi pe Charlie, care încă se  
  mai afla între el şi uşă şi i se adresă provocator: ai de gând să încerci  
  să mă opreşti?
* Sorrel. Charlie mai făcu o ultimă încercare.

Ii răspunse liniştită:

* Lasă-l să plece. Avocatul meu va şti unde să-l găsească.

Privi cum, încă încordat din cauza furiei, Lucas Amory ieşea din  
apartamenul ei.

***Capitolul 5***

* Sorrel, nu cred c-ar fi trebuit să faci asta, îi spuse Charlie  
  îngrijorat. Mă refer la faptul că l-ai ameninţat cu legea. Ştii că Tammy  
  şi cu mine o să susţinem că sunt desenele tale, dar crezi că o să ne  
  creadă pe noi în locul lui Lucas Amory?
* Oh, n-or să-l creadă deloc pe Lucas Amory. Sorrel începu să  
  surâdă. N-or să-l mai creadă o dată ce vor descoperi că scrisoarea de la  
  tatăl meu e cât se poate de veritabilă şi că. surâsul ei se lărgi şi se  
  transformă într-un zâmbet fericit, pot să dovedesc că desenele îmi  
  aparţin.
* Poţi să dovedeşti? Dar cum?
* Charlie, gândeşte-te. Am început să lucrez la acele desene  
  iarna trecută, nu-i aşa? Şi am făcut câteva prototipuri, din care unul  
  l-am dăruit de Crăciun surorii mele. Charlie, are imprimată data de  
  anul trecut şi asta dovedeşte fără nici un dubiu că a fost făcut cu  
  luni întregi înainte ca Lucas Amory să susţină că i-am furat  
  desenele.

Charlie începu să chicotească şi, câteva momente mai târziu,  
râdeau atât de tare încât trebuiră să se sprijine de birou.

* Dar de ce nu l-ai pus la podea cu asta, cât timp a fost aici? întrebă  
  Charlie după ce se linişti suficient încât să poată vorbi. Mi-ar fi plăcut  
  la nebunie să-i văd faţa când l-ai fi făcut să-şi înghită acuzaţiile.

Sorrel, care îşi revenise şi ea, se grăbi să-i răspundă:

* Mi-ar fi plăcut şi mie şi intentionez să fac asta. Dar doar  
  originalele sunt încuiate în siguranţă în sertarul meu. Lucas Amory are  
  copiile şi plănuieşte să înceapă producţia. Am nevoie ca legea să fie de  
  partea mea. Şi, în afară de asta. gura i se destinse de plăcerea  
  răzbunării, m-am gândit că e mai bine să-l las să se ambaleze cât mai  
  tare. In felul acesta, va cădea mai de sus.
* Da, am observat că aerul devenea de nerespirat între voi, spuse  
  Charlie gânditor. Ar fi interesant de văzut ce iese, o dată ce aţi trecut  
  peste încurcătura asta.

Sorrel îl privi uluită.

* Ce vrei să spui, Charlie? O dată ce încurcătura asta se lămureşte,  
  dacă nu intră la închisoare, sper să nu mai dau niciodată ochii cu el.
* Haide, drăguţo. Işi puse braţul gros pe umerii ei şi continuă cu  
  o voce sfătoasă: ai uitat că vorbeşti cu bătrânul Charlie? Am văzut cum  
  te sorbea din ochi, atunci când nu-l făceai să spumege de furie. Şi să  
  nu încerci să-mi spui că nu-l consideri o bucăţică bună.
* O bucăţică bună! Ticălosul acela? Arogant, îngust la minte,  
  afemeiat, escroc. Nici nu cred că pot găsi suficiente cuvinte de genul  
  acesta ca să-l descriu. Prefer să mor de foame decât să-l consider drept  
  „o bucăţică bună“!

Charlie începu să râdă şi cită:

* „Dacă doamna protestează prea tare, mă face să cred că.“.  
  Restul nu-l mai ştiu.

Incă râdea când Tammy dădu buzna în cameră, cu răsuflarea tăiată.

* L-am văzut plecând, nu-i aşa? El era, Lucas Amory? Ce s-a  
  întâmplat? Ceva s-a petrecut, altfel n-ar fi stat până la ora asta.  
  Vrea să.

Sorrel scoase un oftat de oboseală.

* Spune-i tu, Charlie. Cred că n-aş mai suporta să mai retrăiesc  
  scena încă o dată. Nu vreau decât să mă duc la culcare.

Ii grăbi pe amândoi să se îndrepte spre uşă, în timp ce Tammy  
continua s-o asalteze cu întrebări. Câteva minute după aceea, se vârî  
în aşternut şi oboseala îi închise ochii. Deşi avea toate motivele sănu-l placă pe Lucas Amory, în cele câteva momente când încă mai era  
trează, îşi aminti senzaţia pe care o încercase când îi sărutase mâna şi  
când îi simţise gura pe piele.

Sorrel se trezi a doua zi dimineaţă cât se poate de hotărâtă să-şi  
sune avocatul. Işi spuse aproape cu ferocitate că era mai bine să-şi  
încheie cât mai repede socotelile cu enervantul domn Amory. Insă,  
undeva adânc în interiorul ei, simţea confuz că avea nevoie să-şi  
alimenteze indignarea. Dacă va continua să-şi reamintească mereu cât  
de periculos şi lipsit de scrupule era, îi va fi mai uşor să-şi înăbuşe  
atracţia de care Charlie pomenise aseară.

Dădu la o parte cuvertura şi îmbrăcă un halat. Desculţă, coborî  
repede scara în spirală şi se îndreptă spre bucătărie, unde puse la  
încălzit un ibric mare de cafea. Lumina palidă a lunii martie trecând  
prin draperiile verde marin, făcea sufrageria să semene cu o grotă  
misterioasă, şi analogia o făcu să se gândească la creaturile diafane ale  
mării. Imediat simţi cum o nouă idee îi încolţea în minte. Continuă să  
mediteze şi în timp ce se apropia de ferestrele înalte şi dădea la o parte  
draperiile. Oricât de supărătoare fusese confruntarea cu Lucas Amory  
cu o noapte în urmă, păruse totuşi că declanşase vreun resort secret  
al imaginaţiei ei, fiindcă ideile dădeau năvală.

Stătu, ca în fiecare dimineaţă, în faţa ferestrei şi urmări mişcările  
domoale ale Tamisei. In dimineaţa aceea părea că se găsea într-o  
dispoziţie jucăuşă. Lumina tremurândă a soarelui şi briza uşoară de  
martie mângâiau uşor râul şi-i dădeau, pe alocuri, aparenţa unor solzi  
strălucitori. Incă o dată, imaginaţia ei creatoare intră în acţiune şi  
transformă mental ceea ce vedea în bijuterii. In momentul următor, se  
găsea la masa de lucru şi creionul aluneca uşor, în timp ce încerca să-şi  
transpună ideile pe hârtie. Ibricul de cafea fierbea de ceva timp şi,  
până nu dădu în foc, nu reuşi să-şi obţină partea cuvenită de atenţie.

După trei căni de cafea şi o farfurie de fructe, se scufundă în cada  
cu apă parfumată. Nici măcar de dragul ei, domnul Forster nu putea  
să se bucure să fie deranjat atât de devreme într-o duminică dimineaţă.  
Era însă încrezătoare că va accepta să se ocupe de problema ei, aşa căalese cu grijă cu ce să se îmbrace. Se orientă spre o rochie lungă, de  
lână uşoară de culoarea bronzului verzui. Optă pentru o coafură  
înaltă, care îi strânse buclele la spate, dar lăsase câteva mai rebele să-i  
înconjoare faţa. Era, în acelaşi timp, şi elegantă şi sofisticată şi, în plus,  
prezenta avantajul că lăsa la vedere cerceii fini, rotunzi, cu un mic  
diamant în mijloc. Alese un machiaj uşor, pe care întotdeauna îl  
preferase, dar îşi accentuă ochii cu o nuanţă asemănătoare cu cea a  
rochiei şi îşi lungi genele cu rimel.

Pantofii cu tocuri înalte completară ansamblul şi Sorrel cercetă  
imaginea nefamiliară din oglindă cu vechea ei autoironie. Arăta  
foarte diferit de fata care întotdeauna preferase o pereche de blugi  
şi un tricou banal, dar ştia că domnul Forster se simţea mai  
confortabil în prezenţa acestei Sorrel Valentine. Privirea ei întâlni  
portretul pe care i-l făcuse Charlie. Conţinea doar umerii şi capul,  
dar îi pictase faţa, faţa pe care o arăta lumii, cea conţinând expresia  
de amuzament tolerant, ca o mască ţinută cu mâna şi ridicată un pic,  
astfel încât să dezvaluie un chip pierdut, însingurat şi speriat. Zâmbi  
amar când se gândi la poza pe care o afectase mereu, dar se bucură  
la gândul că domnul Forster nu avea privirea atât de pătrunzătoare  
ca Charlie.

La ora zece şi jumătate decise că-l putea contacta pe domnul  
Forster fără riscul de a-l trezi din somn. Răspunse robotul, care o  
informă că acesta era plecat la ţară şi că va reveni luni seara. Nu era  
nimic de făcut decât să-i lase un mesaj prin care îl ruga să-i stabilească  
o programare marţi, cât mai devreme posibil, şi să încerce să-şi  
domolească frustrarea.

Munca părea a fi cel mai bun antidot şi se scufundă în ea, până  
când sună interfonul. Cu gândul la altceva, se duse să răspundă şi să  
afle identitatea vizitatorului inoportun.

- Lucas Amory, se auzi o voce şi Sorrel tresări, surprinsă. Aceasta  
era, deci. Se întorsese cu poliţia şi ea nu putea să-şi contacteze  
avocatul înainte de mâine seară.

Apăsă butonul care deschidea uşa de jos şi-l instrui să se asigure că  
o închide în urma lui. Apoi, după o scurtă ezitare, formă numărul lui  
Charlie.

Ii răspunse somnoros, dar se trezi repede când Sorrel îi spuse:

* Charlie, s-a întors Lucas Amory. Tocmai l-am lăsat să intre.
* A venit cu poliţia? veni repede o întrebare îngrijorată.
* N-a spus, dar cred că e posibil.
* Oricum, eu şi Tammy venim imediat, o asigură el şi închise  
  receptorul.

Când Sorrel deschise uşa, îl văzu pe Lucas Amory singur. Astăzi nu  
mai exista nimic care să amintească de omul sobru de afaceri pe care  
îl întâlnise prima oară, şi nici din cel atât de formal care o ameninţase  
cu o noapte în urmă. Purta nişte pantaloni deschişi la culoare şi o  
bluză de o stofă atât de fină, încât Sorrel se trezi brusc cuprinsă de  
dorinţa de a-i mângâia ţesătura. Chiar şi aşa, îmbrăcat obişnuit, nu pierduse  
nimic din atracţia puternică pe care putea s-o exercite asupra ei.

Din nou îşi simţi inima bătând puternic şi, ca să ascundă această  
senzaţie care n-o punea deloc în largul ei, îl privi batjocoritoare şi  
întrebă cât de sarcastic putea:

* Unde sunt? Grămezile de poliţişti?

El avansă, forţând-o să dea înapoi.

* Unde probabil că se află şi avocatul tău, îi răspunse la vederea  
  apartamentului gol.
* Din nefericire, avocatul meu e o persoană devotată week-end-urilor  
  petrecute la ţară, ripostă ea sec şi observă cum sprâncenele lui se  
  ridicară, în semn de neîncredere.
* Adică, chiar ai încercat să-l contactezi? Tonul lui lăsa să se  
  înţeleagă cât se poate de clar că era convins de faptul că avocatul ei nu  
  era altceva decât un produs al imaginaţiei.
* Bineînţeles. Şi i-am lăsat un mesaj, rugându-l să mă primească de  
  îndată ce se va întoarce. Urmări cum sprâncenele lui îşi urmară  
  ascensiunea. Aşa că, dacă n-ai venit să mă arunci în închisoare, pot să  
  sper că te-ai răzgândit şi că ai venit să-ţi mărturiseşti furtul?
* Doamnă, pe cuvântul meu că ai stil. Zâmbi şi îşi arătă dinţii albi,  
  egali, în timp ce ochii întunecaţi o priveau admirativ. Sorrel simţi cum  
  bătăile inimii ei o luau razna. Dar nu, n-am păcate de mărturisit. cel  
  puţin nu de genul acesta. Unde ţi-e prietenul în dimineaţa asta?  
  schimbă el subiectul şi Sorrel simţi că-i părea rău.
* După cum ţi-a spus Charlie şi noaptea trecută, e bărbatul lui  
  Tammy. Vor fi aici imediat, amândoi.
* Foarte bine, o să-i aşteptăm atunci. Merse la fereastră şi aruncă o  
  privire asupra priveliştii de afară, după care se întoarse şi se uită cu  
  atenţie prin cameră. E uimitor ce ai reuşit să faci cu locul acesta. Imi  
  place.
* Vai, domnule Amory, vă mulţumesc pentru compliment. Il privea  
  din nou batjocoritor, sugerându-i astfel că nu-i păsa deloc de părerea  
  lui. El zâmbi, ca şi cum acest lucru l-ar fi distrat.
* Poate că felul în care ne-am cunoscut a fost puţin cam.  
  neconvenţional, dar cred că poţi să-mi spui Luc.

Ochii lui Sorrel se măriră, într-o expresie prefăcută de uluială.

* Oh, Doamne, dar n-aş îndrăzni, după ce am fost pusă atât de  
  ferm la locul meu în noaptea trecută.
* Imi pare rău că te simţi atât de. copleşită de mine, insinuă el  
  cu viclenie şi savură indignarea ei. Mai trebuie să-mi dau ceva  
  osteneală în privinţa asta, nu-i aşa? Adică, să nu te mai impresionez  
  atât de tare.
* Şi când anume intenţionezi să mai lucrezi la asta, înainte sau  
  după ce vei încerca să pui să mă aresteze pe nedrept? ripostă ea la fel  
  de viclean şi el îşi dădu capul pe spate, izbucnind în râs.

Se trezi că îl privea fascinată în timp ce râdea fără reţinere. Acesta  
era un om diferit de cel care o rănise şi o insultase noaptea trecută.  
Desigur, era încă mult prea sigur pe sine, mult prea încrezător că toată  
lumea trebuia să-i stea la picioare, dar se trezi ameninţată de pericolul  
de a-l plăcea chiar şi aşa.

Valul de adrenalină care e răspunsul corpului în faţa unui pericol,  
o făcu să se mişte instinctiv către masa ei de lucru.

* Aş vrea să-mi spui de ce ai venit, îi spuse ea pe un ton plictisit.  
  Am de lucru acum.
* Nu era duminica o zi de odihnă şi recreaţie? întrebă el şi veni să  
  arunce o privire peste umărul ei. Acestea nu se aflau aici noaptea  
  trecută.
* Noi, hoţii şi falsificatorii, nu prea avem timp de odihnă, ripostă  
  sarcastic. Şi nu, nu se aflau aici noaptea trecută, fiindcă mi-a venit  
  ideea doar în dimineaţa aceasta.
* Dimineaţa aceasta? Mie mi se pare că n-ai prea dormit în noaptea  
  asta. Privea în continuare paginile pline de desene, unele doar  
  schiţate, cât să sugereze o idee, altele mai detaliate, însoţite de  
  comentarii asupra monturii şi finisajelor.
* Doar câteva ore de muncă, spuse ea nepăsător.
* Ţi-am mai spus şi aseară, se auzi o voce în spatele lor, că e  
  doldora de idei. Charlie, cu Tammy de braţ, intrase discret.
* Om ticălos şi mincinos! Tammy înaintă spre el, la fel de  
  ameninţătoare precum trebuie să fi fost şi războinicele din antichitate.  
  N-aş fi lăsat-o niciodată pe Sorrel să vină cu tine, dacă aş fi ştiut. Eşti  
  nebun să-i aduci asemenea acuzaţii! Lasă-mă să-ţi spun că Sorrel e cel  
  mai cinstit om pe care îl cunosc. Se opri la un pas de el, cu pieptul  
  tremurând de indignare şi cu o expresie vindicativă pe faţă.
* Fără scandal? întrebă Charlie şi o notă de uşurare se făcu simţită  
  în vocea lui.
* Fără poliţie... încă, încuviinţă Luc.
* Atunci, ai venit să-i ceri scuze lui Sorrel, declară Tammy şi-l privi  
  drept în ochi.
* După cum observi, nu prea, murmură Sorrel.
* Nu, n-am ajuns aşa de departe. Un amuzament trecător îi lumină  
  o clipă ochii.
* Atunci, de ce ai venit? Tammy părea hotărâtă să nu-l slăbească.
* Am vrut să descopăr reacţia lui Sorrel la o conversaţie telefonică  
  pe care am avut-o în dimineaţa asta cu şefa departamentului de  
  creaţie. Amuzamentul dispăruse şi vocea îi devenise brusc aspră.
* Ah. incoruptibila domnişoară Killingley, murmură Charlie.
* Aşa cum spui, incoruptibila domnişoară Killingley, care a fost  
  îngrozită să afle c-ar putea fi bănuită de a se fi purtat atât de lipsit de  
  etică, încât să fure munca unui alt designer.
* Sunt convinsă că i s-ar părea mult mai uşor de crezut că şeful de  
  la Amoroso poate să se comporte atât de lipsit de etica la care face  
  aluzie, spuse Sorrel amar.

Din păcate, el nu alese să-i răspundă la observaţie.

* A fost încă şi mai îngrozită când a fost nevoită să-şi recunoască  
  neglijenţa care ţi-ar fi putut permite să furi copiile desenelor, încheie  
  el liniştit.
* Chiar aşa? Ştiind că avea dovada nevinovăţiei ei, Sorrel putu să  
  rămână perfect calmă. Aş fi interesată să aud povestea pe care a  
  inventat-o.
* Mai întâi, susţine că desenele pe care le-ai prezentat erau foarte  
  slabe, nedemne de atenţie, fără originalitate.

Tammy păru că explodează de dezgust chiar în faţa lui:

* Sorrel n-a făcut niciodată, în viaţa ei, un desen care să nu fie  
  original.

Dar Luc o privea intens pe Sorrel şi nu luă în seamă întreruperea.

* Recunoaşte, de asemenea, că, deşi nu făcuse legătura între  
  dispariţia unui set de fotocopii a acelor desene cu vizita ta în biroul ei,  
  le lăsase pe birou şi c-ai stat câteva minute în camera aceea, singură,  
  în timp ce aşteptai returnarea desenelor pe care le refuzasem.
* Atunci, dacă nu cumva inventezi sau i-ai sugerat ceea ce să  
  spună, minte de îngheaţă apele. Sorrel îşi tinu cu mândrie capul  
  ridicat şi-l privi fără nici o teamă în ochi.

Nici Charlie şi nici Tammy nu spuseră nimic, de parcă ar fi înţeles  
că părerile lor erau de prisos în această confruntare a voinţelor. Şi  
dacă Sorrel avusese o mică speranţă că a treia din presupunerile ei era  
cea adevărată, anume că domnişoara Killingley minţea şi-l înşelase şi  
pe Luc, cum o înşelase şi pe ea, decise să renunţe la ea. Bătălia era  
tăcută şi nici unul nu ceda deloc, în timp ce tensiunea urca în atmosferă.

Luc fu cel care rupse primul tăcerea, fără a ceda, dar schimbând un  
pic tema discuţiei:

* Cred că e timpul pentru o confruntare, tu nu? întrebă el liniştit.

Sorrel se simţi un pic derutată în faţa propunerii lui, dar apoi

acceptă uşurată:

* Cu cât mai repede, cu atât mai bine. Am câteva lucruri pe care  
  vreau să le spun „ incoruptibilei11 tale domnişoare Killingley.
* Mergem? o invită el blând, pe un ton pe care, dacă l-ar fi  
  cunoscut mai bine, ar fi înţeles că pusese ceva la cale.

Dar, fără să bănuiască nimic, Sorrel se îndreptă spre ieşire. Işi luă  
geanta de pe canapea şi spuse peste umăr:

* Am o friptură care e gata să fie pusă în cuptorul cu microunde,  
  Tam, aşa că dacă vreţi, rămâneţi şi mâncaţi. Eu o s-o mănânc rece, cu  
  murături, când mă întorc.
* Credeam că o fată frumoasă ca tine ar fi trebuit să aibă până  
  acum un soţ sau o familie pentru care să gătească, remarcă Luc, în  
  timp ce îi deschidea uşa de la maşină. Şi, fiindcă ea nu dăduse nici un  
  răspuns, continuă în timp ce se angaja în traficul redus de duminică  
  dimineaţa: ei bine? De ce n-ai un soţ sau o familie de care să ai grijă?
* Mă îndoiesc că din acelaşi motiv pentru care n-ai şi tu o soţie sau  
  o familie de întreţinut, răspunse rece şi el izbucni în râs.
* Bine, să începem de aici. De ce crezi că nu m-am căsătorit?
* Pentru că există prea multe femei dornice să-ţi ofere avantajele  
  situaţiei , fără a te obliga să suporţi şi neajunsurile corespunzătoare,  
  răspunse prompt.
* Şi care ar fi avantajele şi neajunsurile corespunzătoare situaţiei,  
  după părerea ta?
* In cazul tău? Avantajele de a avea acces în patul multor femei,  
  fără neajunsul de a trebui să te dedici doar uneia. Nu-i fusese prea  
  uşor să spună aceste cuvinte fără să permită unei pete de culoare să  
  apară pe obrajii ei.

El clătină din cap, ca şi cum ar fi fost rănit de părerea ei proastă  
despre el.

* Şi dacă ţi-aş spune c-aş fi cât se poate de fericit să mă dedic unei  
  singure femei, cu condiţia să fie femeia specială pe care s-o pot iubi?  
  întrebă el blând.

Sorrel simţi cum inima îi bătea din nou cu putere. Pentru o clipă,  
imaginaţia ei încăpăţânată o pusese în locul acelei femei speciale, care  
se va face iubită de către el şi, de data asta, nu mai fu capabilă să-şi  
controleze roşeaţa.

* Aş răspunde că, fie n-ai căutat prea mult, fie eşti prea greu de  
  mulţumit, dacă n-ai fost în stare s-o găseşti în patruzeci de ani.

Se încruntă.

* Eşti hotărâtă să mă faci să mă simt bătrân, nu-i aşa? De fapt, mai  
  am patru ani până când o să împlinesc patruzeci. Dar tu? Bănuiesc că  
  ceva mai mult decât atât.
* Mai mult de patruzeci de ani? Am douăzeci şi şase! Indignată,  
  căzuse direct în capcana lui.

Surâse mulţumit.

* Vreau să spun mai mult decât mai am eu până la patruzeci de  
  ani, desigur. Aşa că, dacă spui că n-ai acelaşi motiv ca mine pentru  
  care să n-ai familie, aş fi curios să aflu de ce nu te-ai căsătorit până  
  acum.

Sorrel preferă să nu răspundă.

* N-ai relaţii ocazionale?

Asta era deja prea mult.

* Adică, aşa ca tine, vrei să spui. Nu, n-am, aşa că nu e nevoie să  
  mai faci şi alte aluzii la Charlie.
* După ce am văzut-o pe redutabila Tammy pe picior de  
  război, sunt gata să admit că am greşit puţin în privinţa aceasta,  
  încuviinţă el cu mărinimie. Dar nu există vreun bărbat special în  
  viaţa ta?
* Poate că sunt ca tine şi nu mi-am găsit încă perechea, răspunse  
  tăios.

Conversaţia începea s-o facă să se simtă prost. Dornică să schimbe  
subiectul, întrebă:

* Unde anume mergem?
* O să vezi când o să ajungem acolo. Deci, dacă amândoi ne  
  căutăm perechea potrivită, poate că mai există încă speranţă pentru  
  noi.
* Noi? Să fim serioşi. Eu sunt o falsificatoare, o escroacă şi o hoaţă,  
  doar n-ai uitat! Ripostase ironic, dar se simţea topindu-se în interior.
* Tu ai zis-o! Maşina încetini când intrase prin nişte porţi uriaşe.
* Hei! Sorrel privea uluită dimensiunile impresionante ale casei  
  albe din faţa ei. Trebuie să se câştige o groază de bani din furatul  
  creaţiilor altora, dacă domnişoara Killingley îşi pemite să trăiască pe  
  picior aşa de mare!

Lucas o privi într-un fel foarte ciudat, dar fiindcă era prea ocupată  
să-şi desfacă centura de siguranţă, nu observase, cum nu văzuse la  
timp nici mulţimea de maşini care erau parcate pe alee.

* O, Doamne, are musafiri. Crezi că ar trebui să.
* Doar o petrecere restrânsă. O prinse de braţ şi o trase spre uşa  
  de la intrare, care era un pic deschisă. Cu siguranţă că n-o să renunţi  
  acum.

Işi înăbuşi îndoielile şi-i permise s-o conducă într-o încăpere mare,  
plină de oameni. Se simţea neliniştită şi tulburarea ei crescu când Luc  
închise uşa în spatele lor, ca şi cum ar fi vrut să nu-i lase nici o  
posibiliatate de scăpare. Il salutară mai mulţi oameni, dar nu se opri s-o  
prezinte. Sorrel aruncă o privire prin încăpere, în speranţa că o va  
vedea pe domnişoara Killingley şi va încheia cât mai repede povestea  
aceasta. Singura faţă familiară pe care o descoperi fu cea a Biancăi  
Fratelli şi, aproape în acelaşi moment, modelul îl văzu pe însoţitorul ei.

* Luc! Oamenii părură că se dau la o parte în faţa ei şi ea îi sări în  
  braţe. Credeam că n-o să reuşeşti să apari!

Accentul pur englezesc al fetei o uimi pe Sorrel, fiindcă, la o primă  
vedere, oricine ar fi spus că era italiancă. Luc îi zâmbi tandru şi o  
sărută pe obraz. Spre marea ei surprindere, în faţa acestui gest, Sorrel  
simţi cum o străbate un fior de gelozie.

Fata se întoarse şi-i zâmbi şi ei.

* Nu ştiu cum ai reuşit să-l aduci aici, dar, evident, eşti mult mai  
  convingătoare decât mine.
* Dar. Sorrel îi aruncă o privire jenată lui Luc, aşteptându-se ca  
  el să-i explice prietenei lui, prezenţa ei. Cum el nu făcu nimic în acest  
  sens, spuse încurcată: de fapt. e vorba de o chestiune de afaceri.
* Desigur! Privirea fetei se lărgi fiindcă o recunoscuse. Mă  
  întrebam unde te-am mai văzut. In biroul lui Luc, acum câteva  
  săptămâni, nu-i aşa? Zâmbi maliţios când adăugă: cred că nu prea i-a  
  plăcut să admită că n-avea dreptate. Apoi, la vederea expresiei  
  înmărmurite a lui Sorrel, continuă: aţi rezolvat problema aceea cu  
  scrisoarea, nu-i aşa? Trebuie că da, altfel nu te-ai fi aflat aici.
* Bianca, draga mea, vorbeşti, ca întotdeauna de altfel, un pic prea  
  mult, o întrerupse Luc, prefăcându-se că nu observă expresia  
  nedumerită de pe faţa lui Sorrel. Aşa cum ţi-a spus, avem o mică  
  chestiune de afaceri de lămurit şi după aceea revenim. O întoarse pe  
  Sorrel ca să plece în altă direcţie, dar ea rămăsese înţepenită. Mai  
  văzuse un chip cunoscut, acum bronzat după o lună petrecută în  
  Barbados, care o privea îngrozit.

Fiecare muşchi al corpului ei se încordă. „Timpul pentru o  
confruntare“, spusese Luc şi ea crezuse că se referise la domnişoara  
Killingley.

* E casa tatălui meu, îl acuză ea cu o voce în care panica avea cel  
  mai greu cuvânt.
* E casa lui Felix Valentine, îi spuse el ironic. Ar fi trebuit să ştii  
  asta, dacă eşti fiica lui, după cum pretinzi.

Sorrel închise ochii, sperând că, dacă n-ar mai fi văzut o clipă  
scena, totul ar fi putut să dispară, asemenea unui vis urât.

* Nu înţelegi. murmură ea. Şi apoi, cu mai multă forţă: trebuie  
  să plec!

Mâna lui Luc o strânse dureros de braţ.

* Ba nu, escroacă mică. Vei rămâne aici să-ţi înfrunţi minciuna.

Il privi plină de dispreţ şi, fără să-i pese că Bianca sau alţi oameni  
din jurul lor ar putea s-o audă, îi spuse:

* Poate că tatăl meu o să te ierte pentru asta, Lucas Amory, dar eu  
  n-o s-o fac niciodată!

Un muşchi se zbătu pe faţa lui, dar nu-i dădu drumul şi o obligă să  
rămână pe loc, aşteptând ca bărbatul care se grăbea spre ei să  
sosească.

* Sorrel, pentru Dumnezeu, ce faci aici? o întrebă el repede şi  
  Sorrel simţi că vocea speriată a tatălui ei îi zgârie auzul. Ai promis că o  
  să-l vezi pe Luc discret.
* Imi pare rău, tată, dar domnului Amory îi arde de glume. Stătea  
  dreaptă şi mândră, refuzând să se simtă înjosită, sau măcar stânjenită.  
  Nu ştiam că mă va aduce în casa ta.
* Nu înţeleg. Ingrozit, fără nici o urmă din distincţia lui  
  obişnuită, Felix Valentine se întoarse spre prietenul lui.
* E foarte simplu, spuse Sorrel. Domnul Amory nu crede că ai scris  
  acea scrisoare pentru mine. Crede c-am falsificat-o.
* Oh, Doamne! Transpirase şi fruntea îi strălucea.
* Felix. Vocea lui Luc părea gâtuită. Vrei să spui că ea  
  chiar e.
* Nu fi atât de îngrijorat tată, îl întrerupse Sorrel cu brutaliate. Aş  
  fi plecat de îndată ce mi-am dat seama, dar domnul Amory nu mi-a dat  
  voie. Dacă-i ceri să-mi dea drumul, voi pleca imediat.

Simţi cum mâna lui Luc se retrage imediat, de parcă l-ar fi ars ceva,  
în timp ce tatăl ei începuse să se înroşească.

* La naiba! Nu mi se pare corect să-ţi cer să pleci din casa mea,  
  draga mea, dar Marcia.

Orice retragere devenise imposibilă. O femeie subţire şi foarte  
elegantă se apropiase de ei. Zâmbi şi-şi întinse braţele spre Luc, în  
chip de întâmpinare.

* Luc, dragul meu! Nu te-am mai văzut de atâta timp! Il sărută pe  
  obraz şi se întoarse în direcţia lui Sorrel, dar zâmbetul îi îngheţă  
  instantaneu. Tu! Se întoarse furioasă spre soţul ei. Tu ai invitat-o? Cum  
  ai putut? Mi-ai promis.

Dintr-o dată, Sorrel simţi că se săturase de ei, de aroganţa lui Lucas  
Amory, căruia nu-i păsa cine suferea, atâta timp cât putea face ce-i  
plăcea, de slăbiciunea patetică a tatălui ei, de obsesia Marciei privind  
certurile vechi.

* Nu e nici o nevoie să zbieri la tatăl meu în public, Marcia, îi spuse  
  ea sătulă, fără să-i pese cine aude. Responsabilitatea aparţine în  
  întregime dragului tău prieten, domnul Amory. Şi acum, că s-a distrat  
  îndeajuns, pot să plec. Dădu din cap, în chip de salut, în direcţia  
  scandalizatei Marcia şi a îngrozitului ei tată şi, ignorându-l în întregime  
  pe Luc, se întoarse să plece, dar îi simţi din nou mâna pe braţ.
* Te duc acasă, Sorrel, îi spuse el aspru.
* Pentru nimic în lume! Privirea pe care i-o aruncă ar fi ţinut la  
  distanţă pe oricine.

El îi eliberă braţul, dar insistă încăpăţânat:

* Eu te-am adus aici.
* Da, nu-i aşa? îi spuse plină de dispreţ. Şi acum, ar trebui să rămâi  
  şi să explici de ce ai vrut să ne pui pe toţi într-o asemenea situaţie  
  jenantă.

Se întoarse şi plecă plină de demnitate din casa tatălui ei. Şi Luc o  
lăsă să plece.

***Capitolul 6***

„încă o dată cea care rămâne pe din afară“ se gândea Sorrel cu  
amărăciune pe când cobora aleea. Ei bine, se putea descurca foarte  
bine şi fără tatăl ei sau Lucas Amory. Se mai descurcase singură şi  
înainte şi la fel va face şi în viitor. Gânduri curajoase, dar nu-şi putea  
stăpâni suferinţa.

Indignarea şi mândria îi ţinură de cald în timp ce străbătea aleea  
rezidenţială, presărată cu o gamă largă de tipuri de case, de la cele  
confortabile la cele luxoase, dar plecase de acasă fără haină şi, până  
când reuşise să ajungă la drumul principal, vântul rece de martie  
începuse să-şi facă simţită prezenţa.

Auzi o maşină oprindu-se lângă ea şi Sorrel îşi ridică garda. Dar nu  
era Mercedesul alb de care se temuse, ci o maşină roşie, sport, din  
care ieşi o fată pe care recunoscu uşor.

* Sorrel, lasă-mă să te conduc acasă, o rugă Bianca.

Sorrel o privi uluită, dar înţelese imediat şi se înfurie.

* Bănuiesc că el te-a trimis. întotdeauna te grăbeşti să faci ce  
  spune el, domnişoară Fratelli?

Fata zâmbi stânjenită.

* Bianca, te rog. Şi nu trebuie să-mi spui cât de încăpăţânat poate  
  fi Luc, dar să ştii că nu e aşa de rău, când ajungi să-l cunoşti.

La o primă vedere, i se păru ciudat că prietena lui Luc venise după  
ea, să-şi ofere ajutorul şi că pleda în favoarea lui, dar era prea supărată  
să se gândească la asta pe îndelete.

* Dar nu pe tine te-a acuzat că minţi şi că eşti o hoaţă. Şi nu cred  
  că ţi-a spus că, dacă ai avea un tată, atunci n-ai putea fi decât un  
  bastard.

Ciudat, dar la aceste cuvinte, faţa frumoasă a tinerei se crispă de  
durere şi Sorrel se simţi ruşinată.

* Imi pare rău. N-am nici un drept să-mi vărs supărarea pe tine.  
  Mulţumesc pentru ofertă, dar prefer să iau un taxi.
* Oh, dar Luc a spus. începu Bianca să protesteze, dar simpla  
  menţiune a numelui lui o făcu pe Sorrel să se zburlească din nou.
* Te rog, o întrerupse cu fermitate. Dacă vrei cu adevărat să faci  
  ceva pentru mine, atunci întoarce-te şi spune-i domnului Amory să mă  
  lase în pace.
* Dar tremuri şi nu e de mirare, ţinând cont că n-ai o haină mai  
  groasă pe tine. Bianca însăşi era îmbrăcată într-un costum călduros,  
  care părea a fi un Chanel. Merită să te îmbolnăveşti, doar ca să te  
  răzbuni pe Luc? Să uităm de el, te rog. Lasă-mă să te duc acasă pentru  
  propria mea linişte!

Fata părea atât de îngrijorată, încât Sorrel oftă şi intră în maşină.  
Cu radiatorul pornit la maximum, încetă curând să mai tremure.  
Bianca începu să vorbească despre o serie de subiecte fără importanţă,  
cele mai multe din experienţa ei de model şi Sorrel se trezi că o  
plăcea. O amuza umorul şi abilitatea ei de a râde de ea însăşi şi o  
înduioşă lipsa ei de afectare. Nu era de mirare că Luc era atât de des  
fotografiat în compania ei. Intrebarea era: de ce mai era surprins şi în  
compania altor femei? Desigur, Bianca era foarte tânără şi poate că  
nu-i plăcea să fie privit ca genul de bărbat care prefera fetele inocente,  
dar Sorrel nu reuşi să şi-l închipuie dând atenţie bârfelor şi  
conducându-se după ele.

Tocmai treceau prin dreptul Turnului Londrei, când Bianca decise  
să atace subiectul care le adusese împreună, în acea zi. Chicoti şi zise  
veselă:

* Am mereu în faţa ochilor expresia lui Luc când a aflat că Felix  
  Valentine este într-adevăr tatăl tău. Nu, e în regulă, se grăbi ea săadauge când văzu că Sorrel tresărise şi începuse să se încrunte iar. Nu  
  vreau să întreb nimic, deşi mor de curiozitate. Atâta doar că lui Luc  
  nu-i place deloc când n-are dreptate.

- Sunt convinsă, răspunse Sorrel sec. Işi aminti că, deşi dovedise  
rudenia ei cu Felix Valentine, mai avea încă de dovedit dreptul de  
proprietate asupra desenelor. Asta însemna, cu certitudine, că va  
trebui să-l mai vadă; idee care venea însoţită de un amestec de  
sentimente.

\*\*\*

Ziua de luni veni şi o găsi pe Sorrel în atelierul ei, încă de la opt şi  
jumătate dimineaţa. Problema încă nu fusese rezolvată. Ii mulţumise  
Biancăi că o adusese acasă şi urcase în apartamentul ei, unde îi găsise  
pe Charlie şi Tammy încă aşteptând. Le explicase ce se întâmplase şi  
se consolase cu simpatia lor indignată. Apoi, încercase să se apuce de  
lucru, dar se surprinsese de mai multe ori aşteptând să sune  
interfonul, în speranţa că va anunţa sosirea lui Luc Amory. Era atât de  
sigură că va încerca s-o vadă, ca să se scuze, încăt nu-i venise să creadă  
că sosise ora culcării şi nu primise nici o veste de la el.

„Dacă el crede că acesta e sfârşitul problemei şi că va scăpa cu  
furtul desenelor mele, atunci mai bine să-şi mute gândul“, îşi spuse  
furioasă. Poate că domnul Forster lipsea încă în seara aceea, dar nimic  
n-o putea împiedica să treacă pe la biroul lui şi să-l roage pe unul din  
asistenţi să înceapă demersurile pentru un proces intentat companiei  
Amoroso. Până atunci, munca manuală îi făcea bine.

Scoase din sertar brăţara de care se ocupa în prezent. Trebuia s-o  
termine în câteva zile şi încă mai avea de lucru la ea. Era alcătuită din  
şase flori, fiecare diferită. Erau gata, dar trebuia să facă legăturile  
dintre ele şi să mai efectueze şi operaţiunile de finisaj.

Işi alungă gândurile şi se scufundă în muncă. Era o treabă care  
cerea multă atenţie şi concentrarea ei era supremă, când o mână care  
o atinse pe umăr, o făcu să sară de la locul ei.

* îmi pare rău, spuse Luc Amory. N-am vrut să te sperii.
* Ai reuşit oricum. Aproape că am făcut infarct. Inima îi b'tea într-  
  adev'r cu putere, dar exista şi un sentiment de bucurie. Cum nu vroia  
  să dezvăluie acest lucru, îi spuse cât de dezagreabil putu:
* De fapt, ce faci aici? Te strecori să vezi dacă mai am şi alte desene  
  care merită furate?
* Ştiai că o să mă întorc, răspunse el, însoţit de nesuferita lui  
  încredere în sine.
* Că tot veni vorba de asta, m-am aşteptat măcar la un telefon ieri,  
  ripostă ea ironic. Măcar nişte scuze întârziate.
* Eşti dezamăgită, Sorrel? Ochii lui negri râdeau de ea, dar  
  apropierea din tonul lui o făcu să cadă pradă din nou farmecului lui.  
  Mai rău, Sorrel înţelese că sentimentul predominant de ieri fusese  
  într-adev'r dezamăgirea.
* De fapt, continuă Luc în timp ce lua brăţara şi o examina,  
  avusesem intenţia să vin de ieri, dar mă temeam că n-o să mă laşi să  
  intru. M-am gândit că, dacă amân până astăzi, indignarea ta justificată  
  o să treacă de la sine.

„Indignare justificată11! Bărbatul acesta era atât de arogant încât  
până şi scuzele lui semănau a insultă. Simţi cum se înfurie şi-l întrebă  
aspru:

* Şi nu crezi că aveam tot dreptul să fiu indignată? Lăsă furia la o  
  parte şi continuă sarcastic: haide, domnule Amory, cred că poţi să te  
  descurci ceva mai bine. Sunt sigură că a fost nevoie de o scuză mai  
  convig'toare decât asta, ca să netezeşti penele zburlite ale Marciei.

Spre surprinderea ei, el încuviinţă simplu:

* Da, ştiu că ai toate motivele să fii supărată, nu numai din cauza  
  metodei mele lipsite de bun simţ de a afla adevărul, dar şi din cauza  
  felului în care tatăl tău şi mama ta vitregă te-au primit. Şi încă n-am  
  început să-mi cer iertare. Puse jos brăţara şi îşi privi ceasul. Problema  
  e că nu avem timp. I-am lăsat instrucţiuni domnişoarei Killingley să  
  vină la mine în birou la nouă şi jumătate, aşa că, dacă nu vrem să  
  întârziem, ar fi mai bine să mergem.
* Noi? repetă Sorrel cu voce scăzută. Eu. aveam de gând să las  
  problema în seama avocatului meu. Ştiu că domnul Forster încă nu  
  s-a întors, dar cineva din biroul lui poate să înceapă intentarea  
  procesului.
* Forster? Expresia lui Luc indica surprinderea. De la Forster şi  
  Stalbridge?
* Il cunoşti? Ideea nu-i plăcea prea tare. N-ar fi fost bine dacă era  
  şi avocatul lui.
* Am auzit de el. Incepuse să se încrunte. Ştiu că e unul din  
  avocaţii de vârf şi că nu e prea ieftin să-l angajezi.
* E adevărat, încuviinţă Sorrel. Dar s-a ocupat întotdeauna de  
  treburile mele, încă de când eram copil.
* Ei bine, poţi să începi şi ceva mai târziu procesul, dacă asta vrei,  
  îi spuse el calm. Dar ar fi mai bine dacă ai economisi o groază de bani  
  şi am rezolva problema şi fără să apelăm la lege. Şi tu, şi Eve Killingley  
  pretindeţi că sunteţi autoarele desenelor. Una dintre voi minte. Dacă  
  e Eve, nu vrei să te asiguri că primeşte ceea ce merită?

Era de-ajuns ca s-o facă să acţioneze. Puse brăţara într-un sertar, pe  
care-l închise, şi spuse:

* Am timp să mă schimb?

Luc îşi reţinu un zâmbet de satisfacţie şi răspunse:

* Nu, n-ai, dar oricum. Privirea lui urcă de la picioarele ei lungi,  
  îmbrăcate în blugi, la pulovărul de mohair care îi punea pieptul în  
  valoare. Arăţi destul de delicios şi aşa.
* Şi acum, în ceea ce priveşte scuzele, spuse Luc când se aflau în  
  maşină, dacă priveşti lucrurile din punctul meu de vedere, trebuie să  
  recunoşti că apariţia ta neaşteptată cu o scrisoare de recomandare era  
  destul de ciudată, din moment ce-l cunoşteam pe Felix de atâţia ani şi  
  n-am auzit niciodată vorbindu-se de un mariaj anterior, fără a mai  
  pune şi o fiică la socoteală. Dar, chiar şi aşa, aş fi putut să verific  
  autenticitatea scrisorii chiar şi când Felix era plecat şi ar fi trebuit s-o  
  fac, înainte de începe să-ţi spun tot felul de lucruri neplăcute. Imi pare  
  rău pentru asta şi regret şi mai mult suferinţa pe care ţi-am pricinuit-oieri. Trebuie să fi fost foarte neplăcut şi dureros să vezi rufele murdare  
  ale familiei spălate în public şi apoi să fii dată afară în felul acela din  
  casa tatălui tău.

Era un mod frumos de a-şi cere scuze, surprinzător de uman  
pentru el, şi Sorrel simţi cum apărarea ei slăbea.

* Am plecat, dacă îţi aminteşti, n-am fost dată afară. Ochii ei căprui  
  deveniseră duri. Oricum, cred că Marcia a fost mult mai iritată de  
  spălatul rufelor murdare în public, decât am fost eu.

El încuviinţă din cap.

* Nu ştiam cum stau lucrurile. Şi când n-ai recunoscut casa...
* Fireşte că n-am recunoscut-o. N-am fost niciodată acolo. în faţa  
  expresiei lui neîncrezătoare, explică: nu ştiu exact unde am locuit cu  
  părinţii mei înainte de divorţ, dar îmi amintesc că era undeva pe lângă  
  grădina zoologică din Regent's Park. Aveam doar şase ani când s-au  
  despărţit.
* Şi ai mers să locuieşti cu mama ta, adăugă el gânditor.
* Nu. Am mers să locuiesc în Kent, cu naşa mea, şi nu mi-am văzut  
  părinţii timp de trei ani.

Se opriseră la semafoare şi el îi aruncă o privire îngrozită:

* Deloc?

Sorrel încuviinţă din cap.

* Dar nu pot să spun că le-am dus dorul. Oricum, nici până atunci  
  nu-i văzusem prea des şi apoi, o aveam pe Ellie. Zâmbi în faţa amintirii  
  casei frumoase de lângă Canterbury, cu grădina mare în care obişnuia  
  să se joace. Ellie, verişoara tatălui ei şi o femeie necăsătorită, bogată,  
  fusese pentru ea întruchiparea afecţiunii. N-o putuse uita niciodată.  
  Cu siguranţă, au fost zilele cele mai fericite din viaţa mea. Apoi Ellie  
  s-a îmbolnăvit, continuă ea şi zâmbetul pieri. A fost dusă la spital şi eu  
  am fost trimisă la o şcoală cu internat. N-am mai revăzut-o niciodată,  
  nu mi s-a spus că murise decât după înmormântare.

Tăcu câteva minute, amintindu-şi suferinţa aceea din copilărie.

* După aceea, vacanţele mele şcolare au fost împărţite între  
  Thorley şi Londra, dar până atunci eu şi mama ne înstrăinasem. Mi sepărea înfricoşător să stau în casa aceea mare, cu un tată vitreg faţă de  
  care eram prea timidă şi un bebeluş, Julia, pe care eram foarte geloasă.
* Până atunci, probabil că şi tatăl tău se recăsătorise şi îşi  
  întemeiase o nouă familie, comentă Luc.
* Da, dar n-am aflat asta decât mult mai târziu. El păru nedumerit  
  şi ea explică: în partea din vacanţele mele petrecută în Londra, am  
  locuit întotdeauna la familia lui Fred Mullins. Fred era - adică, încă  
  este - şeful securităţii de la companie. Mi-a plăcut acest aranjament  
  mult mai mult decât cel cu Thorley. Avea doi copii mai mari decât  
  mine, dar nu se supărau să se joace cu mine. De fapt, în zilele când  
  venea tata, preferam să rămân să mă joc cu ei. Cam nerecunoscător  
  din partea mea, ştiu. Imi plăceau vizitele la grădina zoologică, dar a  
  trebuit să treacă câţiva ani până când am putut aprecia galeriile de artă  
  şi muzeele. Zâmbetul ei cinic reapăru când adăugă: tata nu era prea  
  inspirat când era vorba de distracţii pentru o fetiţă.

Luc păru îngrozit de ceea ce auzea. Dacă s-ar fi deranjat să caute  
un motiv pentru acţiunile fetei pe care, la început, o considerase o  
escroacă abilă, ar fi optat pentru o copilărie lipsită de mijloace  
materiale. De fapt, copilăria şi adolescenţa ei fuseseră bine  
aprovizionate din punct de vedere material; lipsurile veneau din altă  
parte, mult mai importantă. Fusese lipsită de dragostea şi de siguranţa  
care e dreptul fiecărui copil.

* Tatăl tău nu-i lua şi pe fiii lui în aceste ieşiri? întrebă el. Sau erau  
  prea mici?
* Ţi-am spus, o perioadă lungă de timp nici măcar n-am ştiut că se  
  recăsătorise, răspunse ea cu voce scăzută. Incă nu i-am cunoscut.
* Nu i-ai cunoscut niciodată pe Justin şi pe Dominic! exclamă el  
  neîncrezător. Dar, pentru Dumnezeu, de ce? Sunt fraţii tăi.

Sorrel dădu din umeri.

* Marcia preferă să uite asta şi tata evită s-o supere. Cred că e de  
  înţeles. Prima lui căsătorie a fost un dezastru, în timp ce asta, după  
  câte ştiu, e fericită. Nu pot să-l învinovăţesc că nu vrea o ceartă în  
  familie. Cred că-l pot înţelege.

Continuară să meargă un timp în tăcere, până când Luc spuse brusc:

* Ei bine, eu nu pot! Părea furios şi şocat de cele aflate despre  
  prietenul lui. Eşti fiica lui, pentru numele lui Dumnezeu! Nu pot să-l  
  înţeleg nici pe el şi nici pe Marcia, în ceea ce priveşte atitudinea lor  
  faţă de tine.

Sorrel găsi înflăcărarea cu care îi ţinea partea deopotrivă  
surprinzătoare şi afectuoasă.

* Există motive, Luc. După ce ezită un moment, îi relată pe scurt  
  povestea pe care i-o spusese, cu câteva săptămâni în urmă, tatăl ei.  
  Bănuiesc că Marcia a privit întotdeauna căsătoria lui cu mama ca pe o  
  trădare personală de care nu-i place să i se reamintească. De aici şi  
  aversiunea ei faţă de mine.

Luc medită câteva minute la aceste argumente, dar le respinse.

* Nu cred asta. Marcia e o femeie adultă, matură, sofisticată. Nu  
  văd nici un motiv pentru care să-ţi poarte pică atâţia ani, mai ales când  
  nu i-ai făcut nimic, niciodată.

Ceea ce spunea era adevărat, dar emoţiile şi sentimentele nu prea  
ascultă de glasul cuminte al logicii sau al raţiunii. Sorrel începu să  
simtă un fior de panică. N-ar fi ajutat-o deloc în relaţia cu tatăl ei, dacă  
l-ar fi întors pe Luc împotriva lui.

* Te rog, Luc, spuse ea în grabă, în timp ce maşina opri în faţa  
  clădirii Amoroso. Nu face mare caz din asta. La urma urmei. ei sunt  
  prietenii tăi, în timp ce eu nu sunt decât. o cunoştinţă  
  întâmplătoare.

El nu răspunse, dar gura i se contractase când o ajută să coboare  
din maşină. în timp ce se aflau în lift, Sorrel începu să regrete  
conversaţia lor. Acum nu mai ştia cum decurseseră lucrurile şi cum  
ajunsese să-i spună atâtea lucruri depre viaţa ei. Nu mai făcuse asta  
niciodată, nici măcar cu Tammy sau Charlie. Aruncă o privire piezişă  
asupra expresiei lui încă încruntate şi-i veni în minte că ar putea să-i  
privească mărturisirile ca pe o metodă de-ai câştiga simpatia, în  
vederea confruntării care o aştepta. Bănuiala aceasta o îngrozi şi  
mândria ei începu să-şi ceară drepturile. Avea să-i arate că n-aveanevoie de simpatia lui. Nu ea era cea care trebuia să se apere. Până  
când uşile liftului de deschiseră, hotărârea războinicului de dinainte  
de luptă îi strălucea în ochi.

în aceste condiţii, nu se aştepta deloc, când intră în anticamera  
biroului lui Luc, s-o găsească doar pe secretara blondă aşteptând.

* Unde e domnişoara Killingley? o repezi Luc, fără să-i pese că el  
  era cel care întârziase o jumătate de oră.
* Oh, a fost aici, domnule Amory. Secretara apostrofată se ridică în  
  picioare şi reluă: dar cum n-aţi venit.
* Cheam-o! o întrerupse Luc cu brutaliate şi deschise uşa biroului,  
  introducând-o pe Sorrel în încăpere.

Decorul era la fel de modern ca cel din anticameră, dar  
surprinzător de auster pentru un om care, crezuse ea, era destul de  
preocupat de confortul personal. Un birou mare domina camera. în  
spatele lui se afla un scaun care să permită unui bărbat de statura lui  
să stea confortabil. Nu se mai afla nimic altceva, în afară de alte două  
scaune, care nu păreau nici unul să încurajeze prelungirea unei vizite.  
Pereţii nu erau împodobiţi cu fotografii, cum văzuse în anticameră,  
nici măcar cu unele care să înfăţişeze numai bijuterii marca Amoroso.  
Existau doar hârtii şi un planificator care indica unde se aflau membrii  
importanţi ai personalului, inclusiv Luc, în fiecare moment. Era un  
birou în care se lucra, nu unul pentru pierderea timpului.

Singura concesie aparentă făcută confortului, era un filtru de făcut  
cafea pe o măsuţă lângă un perete. Vasul era plin şi ţinut la căldură.  
Luc turnă în două ceşti, din care îi întinse una, în timp ce-i indica să ia  
loc pe unul din cele două scaune din faţa biroului. Sorrel era încântată  
că mâna nu-i tremurase când luase cana. Luc trebuie că obsevase,  
fiindcă spuse:

* Nu eşti nervoasă.
* N-am nici un motiv să fiu, ripostă ea şi îşi păstră expresia feţei  
  neschimbată în timp ce ochii lui întunecaţi o analizau scrutător.
* De ce am sentimentul că ştii ceva ce eu nu ştiu? întrebă el cu o  
  voce aproape blândă şi Sorrel nu mai avu timp să răspundă, fiindcă se  
  auzi o bătaie în uşă şi domnişoara Killingley intră.
* Imi pare rău că n-am aşteptat, Luc, se grăbi ea să spună. Dar nu  
  ştiam cât timp vei întârzia şi. Se opri, fiindcă o recunoscuse pe  
  Sorrel şi expresia feţei ei se schimbă complet.
* Ai decis, foarte înţelept de altfel, să te întorci la treabă, termină  
  Luc în locul ei. Eu trebuie să-mi cer scuze că am întârziat. Ai  
  cunoscut-o pe domnişoara Valentine, nu-i aşa? Vrei să bei o cafea în  
  timp ce încercăm să rezolvăm încurcătura aceasta neplăcută? Umplu o  
  altă ceaşcă. Ia loc, Eve.

Femeia, care pălise la vederea lui Sorrel, îşi reveni repede în faţa  
primirii prietenoase a şefului ei. Luă ceaşca de cafea şi se aşeză pe  
celălalt scaun.

* Incurcătură, Luc? Râse nervos. Eşti foarte amabil dacă faci aluzie  
  la neglijenţa mea gravă de a lăsa acele fotocopii ale noii game la  
  îndemâna oricui.

Sorrel îl privi şi simţi cum i se strângea stomacul. Luc îi zâmbi  
amabil domnişoarei Killingley în timp ce trecea pe lângă scaunul ei, să  
se aşeze în spatele biroului. Era la fel de sigură că va reuşi să-şi  
dovedească dreptul de proprietate asupra desenelor, dar văzând cu  
câtă bunăvoinţă îşi susţinea angajata, realiză că, de fapt, de ieri  
dimineaţă, îl achitase în gândul ei de vina de a fi avut vreo legătură cu  
furtul. Acum se simţea din nou nesigură de eventuala lui complicitate  
şi dezamăgirea pe care i-o provoca era dureroasă.

Intre timp, el se aşezase pe scaun şi îşi sprijinise coatele de birou.  
Spuse imparţial:

* Scopul acestei întâlniri este de a determina în ce parte se află  
  responsabilitatea pentru un furt. Pe de o parte, avem un set de desene  
  pe care, tu, Eve, susţii că sunt munca ta, pe de altă parte, un set identic  
  de desene despre care domnişoara Valentine susţine că sunt creaţia ei.  
  Mai mult, ea insistă că sunt cele cu care s-a prezentat aici luna trecută  
  şi la care eu, dintr-o regretabilă greşeală, nu m-am uitat. Acum,  
  domnişoara Valentine susţine că tu te-ai uitat peste ele, Eve, aşa că  
  poate ai vrea să mi le descrii.
* Eu. da, m-am uitat peste ele, dar doar scurt. Au trecut câteva  
  săptămâni şi nu ştiu dacă îmi amintesc.

Luc se înclină spre ea.

* Dă-mi o mână de ajutor, Eve. Dacă vrem să dăm de capătul  
  poveştii ăsteia, am nevoie să aud toate detaliile.

Poticnindu-se, Eve începu să descrie coliere, brăţări şi inele care  
nu semănau nici pe departe cu ceea ce proiectase Sorrel.

* Aşa cum ţi-am spus şi ieri la telefon, Luc, nu aveau nimic original,  
  nimic care să te facă să le reţii.
* Atunci e ciudat, fiindcă ceea ce îmi spui nu seamănă nici pe  
  departe cu ce am văzut în atelierul lui Sorrel, spuse Luc gânditor şi  
  ochii lui Sorrel se îngustară. Incepuse să se simtă mai bine.
* Ei bine, am recunoscut că nu-mi aduc bine aminte cum erau, se  
  grăbi să se dezvinovăţească Eve şi trecu imediat la atac. Tot ceea ce ştiu  
  cu siguranţă, este că acel set de fotocopii nu se mai afla la mine în  
  birou după ce domnişoara Valentine a plecat. Sau neagă că s-a aflat  
  singură la mine în birou? Aruncă această ultimă provocare direct spre  
  Sorrel.
* Domnişoară Valentine? Luc o privi întrebător. Ai ceva de spus în  
  apărarea ta?
* Nu neg că m-am aflat câteva minute singură în biroul  
  domnişoarei Killingley, în timp ce aşteptam returnarea desenelor  
  mele, răspunse Sorrel liniştită. Dar n-am văzut nici un set de fotocopii.  
  De fapt, dacă s-a realizat o fotocopiere, atunci domnişoara Killingley  
  trebuie s-o fi făcut în timpul celor trei zile în care desenele mele s-au  
  aflat în posesia ei.
* Doar nu crezi aşa ceva! apelă Eve la Luc. E doar cuvântul cuiva  
  care a încercat să-ţi atragă atenţia cu o scrisoare falsificată.
* Şi dacă nu era falsificată? întrebă Luc cu blândeţe.
* Fireşte că era falsificată. Eram acolo când ai spus că-l cunoşti  
  pe domnul Valentine de multă vreme şi că erai sigur că n-are nici  
  o fiică.
* De multă vreme, dar se pare că nu suficientă. Am greşit, Eve.  
  Vocea lui rămăsese blândă, dar exista acum ceva deosebit în ea. Sorrel  
  este fiica lui Felix Valentine dintr-un mariaj anterior, despre care nu  
  ştiam.

Eve Killingley deschise şi-şi închise gura de mai multe ori, fără să  
poată să-şi regăsească vocea, în timp ce fruntea îi transpira.

* Eu cred, Eve, că ai recunoscut calitatea muncii domnişoarei  
  Valentine, o trăsătură care a cam lipsit propriei tale munci, după cum  
  am discutat în urmă cu ceva timp. Luc devenise necruţător când  
  continuă: şi atunci când am comis acea regretabilă greşeală de a nu da  
  crezare scrisorii de recomandare a domnişoarei Valentine, ai crezut că  
  era o ocazie bună să faci copii după desenele ei şi să le treci drept ale  
  tale. Cred că doar ieri, când ţi-am telefonat, te-ai gândit că ar fi bine să  
  introduci povestea cu acele fotocopii atât de convenabil dispărute.
* Nu. nu, nu e adevărat. nimic din ce spui. Sunt desenele  
  mele, spuse Eve pierdută. Chiar dacă e fiica lui Felix Valentine, nu  
  înseamnă că nu poate fura. în faţa dispreţului întipărit pe faţa lui, îşi  
  pierdu cu totul stăpânirea de sine şi-l imploră cu o voce înecată în  
  lacrimi: Luc, am dăruit zece ani din viaţă acestei companii. O s-o crezi  
  pe ea şi nu pe mine?

Luc se ridicase în picioare şi nu-şi schimbase cu nimic expresia  
necruţătoare. Până şi Sorrel gemu în sinea ei, deşi începuse să  
înţeleagă că abordarea lui binevoitoare de la început nu avusese drept  
scop decât s-o atragă pe domnişoara Killingley în capcană.

* Eve, îi spuse el şi se aplecă spre femeia care acum aproape că se  
  ghemuise de frică, Sorrel poate să demonstreze că sunt desenele ei.
* Oh Doamne! suspină ea şi faţa îi se crispă ca de durerea unei  
  lovituri fizice. Ştiam că nu trebuia s-o fi făcut. Dar fiindcă m-ai  
  ameninţat că mă înlocuieşti. Ştii ce probleme am. mama care e aşa  
  bolnavă. Cum o să-i spun că mi-am pierdut slujba? Oh, Doamne! Va  
  trebui să-i spun, nu-i aşa? începuse să plângă în hohote.

Sorrel privea în jos, frământându-se din cauza scenei la care asista.  
Nu-i făcea nici o plăcere să vadă cum se prăbuşea această femeie şi nuputea suporta gândul c-ar putea fi responsabilă de acest lucru. Ştia că  
sentimentele ei n-aveau nici o logică. Domnişoara Killingley fusese cea  
care o acuzase de furt, cea care probabil că era pregătită să-i intenteze  
un proces, dar Sorrel nu se putea stăpâni să nu-i pară rău pentru ea.

Auzi un sunet uşor şi îşi ridică privirea. Luc ridicase receptorul  
telefonului.

* Alison, vrei să vii puţin, te rog?

Doar n-avea de gând s-o denunţe pe biata femeie şi secretarei! Dar  
când fata apăru, îi ceru s-o ducă pe domnişoara Killingley la toaletă şi  
s-o ajute să-şi revină. Se mulţumi doar să mai adauge:

* O să vorbesc cu ea mai târziu, când va fi mai calmă.

După ce uşa se închise în spatele celor două femei, se aşternu o  
linişte apăsătoare. Luc fu cel care o întrerupse, spunându-i:

* Imi pare rău dacă a fost. neplăcut.
* E adevărat ce a spus? Că ai ameninţat-o cu înlocuirea? întrebă  
  Sorrel.

Luc oftă.

* Cu zece ani în urmă, Eve era plină de idei. N-am avut nici o  
  ezitare în a o pune să conducă departamentul de creaţie, după ce  
  predecesorul ei s-a retras. Dar în ultimii ani. Conduce încă destul de  
  competent departamentul, dar ideile au cam dispărut. Da, am  
  ameninţat-o că o voi înlocui, dar numai fiindcă am crezut că o s-o  
  îndemn astfel să schimbe situaţia.
* Şi e adevărat ce spunea despre boala mamei ei? continuă ea să-l  
  preseze.

Luc se încruntă şi începu să se plimbe nervos prin cameră.

* E adevărat că mama ei a suferit un atac de inimă, dar asta a fost  
  acum doi ani. In plus, Eve are pe cineva care s-o îngrijească în timp ce  
  lucrează.
* Dar când nu lucrează, trebuie că are singură grijă de ea, sugeră  
  Sorrel. Tot timpul ei liber. E de-ajuns ca să-i sece energia creativă.  
  Apoi, nu are timp, cum am eu, să meargă pe la muzee, să studieze  
  munca altor designeri şi să ţină pasul cu noutăţile.

El se opri din mersul lui nervos ca s-o privească. Se uita la ea ca şi  
cum ar fi aparţinut unei specii necunoscute lui.

* Poţi să simţi milă pentru ea? După tot ce a încercat să-ţi facă?

Sorrel nu se lăsă intimidată de privirea lui grea şi de dificultatea în

care o punea apropierea lui.

* Pot să-mi dau seama că metoda acesta de a-mi fura desenele a  
  fost răspunsul ei la nevoia de a te impresiona, răspunse liniştită.

El se sprijini de un colţ al biroului, încă prea aproape de ea, după  
părerea ei, şi exclamă:

* Incredibil! Te pricepi foarte bine în a înţelege motivele altora,  
  chiar când încearcă să-ţi facă rău. Spune-mi, Sorrel, a încercat cineva  
  până acum să-ţi returneze favoarea şi să te înţeleagă şi pe tine?

O culoare trădătoare îi acapară obrajii.

* Nu înţeleg ce vrei să spui, spuse evaziv, apoi încercă să dea alt  
  curs gândurilor lui. De ce i-ai spus lui Eve că pot dovedi că desenele  
  îmi aparţin? N-am pretins că pot să fac aşa ceva.
* Nu, n-ai pretins, nu-i aşa? Mă întreb de ce. O privi cu atenţie, dar  
  ea nu răspunse, aşa că reluă: bine, să recapitulăm: mai întâi, n-ai fost  
  deloc speriată când te-am ameninţat cu poliţia, apoi erai pregătită să  
  arunci asupra mea un avocat vestit, fără a mai pune la socoteală că nu  
  te-ai ferit de confruntarea cu Eve. De fapt, pot chiar spune că erai  
  dornică să dai ochii cu ea. Erai foarte încrezătoare, deci aveai un motiv  
  ascuns. Aşa e?
* Da, declară Sorrel liniştită şi-l privi cu vechiul ei zâmbet ironic.
* Vrei să mi-l spui şi mie? întrebă el cu un surâs similar.
* Lănţişorul pe care l-ai văzut la Julia, îl mai ţii minte? Aşteptă un  
  răspuns, dar el se mulţumi s-o privească nedumerit. I l-am dăruit anul  
  trecut, de Crăciun. A fost unul din primele experimente pe care le-am  
  făcut de când mi-a venit ideea privind această gamă. Este datat şi data  
  de pe el, cea de anul trecut, indică limpede că aveam aceste idei cu  
  mult înainte să mă acuzi că ţi-am furat desenele.

El îşi dădu capul pe spate şi izbucni într-un râs zgomotos.

* Doamne! Merit să-mi zdrobeşti astfel mândria, din moment ce  
  am putut trece cu vederea aşa ceva. Dar, dă-mi voie să te întreb, când  
  ţi-ai adus aminte de acest mic, dar atât de important, amănunt?
* Pe la jumătatea disputei nostre de sâmbătă seara. Sorrel îşi  
  controla cu greu propria poftă de râs. Cred că doar cu puţin timp  
  înainte să mă ameninţi cu poliţia.
* Ca să vezi! De ce nu mi-ai spus atunci cum stăteau lucrurile? Am  
  fi putut să sfârşim atunci cearta.

Sorrel suspină încet, fiindcă îşi aminti cât de ameninţată se simţise  
atunci.

* Şi să risc să ajungi primul la Julia şi să distrugi dovada? Să nu  
  uităm cum au decurs lucrurile: aproape că m-ai răpit, ai intrat cu forţa  
  în casa mea, ai pretins că desenele mele îţi aparţin şi m-ai acuzat de  
  furt. Nu mi-ai făcut impresia că aveai prea multe scrupule în ceea ce  
  privea apărarea personală. In plus, eram furioasă. Vroiam să-ţi sapi  
  singur, cât mai adânc, groapa, înainte să încep să te îngrop în ea.
* Foarte bine, privind situaţia din punctul tău de vedere, admit că  
  prudenţa era cea mai bună armă. Dar ce se va întâmpla cu desenele  
  tale acum, Sorrel? Se ridică şi se îndreptă spre planificator. Sunt gata  
  să intre în producţie. Mai mult, lansarea e programată pentru.  
  degetul lui alunecă pe hârtie, şapte săptămâni începând de azi.  
  Programasem o lansare comună cu colecţia de haine a lui Hywel Rees.

Ochii lui Sorrel se măriră când auzi numele tânărului creator de  
modă care ocupase coloanele revistelor de specialitate anul trecut.  
Luc se întoarse şi o privi.

* Crezi că vom putea ajunge la o înţelegere?

Destul de ciudat, dar Sorrel nu prevăzuse ce putea urma după  
ce-şi va dovedi dreptul de proprietate asupra desenelor. Entuziasmul  
o cuprinse în faţa acestor cuvinte. Nu asta sperase de la bun început?  
Nu acesta fusese scopul încercării ei de a-l întâlni pe Luc? Sperase că  
va semna un contract cu ea şi-i va oferi o rampă de lansare. Dar  
existaseră atâtea dezamăgiri în viaţa ei, atât de multe situaţii se  
sfârşiseră altfel decât ar fi vrut, încât nu-i venea să creadă că unul dinvisele ei era pe cale de a se îndeplini. Poate că nu-i oferea decât bani  
în schimbul desenelor ei şi compania Amoroso urma să-şi asume  
meritul creării lor.

* Ce fel de înţelegere? întrebă prudent.
* Un contract. Contractul pe care ţi l-aş fi propus de la bun început  
  dacă. dacă n-ar fi existat acea nefericită neînţelegere. Zâmbi, după  
  care îşi reluă locul în spatele biroului. O sumă de bani preliminară  
  pentru folosirea desenelor tale, un salariu pentru consilierea de care  
  avem nevoie din partea ta până la lansare, şi un procent din vânzările  
  ulterioare. Vom negocia asupra acestui procent. De asemenea, îţi vom  
  folosi numele pe parcursul întregii campanii publicitare.

Sorrel inspiră adânc. Era tot ce sperase. Era conştientă că Luc o  
privea, aşteptându-se să se repeadă la oferta lui. Fireşte, asta avea de  
gând să facă, dar căldura din privirea lui întunecată o făcu să  
suspecteze că mai exista ceva în această ofertă, ceva ce-i scăpa. Simţea  
că era vorba de ceva de natură personală şi instinctele o avertizau că  
ar putea fi periculos să se apropie de acest om.

Ca să câştige timp de gândire, întrebă:

* Ce anume presupune consilierea la care te referi?

Surâsul lui o făcu să se întrebe dacă nu cumva ghicise motivul  
ezitării ei.

* O colaborare apropiată cu Hywel Rees pentru a armoniza  
  creaţiile lui cu ale tale, înştiinţarea directorului meu de producţie  
  asupra tuturor modificărilor, disponibilitatea ta pentru departamentul  
  de publicitate şi bineînţeles - zâmbetul lui se lărgi - informarea mea  
  permanentă cu tot ce se întâmplă. De fapt, tot ceea ce făcea Eve.

Sorrel se opri asupra numelui femeii căzute în dizgraţie, fiindcă nu  
vroia să se gândească atunci la ce anume presupunea informarea lui  
permanentă.

* Ce se va întâmpla cu domnişoara Killingley? Va fi concediată?
* Doamne, ce bine te mai pricepi să aduci în discuţie lucruri lipsite  
  de relevanţă! Nu crezi că ar trebui să fie concediată? întrebă el, exasperat.

Sorrel oftă.

* Cred că-ţi va fi greu să mai ai acum încredere în ea.
* Doamne! Se ridică în picioare ca şi cum nu-şi mai putea stăpâni  
  nerăbdarea. Bine, o s-o mai ţin o perioadă, dacă eşti de acord să  
  semnezi contractul.

Sosise momentul. Nu mai putea să se eschiveze.

* Se vor ocupa avocaţii tăi de contract, sau îl rog pe domnul  
  Forster? întrebă calmă.

El surâse în aşa fel încât Sorrel îşi simţi calmul dispărând.

* O să-l pun pe avocatul meu să-l redacteze şi apoi domnul Forster  
  poate să arunce o privire asupra lui, înainte să-l semnezi. Doar ca să te  
  asiguri că nu încerc să te înşel, adăugă maliţios. întinse mâna spre ea.  
  încheiem înţelegerea cum se face de obicei?

Se afla la câţiva paşi de scaunul ei şi chiar când se ridică, nu făcu  
nici o mişcare să se apropie de ea. Ea fu cea care se îndreptă spre el  
şi, în momentul în care-i luă mâna, în loc doar s-o strângă, se folosi de  
mişcarea ei ca s-o ia în braţe. Uluită, începu să protesteze, dar se părea  
că el tocmai aceasta aşteptase. îşi aplecă spre ea capul şi puse  
stăpânire pe buzele ei.

Dacă s-ar fi purtat brutal ar fi încercat să scape, dar sărutul lui era  
blând şi atât de plăcut încât se trezi că-i răspunde. Se simţi chiar  
dezamăgită că durase atât de puţin.

Nici un bărbat n-o mai făcuse să se simtă astfel, nici unul în afară  
de Max şi faptul că un bărbat care semăna atât de mult cu Max avea  
acest efect asupra ei, făcea esenţial ca el să nu afle acest lucru. Cu  
aceste gânduri în minte îşi reveni din emoţie şi reuşi să-i spună cu  
sarcasmul obişnuit:

* Cum se face de obicei? Nu prea te văd încheind înţelegerea cu  
  Simon Smylik cu un sărut.
* Simon nu e la fel de drăguţ ca tine şi, oricum, prietenul lui mi-ar  
  fi învineţit ochiul, ripostă el viclean. Şi tu ai spus că n-ai nici un prieten.

înainte ca ea să găsească o remarcă la fel de spirituală, revenise la  
comportamentul de om de afaceri. îşi sună din nou secretara şi-i dădu  
o serie de instrucţiuni:

* Alison, fă-mi legătura cu Hywel Rees. După aceea, sună-l pe  
  Bainbridge şi roagă-l să vină la mine în birou peste o jumătate de oră,  
  pentru redactarea unui contract.

în timp ce aştepta telefonul, îi spuse:

* Cu cât mai repede faci cunoştinţă cu Hywel, cu atât mai bine.  
  Până acum lucrurile n-au decurs prea bine.
* Nu se va supăra dacă începe să colaboreze cu mine în acest stadiu?

înainte ca el să răspundă, telefonul sună şi Luc răspunse.

* Hywel? Te vei bucura să afli că Eve Killingley se retrage din  
  afacere şi vei colabora mai departe cu designerul original. Ascultă un  
  răspuns lung şi zâmbetul i se lărgi într-una. Se numeşte Sorrel  
  Valentine. Oh, îţi ia răsuflarea. Păr roşcat şi cei mai frumoşi ochi  
  căprui pe care i-am văzut până acum. Sorrel se înroşi, dar el continuă  
  s-o descrie mai departe, înainte de a încheia cu: ei bine, o să vezi şi  
  singur. Aruncă o privire în agendă şi continuă: în după-amiaza aceasta.  
  E bine pentru tine, Sorrel? Ea încuviinţă din cap. Ce anume, Hywel?  
  Sigur că e lângă mine. Râse şi reluă: şi se înroşeşte într-una. Bine,  
  atunci o aduc cu mine în după-amiaza aceasta, cu setul de desene cu  
  tot. Am impresia că Eve s-a cam ocupat de copiile pe care le aveam noi,  
  în detrimentul lor.

***Capitolul*** **1**

Tammy căzu în extaz când auzi veştile lui Sorrel. încercă încă o  
dată s-o pregătească pentru întâlnirea cu creatorul de modă, dar de  
data aceasta Sorrel rămase fermă pe poziţii. Avea neîncetat în minte  
sărutul lui Luc.

* Dar omul acesta e un creator de modă, protestă Tammy. Cu  
  siguranţă, se va uita la hainele tale.

în cele din urmă ajunseră la un compromis. Sorrel urma să poarte  
costumul elegant pe care-l îmbrăcase la întâlnirea cu tatăl ei, în  
schimbul promisiunii de a purta ceva mai multe bijuterii decât de  
obicei. Doar când se îndreptă spre biroul ei să-şi ia mapa, îşi aduse  
aminte că închisese desenele şi-i dăduse cheia lui Luc.

* Bine, dar va veni aici în câteva minute, încercă Tammy s-o  
  liniştească, fiindcă aproape intrase în panică.
* Dar dacă nu are cheia la el?

încercă să deschidă sertarul trăgând cu putere de el, dar fără  
succes.

Tammy zâmbi şi ieşi din cameră. După câteva minute, se întoarse  
cu Charlie. Acesta cântări dintr-o privire sertarul şi, după câteva  
mişcări cu o sârmă îndoită, îl deschise.

* Unul dintre lucrurile pe care le-am învăţat în tinereţea mea  
  irosită, explică el rânjind.

Sorrel se gândi că n-ar strica să ia cu ea şi cele câteva desene din  
noua gamă la care începuse să lucreze, aşa că se repezi pe scări, până  
în atelier. Doar ea ştia că adevărata cauză a nervozităţii ei nu se datora  
perspectivei de a-l întâlni pe atât de aclamatul creator de modă, ci  
sentimentului de tulburare care o cuprindea de fiecare dată când ştia  
că urma să-l vadă pe Luc.

Aşa că fu destul de dezamăgită când coborî la uşi o găsi pe Bianca  
aşteptând-o. Nu înţelese de ce Luc îşi trimisese prietena s-o ia, dar  
reuşi să-şi ascundă surpriza. Se certă în sinea ei, pe când urca în  
maşina sport parcată lângă clădire. Oare nu hotărâse să limiteze la  
afaceri relaţia ei cu Luc? Atunci, de ce lăsase amintirea acelui sărut să  
pună stăpânire pe ea şi s-o îndepărteze de scopul ei? Un bărbat ca Luc  
săruta cu uşurinţă şi probabil că trimiterea prietenei lui fusese  
deliberată.

Parcă pentru a-i confirma această bănuială, Bianca spuse:

* Luc mi-a povestit ce s-a întâmplat în dimineaţa asta când am luat  
  prânzul cu el. Apropo, îţi trimite scuze că n-a putut să vină să te ia, dar  
  a intervenit ceva. Am fost uluită când am auzit ce a făcut Eve. Nu prea  
  mi-a plăcut niciodată, dar nu mă aşteptam totuşi la aşa ceva din partea  
  ei. A fost foarte frumos din partea ta că n-ai cerut să fie concediată pe  
  loc. Chicoti şi continuă la fel de veselă: eu cred că asta aş fi facut. Dar  
  eu nu sunt la fel de bună ca tine. Totuşi, îmi pare foarte bine că  
  lucrurile s-au încheiat în felul acesta. înseamnă că ne vom vedea destul  
  de des.
* Ne vom mai vedea? întrebă Sorrel slab, în timpul pauzei scurte  
  pe care o făcuse fata.
* Oh, da. Am prezentat colecţia lui Hywel din sezonul trecut şi o  
  voi prezenta şi pe aceasta. Eu şi Sara suntem principalele modele cu  
  care va lucra. Ea e blondă şi eu, fiind atât de brunetă, formăm un  
  contrast puternic. Făcu o pauză în timp ce încerca să strecoare maşina  
  într-un loc de parcare pentru care Sorrel ar fi băgat mâna în foc că era  
  prea mic, şi continuă: nu l-ai cunoscut încă pe Hywel, nu-i aşa? E  
  adorabil. Are o figură care te face imediat să te gândeşti la vechii celţi.  
  O să-l îndrăgeşti cu siguranţă. Nu, mai bine îl păstrez pentru mine.

Nici lui nu-i plăcea deloc Eve. Desigur, acum totul e dat peste cap şi el  
se enervează întruna că nu va fi gata. Dar lansarea e programată  
de-abia peste şapte săptămâni şi e întotdeauna nervos înaintea unei  
prezentări.

Bianca îi aruncă o privire.

* Arăţi foarte nedumerită. Vorbesc prea mult, nu-i aşa?
* Nu. nu, răspunse Sorrel slab, în timp ce Bianca se chinuia să  
  îndrepte maşina. Doar că de fiecare dată când începi să spui ceva, mă  
  aştept să aud un puternic accent italian, nu o engleză perfectă.

Bianca râse, încântată.

* Părinţii mei erau amândoi italieni, dar eu m-am născut şi am  
  crescut în Anglia. De fapt, n-am fost în Italia decât anul trecut, când  
  Luc m-a dus să-mi cunosc nişte veri mai îndepărtaţi.

Spusese aceasta firesc, dar Sorrel înţelese cât de apropiată trebuie  
să fie relaţia ei cu Luc, dacă plecase cu ea în Italia ca să-i cunoască  
familia. Atunci, de ce o sărutase în dimineaţa aceea? încă din zilele  
studenţiei, Sorrel avusese mare grijă să nu se amestece în problemele  
altora şi era acum furioasă pe ea însăşi că se trezea interesată de  
situaţia aceasta, care n-o privea.

Luc le aştepta.

* Am ajuns mai repede decât credeam, îi spuse el Biancăi. Apoi, în  
  timp ce Sorrel cobora din maşină nesigură pe picioarele ei, i se adresă:  
  îmi pare rău că te-am făcut să treci din nou printr-o asemenea  
  experienţă. Mi-am făcut ceva griji dacă veţi ajunge tefere.
* Zău aşa. Bianca se agăţă de el veselă. Am de trei luni maşina  
  asta şi n-am nici o zgârietură pe ea.
* Şi cum rămâne cu ceilalţi nefericiţi? Cei care trebuie să se  
  ferească din calea ta? îşi puse un braţ în jurul umerilor ei, celălalt în  
  jurul umerilor lui Sorrel şi le conduse prin uşa de sticlă, în faţa unor  
  scări. Când ajunseră sus, Sorrel văzu un atelier mare, dar Bianca o  
  luase deja înainte, pe altă scară. La capătul lor se afla un coridor  
  întunecos si, în fundul lui, o uşă masivă din lemn. Bianca o deschise şi  
  Sorrel clipi din cauza luminii neaşteptate. Se afla în faţa unei încăperi  
  cu tavan de sticlă, care lăsa să pătrundă întreaga strălucire a soarelui.

Bărbatul care analiza o rochie pe o fată înaltă şi blondă, era  
departe de imaginea efeminată pe care şi-o crease Sorrel despre felul  
cum poate arăta un creator de modă. Mai degrabă voinic decât subţire,  
de aceeaşi înălţime cu Bianca, pe tocurile ei înalte, avea părul şaten,  
nepieptănat acum, ochii verzi şi o faţă cu trăsături puternice, care-i  
trădau originea celtică. într-adevăr, cu blugii şi pulovărul pe care le  
purta, părea că aduce ceva din aerul tare al munţilor în această clădire  
londoneză.

* Luc, dragul meu! Modelul blond fu prima care-i observă şi faţa ei  
  plictisită se animă imediat.
* Doamne! Nu numai c-ai întârziat, dar l-ai adus şi pe el cu tine.  
  Zâmbea bine dispus şi sarcasmul cu care i se adresase Biancăi părea că  
  se potrivea de minune cu trăsăturile lui aspre. Acum fata asta n-o să  
  vrea să mai muncească deloc, adăugă el şi privi spre modelul blond  
  care nu-l slăbea din ochi pe Luc.
* Nu fi nesuferit, Hywel. Bianca nu părea deloc deranjată de felul  
  în care fusese primită. Ştiai că Luc o să vină în după-amiaza asta şi dacă  
  am întârziat, e numai din cauză c-a trebuit s-o iau pe doamna  
  responsabilă de această minunată colecţie de bijuterii. Se dădu la o  
  parte ca s-o lase pe Sorrel la vedere şi făcu prezentările: Sorrel  
  Valentine, Hywel Rees.
* Domnule Rees. Sorrel îi întinse mâna şi deveni imediat  
  obiectul analizei lui atente.
* Hywel, te rog. încă îi mai ţinea mâna când se întoarse brusc spre  
  bărbatul care stătea lângă ea şi-i spuse zâmbind ştrengăreşte:
* Aveai dreptate, Luc. Chiar că-ţi taie respiraţia. Şi înţeleg ce vroiai  
  să spui despre ochii aceia.

Sorrel începu imediat să se înroşească, dar Bianca interveni şi-l  
întrerupse tăios:

* Parcă te grăbeai să te apuci de treabă, Hywel. Era pentru prima  
  oară când se simţea o notă de gelozie în atitudinea ei şi Sorrel o puse  
  pe seama aflării modului în care o descrisese Luc.

Acesta însă se mulţumi să-şi ridice un pic sprâncenele la auzul  
acestui ton. Spuse liniştit:

* Sorrel a adus cu ea versiunea originală a desenelor ei, cea de  
  dinainte ca Eve să se amestece.

Hywel dădu la o parte nişte materiale de pe marginea unei mese  
lungi.

* Să aruncăm atunci o privire. Luă mapa şi întinse desenele. După  
  doar câteva momente, întrebă iritat:
* De ce naiba nu mi le-ai adus pe acestea de la bun început?

Luc aruncă o privire piezişă lui Sorrel şi comentă scurt:

* E o poveste lungă.

Creatorul de modă înjură printre dinţi şi aruncă o privire care o  
ţintui locului pe Sorrel.

* Cel puţin are virtutea tăcerii, ceea ce apare ca un mare avantaj  
  după Eve.
* Nu te lăsa înşelat de aparenţe. Sorrel e foarte încăpăţânată în  
  a-şi susţine punctele de vedere. Tachinarea lui Luc şi amintirea  
  ultimei lor dispute verbale îi dădură un fior de plăcere şi avu nevoie  
  de toată stăpânirea de sine ca să nu se trădeze. Spuse cu o voce calmă  
  şi rece:
* Prefer să tac, fiindcă până acum am lucrat întotdeauna singură.  
  încă nu ştiu ce se aşteaptă de la mine.

Hywel îi arunca o privire surprinsă lui Luc, care îi explică:

* Sorrel nu are experienţa lui Eve în ceea ce priveşte operaţiunile  
  de producţie, dar am considerat că acest neajuns va putea fi  
  compensat de ideile pe care vi le veţi stimula reciproc.
* Hywel. încercă modelul blond să-i atragă atenţia. Ai terminat  
  cu mine? Ştii că sunt ocupată astăzi. îl privi pe Luc plină de speranţă.
* Cum naiba ar trebui să termin o colecţie la timp, când fetele au  
  mereu altceva de făcut, murmură el furios. Bine, dacă chiar trebuie.  
  Molly, se adresă el femeii care o ajuta deja pe fata blondă să-şi scoată  
  rochia, numărul doisprezece e gata, nu-i aşa? Ajut-o pe Bianca.

în timp ce el scotea dintr-un sertar o mapă mai voluminoasă decât  
cea a lui Sorrel, cele două modele începuseră să se dezbrace până la  
lenjerie, fără nici o jenă. Fata blondă îşi îmbrăcă propriile haine, în  
timp ce Bianca se strecură într-o rochie din noua colecţie.

Hywel împinse şi mai departe materialele de pe masă, făcând loc  
pentru propriile lui desene. Sorrel le privi în tăcere şi simţi cum  
entuziasmul ei creştea. Deşi erau foarte moderne, toate hainele aveau  
acel aer medieval pe care ea îl urmărise în desenele ei. Erau exact  
acele linii lungi, talii ridicate şi mâneci bogate pe care şi le imaginase  
ca fiind perfecte pentru bijuteriile ei. Luă câteva desene de-ale ei şi le  
alătură lângă câteva din cele propuse de el.

* E uimitor! Amândoi ne-am gândit la acelaşi lucru.

Hywel râse .

* Deşi mi-ar plăcea să susţin că există un soi de comuniune mistică  
  între noi, trebuie să mărturisesc că Bianca mi-a arătat desenele tale şi  
  că m-am inspirat din ele. Problema era că Eve tot încerca să le  
  modifice. E minunat că ne-am întors la originale. Cum de ai lăsat-o să  
  pună mâna pe ele?
* Pe atunci, n-aveam de ales, răspunse Sorrel sec şi-i aruncă o  
  privire grăitoare lui Luc. Apoi însă privirea îi fu atrasă de rochia pe care  
  Bianca o purta: verde deschis la culoare, de o strălucire discretă, plină  
  la spate şi lungă până la genunchi, cu o linie prelungă a decolteului,  
  de la un umăr la altul şi cu mâneci lungi, evazate.

Era o rochie minunată şi văzu imediat cum bijuteriile ei puteau  
să-i sporească frumuseţea. Căută în geanta ei încăpătoare şi scoase un  
mic săculeţ de piele, căruia îi vărsă conţinutul pe masă.

* Ai făcut deja câteva din ele! exclamă Hywel.
* Sunt doar nişte prototipuri. Alese un lanţ lung, alcătuit din  
  romburi din jad plasate pe un filigran de aur. M-am gândit că l-am  
  putea folosi pe post de lănţişor, dar. îl aşeză în jurul taliei Biancăi,  
  lăsându-l să cadă pe şolduri şi să-i atârne capătul liber.
* Da. Hywel veni lângă ea şi o cercetă pe Bianca din mai multe  
  unghiuri.
* Fireşte, va trebui lungit şi culoarea nu e tocmai cea potrivită,  
  spuse Sorrel. Dar nu va fi prea greu să găsim o nuanţă de verde mai  
  închisă. Jadul se potriveşte bine cu luciul materialului.

Hywel zâmbi mulţumit.

* Fata e gata să facă şi compromisuri! îi spuse el încântat lui Luc,  
  de a cărui prezenţă Sorrel uitase.

Luc surâse indulgent.

* N-am spus eu că vă veţi stimula reciproc? Bine, vă las să vă vedeţi  
  de treabă. Sorrel, poţi să-mi spui cum au decurs lucrurile când o să  
  luăm cina în seara asta.

Sorrel îl privi uluită, gândindu-se că trebuia să fi înţeles greşit şi că,  
de fapt, la Bianca se referise. Dar el se uita în direcţia ei şi părea că  
aşteaptă un răspuns.

* Dar. încercă ea să refuze, simţindu-se foarte stânjenită. Nu se  
  putu abţine să n-o privească pe Bianca.

Hywel fu cel care îi sări în ajutor, sugerând:

* De ce nu ieşim toţi patru împreună?
* Oh ,da! Bianca părea că prinsese brusc viaţă. Te rog. Luc.

Faptul că Luc o invitase în prezenţa prietenei lui şi că Bianca se

ruga acum de el să fie şi ea inclusă, mări considerabil stânjeneala lui  
Sorrel. Luc sfârşi prin a ceda.

* Foarte bine. La Le Chateau, Hywel? Fac eu rezervarea. Când el  
  adăugă: te iau la opt, Sorrel, ea refuză ferm, spunându-i că prefera să  
  ia un taxi.

Avu nevoie de câteva minute ca să-şi recapete calmul, după ce el  
plecă, dar când Hywel o duse să-i arate şi restul colecţiei sale, reuşi  
să-şi alunge orice gând din minte, cu excepţia celui care-i indica  
bijuteria potrivită fiecărei piese. Erau atât de absorbiţi de munca lor,  
încât timpul trecea fără să-şi dea seama şi doar în taxiul care o ducea  
acasă realiză că mai avea puţin timp la dispoziţie să facă o baie şi să se  
schimbe pentru întâlnirea din seara aceea. înainte de a intra în cadă,  
comandă un taxi. Se decise să poarte o fustă neagră şi o bluză din  
aceeaşi culoare.

îmbrăcată toată în negru, realiză că avea nevoie de un machiaj mai  
pronunţat şi regretă că n-avea suficient timp la dispoziţie să-şi aranjeze  
părul într-un mod mai sofisticat. în timp ce încălţa sandalele negre, cutoc înalt, se auzi soneria de la intrare. Ştia că trebuia să fie taxiul pe  
care-l comandase, aşa că nu mai răspunse la interfon. Se asigură că îşi  
luase cheile şi bani destui şi ieşi repede pe uşă.

După ce coborâse în grabă trei etaje, ajunse jos cu răsuflarea tăiată.  
îl privi uluită pe Luc şi încercă să protesteze:

* Dar. am comandat un taxi!
* Ştiu. Tocmai l-am plătit să plece. N-o lăsă să dea curs indignării  
  şi continuă, bine dispus: ţi-am spus c-o să vin să te iau şi asta am făcut.  
  O luă de braţ şi o conduse spre maşina lui.

Traficul era la fel de aglomerat cum fusese şi în timpul dimineţii şi  
Luc remarcă:

* Se pare că vom întârzia, şi numai din cauza scrupulelor tale  
  prosteşti.

Sorrel, care decisese cu puţin timp înainte că tăcerea era cea mai  
bună apărare, nu putu rezista să nu-l repeadă:

* Da, am scrupule, mai ales când e vorba să fac rău unei persoane  
  pe care o plac. Cum crezi că s-a simţit Bianca văzând că m-ai invitat la  
  cină?
* Ce te face să crezi că a deranjat-o? întrebă Luc cu voce blândă.

Acum o făcea să simtă că făcuse prea mult caz de invitaţia lui. Poate

că dăduse prea multă atenţie şi sărutului pe care nu-l putea uita.

* V-am văzut împreună şi am auzit-o vorbind despre tine. E cât se  
  poate de evident că aveţi o relaţie de lungă durată. Desigur că nu i-a  
  plăcut că. Nu mai ştia cum să continue.
* Că vroiam să te văd atât de mult în seara asta? Că vreau aşa de  
  mult să facem dragoste? termină în locul ei şi Sorrel simţi cum un val  
  de căldură îi inunda corpul.
* Nu trebuie să spui asta! protestă ea cu o voce căreia nu reuşi  
  să-i dea autoritatea dorită.
* De ce, din moment ce e adevărat? Oftă şi reluă conversaţia pe un  
  ton neutru: e adevărat că Bianca şi cu mine suntem apropiaţi. De fapt,  
  chiar foarte apropiaţi. Dar nici unul dintre noi nu e predispus lagelozie când e vorba de celălalt. Cred c-o vom găsi foarte fericită de  
  întârzierea noastră şi de ocazia de-al fi avut pe Hywel doar pentru ea.

Poate că Luc credea asta, dar ea nu putea fi de aceeaşi părere. Nu  
spuse ce gândea, fiindcă nu vroia să prelungească discuţia, dar îşi  
amintea foarte bine izbucnirea de gelozie a Biancăi când Luc dăduse  
de înţeles c-o admirase.

Totuşi, Bianca părea destul de fericită în compania lui Hywel. îi  
salută veselă când ajunseră şi-l tachină pe Luc în legătură cu  
întârzierea lor. De-a lungul întregii seri nu dădu dovadă de nici cea  
mai mică înclinaţie spre gelozie. Sporovăia bine dispusă cu amândoi  
bărbaţii şi nu tăcu decât atunci când Sorrel şi Hywel începură să  
discute entuziasmaţi despre progresele făcute în după-amiaza  
aceea.

Deşi se simţea bine, Sorrel nu se putea abţine să nu facă o  
comparaţie mentală între cei doi bărbaţi. Hywel era cu adevărat  
frumos, dar privirea îi era atrasă fără încetare de Luc. Ea şi Hywel  
aveau multe în comun: erau amândoi creativi, entuziasmaţi de munca  
lor şi descoperiseră că se stimulau reciproc. Şi totuşi, era mereu  
conştientă de prezenţa lui Luc. Nu credea că va ajunge vreodată să  
înţelegă firea lui complicată - fără a mai pune şi încrederea la  
socoteală - dar nu se putea abţine să nu observe puterea pe care o  
degajau mâinile mari şi umerii lui laţi. Se simţea subjugată de  
zâmbetul lui, deşi se prefăcea că priveşte în altă parte atunci când era  
îndreptat spre ea. Nu-i plăcea să admită cât de vrăjită se simţea de  
prezenţa lui, dar ştia instinctiv că nu-i va fi uşor să se elibereze.

* Te duce Luc acasă, Sorrel? întrebă Hywel după ce terminară cina,  
  deşi Sorrel nu-şi amintea să fi mâncat ceva.
* Bineînţeles, răspunse Luc în locul ei, în timp ce chelnerul îi  
  returna cartea de credit. Eu am adus-o şi tot eu o duc înapoi.

Sorrel observă că Bianca părea din nou încordată şi avu o idee  
inspirată.

* De ce nu veniţi cu toţii? Ai spus că vrei să-mi vezi locuinţa,  
  Bianca.

Cele două tinere se înghesuiră pe bancheta din spate şi vorbeau  
neîncetat. Dar, de fiecare dată când Sorrel îndrăznea să-şi ridice  
privirea, întâlnea ochii lui Luc în oglinda retrovizoare. Ceva în privirea  
lui îi dădea de înţeles că era nemulţumit. Când o ajută să coboare din  
maşină, îi şopti la ureche:

* Nu vei reuşi să mă eviţi mereu, Sorrel.

\*\*\*

Dar, după vizita de a doua zi în biroul lui, când semnă contractul  
în prezenţa domnului Forster, reuşi să-l evite mai mult de o  
săptămână. îşi petrecea timpul cu Hywel, în atelierele lui. Pe  
măsură ce reuşeau să-şi armonizeze creaţiile, mergea la sediul  
Amoroso pentru a comunica modificările directorului de producţie.  
Dacă Luc se găsea în biroul lui în timpul vizitelor ei, nu întrebă, dar  
ştia că nu-l va mai putea evita mult timp. Semnase un contract prin  
care se angajase să-l ţină la curent cu activitatea ei şi trebuia să-l  
respecte.

La o oră târzie din noapte, în joia celei de-a doua săptămâni, în  
timp ce lucra la unele finisaje, telefonul sună. înainte de a ridica  
receptorul, ştia că trebuia să fie Luc.

* Te-am ridicat din pat? Vocea gravă lăsa să se perceapă o nuanţă  
  de intimitate care o făcu să-şi simtă gura uscată.
* Nu. lucram.
* La ora asta? Draga mea, nu vreau să te speteşti muncind. Aproape  
  că-l putea vedea încruntându-se. Mâine îţi iei o zi liberă.
* Dar nu pot.
* Ba da, o întrerupse tocmai când se pregătea să înceapă să  
  protesteze. Am vorbit deja cu Hywel. Mâine ai altceva de făcut, un  
  interviu cu Miriam Gee, redactor la Lady Fair. Vin să te iau la zece şi  
  jumătate, odihnită şi pregătită să zâmbeşti camerei de filmat.

„Camerei de filmat!“ Sorrel încercă să riposteze, dar el închisese  
deja telefonul. La naiba cu omul ăsta care o prindea mereu pe picior  
greşit!

Ar fi putut să vorbească liniştită despre munca ei, dar dacă urma să  
fie fotografiată, trebuia să fie vorba de un interviu cu caracter  
personal. Se întrebă îngrijorată la ce se putea aştepta şi cât de mult din  
trecutul ei putea dezvălui. Dormi prost în noaptea aceea şi când  
soneria de la intrare se auzi, tocmai îşi termina machiajul. îl rugă pe  
Luc să urce şi după ce deschise uşa de la intrare se grăbi să se întoarcă  
în dormitor şi să-şi termine de aranjat părul. Nu prea avusese de ales  
în ceea ce privea hainele potrivite pentru fotografii într-o revistă  
cunoscută pentru femei. Optase într-un final pentru o rochie lungă şi  
destul de elegantă.

Tocmai cobora scara în spirală, când îl văzu pe Luc traversând  
holul. Privirea lui o analiză din cap până în picioare. Era plină de  
căldură, dar şi foarte posesivă. Sorrel se simţi răspunzând cu acelaşi  
sentiment posesiv şi trebui să se agaţe de balustradă ca să-şi  
stăpânească impulsul de a i se arunca în braţe.

Se simţea îngrozită, dar şi uluită de sentimentele care o  
cuprindeau faţă de el. Niciodată nu mai încercase faţă de cineva o  
asemenea nevoie de proprietate absolută sau o asemenea dezamăgire  
că nu-l putea avea numai pentru ea. Dacă aparţinea şi altor femei,  
atunci mai întâi era vorba de Bianca. Ziarele de ieri publicaseră o  
fotografie cu ei doi dansând, împreună cu informaţia surprinzătoare  
că el era cel care-l finanţa pe Hywel Rees.

Ceva din durerea ei trebuie că-i apăruse pe faţă, fiindcă înaintă  
spre ea şi încercă s-o cuprindă în braţe:

* Sorrel? Ce s-a întâmplat?

îşi reveni şi-l ocoli, prefăcându-se că-i ignoră dorinţa de a o  
îmbrăţişa.

* Ce să se fi întâmplat? răspunse cu o veselie prefăcută, dar nu  
  reuşi să-l înşele. O prinse de mână şi o obligă să-şi se întoarcă faţa  
  spre el.
* Şi tu simţi, nu-i aşa? Această. recunoaştere care există între noi.  
  Am simţit-o încă din prima clipă în care te-am văzut, atunci când  
  credeam că nu urmăreai decât să mă înşeli.

Recunoaştere. Da, exact asta simţea. O corespondenţă între  
sufletele lor care ar fi putut să-i umple întreaga fiinţă. Dar cum putea  
să creadă că el simţea la fel pentru ea?

* Nu mă crezi. Câteva secunde, se frământase atât de puternic  
  încât îndoielile ei deveniseră vizibile. Dar chiar şi la auzul vocii lui,  
  masca de amuzament ironic nu putuse fi oprită din a-şi cere  
  drepturile.
* Aceeaşi. recunoaştere pe care ai experimentat-o cu  
  nenumărate alte femei? Poate că sunt încă novice în materie, dar am  
  depăşit totuşi etapa în care credeam în poveştile cu zâne.

Singurul semn că săgeata ei îşi atinsese ţinta fu creşterea presiunii  
exercitată de mâinile lui asupra umerilor ei.

* Am senzaţia că nu prea crezi în nimic, răspunse el sec. Bine. Dacă  
  pe mine nu mă crezi, atunci cum rămâne cu ceea ce simţi tu? înainte  
  de a încerca să minţi, ar fi mai bine să ştii că ţi-am văzut faţa în timp ce  
  coborai scările.

Sub masca ei ironică, Sorrel se simţi descoperită.

* A, asta era. Recunosc că te găsesc atrăgător, spuse ea cu o  
  nepăsare calculată. Atracţia fizică dintre noi e puternică. Era o  
  denaturare dureroasă a sentimentelor ei, dar era mai bine aşa, decât  
  să cadă pradă magiei acestui bărbat şi să descopere apoi că era doar o  
  iluzie.
* Asta e tot? Atracţie fizică?
* Ce altceva? Doar n-o să susţii că te-ai îndrăgostit de mine la prima  
  vedere.

îi privi gura frumos modelată cum se contracta. Poate că dacă n-ar  
fi început discuţia, ar fi sărutat-o până atunci.

* Nu, n-o să susţin aşa ceva. Nu-mi place să mint. Păcat că nu poţi  
  să spui şi tu asta. Atunci, dacă eşti gata.

în timp ce cobora scările, îşi dori s-o fi sărutat. Pentru câteva clipe,  
îşi dori chiar s-o fi minţit şi să fi spus c-o iubea. Se gândi cu amărăciune  
cât de inconsecventă şi lipsită de logică putea deveni.

Sorrel nu ştia unde era sediul revistei şi nu se miră când Luc opri  
maşina pe o stradă laterală dintr-un cartier luxos. Dar curând, avumotive să fie surprinsă, fiindcă Luc o conduse într-un magazin mic,  
dar extrem de elegant. înăuntru, o întrebă pe vânzătoare:

* Magda e aici?
* Dar aici nu e sediul unei reviste, murmură Sorrel în timp ce fata  
  se repezise afară din încăpere.
* Nota maximă pentru simţul de observaţie! Dar e o cerinţă  
  preliminară lansării lui Sorrel Valentine într-o lume necunoscută. Se  
  întoarse când o femeie micuţă şi roşcată apăru din camera din spatele  
  magazinului şi i se aruncă în braţe.
* Luc. dragul meu. îşi înlănţui mâinile în jurul gâtului său şi-l  
  sărută îndelung.

Sorrel îşi întoarse privirea, şocată de nevoia fizică pe care o simţea  
în acel moment. Ar fi vrut să se repeadă la ei şi să-i sfâşie pe amândoi.  
Tocmai înţelesese că era una să afle de reputaţia lui dintr-o sursă  
secundară de informaţii, şi alta să-l vadă alături de una dintre  
femeile lui.

***Capitolul 8***

* Asta te va învăţa minte să mai lipseşti pe viitor de la petrecerea  
  mea, se auzi o voce feminină plăcută. Acum, îmi poţi face cunoştinţă  
  cu prietena ta.

Luc se supuse, zâmbind vesel.

* Sorrel Valentine, lady Magda Pendine. Această doamnă  
  răutăcioasă e căsătorită cu unul din prietenii mei, continuă el ironic.  
  Sorrel se gândi că trebuia să-i fi ghicit gândurile şi se înroşi.
* Dar, desigur! Designerul de bijuterii! Magda îi strânse mâna cu  
  căldură şi reluă, bine dispusă: scoatem partea cu „lady“ printre  
  prieteni. Mi-a explicat Bianca despre ce e vorba şi totul e pregătit. Fără  
  să lase mâna lui Sorrel, o conduse la o cabină de probă încăpătoare.  
  Bianca te-a descris bine. Cred că o să-ţi placă ce am ales. Luc, nu te  
  superi dacă aştepţi, nu?
* Nici o problemă.

Sorrel intră şi observă imediat un şir de haine, de la cele de purtat  
în fiecare zi, la rochii de seară elegante, toate de marcă şi probabil  
extrem de scumpe.

* îşi dai seama că până acum câteva minute nici nu ştiam c-o să  
  cumpăr haine? se plânse ea. Puteam la fel de bine să port lenjerie  
  peticită că tot n-ar fi contat.
* Adică. încă nu sunteţi amanţi? întrebă Magda, plină de curiozitate.

Sorrel o privi uluită, dar Magda se mulţumi să-i explice degajată:

* Dacă aţi fi fost, n-ai fi vorbit de lenjerie peticită.
* Nu, nu suntem şi nici nu vom fi, răspunse Sorrel jignită.

Sprâncenele Magdei se ridicară în semn de neîncredere. Spuse,

chicotind:

* Cred că râzi de mine. Dar, dacă vrei, găseşti destulă lenjerie în  
  magazinul meu. Dădu la o parte capacul unei cutii şi, în timp ce Sorrel  
  îşi delecta privirea cu amestecul de dantelă şi mătase, îi desfăcu  
  fermoarul rochiei.

în următoarea oră, Sorrel probă mai multe haine decât îşi amintea  
să fi văzut vreodată şi toate fură supuse ochiului format al lui Luc.  
Alegerea lui finală se îndreptă spre un costum care-i punea în evidenţă  
corpul frumos modelat, o rochie uşoară şi foarte plăcută la atingere şi  
două rochii de seară. Prima, neagră, începea de la gât, dar îi lăsa  
spatele descoperit, iar a doua, colorată în nuanţe de roşu şi violet, îi  
învăluia corpul, sugerând mai degrabă decât arătând. Nu putea imputa  
nimic alegerii lui - toate erau frumoase şi o puneau în valoare - dar  
ar fi preferat să nu fi fost el cel care să decidă.

Pentru a limpezi situaţia, îi spuse Magdei cu fermitate:

* Dacă vrei să fii drăguţă şi să-mi spui cât îţi datorez. Era  
  mulţumită că-şi luase cartea de credit cu ea.
* Dar, desigur, Luc. Magda îl privea nedumerită pe bărbatul care  
  cu siguranţă îi dăduse alte instrucţiuni.
* E vorba de afaceri, Sorrel, sublinie el.
* Da, de promovarea afacerii mele, insistă ea încăpăţânată.
* Fă nota de plată, Magda, încuviinţă el şi aşteptă până când ieşiră  
  din magazin ca să continue discuţia: independenţa e foarte bună, dar  
  n-ar trebui să mergi prea departe. A fost ideea mea să venim aici şi era  
  normal să plătesc eu.
* Şi să confirmi bănuielile Magdei? Respiră adânc şi continuă  
  curajos: noi doi ştim că nu sunt ultima achiziţie a patului tău, dar astfel  
  de zvonuri pot să facă rău altor persoane. De exemplu, Biancăi.  
  Observă că se încrunta şi reluă cu o veselie prefăcută: nu fi atât de  
  îngrijorat, Luc. Deşi nu obişnuiesc să mă răsfăţ cu haine atât de  
  scumpe, n-o să dau faliment din asta.

Luc deschise portbagajul şi puse înăuntru pungile cu haine.

* Da, am aflat. Am cam dat greş când am presupus că încercai să  
  reconstitui averea familiei, nu-i aşa? Nu ştiam atunci - şi nu mi-ai spus  
  nici mai târziu - că naşa de care mi-ai vorbit era de fapt verişoara  
  tatălui tău. Elinor Valentine! Ai moştenit nu numai averea ei imensă,  
  dar şi treizeci la sută din acţiunile de la Valentine & Co. Ai devenit un  
  acţionar important încă de la nouă ani, egală cu Marcia si totuşi, te-au  
  ignorat amândoi. N-ai jucat chiar nici un rol în conducerea firmei?  
  N-ai fost la nici o reuniune a acţionarilor?

Sorrel îl privi cu furie.

* Tatăl meu s-a ocupat de averea mea cât timp am fost minoră şi  
  domnul Forster după ce am devenit majoră. De unde ai aflat asta?
* M-am interesat, răspunse el imperturbabil.
* A fost uşor de aflat?
* N-a fost greu. De ce? O privi curios. Doar nu e vreun secret  
  compromiţător, nu-i aşa?
* De fapt, ba da. îl privi cuprinsă de îndoială, dar fiindcă ştia deja  
  atâtea despre ea, poate că era mai bine să-i spună întreaga poveste.  
  Vezi tu. nimeni din clădirea în care locuiesc nu ştie că sunt bogată.

Luc o privi surprins:

* Nu ştie nimeni? De ce?
* Pentru că suntem o comunitate. Se lupta să aleagă cuvintele  
  potrivite. Ei cred că mi-e la fel de greu precum le este şi lor. Dacă ar  
  afla, m-ar privi altfel şi n-aş mai face parte din grupul lor. Ei sunt.  
  familia mea. Aşa că ţi-aş fi recunoscătoare dacă ai privi aspectul acesta  
  ca pe o informaţie confidenţială. îl privi rugător.

Faţa lui devenise aspră şi ochii îi străluceau ca de o ardere  
interioară. Doar după câteva minute Sorrel pricepu că era vorba de  
furie, deşi nu înţelegea care anume din cuvintele ei o declanşase. El  
nu-i explică, se mulţumi doar să-i spună încordat:

* Ai cuvântul meu că nu vor auzi nimic de la mine.
* Mulţumesc. Se îndreptă spre uşa maşinii şi-l aşteptă să vină s-o  
  deschidă, dar el o prinse de braţ şi o trase după el.
* Nu încă.

O duse pe o altă stradă laterală, în faţa unui coafor renumit.

* Ai o programare aici. îşi privi ceasul şi-i deschise uşa. Mă întorc  
  într-o oră. Dacă întârzii, aşteaptă-mă!

încă iritată de această poruncă dictatorială, îşi spuse numele  
recepţionerei care o dădu în seama unui bărbat subţire. Se prezentă  
ca fiind Kris, cu „K“.

* Bianca a insistat să am grijă de tine, îi spuse în timp ce-i indica  
  un loc în faţa unei oglinzi. Mmm. avea dreptate. Păr frumos şi aflat  
  în bună condiţie dar, draga mea, fără pic de stil! îşi trecu mâinile prin  
  părul ei şi-l împrăştie în toate direcţiile.

îi dăduse mult de lucru Biancăi, îşi spuse în timp ce se lăsa pe  
mâna unei fete care-i spălă părul. Privi temătoare la foarfecele pe care  
le mânuia Kris şi gemu în sinea ei când şuviţe roşcate începură să cadă.  
Totuşi, când termină, părul ei era la fel de lung, dar mult mai uşor şi  
mai aşezat. Noua coafură îi punea în valoare pomeţii şi-i făcea ochii să  
pară mai mari.

Când Luc sosi, tocmai achita nota de plată. Adăugă un bacşis  
generos pentru vrăjitorul care operase transformarea miraculoasă.  
Indiferent ce făcuse în timpul în care lipsise, furia lui anterioară părea  
să fi dispărut. Acum, ochii lui nu mai exprimau decât admiraţie în faţa  
noii ei înfăţişări.

* Exact la timp pentru prânz, îi spuse în maşină şi coti pe câteva  
  străduţe micuţe de care ea nu auzise niciodată şi care o făcură să nu mai  
  ştie unde se aflau. în cele din urmă opri în faţa unui restaurant discret.  
  Sper că-ţi place mâncarea italiană, spuse el şi aruncă o privire asupra  
  siluetei ei subţiri. Cel puţin, nu trebuie să te temi că te vei îngrăşa.
* De fapt, în afară de o cutie de spaghete, n-am gustat-o niciodată,  
  mărturisi ea într-un acces de bună dispoziţie.

Zâmbi în faţa exclamaţiilor îngrozite ale lui Luc şi ale patronului  
care venise în întâmpinarea lor. I se puse un meniu în mâini şi primi  
sfaturi din două direcţii simultan. îi lăsă pe ei să aleagă în locul ei şi  
nu se simţi deloc dezamăgită.

* Te-ai ales cu un adept, Tonio, îi spuse râzând, în timp ce el  
  încerca s-o determine să mănânce şi un desert. Dar n-aş mai putea  
  mânca nimic.
* Trebuie s-o mai aduci, Luc, zise Tonio. Preferabil la cină. E plăcut  
  să vezi că cineva îţi apreciază mâncarea.
* Da, de acord, încuviinţă Luc şi felul în care o privea o făcu să se  
  înroşească. îi trecu prin minte că nu era prea greu de înţeles de ce  
  atâtea femei erau dornice să se afle în compania lui. Se simţea prinsă  
  în capcana farmecului său.

La început nu observă că se îndreptau spre locuinţa ei, dar când  
remarcă, îl întrebă alarmată:

* Dar cum rămâne cu interviul cu Lady Fair?
* Toate la timpul lor. Vroiam să te relaxezi mai întâi, să mai scapi  
  de inhibiţii. în plus, nu vrei să îmbraci una din hainele cumpărate  
  astăzi?
* Oh, Doamne! Sorrel îşi aminti dintr-o dată cât de îngrijorată  
  fusese în legătură cu aspectele personale despre care nu vroia să  
  discute şi-şi dori să nu fi băut atâta vin.
* Ai la dispoziţie o jumătate de oră, îi spuse când intrară în  
  apartamenul ei. O să ajungă la ora trei.
* Aici! îl privi incredulă. Vin aici? De ce nu mi-ai spus? E  
  dezordine.
* Prostii! Nu eşti genul care să locuiască în dezordine. Locul  
  dezvăluie ceea ce este: o locuinţă în care un artist creator se simte  
  confortabil. Miriam va fi încântată. Du-te şi schimbă-te. O împinse uşor  
  către scări.

Nu mai avea rost să protesteze, dar în timp ce urca scările se  
răzgândi. Din moment ce urma să se schimbe, era mai bine dacă exista  
o uşă închisă cu cheia între ei. Se îndreptă spre camera de baie.

Alese rochia uşoară pe care o cumpărase astăzi şi-şi reînnoi la  
repezeală machiajul. Adăugă un pic din parfumul pe care-l ţinea  
întotdeauna în geantă şi se simţi pregătită.

* Urcă chiar acum, o informă Luc în timp ce ieşea nervoasă din  
  baie. Aproape imediat se auzi soneria si, fiindcă părea ţintuită locului,  
  deschise el uşa.
* Luc, dragule. se auzi o voce feminină şi, deşi holul nu era  
  luminat, Sorrel fu sigură că distinge o pereche de braţe în jurul gâtuluilui. Cu toate că trupul lui acoperea femeia care-l îmbrăţişa, Sorrel se  
  forţă să privească. Dacă va ceda vreodată atracţiei pe care o exercita  
  asupra ei, atunci va fi nevoită sa sufere astfel, din nou şi din nou, până  
  când se va plictisi de ea.

Luc se întoarse şi o femeie de înălţime medie ieşi la iveală. Avea un  
păr lung şi drept, care-i dădea un aspect copilăresc, dar când intră în  
dreptul luminii, Sorrel văzu că era o femeie matură, de cel puţin  
patruzeci de ani.

Luc făcu prezentările şi-l incluse în ele şi pe bărbatul care se ocupa  
deja cu aranjatul camerelor de filmat.

* Deci ea este protejata ta, dragul meu. Miriam Gee o examină  
  atent, cu o privire care denota profesionalism, înainte de-a arunca o  
  privire prin apartamant. Oh, Steve, îl strigă ea agitată pe fotograf,  
  trebuie să filmăm aici. Numai aruncă o privire asupra ferestrelor!

în timp ce Miriam îl târa pe neajutoratul Steve după sine, Sorrel  
murmură la urechea lui Luc:

* Credeam că doar prietenii foarte apropiaţi îţi spun Luc.

El zâmbi nedumerit.

* Aşa e.

Sorrel clătină cu fermitate din cap.

* Nu, prietenii apropiaţi îţi spun Luc. Prietenii foarte apropiaţi îţi  
  spun Luc, dragule. îşi subţie glasul în timp ce rostea ultimele două  
  cuvinte.

El chicoti şi-şi puse un braţ în jurul umerilor ei.

* Şi tu când ai de gând să-mi spui Luc, dragule?
* Nu prea cred că vom deveni chiar atât de apropiaţi, ripostă ea şi  
  Luc nu mai avu când să răspundă, fiindcă Miriam interveni:
* Poţi să flirtezi cu ea pe timpul tău, Luc, nu pe al meu. Ne ocupăm  
  mai întâi de fotografii. Steve trebuie să plece repede.

în următoarea oră, intimitatea atât de preţuită a lui Sorrel fu  
invadată în întregime. Miriam cercetă întreg apartamentul, fără să  
cruţe nimic. Sorrel fu fotografiată în fiecare din camere şi trebui să se  
schimbe de nenumărate ori. Se simţi aproape uşurată când îl văzu pe  
fotograf plecând, dar de-abia atunci începu adevăratul calvar. îi fudestul de uşor să răspundă la întrebările despre munca ei, dar când  
Miriam începu s-o descoasă asupra motivelor care o determinaseră să  
aleagă această carieră, simţi că se pierde.

Spre groaza ei, îl auzi pe Luc răspunzând în locul ei.

* Cred că e ceva în sânge, din moment ce tatăl ei e acţionar la una  
  dintre cele mai mari companii care se ocupă de pietre preţioase.
* Tatăl ei? Miriam prinsese aluzia din zbor. Valentine? Adică, Felix  
  Valentine? Luc încuviinţă din cap şi ea îşi reluă atacul asupra lui Sorrel.  
  Marcia Valentine e mama ta?
* Nu. îi aruncă o privire încărcată de furie lui Luc. Marcia n-o va  
  ierta niciodată şi asta însemna că nici tatăl ei n-o va face. Dar fiindcă  
  Luc apucase să-i dezvăluie secretul, nu mai era nimic de făcut. îşi  
  recăpătă controlul asupra vocii şi spuse liniştită: sunt fiica lui dintr-un  
  mariaj anterior, când el şi mama mea erau foarte tineri.

Miriam continuă s-o chestioneze cu aviditate şi Sorrel îi răspunse  
la întrebările despre mama ei şi familia Berisford, rugându-se în gând  
să nu fie prea supăraţi pentru asta. într-un final, Miriam se pregăti să  
plece, dar nu fără să-i spună triumfătoare lui Luc:

* Mi-ai promis ceva bun, Luc, dragule, dar n-am crezut că va fi  
  chiar aşa de bun!

După ce plecă, Sorrel îi reproşă furioasă lui Luc:

* Cum ai putut să faci asta? Credeam că eşti prietenul tatălui meu.  
  Va fi foarte supărat din cauza asta, fără să mai vorbim de Marcia.
* De ce să fie supărat? Eşti fiica lui. O fiică de care orice părinte ar  
  trebui să fie mândru, nu numai frumoasă, dar şi foarte talentată. O  
  prinse puternic de braţe şi continuă cu şi mai multă convingere: nu e  
  drept să fii ţinută ascunsă ca şi cum ai fi ceva de care trebuie să se  
  ruşineze şi i-am spus deja asta lui Felix. Foarte bine, Marcia va strânge  
  din dinţi o vreme, dar se va obişnui cu ideea. Furia lui dispăru în faţa  
  unui zâmbet cinic. După cum o cunosc, în mai puţin de trei luni, o  
  să-şi asume meritul reuşitei tale.

Simţi cum i se pune un nod în gât. îi lua partea! Şi încă împotriva  
prietenului său! Nu se aşteptase la aşa ceva din partea lui şi se lupta  
din greu să-şi controleze emoţia care o cuprinsese.

* I-ai spus asta tatălui meu?

Furia din ochii lui cedă în favoarea a ceva ce semăna a tandreţe şi  
presiunea exercitată asupra braţelor ei pierdu din intensitate.

* Da, i-am spus şi el a fost de acord. Citi pe chipul ei cum  
  neîncrederea se lupta cu dorinţa de a plânge şi rămase uimit cât de  
  mult semăna acum cu fata demascată din portretul extraordinar pe  
  care-l văzuse în dormitorul ei. Simţi cum îl cuprindea gelozia faţă de  
  pictor. Ştia că nu era un sentiment rezonabil, dar ar fi vrut să fie  
  singurul care să-i fi văzut partea vulnerabilă a sufletului.
* A fost de acord? întrebă ea gânditoare şi el simţi nevoia de a-i  
  aduce alinare, de a-i dărui tot ceea ce n-avusese până atunci. O luă în  
  braţe şi simţi cum trupul îi lua foc. Nu era însă momentul pentru a da  
  curs dorinţei şi se mulţumi s-o mângâie pe păr.
* Da. Şi pentru a o dovedi, el şi Marcia vor lua cina cu noi în seara  
  asta.

Ochii lui Sorrel se măriră în semn de neîncredere.

* Adică, în public?
* Da. Odihneşte-te o oră, două, şi îmbracă-te cu rochia aceea  
  violetă pe care ai cumpărat-o astăzi. Vin să te iau pe la opt.

Era atât de subjugată de ceea ce se petrecea, încât nu-şi dădu  
seama că o săruta uşor şi că ea îi răspundea.

\*\*\*

Sorrel aproape că tremura din cauza nervozităţii când intră la  
braţul lui Luc într-un restaurant celebru.

* Pentru tine e simplu, răspunse tachinării lui, dar n-am mai fost  
  niciodată într-un asemenea loc. îşi făcea griji c-ar fi putut să pară  
  stângace şi să-l facă pe tatăl ei să se ruşineze de ea.
* îţi garantez că nu există altcineva cu care aş fi mai mândru să mă  
  afişez. îşi însoţi cuvintele încurajatoare cu o strângere de mână în timp  
  ce traversau salonul. Marcia şi tatăl ei îi aşteptau într-un separeu.

Seara se dovedi nu atât de împovărătoare pe cât se aşteptase.

Fusese mai greu până se firipase conversaţia, dar sub îndrumarea abilă  
a lui Luc, până şi Marcia începu să se topească. La sfârşitul serii,  
ajunsese chiar s-o prezinte pe Sorrel ca fiica ei vitregă prietenilor care  
veneau s-o salute, dând în acelaşi timp a înţelege că doar  
devotamentul pentru mama ei o ţinuse departe de familia tatălui până  
atunci. Sorrel schimbă o privire plină de ironie cu Luc, dar tatăl ei  
părea atât de încântat de felul cum evoluau lucrurile, încât trecu cu  
vederea comportarea Marciei.

Doar când merseră la toaletă, adevăratele sentimente ale Marciei  
ieşiră la iveală. îi spuse batjocoritor:

* Sper că n-ai de gând să te faci de râs din cauza lui Luc, draga mea.  
  Ştiu că poate fi destul de ameţitor ca un bărbat ca el să-ţi acorde  
  atenţie, dar el şi Bianca Fratelli au o relaţie de mult timp.
* Nu e nevoie să mă avertizezi. Chiar dacă n-ar fi existat acest  
  obstacol, tot m-aş fi păzit să mă îndrăgostesc de un bărbat în faţa  
  căruia femeile fac coadă. Erau cuvinte curajoase, dar fără substanţă,  
  fiindcă după tot ce făcuse pentru ea în seara aceea, era deja  
  îndrăgostită de el.
* N-a fost chiar atât de rău, nu-i aşa? întrebă Luc în timp ce ieşeau  
  din restaurant.
* E adevărat. Tata m-a invitat să-i fac o vizită în timpul vacanţei  
  universitare şi să-i cunosc cei doi fii. îţi mulţumesc, Luc. Fără tine,  
  n-ar fi fost posibil.

îi zâmbi cu tandreţe şi răspunse:

* Să lăsăm acum partea sentimentală. Poate că ei merg acasă, dar  
  pentru noi seara de-abia a început. Sorrel zâmbi fără să priceapă şi  
  încercă să protesteze:
* Luc. a fost foarte frumos din partea ta să aranjezi cina cu tatăl  
  meu, dar.
* Atunci, n-o să te superi dacă ce vom face acum nu va fi chiar aşa  
  de frumos. Mergem într-un club de noapte. în primul rând mi-ar  
  plăcea mult să dansez cu tine şi apoi, e timpul ca revistele mondene  
  să vorbească despre tine.
* Revistele mondene! strigă ea aproape îngrozită.
* Nu prea mă dau în vânt după ele, dar am învăţat destul de  
  timpuriu că dacă se folosesc de mine, atunci la fel de bine mă pot  
  folosi şi eu de ele.

Chemă un taxi şi dădu soferului numele unui club de noapte  
celebru.

* Nu prea înţeleg ce vrei să spui.
* E simplu. De fiecare dată când vreau publicitate gratuită, mă  
  asigur că sunt fotografiat în compania unei doamne frumoase şi unul  
  din noi „scapă“ la urechile presei ceea ce vrem să se afle. Aşa am  
  procedat când am lansat magazinul Magdei Pendine şi prima colecţie  
  a lui Hywel.
* Adică, tu şi Hywel.
* Nu, prostuţo, noi doi, împreună cu Bianca şi celelalte modele pe  
  care le-a folosit la lansare.

Dacă ceea ce dădea de înţeles era adevărat, atunci trebuia să-şi  
schimbe viziunea asupra aşa-zisei lui reputaţii de cuceritor.

* Adică, va fi vorba doar de publicitate? întrebă ea, şi în ciuda  
  sentimentului de uşurare în privinţa Biancăi, nu se putu opri să nu se  
  simtă dezamăgită.

Luc citi aceasta pe faţa ei şi zâmbi în sinea lui.

* în seara asta ne ocupăm de promovarea unui designer de  
  bijuterii. La urma urmei, ai fost de acord să fii disponibilă pentru orice  
  tip de publicitate am avea nevoie, adăugă el maliţios.

De-a lungul întregii seri, Luc îi făcu cunoştinţă cu o mulţime de  
oameni şi o prezentă ca fiind revelaţia anului în materie de bijuterii.  
Dansară şi vorbiră în timp ce femeile îl priveau languros şi bărbaţii se  
uitau la Sorrel cu subînţeles. Simţind că nu mai rezistă, Sorrel decise  
să se abandoneze cu totul plăcerii pe care i-o provoca apropierea lui.  
Şi ce dacă totul era doar pentru publicitate? Măcar pentru scurt timp,  
putea pretinde că se afla în braţele lui pentru că aşa dorea el. Fără  
trecut, fără viitor, fără alte legături, în seara aceea era al ei şi când o va  
conduce la apartamentul ei. Corpul îi luă foc în faţa scenelor  
voluptuoase pe care imaginaţia ei le plăsmuia.

în acel moment, lumina unui aparat de fotografiat o orbi şi visul se  
destrămă. Luc zâmbi chipului ei uimit.

* Misiune îndeplinită. Putem să plecăm, acum.

Ieşiră din club şi Luc chemă un alt taxi. Doar în timpul drumului  
Sorrel îşi dădu seama cât era de fapt de obosită. Când el îi spuse  
şoferului să aştepte până o conducea la uşă, nu ştia dacă să se simtă  
uşurată sau dezamăgită.

* Abia te mai ţii pe picioare, draga mea. O sărută uşor şi o părăsi  
  spunându-i: o să te sun.

Sorrel avea dubii. Nu spusese „misiune îndeplinită11? Dar se ţinu de  
cuvânt. în următoarele două săptămâni petrecură multe astfel de seri,  
prezenţi în toate locurile unde cei bogaţi şi influenţi se distrau.

Când prima fotografie fu publicată, i se păru că sentimentele ei  
pentru bărbatul care o ţinea în braţe erau cât se poate de evidente, dar  
deşi urmărise cu atenţie o eventuală reacţie a Biancăi, nu reuşise să  
distingă nici o schimbare în atitudinea prietenoasă a fetei. Aceasta nu  
făcu decât să confirme adevărul spuselor lui Luc în privinţa reputaţiei  
folosite doar în scopuri publicitare. Bianca trebuie că era suficient de  
sigură pe sentimentele lui, ca să nu-şi facă griji în privinţa serilor lor.

O singură dată fotomodelul păru supărată, atunci când apăruse a  
treia fotografie şi Hywel o tachină:

* îţi dai seama că toată Londra crede că sunteţi amanţi? Dar măcar  
  de data asta ai ieşit mai puţin speriată.

Ştiind că Bianca îi putea auzi şi surprinsă de insensibilitatea lui,  
ripostă aspru:

* Indiferent ce spun bârfele, oamenii care contează ştiu că e doar  
  un truc publicitar.
* Ah, bine. Atunci, mai există speranţă pentru mine. Hywel aruncă  
  o privire ciudată Biancăi şi aceasta răspunse cu una care nu lăsa nici o  
  îndoială asupra faptului că sentimentele îi fuseseră rănite.

Convingerea că modul în care se purta Luc era doar un truc menit  
să arunce praf în ochii publicului şi să crească interesul pentru  
bijuteriile ei, o ajută să lupte împotriva farmecului pe care-l degaja,  
deşi atunci când o sărutase, vocea cuminte raţiunii fusese redusă la  
tăcere de violenţa sentimentelor.

La a şasea întâlnire, lucrurile se schimbară. N-o mai duse într-un  
loc celebru unde să-i recunoască cineva şi nimeni nu-i mai întrerupse  
în timpul mesei ca să-l salute. Cu toate acestea, Luc era şi mai  
curtenitor şi nu-şi rări deloc gesturile de bărbat atent. în timpul  
desertului, nişte clătite delicioase, la vederea expresiei ei de copil  
pofticios, tăie o bucăţică şi i-o duse la gură cu furculiţa. Era cu  
siguranţă o experienţă erotică, să fie hrănită cu aceeaşi furculiţă pe  
care o folosea şi el, şi Sorrel simţi că începea să vibreze în interior.

* Nu sunt reporteri care să ne supravegheze, spuse cu o voce  
  nesigură, încercând să-şi recapete controlul.
* Nu, nu sunt, şi asta în mod deliberat. Un foc lăuntric îi lumină  
  ochii negri. Am hotărât să păstrăm seara asta pentru noi. Dădu la o  
  parte farfuria şi-i prinse mâna. Haide, draga mea, să dansăm.

Ajunseră pe ringul de dans şi Sorrel simţi că nu mai încercase  
niciodată o asemenea senzaţie. Se prăbuşea în faţa farmecului lui fără  
împotrivire, fără luptă, copleşită de plăcerea care-i lua trupul în  
stăpânire. Era ca şi cum făceau dragoste în ritmul muzicii. îşi înlănţui  
braţele în jurul gâtului lui, îşi trecu degetele prin părul lui şi simţi că  
tânjea să exploreze mai mult. Corpul ei se modela după al lui şi  
începu să-l sărute pe gât în timp ce-i simţea pe frunte respiraţia  
îngreunată de dorinţă.

După douăzeci de minute de asemenea tortură delicioasă, timp în  
care tensiunea dintre ei crescuse tot mai mult, Luc îi şopti la ureche:

* Pentru Dumnezeu, să plecăm de aici!

Achită rapid nota şi aproape o târî până la maşină. Doar când opri  
într-o parcare subterană începu să se simtă neliniştită.

* Unde suntem? întrebă în timp ce el o grăbea spre lift.
* La mine, raspunse scurt şi o împinse în ascensor, unde, după ce  
  uşile se închiseră, o luă în braţe. Simţi cum dorinţa punea din nou  
  stăpânire pe ea şi cum puterea de a se împotrivi o părăsea. O sărută  
  îndelung, adânc, şi Sorrel uită totul în afară de puterea braţelor care o  
  înlănţuiau şi a buzelor care păreau că vor să-i soarbă sufletul din trup.  
  Trecu ceva timp până când realizară că liftul se oprise şi uşile erau  
  deschise. Se desprinse din braţele lui cu regret şi când îl privi, rămaseuluită. Nu mai semăna deloc cu seducătorul rece şi stăpân pe sine.  
  Cravata era strâmbă, părul îi cădea în ochi şi transpiraţia îi cuprinsese  
  tâmplele. O duse în faţa unei uşi şi o împinse uşor înăuntru.

Se pregătea s-o ia din nou în braţe, când o tuse discretă îi făcu să  
se întoarcă.

* Nu mai am nevoie de tine în seara asta, Peter. Vocea lui Luc era  
  aproape răguşită.
* Foarte bine, domnule. Noapte bună. Servitorul plecă în linişte,  
  dar scurta lui prezenţă acţionase ca un duş rece asupra lui Sorrel.
* Aici locuieşti? Aruncă o privire asupra interiorului luxos şi inima  
  i se strânse. Totul era modern şi foarte scump. Era, fără îndoială, casa  
  unui bărbat bogat, obişnuit să obţină ce voia.
* De ce m-ai adus aici? întrebă, dar înţelese imediat, din felul în  
  care el zâmbi, cât de naivă era întrebarea.
* Pentru că mă scoţi din minţi, răspunse el cu francheţe,  
  încercând s-o ia din nou în braţe. Sorrel se trase înapoi. Poate că  
  existaseră scopuri publicitare în spatele comportamentului lui faţă de  
  acele femei cu care fusese fotografiat, dar asta nu însemna că nu  
  făcuse dragoste cu ele.
* Ca să te culci cu mine, spuse ea sec.
* Ca să fac dragoste cu tine, o corectă el. Sorrel, n-am făcut nici un  
  secret din cât de mult te doresc. Şi adineauri, m-ai dorit şi tu, nu  
  încerca să negi. O prinse de braţ şi începu s-o sărute de parcă ar fi vrut  
  s-o devoreze şi ecoul cuvintelor „te doresc“ începu să-i răsune în  
  minte.

Da, îl dorea, ştia c-o putea face să se simtă împlinită fizic, dar avea  
nevoie de mai mult decât simpla dorinţă.

***Capitolul 9***

în cele din urmă, lipsa ei de reacţie atrase atenţia lui Luc.

* Mă respingi din nou, o acuză nervos şi-i dădu drumul.

Se duse la bar şi-şi turnă o cantitate generoasă de whisky. Luă o  
înghiţitură şi spuse nervos:

* La naiba, nu plănuisem să ajungem la asta decât după lansarea  
  colecţiei tale, dar poate că tactica mea a fost eronată de la bun început.  
  Nu trebuia să scap ocazia în seara când am luat cina cu tatăl tău.

Poate că într-adevăr atunci ar fi putut profita de ocazie, fiindcă fusese  
prima seară în care îşi dăduse seama că ce simţea pentru el era mai  
mult decât atracţie fizică. Dar cuvintele pe care le folosea:  
„plănuisem“, „tactica“, „să scap ocazia“, nu erau cuvinte de dragoste.

* îmi pare rău. dacă comportamentul meu te-a indus în eroare.  
  îi venea greu să vorbească din cauza durerii pe care o simţea în piept.  
  Dar. eşti un bărbat cu experienţă şi eu. Ceea ce vreau să-ţi spun e  
  că. nu-mi plac relaţiile ocazionale.

Urmă o linişte apăsătoare, timp în care el o studie atent.

* Sunt încântat s-o aud, şi deşi nu mă pot lăuda că sunt virgin, nici  
  eu nu sunt adeptul relaţiilor ocazionale. Apoi, cu o expresie ciudată,  
  aproape alarmată, o întrebă: despre asta e vorba? Sorrel, eşti virgină?

Simţi că obrajii îi iau foc, dar exista si o nuanţă de resentiment în  
stânjeneala ei. Luc era convins că acesta putea fi singurul motiv pentru  
care putea fi refuzat.

* Nu, nu sunt. în seara aceasta îşi abandonase masca, dar acum  
  nevoia de a-şi ascunde sentimentele vulnerabile îşi cerea drepturile.  
  Tocmai fiindcă nu sunt virgină, nu-mi plac relaţiile ocazionale.

Faţa lui era lipsită de expresie, dar ochii îi ardeau.

* Deci, cine a fost? Cineva care a însemnat mult pentru tine?

Nu avea nici un drept să întrebe, dar Sorrel se gândi că dacă îi va  
spune, va putea să-şi întărească poziţia defensivă.

* Un bărbat care semăna mult cu tine, spuse ea ironic. Foarte  
  atrăgător, foarte carismatic, dar, ca şi tine, prefera diversitatea în faţa  
  unui angajament.

Prietenii m-au avertizat că se învârtea în jurul tuturor noilor  
studente, dar la optsprezece ani eram prea tânără ca să ştiu că există  
o diferenţă între dorinţă şi iubire. îl iubeam şi credeam că şi el mă  
iubeşte. M-am gândit că dacă mă mut cu el nu făceam nimic rău,  
fiindcă eram sigură că ne vom căsători. După două luni, ne-am  
despărţit.

Luc îşi privea întunecat paharul.

* Aceasta a fost singura relaţie pe care ai avut-o cu un bărbat?
* Nu, a mai fost şi Trevor. Râse, bătându-şi joc de ea însăşi. Pe  
  atunci, devenisem mult mai precaută şi Trevor era un alt gen de  
  bărbat, serios şi convenţional. Vroia să ne căsătorim. Râse amar. Vezi  
  tu, am făcut greşeala de a-i spune cine era tatăl meu. Când a  
  descoperit că nu eram apropiaţi şi că o căsătorie cu fiica lui Felix  
  Valentine n-o să-l ajute în carieră, a găsit tot felul de motive pentru  
  a anula logodna.

în anii care urmaseră, Sorrel înţelesese că adevărata ei  
vulnerabilitate fusese dorinţa disperată de a fi iubită, de a găsi o  
dragoste care să compenseze lipsa de afecţiune din timpul copilăriei.  
Acum era mai matură şi mai înţeleaptă, dar nu renunţase la visul unei  
iubiri puternice în schimbul legăturilor ocazionale şi fără implicare  
emoţională, atât de îndrăgite de cei din generaţia ei. Poate că o  
căsătorie şi o familie nu veneau peste noapte, dar ştia că avea nevoie de  
un angajament care să-i satisfacă nevoia de afecţiune. Luc însă nu-i  
putea oferi aşa ceva.

Luc puse paharul pe măsuţă şi se apropie de ea. îi ridică bărbia şi  
o privi în ochi.

* Da, te-ai ascuns din nou în spatele măştii. Dar în seara asta am  
  trecut de ea şi o să mai reuşesc şi altă dată. Vino, te duc acasă.

în drum spre casă, o întrebă brusc:

* Cine a pictat portretul acela? Cel din dormitorul tău?
* Charlie, răspunse ea, puţin intrigată.

Nu mai discutară decât despre munca lui Charlie până când  
ajunseră la apartamentul ei. O conduse până la uşă, dar nu intră. Se  
mulţumi s-o sărute şi-i spuse cu blândeţe:

* Prin asta îţi declar intenţiile mele. O mângâie pe obraz şi  
  continuă suav: Poţi să te zbaţi cât vrei, Sorrel, dar noi doi vom fi  
  împreună.

\*\*\*

Patru zile mai târziu, Sorrel îşi simţea inima bătând cu putere de  
fiecare dată când suna telefonul. Lansarea urma să aibă loc peste trei  
săptămâni şi, împreună cu Hywel, finalizase întreaga colecţie. Urmase  
apoi colaborarea cu departamentul de publicitate al companiei  
Amoroso, timp în care se aflase mereu pradă unei stări de aşteptare,  
dar deşi Luc trebuie să fi ştiut când se aflase în clădire, nu încercase  
niciodată s-o vadă.

îşi spuse că era mai bine aşa, dar în fiecare noapte, foamea pe care  
o trezise în corpul ei o ţinea trează. Ajunsese să-şi reproşeze că făcuse  
o greşeală când îl refuzase. Poate că nu-i putea dărui dragostea de care  
avea nevoie, dar cel puţin i-ar fi rămas o amintire pe care s-o  
preţuiască. Fusese sincer cu ea şi recunoscuse că nu putea pretinde că  
era îndrăgostit, dar îl iubea, aşa că pentru ea ar fi fost mai mult decât  
o eliberare a simţurilor. Oare n-ar fi fost mai bună o legătură scurtă  
decât nimic?

Dar ce s-ar fi întâmplat când s-ar fi plictisit de ea şi ar fi părăsit-o?  
Ar putea să îndure o asemenea suferinţă? în mod surprinzător, reuşi  
să găsească un gând care să-i aducă alinare. Poate c-ar fi părăsit-oîntr-un final, dar putea să-i lase ceva la fel de preţios ca dragostea lui.  
încercă să-şi imagineze cum ar fi dacă ar avea un copil cu el, o fiinţă  
care să depindă în întregime de ea, pe care s-o iubească şi care să-i  
returneze dragostea necondiţionat. Copilul ar fi crescut fără  
îndrumarea unui tată, dar la fel crescuse şi ea, şi cel puţin copilul ei va  
avea parte de dragostea nelimitată a unei mame. Avea multe de dăruit  
unui copil. Luc nu trebuia să afle. Ar fi putut să părăsească Londra şi  
să se mute la ţară. îşi imagina deja o grădină cu locuri misterioase pe  
care un băiat cu părul negru să le exploreze.

Sunetul unei sirene o readuse la realitate. îl refuzase pe Luc şi-şi  
ratase şansa. Şi oricum, exista Bianca. De-a lungul săptămânilor în care  
lucraseră împreună, prietenia lor se transformase într-o relaţie pe care  
Sorrel şi-ar fi dorit s-o fi avut şi cu sora ei. Nu se îndoia că Bianca îl  
iubea pe Luc şi nu-şi putea imagina cum ar putea să dea ochii cu ea,  
dacă ea şi Luc deveneau amanţi. Viziunea cu băieţelul cu ochi şi păr  
negru dispăru şi Sorrel începu să tremure, conştientă brusc de frigul  
şi singurătatea din jurul ei.

Telefonul sună, dar accentul galez din vocea de la capătul firului îi  
domoli instantaneu tulburarea.

* Sorrel, poţi să vii şi după-amiaza asta?

încercă să-şi spună că sentimentul care o copleşise nu era  
dezamăgirea. Acceptă, deşi Hywell refuză să-i spună motivul pentru  
care avea nevoie de ea. O oră mai târziu, descoperi ce era aşa de  
important, în timp ce Molly, asistenta lui, o ajuta să îmbrace o rochie  
sofisticată din satin.

Era o rochie frumoasă, dar Sorrel protestă:

* De ce o probez eu, Hywel? Doar nu te aştepţi să pozez şi eu?
* Nu fi aşa speriată, zâmbi Hywel liniştitor, o vei purta la lansare.  
  E cadoul meu pentru că te-ai comportat ca un înger cât timp am lucrat  
  împreună.
* Ai făcut-o pentru mine! Oh, Hywel. Era atât de emoţionată,  
  încât cu greu reuşi să continue: nu ştiu ce să spun. cum să-ţi  
  mulţumesc.
* Nu se putea să porţi creaţia unui alt designer, nu-i aşa? Mi-ar fi  
  dăunat imaginii dacă vedetei lansării nu i-ar fi plăcut hainele mele.
* Nu sunt eu vedeta, protestă ea, şi-mi plac mult creaţiile tale. De  
  exemplu.
* N-am mai văzut asta până acum! Bianca apăruse pe neaşteptate  
  lângă ea şi privea încruntată rochia pe care Hywel continua s-o  
  aranjeze. Credeam că eu şi Sarah ne vom ocupa de prezentare.
* Da, timp de câteva minute am crezut şi eu c-a înnebunit,  
  dar totul e în regulă, explică Sorrel râzând. Este rochia pe care o  
  voi purta în ziua lansării. Nu e minunată? E atât de frumos din  
  partea lui.

Cât timp vorbise, încercase să nu-l privească pe Luc, care stătea în  
cadrul uşii, dar nu se putu stăpâni. Ochii lui erau extrem de posesivi.

* Aşa e, spuse el liniştit. L-am rugat pe Hywel să creeze ceva special  
  pentru Sorrel.

Fusese ideea lui Luc! îi fu teamă s-o privească pe Bianca.

* Cred c-am terminat, Sorrel. Era prima oară când Hywel deschisese  
  gura de când sosiseră ceilalţi doi. Dacă tu crezi că poţi să-mi acorzi şi  
  mie puţin timp. adăugă el sarcastic privind în direcţia Biancăi.
* Dacă va fi gata până la cinci, când vin s-o iau, răspunse Luc în  
  locul ei şi, spre surprinderea lui Sorrel, Hywel îl privi cu furia unui  
  animal al cărui teritoriu fusese încălcat.
* Voi fi gata, Luc. Ochii negri ai Biancăi păreau să-l roage să plece.  
  După ce uşa se închise în urma lui, se întoarse către Hywel şi-i spuse  
  cu o voce rugătoare: e doar o întâlnire de afaceri. Am găsit un  
  apartament şi Luc mă ajută.
* Nu mă interesează problemele vieţii tale amoroase, o întrerupse  
  Hywel cu brutalitate. Molly. spuse el întorcându-se către asistentă,  
  pregăteşte rochia roşie.

în timp ce Bianca, supusă, făcea ce i se indicase, el o întrebă pe  
Sorrel ce bijuterii se gândea să poarte la lansare, care să se armonizeze  
cu rochia creată pentru ea. Aruncară împreună o privire asupra  
desenelor şi aproape în acelaşi timp întinseră amândoi mâna spre  
unul care înfăţişa o pereche de cercei şi un colier din opal.

* Vezi ce bine ne potrivim? remarcă el. Ce-ar fi să luăm cina  
  împreună seara asta şi să vedem ce altceva mai avem în comun?

încercând să dea uitării privirea posesivă a lui Luc şi să-i  
dovedească Biancăi că n-avea nici o intenţie în ce-l privea pe bărbatul  
ei, Sorrel acceptă.

în ciuda pretenţiei lui că se potriveau de minune şi că aveau multe  
în comun, Sorrel îl găsi preocupat, chiar mohorât, în seara aceea.  
încercă să atace câteva subiecte de conversaţie, dar nu avu prea mult  
succes în a-l face să vorbească. Era pe cale să renunţe când îl auzi  
spunând brusc:

* Apartamentul acesta nou al Biancăi. crezi c-o să locuiască  
  împreună cu Amory?

De când Bianca spusese că se mută, Sorrel se lupta cu aceeaşi  
bănuială. în faţa cuvintelor care creionau limpede o asemenea  
posibilitate, resimţi o durere sfâşâietoare. Se întrebă cu necaz de ce nu  
se mutaseră împreună mai curând. Poate că Bianca rezistase, sperând  
că se vor căsători mai întâi. Faptul că reuşise s-o convingă să facă acest  
pas ar fi putut explica de ce părea că renunţase la gândul unei relaţii  
cu ea şi n-o mai căutase.

* E foarte probabil, răspunse, încercând să pară indiferentă. Sunt  
  foarte apropiaţi. E suficient să-i vezi unul lângă celălalt şi să-ţi dai  
  seama.
* Atunci, de ce nu se căsătoresc? întrebă Hywel nervos. Nu face  
  altceva decât să-i distrugă viaţa. O ţine la dispoziţia lui, dar o părăseşte  
  când are chef să alerge după altcineva. Dacă n-o iubeşte, de ce n-o lasă  
  să-şi construiască viaţa alături de altcineva?

Era atâta ardoare în cuvintele lui, încât Sorrel înţelese şi-l privi  
plină de simpatie.

* O iubeşti, nu-i aşa?

Hywel o privi dezarmat şi o pată de roşeaţă apăru pe obrajii lui.

* E atât de evident?
* Deloc, doar acum am început să-mi dau seama. Se întrebă în  
  sinea ei dacă nu cumva propria dragoste neîmpărtăşită o făcuse oarbăla sentimentele lui. Ce bine ar fi fost dacă Bianca ar fi simţit la fel  
  pentru el! S-ar fi rezolvat de la sine toate problemele care stăteau în  
  calea unei relaţii cu Luc.

îşi aduse aminte felul plin de entuziasm în care Bianca îi vorbise  
despre Hywel şi încercă să-l încurajeze.

* Te place. Mi-a spus asta înainte de a te cunoaşte.
* Mă place, repetă el posomorât. Am avut şi eu impresia asta.  
  Expresia ochilor lui deveni mai aspră şi mâinile i se crispară pe pahar.  
  La naiba! Eu vreau mai mult decât atât! Vreau să mă însor cu ea.

Sorrel se simţi cuprinsă de un val de invidie. Să ai un bărbat ca  
Hywel care să-ţi ofere atât de mult şi să refuzi. Apoi invidia se stinse,  
fiindcă se plasă în locul Biancăi. Oricât de atrăgător era Hywel, şi ea  
l-ar fi preferat pe Luc.

Un chelner veni la masa lor şi Sorrel aşteptă să plece ca să poată  
întreba:

* Bianca ştie că vrei să te căsătoreşti cu ea? Poate că dacă ar şti,  
  medită ea plină de speranţă.
* Fă-mi o favoare! se grăbi Hywel să-i ucidă speranţele. Poate că  
  sunt cam necioplit de felul meu, dar înţeleg anumite lucruri. Doar  
  pentru că Luc n-o iubeşte suficient ca să se însoare cu ea, nu înseamnă  
  că mă va accepta pe mine. Şi apoi, cum aş putea încerca? Nu uita că el  
  este cel care mă finanţează şi vor trece ani buni până îmi voi putea  
  plăti datoria.

Sorrel uitase.

* Aşa că rişti să pierzi nu numai fata pe care o iubeşti, dar şi  
  afacerea pe care o conduci.
* Ai priceput situaţia. Hywel dădu la o parte farfuria de supă de  
  care abia se atinsese. Sperasem pentru o vreme. ezită un moment,  
  dar apoi continuă: ieşeaţi împreună şi am văzut că te sorbea din  
  ochi.
* Ţi-am spus, era vorba doar de publicitate, zise repede, sperând  
  că roşeaţa care-i năpădise obrajii va trece neobservată şi nu-i va da de  
  gol adevăratele sentimente.
* Mda. spuse el gânditor. Dar n-aş băga mâna în foc că Luc n-o  
  să încerce să profite de situaţie. Credeam că Bianca are mai multă  
  mândrie. Vreau să spun, ştie despre celelalte femei cu care el se vede.  
  A observat până şi felul în care se uită la tine.

Sorrel îl privi, îngrozită.

* A spus ceva despre asta?
* Da. A zis că n-am nici un motiv să-mi fac scrupule în a ieşi cu ea.  
  Dar dacă îşi închipuie c-o las să se folosească de mine ca să-l facă pe el  
  gelos.

Sorrel îşi simţea inima grea. Nu numai că Bianca observase  
atenţiile lui Luc faţă de ea, dar şi discutase despre aceasta cu  
Hywel.

* Părea supărată când aţi vorbit despre mine?
* Era îngrozitor de furioasă, spuse el şi Sorrel gemu în sinea  
  ei. Oricum, rămâne întrebarea dacă au de gând să locuiască  
  împreună.

Erau amândoi preocupaţi de gândurile lor şi nu se atingeau de  
mâncare. Sorrel înţelese situaţia şi-l privi semnificativ pe Hywel. Acesta  
făcu un semn chelnerului. Amândoi refuzară desertul şi optară pentru  
o cafea, dar înainte de a le fi adusă, un zgomot de paşi le atrase atenţia  
şi ridicară privirile. Luc se îndrepta spre masa lor cu o expresie  
întunecată întipărită pe chip. Bianca se afla în urma lui.

Fără nici o introducere, Luc o prinse pe Sorrel de braţ şi o obligă  
să se ridice de pe scaun.

* Bianca vrea să-i vorbească lui Hywel, spuse aspru şi o împinse pe  
  fată spre scaunul rămas acum liber. Se întoarse şi ieşi din restaurant  
  târând-o pe Sorrel după el.
* Luc, ce se întâmplă? De-abia pe trotuar reuşi Sorrel să-l facă să se  
  oprească, dar numai din cauză că el deschidea uşa maşinii ca s-o  
  împingă înăuntru. Luc. încercă Sorrel din nou să-i vorbească în  
  momentul când se aşeză lângă ea. Nu poţi face asta. Bianca părea  
  foarte supărată când ai lăsat-o acolo.
* Fireşte că era supărată! o repezi el, şi în faţa furiei întipărită pe  
  chipul lui, Sorrel dădu înapoi şi nu mai spuse nimic. Maşina porni cuun scrâşnet puternic de roţi. A trebuit să asculte cum bărbatul pe  
  care-l iubeşte ţi-a dat o întâlnire şi să vadă cum îi făceai ochi dulci. Şi  
  nu e singura care e supărată.

Sorrel îl privi, uluită.

* Nu ştiu despre ce vorbeşti. I-am spus că toate întâlnirile noastre  
  au fost trucuri publicitare...
* Doamne, cum poate o femeie inteligentă să fie atât de proastă!  
  replica el grosolan. Vorbim despre Hywel. El e bărbatul pe care-l vrea,  
  nu eu. Am încercat să te fac să înţelegi că nu este nimic între mine şi  
  Bianca. Acum vrei să taci şi să mă laşi să conduc?

Sorrel se conformă şi se abţinu să-i pună vreo întrebare din cele  
care năvăleau asupra gândurilor ei. în plus, avea nevoie de toată  
energia ca să rămână pe scaun, fiindcă Luc conducea cu asemenea  
viteză, încât se aştepta din clipă în clipă să audă sirenele poliţiei.

Era atât de furios, încât în momentul în care intrară în apartament,  
Sorrel se grăbi să se depărteze de el. Doar după ce se simţi într-o  
relativă siguranţă, în spatele canapelei, îndrăzni să-l privească şi să  
ceară o explicaţie.

* Poate că acum vrei să-mi spui ce se întâmplă şi de ce te porţi ca  
  un nebun?
* Dacă mă port ca un nebun, e vina ta, răspunse furios, avansând  
  spre ea. Ce urmăreşti întâlnindu-te cu Hywel? Eşti a mea, ţi-am spus  
  acum câteva zile că eşti a mea. Nu te las să te culci cu alţi bărbaţi.
* Dar nu făceam asta, începu ea indignată. Luam cina, pentru  
  Dumnezeu. încercă să păstreze distanţa dintre ei, la fel de alarmată pe  
  cât era de mirată. Te rog, Luc. stai jos şi să discutăm liniştiţi.

Dar el continuă să avanseze.

* Oh, nu, mai întâi trebuie să te pedepsesc pentru chinul prin  
  care m-ai făcut să trec săptămânile acestea, fără a mai pune la  
  socoteală seara asta. O să discutăm, dar mai întâi vreau să te sărut pe  
  îndelete.

încercă să-l evite, încercă chiar să lupte cu el, dar nu putu să se  
elibereze din strânsoarea braţelor lui. Poate că începuse ca o  
pedeapsă, dar răspunsul instantaneu al corpului ei o trădă şi scoase laiveală cât de mult avea nevoie de atingerea lui. O sărută pe gură, pe  
gât, în spatele urechii, şi Sorrel simţi cum orice gând de rezistenţă o  
părăseşte.

* Luc. Reuşise să se elibereze din îmbrăţişarea lui cât să-i poată  
  spune: Luc, nu vrei să-mi explici ce mi-ai spus în maşină? Despre  
  Bianca şi Hywel?
* Pentru numele lui Dumnezeu, ce-i de explicat? mârâi el,  
  abandonând în silă explorarea gâtului ei. Dacă n-ai fi fost atât de  
  grăbită să dai ascultare bârfelor şi să tragi concluzii greşite, ai fi  
  observat şi singură că Hywel este cel pe care-l vrea. E nebună după el  
  încă de când a lucrat pentru el sezonul trecut, şi credea că se descurcă  
  destul de bine, până când ai apărut tu.
* Eu? Dar. Sorrel încercă să-şi limpezească gândurile. Hywel  
  m-a invitat în seara asta fiindcă tu şi Bianca. îşi aduse aminte brusc  
  motivul pentru care Hywel era posomorât. Dacă Bianca îl iubeşte,  
  atunci de ce se mută cu tine?
* Cu mine? Cine ţi-a spus prostia asta?
* Dar. ai fost cu ea să vezi apartamentul şi să vorbiţi despre  
  chirie. Bianca aşa a spus.
* Şi mintea ta mică şi murdară şi-a închipuit imediat că ne mutăm  
  împreună.
* Păi. ştiu cât de apropiaţi sunteţi, se apără ea. Şi chiar dacă n-aş  
  fi văzut, toată lumea mi-a spus-o. Până şi mama mea vitregă.
* Iar tu i-ai ascultat pe ei în loc să mă asculţi pe mine! E adevărat,  
  am luat-o pe Bianca sub aripa mea acum un an, dar n-am avut şi n-am  
  nici cea mai mică intenţie în ceea ce-o priveşte. Tatăl Biancăi m-a  
  desemnat drept custodele ei înainte de a muri, aşa că înţelegi acum de  
  ce o ajutam să se mute? Trebuia să fiu acolo să autorizez eliberarea de  
  fonduri pentru a plăti chiria.
* E adevărat? Privirea ei spunea clar cât de mult dorea ca lucrurile  
  să stea astfel.
* îţi jur că e purul adevăr. Şi dacă Hywel te-a invitat în seara asta,  
  ca să se răzbune pe Bianca, tu de ce-ai acceptat, draga mea? Să  
  îndrăznesc să sper că vroiai să mă pedepseşti?

Sorrel nu putu să răspundă nimic, dar culoarea care puse stăpânire  
pe obrajii ei reprezenta o recunoaştere suficientă. El observă şi o luă  
din nou în braţe.

* Ţi-am spus că eşti a mea şi am vorbit serios. Ţi-am promis şi că  
  vom fi împreună şi n-am de gând să mai aştept.

Simţi cum un val de căldură o cuprinde. „De ce nu?“ se întrebă în  
sinea ei, în timp ce-şi simţea corpul tânjind după împlinirea pe care  
doar acest bărbat i-o putea oferi. Se lăsă pradă dorinţei, refuzând să  
mai gândească, să mai trăiască altfel decât în abandonul clipei  
prezente. Mâinile, ochii şi gura mângâiau şi explorau, în timp ce două  
corpuri se uneau într-o comuniune veche de când lumea, dar nouă de  
fiecare dată când era trăită.

Braţele lui încă o înlănţuiau posesiv, în timp ce-şi îngropă faţa în  
părul ei.

* Nu cred c-o să mă satur vreodată de tine, Sorrel. Mă laşi să rămân  
  cu tine noaptea asta?

Sorrel închise ochii, dorind să spună „da“, tentată peste puterile ei  
de a mai face încă o dată dragoste cu el. Dar deja îndoielile privind  
natura adevărată a relaţiei lui cu Bianca reîncepuseră să apară. îl lăsase  
s-o convingă că Bianca îl dorea pe Hywel, fiindcă dorise să fie  
convinsă. Oare nu-i spusese aceasta numai ca să-i învingă ezitările? Se  
lăudase într-o zi că vor fi împreună şi nu era un bărbat care să accepte  
uşor o înfrângere.

* Crezi că e o idee bună? Dacă Bianca încearcă să te contacteze în  
  noaptea asta?
* Atunci o să afle că nu sunt acasă.
* Da, dar va bănui unde... Ştie că m-ai condus acasă, aşa că va  
  înţelege că ai rămas...

El o privi şi începu să se încrunte.

* Credeam c-am rezolvat problema Biancăi. Ţin la ea, dar nu  
  într-un fel care să conducă la o legătură romantică.
* Poate că tu aşa simţi, dar. îl privi cu ochii cuprinşi subit de  
  panică. Hywel mi-a spus în seara asta c-a vorbit cu Bianca despre  
  atracţia ta faţă de mine şi că a fost furioasă. N-ar fi fost furioasă dacăn-ar fi fost geloasă, nu-i aşa? Şi dacă e geloasă, înseamnă că ceea ce  
  simte pentru tine nu e doar o simplă prietenie.
* Ce conştiinţă incomodă poţi să ai, răspunse Luc iritat. De ce-ţi  
  pasă ce simte Bianca?
* îmi pare rău dacă ţi se pare incomodă, dar îmi pasă de Bianca. O  
  să mai lucrăm împreună câtva timp şi mi-ar plăcea să rămânem  
  prietene. M-am ataşat foarte tare de ea. Ea. este aşa cum mi-aş fi  
  dorit să fie sora mea.

El oftă şi se ridică fără să spună un cuvânt. Se duse în camera de  
toaletă şi se întoarse purtând halatul ei.

* Un halat bărbătesc? întrebă el.
* Cele pentru femei sunt prea scurte pentru mine. Luc.
* Ai un alt halat? o întrerupse el.
* Da, în dormitorul meu, dar.

El începuse să urce scara în spirală şi când se întoarse, îi întinse un  
halat de culoarea piersicii.

* Pune-l pe tine. Va dura ceva timp.

în timp ce se îmbrăca, el merse la fereastră şi privi în noapte.

* Din cauza locului pe care Bianca îl ocupă în viaţa mea, a trebuit  
  să renunţ la mai multe relaţii, dar este pentru prima dată când are  
  importanţă.

Sorrel îl privi şi înţelese că în sinea lui se dădea o bătălie. Părea că  
luase o hotărâre, fiindcă reveni în faţa ei şi o cuprinse de umeri. îi  
spuse, privind-o în ochi:

* Vreau să-mi promiţi că ceea ce-ţi voi spune va rămâne între noi.

***Capitolul 10***

Privirea şi vocea lui o convinseră că ceea ce urma să-i spună era  
foarte important pentru el.

* Tot ce-mi vei spune. poţi să fii sigur că va rămâne în  
  continuare un secret.
* Am încredere în tine, răspunse el blând. Tu vei putea înţelege.  
  O făcu să se aşeze pe canapea şi o luă în braţe. Nu ştiu dacă ştii, dar  
  Amoroso este numele meu de familie. Bunicii mei s-au născut în Italia,  
  dar au venit în Marea Britanie şi s-au căsătorit aici. Astfel, tatăl meu  
  s-a născut şi a crescut aici, a fost educat la o şcoală englezească şi apoi  
  a urmat universitatea. Considera că este mai degrabă englez decât  
  italian, aşa că şi-a schimbat prenumele de Giovanni în John. Ştia că un  
  nume străin reprezenta un dezavantaj social şi pe lângă banii şi  
  reputaţia familiei noastre, dorea şi un loc de vază în societatea  
  britanică. A reuşit asta când s-a căsătorit cu mama mea, fiica cea mai  
  mică a unui duce.

Sorrel îl asculta fascinată şi, deşi nu înţelegea unde vroia să ajungă,  
ce legătură aveau toate acestea cu dorinţa ei de-a n-o răni pe Bianca,  
se abţinu să-l întrerupă.

* Nu-mi amintesc foarte bine modul în care a decurs căsătoria  
  părinţilor mei când eram copil, dar ştiu că aveau probleme. Tata era  
  dezamăgit că nu mai avea alţi copii. Părea că vrea să rămână credincios  
  mamei, dar poate că sângele lui italian era mai puternic decât credea.

într-una din călătoriile lui la Roma s-a îndrăgostit de o tânără femeie  
italiancă, dar fiind catolic, divorţul nu era posibil. în plus, ce motiv îi  
dăduse mama s-o părăsească? Poate că nu fusese o căsătorie din  
dragoste, dar i-a fost întotdeauna o soţie bună. Aşa c-a adus-o pe  
femeia aceea în Marea Britanie şi timp de mulţi ani a dus o viaţă dublă,  
vizitându-şi amanta ori de câte ori putea. Avea întipărită pe faţă o  
puternică expresie de dispreţ şi Sorrel se întrebă dacă nu cumva  
aceasta era cauza pentru care era refractar unei legături cu o singură  
femeie. Poate se temea că, asemenea tatălui lui, nu era capabil să  
rămână fidel.

* Tu ştiai despre. cealaltă femeie?
* Am aflat când aveam douăzeci şi cinci de ani. Tata a suferit un  
  atac uşor, dar s-a speriat înţelegând cât de vulnerabilă era Gianetta lui.  
  Vroia să-i lase o moştenire, dar fără să fie trecută în testament, pentru  
  a n-o răni pe mama. Aşa c-a fost nevoit să-mi spună adevărul.

Sorrel înţelese cât de şocat trebuie să fi fost şi-i atinse mâna în  
semn de consolare. El o prinse şi o strânse puternic.

* Nu numai că mi-a spus despre femeia pe care o iubise atât de  
  mult timp, continuă calm, dar mi-a spus şi despre fiica ei, care atunci  
  era doar la şcoală. Fiica ei. şi a lui.

Sorrel îl privi uluită, fiindcă începuse să înţeleagă.

* Bianca! exclamă ea.

El aprobă din cap.

* Tata şi-a revenit şi a mai trăit încă şapte ani, iar după moartea lui  
  am devenit tutorele ei. Sănătatea mamei ei începuse să se deterioreze,  
  şi eu eram singura familie pe care o avea. Aşa că vezi, draga mea,  
  putem fi împreună fără să ne temem c-o rănim pe Bianca. Fireşte,  
  ţinem mult unul la altul, dar numai ca frate şi soră.
* Mama ta nu ştie nimic?
* Nu, şi nu trebuie să afle vreodată. L-a iubit până în ultima clipă  
  şi ar fi o cruzime să-i fie distruse iluziile acum.

Sorrel aprobă în tăcere.

* îţi mulţumesc că mi-ai spus, Luc. Se simţea foarte mândră că  
  avusese încredere în ea, mândră că-i încredinţase un secret pe caredoar el şi Bianca îl mai ştiau. Un moment, simţi că-şi pierde simţul  
  raţiunii, fiindcă se gândise că acest secret putea fi încredinţat doar  
  unei femei pe care o iubea. Se grăbi să abandoneze acest gând, fiindcă  
  se temea să nu-şi pună prea multe speranţe în relaţia lor. Nu ştia ce-i  
  rezerva viitorul, dar prezentul îi aparţinea. Atâta timp cât reuşea să  
  nu-şi piardă capul.
* E foarte târziu, Luc. îi citi pe faţă dezamăgirea şi se întrebă dacă  
  mai fusese vreodată indus în eroare de o femeie. Continuă zâmbind:  
  desigur, eşti binevenit să-ţi petreci noaptea pe canapeaua mea. Eu  
  aveam de gând să mă duc în pat. şi, de fapt, speram c-ai vrea să mă  
  însoţeşti.

Se ridică în picioare şi o luă în braţe.

* Mă tachinezi, vrăjitoare mică. Se îndreptă spre scara în spirală în  
  timp ce ea i se agăţă de gât.
* Luc. nu! Nu mă poţi duce până sus, o să ne rupem gâturile. Şi  
  chiar dacă reuşim să ajungem teferi. n-o să mai poţi face mare lucru  
  după aceea.
* Te îndoieşti de virilitatea mea, da? în ciuda temerilor ei, ajunseră  
  cu bine sus.

Nu va trăi decât prezentul şi va încerca să profite la maximum de  
fericirea pe care i-o oferea. Va fi recunoscătoare fără să ceară  
imposibilul. Va avea destul timp, după ce va fi părăsită, să se tortureze  
cu ideea unui viitor din care el nu va face parte. Pentru moment îi  
aparţinea. îl va iubi şi-l va preţui aşa cum nimeni n-o făcuse şi n-o va  
mai face, şi va fi fericită atâta timp cât va dura.

\*\*\*

Dură numai două săptămâni şi jumătate. Zile magice, în care  
fiecare clipă conta. Se simţea plină de energie şi de creativitate, în  
ciuda nopţilor pasionale. Obişnuiau să doarmă la ea, fiindcă Sorrel se  
simţea jenată de prezenţa, chiar discretă, a servitorului său. întârziau  
mereu la muncă, fiindcă Luc nu vroia să se dea jos din pat, iar ea era  
doar prea dornică să mai rămână.

După cum Luc prevăzuse, Bianca se arătă încântată de relaţia lor.

* Un truc publicitar! Ştiam de la început că sunteţi făcuţi unul  
  pentru celălalt. Oftă, necăjită. Poate dacă Hywel ar vedea cât sunteţi de  
  fericiţi împreună, ar înţelege, în sfârşit, că ne putem vedea fără să-l  
  supărăm pe Luc.

Lansarea se apropia şi Sorrel nu avu când să-l mai vadă pe Hywel  
şi să analizeze modul în care decurgea relaţia lui cu Bianca. Era atât de  
prinsă de treburi, încât făcu greşeala să decidă să se ocupe de  
problema aceasta după lansare.

Ziua cea mare sosi. O zi frumoasă şi însorită de mai, în care nu mai  
îndrăzniră să lâncezească în pat.

* Emoţii? întrebă Luc, surâzând bine dispus.
* Destule. Dacă nu le plac creaţiile mele? Toate clientele tale  
  elegante, toţi partenerii tăi de afaceri.
* O să se repeadă asupra lor, n-am nici o îndoială. îşi plimbă mâna  
  de-a lungul coapsei ei şi continuă vesel: atâta timp cât nu mă dai  
  uitării, după ce devii faimoasă.

Simţurile o năpădiră la atingerea lui. Ar fi vrut să-i spună că  
niciodată nu va mai putea simţi pentru cineva ce simţea pentru el, dar  
ştia că remarca lui glumeaţă nu cerea un răspuns atât de serios.

* De parcă faptul că vei deveni celebră ar avea vreo importanţă,  
  când nu trebuie decât să mă priveşti.

Nu se supără în faţa acestui comentariu voit înfumurat. Ştia că  
nu-şi putea desprinde ochii de el, indiferent câte persoane se aflau în  
jurul lor. Nu era neliniştită de acest lucru, fiindcă, cel puţin  
deocamdată, şi el se comporta la fel.

Lansarea urma să aibă loc într-un hotel la modă şi pretutindeni  
părea să domnească haosul. Se făceau aranjamentele finale:  
iluminarea, tapetarea podiumului, aranjarea florilor şi a scaunelor. în  
spatele scenei, dezordinea era şi mai mare.

* Hywel trebuie să-şi iasă din fire la fiecare lansare, îi spuse Bianca  
  oftând, deşi parcă de obicei nu e chiar atât de enervant.
* Să înţeleg că încă nu s-au lămurit lucrurile între voi? întrebă  
  Sorrel cu simpatie în glas şi Bianca îi răspunse trist:
* Sunt oricum, dar numai lămurite nu. Nu reuşesc deloc să-l  
  conving că Luc nu m-a ajutat cu apartamentul în scopul de a ne muta  
  împreună.
* Poate când mergem să sărbătorim, în seara aceasta, vom reuşi  
  să-l convingem, spuse Sorrel încurajator.

Nu mai avură timp să discute în ce mod vor acţiona. Venise timpul  
să se schimbe în rochia pe care Hywel o crease special pentru ea, deşi  
în timpul spectacolului propriu-zis, urma să rămână ascunsă în spatele  
cortinei şi să se asigure că modelele purtau bijuteriile potrivite.

Următoarea oră trecu într-un ritm ameţitor. Fiecare apariţie a  
modelelor era întâmpinată cu aplauze. Nu era nici o îndoială că  
lansarea era un succes. Când, la final, Hywel îşi făcu apariţia, fu  
întâmpinat de un ropot unanim de aplauze.

Tatăl ei fu printre primii care se apropie de ea s-o felicite şi până şi  
Marcia făcu un efort şi o sărută pe obraz. Chelnerii începură să aducă  
şampanie şi atmosfera deveni relaxată. Primise atâtea felicitări, încât  
până când mulţimea se mai rări, rămăsese fără formule de mulţumire.

* Un adevărat triumf şi, graţie lui Luc, revista mea va fi prima care  
  va scrie despre asta. Sorrel o recunoscu pe Miriam Gee, redactorul  
  care-i luase interviul.
* Da, încă nu mi-am revenit, recunoscu ea, puţin ameţită de  
  succes.
* Sunt sigură că nu. Miriam zâmbi ironic când continuă: Luc e un  
  amant fantastic, nu-i aşa? Ştie să facă o femeie să se simtă deosebită.  
  Păcat că nu prea durează.

Sorrel o privi uluită. Nu se aşteptase la un asemenea atac meschin  
şi, deşi ştia că Miriam vorbea astfel numai din cauza ciudei, nu se putu  
opri să nu simtă un fior de gelozie. Ar fi vrut să fie singura femeie care  
să fi contat pentru Luc. Nu putu găsi un răspuns în timp util şi Miriam  
se grăbi să profite de uimirea ei pentru a mai lansa o săgeată:

* Nu cred că te-a prezentat mamei lui, nu-i aşa? Aluzia era evidentă  
  şi nu mai era nevoie să spună cu voce tare că un bărbat nu-şi prezenta  
  amanta curentă mamei lui. Sorrel se abţinu să răspundă ceva şi Miriam  
  continuă, învingătoare: lasă-mă să-ţi fac cunoştinţă cu ea.

înainte ca ea să poată spune ceva, o prinse de încheietură şi făcu  
uşor cu mâna în direcţia unei doamne cu părul alb, îmbrăcată distins.  
Sorrel se uită disperată după Luc, dar acesta discuta cu nişte clienţi  
japonezi şi nu privea în direcţia ei.

Deja era prea târziu. Miriam spunea suav:

* Lady Anne, pot să v-o prezint pe Sorrel Valentine, talentatul  
  designer care a creat bijuteriile pentru această lansare?
* Putem să lăsăm la o parte formalităţile, doamna Amory e destul  
  pentru mine. Doamna cu părul alb se întoarse în direcţia lui Sorrel  
  şi-i zâmbi amabil. E o colecţie foarte originală, domnişoară Valentine.  
  Am privit-o cu atenţie şi cred că voi discuta cu fiul meu în privinţa  
  câtorva piese.

Sorrel răspunse cum se cuvenea. îi plăcuse amabilitatea doamnei  
Amory, dar ştia că ocupa o poziţie prea precară în viaţa lui Luc, pentru  
a-şi putea permite să se aventureze prea departe.

* Şi hainele, continuă doamna Amory la fel de entuziasmată. Deja  
  ştiu una pe care aş vrea s-o comand. Am încercat să-l găsesc pe domnul  
  Rees şi să-i spun, dar pare să fi dispărut cu totul.
* L-am văzut îndreptându-se spre încăperea din spatele scenei,  
  spuse Miriam Gee. Zâmbi la fel de ironic ca înainte, şi reluă: cu Bianca.  
  Păreau că se ceartă.

Sorrel se grăbi să profite de ocazie şi se îndepărtă spunând:

* Mă duc să-l caut.

Doar când ajunse lângă cortină, îşi dădu seama că mama lui Luc  
venise după ea. Din locul în care se aflau îi puteau auzi foarte bine pe  
Bianca şi pe Hywel certându-se.

* De ce mă chinui? Chiar crezi că nu-i sunt loial lui Luc, după tot  
  ce a făcut pentru mine? Fără el n-aş fi reuşit niciodată. Nu pot să-i iau  
  femeia.
* Pentru a suta oară, nu sunt femeia lui, strigă Bianca şi lacrimile  
  se făcură simţite în vocea ei. Tu n-ai văzut că n-are ochi decât pentru  
  Sorrel?
* Aşa că vrei să te foloseşti de mine ca să-l faci gelos, răspunse  
  Hywel dispreţuitor.

Obrajii lui Sorrel luară foc şi se întoarse spre doamna Amory, cu  
speranţa s-o convingă să plece de acolo, dar aceasta păru că rămâne  
ţintuită locului, când vocea îndurerată a Biancăi se auzi din nou:

* Gelos? Cum să fie gelos din moment ce e fratele meu?

Sorrel o văzu pe doamna Amory pălind. Biata femeie începuse să  
tremure, dar vocile continuau să se audă.

* Fratele tău! Hywel părea la fel de şocat ca cele două femei care  
  le ascultau discuţia.
* Oh, Doamne! Bianca reluă printre suspine: avem acelaşi tată.  
  Nu trebuie să spui nimănui. Luc nu m-ar ierta niciodată dacă mama lui  
  ar afla.

Doamna Amory gemu şi începu să se clatine pe picioare. Sorrel se  
temu c-o să leşine şi se grăbi s-o susţină.

* Doamnă Amory. Nu ştiu cum să continue, dar, din fericire,  
  vocile scăzură în intensitate şi nu se mai auzeau cu atâta claritate.  
  Singurul gând care-i veni în minte fu că trebuia s-o ducă pe doamna  
  Amory de acolo, înainte ca Bianca s-o vadă şi să înţeleagă ce făcuse.
* Nu poate fi adevărat. nu poate fi adevărat. Era tot ce femeia  
  zdrobită de durere putea spune.
* Cu siguranţă, nu este, încercă Sorrel s-o liniştească şi reuşi s-o  
  conducă la una din uşile laterale care dădeau în camera principală.
* Luc. chemă ea cu o voce stinsă şi el se apropie imediat de ele.
* Ce s-a întâmplat? Se uită uluit la ea şi Sorrel bănui că trebuia să  
  fie mirat să-şi vadă mama alături de amantă. Dar acum nu era cel mai  
  bun moment pentru explicaţii.
* Mama ta. Doamna Amory nu se simte bine, răspunse ea încet.  
  Nu se putea împiedica să nu se simtă vinovată pentru ce se  
  întâmplase.
* Mamă? îngrijorarea se făcu imediat simţită în vocea lui.
* Du-mă acasă, Luc, spuse doamna Amory printre lacrimi.
* Desigur, mamă. O luă de umeri şi-i aruncă o privire neliniştită lui  
  Sorrel. Ne vedem mai târziu. O conduse încet pe mama lui afară din  
  încăpere.

Sorrel îi privi plecând. Nimeni nu ştia că momentul ei de glorie  
apusese şi că trebuia să facă un efort ca să reuşească să fie politicoasă  
cu cei care încă mai veneau s-o felicite.

Tatăl ei îi prezentă un om de afaceri din New York, un anume Seth  
Dewis, proprietar al unei companii rivale cu Amoroso. Sorrel îl ascultă  
cum încerca s-o convingă să semneze un contract cu el, dar cu greu  
reuşea să-i răspundă coerent. Stătea încordată, pândind intrarea.  
Trecuse o oră de când Luc plecase cu mama lui şi încă nu se întorsese.  
în cele din urmă, ca să scape de omul de afaceri care începuse s-o  
obosească, îi acceptă cartea de vizită şi-i promise să-l sune dacă se va  
afla vreodată în New York.

într-un final, oamenii de afaceri, reporterii şi toate persoanele  
venite să asiste la lansare, plecară. Sorrel tocmai supraveghea  
împachetarea bijuteriilor, când îi văzu pe Bianca şi Hywel apropiindu-se.  
Se ţineau de mână şi păreau atât fericiţi, încât înţelese imediat că  
lucrurile se aranjaseră pentru ei. Simţi însă o strângere de inimă când  
se întrebă cu ce preţ.

* Colecţia a fost un succes. Felicitări, Hywel.
* Duble felicitări, Sorrel, completă Bianca, strălucind de fericire.  
  Hywel m-a cerut de soţie. Aruncă o privire prin încăpere şi întrebă:  
  unde e Luc? Vreau să-i spun şi lui vestea cea mare.
* A plecat cu mama lui. i s-a făcut rău şi a dus-o acasă. Nu se  
  simţea în stare să le umbrească fericirea şi evită să spună mai mult.
* A plecat! Asta e. O să-i spunem în seara asta, când mergem să  
  sărbătorim.

Se îndoia că Luc va avea chef să iasă în oraş în seara aceea. Spera  
din toată inima că atunci când mama lui îi va povesti despre modul în  
care aflase de adulterul defunctului ei soţ, nu se va supăra atât de tare  
încât să-şi compromită relaţia cu Bianca.

* Cred c-ar fi mai potrivit să rămâneţi singuri în seara asta,  
  răspunse ea şi reuşi să adopte un ton glumeţ. Mă bucur mult pentru  
  amândoi. O îmbrăţişă pe Bianca şi-l sărută prieteneşte pe obraz pe  
  Hywel.

Ei nu protestară, fiind prea absorbiţi de noutatea fericirii lor. Nu se  
împotriviră prea tare nici când Sorrel refuză oferta lor de-a o duce  
acasă şi optă pentru un taxi.

Când ajunse în apartamnetul ei, primul lucru pe care îl făcu, fu o  
baie fierbinte. începu să se relaxeze şi rememoră evenimentele acelei  
zile. Se întrebă dacă Luc va veni în seara aceea, dar îşi aminti când de  
mult ţinuse ca mama lui să nu afle adevărul despre Bianca şi ajunse la  
concluzia că nu trebuia să-l aştepte. Fusese o zi agitată şi obositoare.  
Ieşi din cadă şi se duse să se culce.

Trecuse de ora zece când auzi un zgomot de cheie în uşă. Coborî  
scările şi-l văzu pe Luc intrând. Părea atât de îndurerat, încât inima i se  
strânse din cauza sentimentului de vinovăţie. Se apropie de el şi-l  
întrebă îngrijorată:

* Cum se simte?
* A trebuit să ia o groază de calmante, de parcă ţi-ar păsa. O prinse  
  de braţe şi o întrebă furios: de ce? De ce ai făcut asta?

Se aşteptase să fie supărat pe ea pentru rolul involuntar pe care-l  
jucase în evenimentele care duseseră la o asemenea umilire a mamei  
lui, dar brutaliatea lui neaşteptată o făcu să dea înapoi. îi spuse încet:

* Ştiu că nu vroiai să vorbesc cu mama ta. Adică, era evident că nu  
  voiai să mă prezinţi, dar.
* De asta ai făcut-o? Ochii lui o priveau cu groază şi furie. Din  
  cauză că nu ţi-am făcut cunoştinţă cu mama?

Sorrel se clătină pe picioare. Cum putea să se uite la ea cu atâta  
ură?

* N-am căutat-o intenţionat. Miriam Gee e cea care a insistat să mă  
  prezinte şi.
* Şi ai profitat de ocazie ca să te revanşezi şi să-mi trădezi  
  încrederea, termină în locul ei şi faţa i se strâmbă într-o expresie de  
  dezgust, care o făcu să se înfioare.

începuse să înţeleagă ce o acuza c-ar fi făcut. Probabil că mama lui  
nu fusese în stare să-i spună ce se întâmplase cu adevărat şi el trăsese  
concluzia că fusese vina ei.

* Luc, doar nu crezi că eu i-am spus!
* Cine altcineva? Eu n-am făcut-o şi nici Bianca n-ar face aşa ceva.  
  în afară de noi doi, doar tu mai ştiai. Erai cu ea când am găsit-o în stare  
  de şoc.

Palidă şi uluită, Sorrel nu putu să răspundă imediat, iar el continuă  
necruţător:

* Ce prost am fost să am încredere în tine! Şi pentru ce? Pentru  
  câteva săptămâni de acces la corpul tău.

Ştiuse de la început că relaţia lor va fi una temporară, dar să-l audă  
vorbind cu atâta cruzime, să-l vadă privind-o cu atâta dispreţ, era prea  
mult. Ceea ce pentru ea fusese expresia celei mai pure iubiri, pentru  
el nu însemnase decât triumful unei dorinţe. N-o iubea, nu conta  
pentru el, nu era decât o altă femeie dintr-un lung şir, şi aveau să  
urmeze şi altele după ea. Vroia să-i spună că se înşela, că nu greşise  
faţă de el, dar la ce bun? Nu era nimic de păstrat, nimic care să merite  
să fie salvat.

Era doar amanta lui, o amantă pe care tot ar fi părăsit-o, mai  
devreme sau mai târziu. Bianca era sora lui şi relaţia cu ea era mai  
importantă. Dacă îl iubea cu adevărat, putea să mai facă un ultim lucru  
pentru el: să salveze acea relaţie. Alese să nu se apere. Nu va spune  
nimic. N-o va trăda pe Bianca.

* De ce-ai făcut-o? Ce sperai să câştigi? Vocea lui conţinea la fel de  
  multă furie ca înainte, dar Sorrel avu impresia că detectează şi altceva.  
  Ceva ce părea a fi durere.
* A fost un accident. Cuvintele îi scăpară în ciuda voinţei ei.
* Un accident! O privi cu dispreţ. Ce anume a fost accidental în  
  a-i spune mamei mele că Bianca e copilul nelegitim al soţului ei?

Sorrel nu răspunse. N-ar fi avut cum să se apere decât trădând-o pe  
Bianca. Tăcerea ei părea că-l scoate din sărite. Veni spre ea şi o prinse  
de bărbie, forţând-o să-l privească. îl iubea chiar şi când arăta atât de  
furios şi nu reuşi să-şi ascundă durerea când îl privi.

* Cum poţi să arăţi aşa? Ca un suflet rătăcit, care tânjeşte să fie  
  descoperit... Credeam că aveam o relaţie bună, dar încep să cred  
  c-am avut noroc şi că scap tocmai la timp. Poate că tatăl tău n-are nici  
  o vină. Poate c-ai stricat şi relaţia aceea.

Sorrel închise ochii. Nu mai putea îndura să-l vadă atât de pornit  
împotriva ei. Degetele lui o strângeau tot mai puternic şi începu să se  
teamă că va leşina din cauza durerii.

* Apără-te, naiba să te ia! Era ceva deosebit între noi, aşa că dă-mi  
  o explicaţie pe care s-o pot accepta.

Chiar dacă ar fi dorit să-i spună ce se întâmplase cu adevărat în  
după-amiaza aceea, tot n-ar mai fi reuşit acum. Nu mai putea vorbi şi  
când el îi dădu în sfârşit drumul, simţi cum ameţeşte din cauza  
sângelui care reîncepuse brusc să circule.

* Nu te pot înţelege. Părea năucit şi îndurerat. Părea înfrânt. O  
  privi încă o dată şi-i aruncă ceva la picioare. Erau cheile pe care i le  
  dăduse: de la uşa de la intrare şi de la apartamentul ei. Spune-i lui  
  Charlie, din partea mea, că s-a înşelat. Nu e nimic care să merite să fie  
  descoperit în spatele măştii tale.

Auzi uşa trântindu-se şi paşii lui care se depărtau. Ridică mecanic  
cheile de pe podea şi le privi fără să le vadă. Mişcându-se la fel de greu  
ca o femeie bătrână, merse până la uşă şi stinse lumina. întunericul  
inundă camera. Se terminase. Minunata şi fragila ei fericire fusese  
distrusă. Se ghemui pe canapea şi se lăsă în voia durerii care îi ardea  
sufletul.

***Capitolul 11***

Soarele strălucea în spatele draperiilor trase. Sorrel nu observă. Nu  
se putea mişca. Se afla în aceeaşi poziţie de când plecase Luc.

Vocea lui Tammy se auzi în spatele uşii de la intrare şi Sorrel înălţă  
capul. încercă să se ridice, dar nu reuşea să se ţină pe picioare.  
Sângele începuse să circule din nou şi-şi simţea corpul străbătut de  
înţepături. Ajunse clătinându-se la uşă şi o deschise.

* Ştii cât e ceasul? întrebă Tammy. Doamne! O privi pe Sorrel şi  
  rămase înmărmurită în faţa palorii chipului ei. Arăţi ca naiba! Eşti  
  bolnavă?
* Doar o durere de cap, răspunse Sorrel în silă. Astăzi nu mă duc  
  la lucru.
* Atunci, îmi pare rău că te-am deranjat. N-am auzit nici un zgomot  
  şi. Ezită înainte de a continua: Luc a plecat la firmă?
* Nu. n-a rămas noaptea asta la mine. îi venea greu să vorbească.  
  îşi ridică gulerul halatului de teamă că vânătăile de pe bărbie erau prea  
  vizibile şi se forţă să continue: Luc şi cu mine. ne-am despărţit.
* V-aţi despărţit! Ochii lui Tammy se măriră în semn de  
  neîncredere. Fii serioasă! Recunosc un bărbat îndrăgostit când îl văd.  
  Vrei să spui că v-aţi certat? Eu şi Charlie ne certăm mereu, dar n-are  
  nici o importanţă.

Sorrel clătină din cap. Tammy avea intenţii bune, dar în clipa aceea  
nu se simţea în stare să stea de vorbă cu ea.

* A fost mai mult decât o ceartă. Nu mai suntem împreună. Văzu  
  că Tammy era pe cale să spună ceva şi continuă repede: te rog, nu  
  vreau să vorbesc acum despre asta. Am nevoie să fiu singură, mă  
  înţelegi, nu-i aşa?
* Dacă eşti sigură. încuviinţă Tammy în silă, îngrijorată cu  
  adevărat acum.
* Da, sunt sigură. Reuşi să închidă uşa înainte ca primele lacrimi  
  să i se prelingă pe obraji. Se urcă în dormitor şi se strecură sub  
  plapumă.

Timp de trei zile, Sorrel nu ieşi din apartamentul ei. Respinse  
încercările lui Tammy de a o consola, pretinzând că lucrează. De fapt,  
stătea la masa de lucru şi privea în gol. Dacă zilele erau grele, nopţile  
erau pur şi simplu cumplite. Nu putea dormi şi se răsucea întruna în  
aşternut. Tânjea după Luc, după atingerea lui, după împlinirea pe care  
numai el i-o putea dărui. începuse să slăbească. Tammy observă şi  
încercă să intervină.

* Nu mai poţi continua în felul acesta, Sorrel, îi spuse ea într-un  
  final. O să te îmbolnăveşti şi nici un bărbat nu merită asta, nici măcar  
  Luc Amory. Nu vreau să mă amestec, dar nu crezi c-ar fi mai bine să  
  vorbeşti despre asta, în loc să ţii totul în tine?

Nu putea să-i spună lui Tammy adevărul, dar nici nu vroia s-o  
mintă. încercă să se eschiveze:

* Să spunem c-am iubit fără măsură şi fără minte, spuse zâmbind  
  trist. Ştia însă că Tammy avea dreptate. De două ori Bianca şi o dată  
  Hywel o sunaseră, dar le spuse că era prea ocupată ca să-i vadă. Nu  
  putea însă continua în felul acesta şi ştia că, mai devreme sau mai  
  târziu, va trebui să încerce să-şi refacă viaţa. Nu putea risca să-i vadă pe  
  Bianca şi pe Hywel, dar cel puţin putea să-i liniştească pe Tammy şi pe  
  Charlie.
* N-a murit nimeni din cauza unei inimi frânte, spuse ea şi încercă  
  să surâdă. O să-mi treacă, dar, pentru început, ce-ar fi să veniţi la mine  
  şi să cinăm împreună în seara asta? Măcar pentru câteva ore se va  
  gândi la altceva în afară de Luc. Tammy acceptă, uşurată.

Dimineaţa următoare începu să lucreze la ora nouă. Avea mult de  
lucru şi petrecu următoarele două săptămâni în atelier. Uneori  
rămânea şi noaptea să lucreze. Când simţea că era prea obostită,  
mergea să se plimbe prin muzee. Era singurul lucru pe care-l putea  
face ca să scape de amintirea lui Luc. Apartamentul părea să păstreze  
urme ale prezenţei lui şi se trezea asaltată de amintiri când se aştepta  
mai puţin. în plus, Bianca o suna întruna şi se temea să-i vorbească.  
Era mai bine să n-o mai vadă, altfel va fi nevoită să-i spună ce se  
întâmplase şi ea va încerca să îndrepte lucrurile. Mai ales asta vroia să  
evite. Relaţia ei cu Luc nu mai putea fi salvată, chiar dacă el ar fi aflat  
adevărul, şi nu vroia ca şi cea cu Bianca să fie distrusă.

încercă să nu se mai gândească la el, să-şi umple timpul cu lucruri  
care nu aveau legătură cu dragostea lor, dar păstrase tot timpul  
speranţa ascunsă că ar putea fi însărcinată cu copilul lui. în ziua când  
Bianca reuşi, în sfârşit, s-o prindă la telefon, şi această ultimă speranţă  
se spulberase. în dimineaţa aceea, crampele familiare îi dădusera a  
înţelege că nu va avea un copil, că nu exista nimic care să mai facă vreo  
legătură între ea şi bărbatul pe care-l iubea.

Era atât de copleşită de durere, încât n-o auzi pe Tammy intrând.  
O luă în braţe şi Sorrel reuşi să plângă. Era în braţele unei prietene,  
cea mai bună şi mai apropiată din câte avusese vreodată, şi-şi putea  
permite să dea frâu liber durerii. Tammy rămase lângă ea până când  
suspinele şi lacrimile încetară. între timp, simpatia ei pentru Sorrel se  
transformase în furie pentru bărbatul care o făcuse să sufere astfel.

* Aş fi în stare să-l omor. Cum poate să-ţi facă aşa ceva?
* Nu e vina lui, reuşi ea să îngaime.
* Dar. credeam că l-ai văzut şi că v-aţi certat din nou. Altfel nu  
  văd de ce ai fi atât de supărată. Era o notă întrebătoare în cuvintele ei.
* Nu, nu l-am văzut, şopti Sorrel.
* Aş vrea să ştiu ce s-a întâmplat, oftă Tammy. E ceva mai  
  important decât dorul după el, nu-i aşa?
* Nu. nu sunt însărcinată.
* Nu eşti însărcinată? Majoritatea femeilor ar fi recunoscătoare  
  pentru asta, sugeră Tammy precaută, fără să înţeleagă încă.
* Aş fi vrut să fiu. să am ceva de-al lui. Vocea i se pierdu printre  
  suspine şi reîncepu să plângă.

Tammy o luă iar în braţe şi nu mai spuse nimic. Rămase întreaga  
dimineaţă cu ea şi ar fi anulat o întâlnire importantă dacă Sorrel n-ar  
fi insistat că se simţea mai bine. De fapt, ajunsese la o stare de  
imobilitate a gândurilor şi a simţurilor. Când telefonul sună, răspunse  
fără să-şi dea seama ce face.

* Sorrel! Vocea Biancăi avea o notă de triumf. în sfârşit, am reuşit  
  să dau de tine. Ce se întâmplă cu tine şl cu Luc? N-am putut să dau  
  nici de el.
* Eu. noi. Sorrel se întrerupse, neştiind cum să-i explice. Am  
  fost foarte ocupată. în ceea ce-l priveşte pe Luc. nu l-am mai văzut  
  din seara lansării.
* Nu l-ai văzut? Vocea Biancăi părea neîncrezătoare. Dar atunci,  
  unde e? Ce face? Nu răspunde nimeni la el şi am presupus că era cu tine.
* Trebuie să ştii că Luc mai are şi alte femei în afară de mine, reuşi  
  să răspundă cu greutate.
* Fii serioasă! L-am văzut alături de multe alte femei şi nu le privea  
  cum te priveşte pe tine.

Se aşternu o clipă de tăcere, fiindcă Sorrel nu reuşi să găsească  
nimic de spus. Bianca păru că înţelege că se întâmplase ceva rău şi o  
întrebă brusc:

* A intervenit vreo scorpie invidioasă între voi? Sorrel.
* Nu! Se temea să ajungă cu discuţia la ideea unei influenţe  
  exterioare. N-a intervenit nimeni între noi. Noi. nu ne mai vedem,  
  atâta tot. Am hotărât să ne despărţim.
* Nu cred! Era atât de fericit. şi dacă aţi hotărât să vă despărţiţi  
  de comun acord, atunci de ce nu vorbeşte nici cu mine? încă n-am  
  reuşit să-i spun despre Hywel şi mine. E ceva ce-mi ascunzi şi vreau să  
  ştiu ce. Vin imediat la tine.
* Nu! Panica o cuprinse şi încercă disperată să găsească o scuză  
  care să stea în picioare. Mă întâlnesc cu un client într-o oră şi. în  
  momentul acela veni ideea salvatoare şi Sorrel înţelese că nici măcar  
  nu va trebui să mintă. O să plec în străinătate.
* în străinătate? Bianca păru uluită şi Sorrel profită de ocazie:
* Da. Am hotărât să semnez un contract cu o companie din New York.
* Dar ai un contract cu Luc. Nu poţi să-l părăseşti astfel. Nu înţeleg  
  nimic. Sorrel, credeam că suntem prietene.

Cuvintele acestea nu făceau decât să-i îngreuneze situaţia. Da, ar fi  
vrut să fie prietene, ar fi vrut să fie ca două surori.

* îmi pare rău, spuse încercând să-şi înăbuşe un hohot de plâns.  
  Fii fericită, Bianca.

închise telefonul şi-şi cuprinse faţa în palme. Stătu mult timp aşa.  
în cele din urmă, se ridică şi începu să caute cartea de vizită pe care i-o  
dăduse Seth Dewis. Poate că acesta era răspunsul: o nouă ţară, o nouă  
viaţă, un nou început. Nu credea că-l va uita pe Luc, dar cel puţin  
distanţa va face despărţirea mai uşoară. Să spere că va putea lăsa în  
urmă amintirile era prea mult, dar cel puţin putea să scape de  
lucrurile care-i aminteau de el. Cine ştie, poate că după un timp va  
putea să se gândească la relaţia lor fără să mai sufere. Asta ar fi vrut: să  
poată rememora doar momentele fericite, nu şi ultima lor întâlnire şi  
durerea cumplită care urmase.

Peste o săptămână, totul era aranjat. în ciuda protestelor lui  
Tammy şi Charlie, încă îngrijoraţi pentru ea, îl anunţase pe proprietar  
că se mută. Avea rezervat un bilet de avion pentru a doua zi. Nu  
vorbise cu Seth Dewis, fiindcă nu era sigură dacă vroia să lucreze  
pentru el. îşi făcuse planul să vadă mai întâi oraşul şi după aceea se va  
hotărî. Dar, un lucru era sigur: nu se va mai întoarce.

îl anunţase pe tatăl ei, care păruse că regretă sincer decizia ei, şi-i  
telefonase mamei ei, care păruse perfect indiferentă. Trimisese la un  
depozit lucrurile pe care vroia să le ia cu ea şi urma să trimită după ele  
imediat ce s-ar fi instalat. Nu mai avea decât să împacheteze lucrurile  
mărunte. îşi aranja hainele în geamantan, când sună interfonul.

* Sorrel? Recunoscu imediat vocea şi simţi cum se prăbuşeşte. Nu  
  putea fi el, nu putea fi decât imaginaţia ei care-i juca feste.
* Sorrel! Sunt Luc. Lasă-mă să intru. Trebuie să-ţi vorbesc.

Se sprijini de perete şi încercă să-şi recapete controlul asupra  
bătăilor inimii. Dorinţa de-al vedea încă o dată - pentru ultima oară -  
se lupta cu teama unor noi acuzaţii. De ce venise acum? încă o zi.

* Nu mai avem ce să ne spunem, răspunse cu glas stins. Te rog,  
  pleacă.
* Nu. Vreau să-ţi vorbesc. Fii rezonabilă şi lasă-mă să intru. Dacă  
  nu, rămân aici şi sun întruna.

Degetul ei se apropie de butonul de acces. Tentaţia era mare, dar  
reuşi s-o reducă la tăcere. Nu servea la nimic să-l vadă. De-abia reuşise  
să înceapă să-şi revină şi dacă l-ar revedea, ar începe din nou să sufere.

* Nu vreau să te văd. Nu pot. Te rog, pleacă. Vino mâine. Puse  
  la loc receptorul şi se lăsă să alunece de-a lungul peretelui. Rămase  
  acolo cât timp el continuă să sune, incapabilă să se mişte. O dată, de  
  două ori, de trei ori. Apoi se lăsă o tăcere binecuvântată.

Plecase. Se ridică în silă şi se întoarse să continue împachetatul  
lucrurilor rămase. Mâinile ei se mişcau mecanic. Refuză să se lase  
pradă gândurilor pe care le simţea dând târcoale. Nu putea să se  
gândească acum la el. Poate mai târziu, când se va afla în avion. O  
bătaie în uşă o făcu să tresară. Se relaxă când auzi familiarul  
„pisicuţooo.!“ al lui Tammy. Se aplecă peste balustradă şi strigă:

* E deschis, Tammy.

începu să coboare scara în spirală, dar se opri la jumătatea ei. Luc  
şi nu Tammy era cel care intra pe uşă. Rămase ţintuită locului şi-l privi,  
devorându-l din ochi. Pentru moment, avu senzaţia că şi el o privea în  
acelaşi mod, dar nu putea fi adevărat.

Strânse puternic balustrada şi-i spuse cât de aspru putu:

* Apelezi acum la aşa ceva, Luc? Cred c-a fost destul de  
  convingătoare povestea pe care i-ai depănat-o lui Tammy, ca să te lase  
  să intri.
* Da, nu mi-a lăsat nici un dubiu privind părerea ei despre mine,  
  dar eram gata să fac orice ca să te văd.
* Acum că ai reuşit, poate îmi spui ce era aşa de important.
* Nu mă inviţi să iau loc?

Simţea cum forţa personalităţii lui începea să pună stăpânire pe ea. Se  
luptă să reziste şi termină de coborât scările. Răspunse cât de calm putu:

* Nu vei sta destul de mult, încât să te invit să iei loc. După cum  
  vezi, sunt ocupată.

Luc privi în jurul lui, în camera aproape goală.

* Te muţi? întrebă el tăios.
* Mâine. Am rezervare pentru avion. Plec la New York.
* Nu pleci nicăieri! o întrerupse cu asprime şi-i aruncă o privire  
  care nu-i lăsă nici o îndoială. Tocmai întâlnise un obstracol major în  
  calea planurilor ei.
* Am făcut toate aranjamentele. Seth Dewis mi-a propus să  
  semnăm un contract în seara lansării, dar l-am refuzat. Vorbea repede  
  şi cu nervozitate, încercând să-i evite privirea. Mai târziu, m-am gândit  
  că era o idee bună. Contractul nostru e ca şi anulat, aşa că m-am  
  gândit să lucrez pentru el.
* De asta mi-ai spus să mă întorc mâine?

Sorrel încuviinţă din cap.

* Ai spus că nu vrei să mă vezi, dar privirea ta mi-a spus cu totul  
  altceva, când am intrat.

Aşa cum se temuse, şocul vederii lui îi trădase adevăratele  
sentimente. Sorrel ezită câteva clipe înainte de a răspunde:

* Mi-a fost teamă. Şi cine mă poate învinovăţi, mai ales după ultima  
  noastră întâlnire?
* De ce nu mi-ai spus adevărul atunci?

întrebarea fusese rostită cu un glas blând, dar pentru Sorrel avu  
efectul unui bubuit de tunet. îşi ridică privirea de la podea şi expresia  
întipărită pe faţa ei nu lăsă nici o îndoială asupra surprizei ei.

* Cine ţi-a spus? Bianca? Nu-şi dădu seama că se trădase, decât  
  după ce rostise aceste cuvinte.
* N-am văzut-o pe Bianca. Am petrecut tot acest timp cu mama.  
  Până acum a refuzat să vorbească despre asta, m-a întrebat doar dacă  
  era adevărat. Abia astăzi mi-a spus: „tânăra aceea drăguţă, cea care a  
  creat bijuteriile, nu va spune nimănui, nu-i aşa? Era lângă mine şi a  
  auzit şi ea“. Nu mi-a venit să cred. Am asaltat-o cu întrebări până când  
  am reuşit să scot întreaga poveste de la ea. Se apropie şi o cuprinse de  
  umeri. De ce nu mi-ai spus cum au decurs lucrurile de la bun început?
* După cum îmi amintesc, erai deja convins că eram vinovată. Erai  
  aşa de furios, încât nici n-am reuşit să deschid gura.
* Poate la început, dar după aceea te-am rugat, te-am implorat să  
  spui ceva în apărarea ta, dar n-ai spus nimic.

Se depărtă de el şi merse lângă fereastră.

* Ţi-am spus c-a fost un accident şi e adevărat. M-am dus să-l caut  
  pe Hywel, dar am nimerit tocmai când se certa cu Bianca. Nu ştiam că  
  mama ta venise după mine. Se întoarse spre el şi continuă cu o voce  
  rugătoare: nu trebuie s-o învinovăţeşti pe Bianca. Nu şi-a ales bine  
  momentul, dar nu e vina ei. Tu mi-ai spus adevărul şi ei doi se  
  iubesc. Se vor căsători în curând.

Luc inspiră adânc.

* Deci ai tăcut ca s-o aperi pe Bianca. Dar nu înţeleg de ce crezi că  
  avea nevoie s-o protejezi.
* Ai fi fost supărat pe ea şi situaţia ar fi creat o ruptură între voi.
* Şi n-a contat că m-am supărat pe tine şi că a creat o ruptură  
  între noi?

Sorrel închise ochii, amintindu-şi cuvintele lui crude.

* E sora ta, răspunse încet. Relaţia cu ea e mai importantă pentru  
  tine. Eu nu eram decât amanta ta, şi încă una de care te puteai lipsi.

în mod surprinzător, el păru furios.

* Doar nu crezi aşa ceva? După tot ce a fost între noi?

Se refugie în spatele măştii, deşi îi venea greu să devină  
batjocoritoare când venea vorba de relaţia lor.

* Sunt sigură de asta. Ai avut grijă să mă faci să înţeleg. „Ce prost  
  am fost să am încredere în tine“. Nu asta ai spus? „Şi pentru ce? Pentru  
  câteva săptămâni de acces la corpul tău“.

O pată de culoare puse stăpânire pe obrajii lui.

* Eram furios. La naiba, sufeream şi vroiam să suferi şi tu. Am spus  
  lucruri pe care nu le simţeam cu adevărat.

O făcuse să sufere; nu era nici o îndoială în privinţa asta. Dar chiar  
dacă acum îşi regreta brutalitatea, nu însemna că nu vorbise serios.  
Stăpânită de aceste gânduri, Sorrel nu răspunse. El înţelese şi se  
apropie de ea. îi luă mâinile în ale lui şi nu-i dădu drumul când  
încercă să se elibereze.

* Cred că-mi ieşisem din minţi, dar îmi pare rău, foarte rău, dacă  
  te-am făcut să suferi, chiar şi pentru o secundă. Mă poţi ierta? în timp  
  ce vorbea, îi mângâia uşor încheietura şi Sorrel văzu cu surprindere că  
  stăpânirea lui de sine dispăruse cu desăvârşire.

Nu trăise acest moment, noapte după noapte? Luc se va întoarce la  
ea, îşi va cere iertare, va regreta ce-i spusese în timpul certei lor. Era totul  
aşa cum îşi imaginase, doar că nu spusese nimic despre o eventuală  
dorinţă de a fi iar împreună. Dar îl iubea prea mult ca să nu-l ierte.

* Nu te-am învinovăţit că te-ai grăbit să tragi concluzii greşite, aşa  
  că n-am ce ierta.

El suspină adânc şi o luă în braţe. Era mai mult decât putea  
suporta. îşi înlănţui braţele în jurul taliei lui.

* Eşti mai generoasă decât merit, şopti el în timp ce-i săruta  
  fruntea, obrajii, buzele. O săruta atât de blând, încât Sorrel simţi cum  
  apărarea ei se prăbuşea cu desăvârşire. După asta tânjise atâta timp,  
  după atingerea lui care o făcea să se înfioare şi să nu-şi mai dorească  
  nimic altceva decât să dureze pentru totdeauna.
* Mi-a fost atât de dor de tine, draga mea. Te-am urât, te-am  
  blestemat, am tânjit după tine săptămânile acestea.
* Ştiu. ştiu. Parcă spunea cu voce tare propriile ei gânduri.

O sărută din nou, dar de data aceasta exista o notă de triumf în  
sărutul lui.

* Acum putem să uităm de povestea asta cu plecatul tău în  
  America, spuse el şi Sorrel avu senzaţia unei căderi din paradis.  
  Deschise ochii şi aruncă o privire în camera acum golită de mobilă.
* Dar. acum nu mai pot da înapoi. Nu mai am unde locui. Noii  
  chiriaşi se vor muta aici săptămâna viitoare.
* N-are importanţă. Poţi să stai la mine până când. Se întrerupse  
  şi se încruntă, fiindcă ea clătinase din cap.

Până când o să-i găsească un mic cuibuşor amoros, asta vroia să  
spună?

* Nu. Totul e aranjat. Trebuie să plec.
* De ce? Furia şi durerea din vocea lui aproape c-o făcură să  
  tremure. De ce nu poţi rămâne cu mine?
* Fiindcă nu mai pot să trec încă o dată prin ce-am trecut în  
  ultimele săptămâni. Amintirea suferinţei atroce pe care o îndurase era  
  prea proaspătă ca să-şi permită să cedeze tentaţiei. Ştiam de la început  
  că n-avem nici un viitor împreună. Mi-ai dat a înţelege că nu doreai orelaţie de durată şi după ceea ce mi-ai spus despre tatăl tău, te înţeleg  
  destul de bine. Mi-ai spus clar că nu puteai pretinde că eşti îndrăgostit  
  de mine.
* Atunci de ce ai devenit iubita mea, dacă ştiai că relaţia noastră  
  n-are nici un viitor? Sorrel nu scoase nici un cuvânt şi răspunse el în  
  locul ei: fiindcă mă iubeai.

Sorrel făcu un pas înapoi, îngrozită. Desigur, un bărbat cu  
experienţa lui îşi dăduse uşor seama de sentimentele ei adevărate.  
Răspunse rece:

* Nu-mi imaginez că sunt prima femeie care s-a îndrăgostit de tine  
  sau prima care s-a amăgit cu gândul că o relaţie, fie ea şi scurtă, poate  
  compensa durerea resimţită când vei trece la altcineva. îi evită privirea  
  şi continuă mai blând: m-am înşelat. Durerea a fost mai puternică  
  decât mi-am închipuit. Acum simt că am depăşit greul, dar nu vreau să  
  mai trec prin aşa ceva încă o dată.
* Eşti tare prostuţă. Se apropiase pe nesimţite de ea şi o  
  cuprinse cu braţele. Şi nici eu nu sunt mai breaz. Am uitat cât de  
  nesigură eşti şi.
* Luc, te rog. încercă să se împotrivească, dar el îi întoarse încet  
  faţa spre el.
* Ai spus ce ai avut de spus, acum e rândul meu. Mai întâi, n-am  
  spus niciodată că nu sunt îndrăgostit de tine, ci doar că nu m-am  
  îndrăgostit la prima vedere. Acum nu mai sunt sigur nici de asta, dar  
  ştiu că atunci când ţi-am spus acele cuvinte, eram îndrăgostit de tine.

Sorrel rămase nemişcată. Se temea până şi să respire, de teamă să  
nu-l întrerupă.

* Ai dreptate să susţii c-am fost influenţat de tatăl meu şi că evitam  
  o relaţie de lungă durată, dar nu în felul în care vezi tu lucrurile. Eram  
  hotărât să nu mă mulţumesc decât cu femeia care se va dovedi sufletul  
  meu pereche.

Lumea se învârtea în jurul lui Sorrel. Oare chiar spunea ceea ce  
auzea ea? O chinuia mica rază de speranţă care începuse să revină la  
viaţă în inima ei.

Luc îi citi îndoiala pe faţă şi surâse.

* Femeie oarbă şi încăpăţânată! încă n-ai priceput că suntem  
  suflete pereche? N-ai înţeles asta după toate clipele în care am fost  
  împreună?
* Pentru mine aşa a fost, dar. credeam că te-ai simţit la fel cu  
  toate femeile acelea cu care ai fost.
* Doamne! închise ochii, ca şi cum răbdarea lui ajunsese la limită.  
  Toate femeile acelea nu există decât în imaginaţia ziariştilor.  
  Recunosc, în cei treizeci şi sase de ani ai vieţii mele n-am trăit ca un  
  călugăr, dar în ultimii zece ani îţi ajung degetele de la o mână ca să  
  numeri femeile cu care am avut contact intim. Au fost relaţii bune,  
  stabile şi la fiecare am sperat că se va dovedi cea adevărată, dar n-a fost  
  să fie. Dar în ceea ce te priveşte pe tine, nu mi-a luat prea mult timp  
  să înţeleg că eşti femeia cu care vreau să-mi petrec întreaga viaţă.

Raza de speranţă din sufletul ei prinse aripi, dar încă îi era teamă  
să creadă. Spuse, precaut:

* N-ai spus niciodată. cât am fost împreună. dacă mă iubeai;  
  de ce nu m-ai prezentat mamei tale?
* Draga mea, ce trebuie să fac ca să te conving că te iubesc la  
  nebunie? Am avut mereu impresia ca faptele vorbesc mai tare decât  
  cuvintele, iar în ceea ce o priveşte pe mama, plănuisem o cină în trei  
  ca s-o cunoască pe viitoarea ei noră în linişte.
* Noră! Adică, vrei să te căsătoreşti cu mine?
* Da! Sper că n-ai nici o obiecţie. Cuvintele erau ironice, dar  
  privirea lui era tandră, mângâietoare, plină de dragoste.
* Oh, nu, îl asigură ea aproape plângând de fericire. Nici cea mai  
  mică obiecţie. Dacă mă iubeşti măcar pe jumătate cât te iubesc eu.

N-o lăsă să termine. O strânse în braţe atât de tare, încât se temu  
c-o să-i rupă ceva, dar nu protestă deloc. Nu vroia decât s-o strângă şi  
mai tare, să nu se despartă niciodată.

* Acum poţi să-l suni pe Seth Dewis şi să-i spui că te-ai răzgândit,  
  spuse el după ce o repuse pe pământ.
* De fapt. nu i-am spus că-i accept oferta. Mă gândeam să ajung  
  mai întâi la New York şi după aceea să văd dacă vreau sau nu să rămân.
* Adică, n-ai renunţat la orice speranţă, nu-i aşa? o tachină el.  
  Sorrel, când mă gândesc cât de aproape am fost să te pierd .
* S-a terminat cu asta. Acum nimic n-o să mai intervină între noi.  
  Tot ce-mi doream era dragostea ta. De fapt, asta şi un copil. Cea mai  
  grea clipă fost când mi-am seama că nu eram însărcinată.
* O să avem câţi copii vrei. Vom fi o familie mare si vom avea  
  neapărat o casă. O casă la ţară, unde să poată creşte fericiţi.

Sorrel n-avea nevoie să facă un efort de imaginaţie ca să-şi  
închipuie toate acestea. Era tot ce-şi dorise, tot ce visase.

* Pentru moment, continuă Luc, vei sta la mine. Doar câteva zile,  
  până aranjăm nunta. Să-ţi luăm bagajele şi să mergem.

îndată ce ieşiră din apartament, uşa opusă se deschise şi apărură  
feţele pline de curiozitate ale lui Tammy şi Charlie.

* Va gândeaţi să ascultaţi ţipete? întrebă Luc sarcastic. N-aveţi de ce  
  să vă temeţi. După cum se vede, e vie şi nevătămată. Surâse ironic în  
  faţa expresiei lor uimite şi reluă bine dispus: mulţumesc că mi-aţi  
  acordat prezumţia de nevinovăţie. Drept răsplată, o să primiţi o  
  invitaţie la nuntă, de îndată ce fixăm o dată.
* Nuntă! Tammy se repezi şi o îmbrăţişă cu căldură pe Sorrel, în  
  timp ce Charlie strângea mâna lui Luc. Ştiam eu, ştiam eu că totul se  
  va sfârşi cu bine, spuse ea emoţionată.

într-adevăr, totul se sfârşise cu bine. Speranţele şi visele,  
singurătatea şi tristeţea, fericirea şi dragostea lui Luc. Toate îşi găsiseră  
un loc în viaţa ei. Ultimele două însă aveau să dăinuie.

Luc ridică valizele şi-i spuse zâmbind:

* Haide, draga mea, să mergem acasă.

***Sfârşit***