o

bogdan suceavă – bătălii şi mesagii Editura LiterNet 2005

Redactori: Răzvan Penescu rpenescu@liternet.ro

Anca Şerban aserban@liternet.ro

Editor format .pdf Acrobat Reader şi coperta: Anca Şerban aserban@liternet.ro

Ilustraţii: © 2005 Dinu Lazăr, www.fotografu.ro

Text: © 2005 Bogdan Suceavă.

Toate drepturile rezervate autorului.

© 2005 Editura LiterNet pentru versiunea .pdf Acrobat Reader Este permisă descărcarea liberă, cu titlu personal, a volumului în acest format. Distribuirea gratuită a cărţii prin intermediul altor situri, modificarea sau comercializarea acestei versiuni fără acordul prealabil, în scris, al Editurii LiterNet sînt interzise şi se pedepsesc conform legii privind drepturile de autor şi drepturile conexe, în vigoare.

ISBN: 973-8475-99-6

Editura LiterNet

http://editura.liternet.ro

office@liternet.ro

x

o

ox

bogdan suceavă – bătălii şi mesagii Editura LiterNet 2005

Cuprins

Mesagiu de amor ................................................................................................................................................................... 4

Povestea din Insula Trinidad .................................................................................................................................................. 5

Eter........................................................................................................................................................................................ 6

Mai simplu............................................................................................................................................................................. 8

Exorcizare ............................................................................................................................................................................. 9

Nostalgie cu o translaţie de foarte multe mile...................................................................................................................... 10

Peisaj de furtună la Indianapolis .......................................................................................................................................... 11

Cronica bătăliei de la Nicopole............................................................................................................................................. 12

Poem ................................................................................................................................................................................... 13

Dispariţiile tale .................................................................................................................................................................... 14

Călătorie la New York în luna lui martie ............................................................................................................................... 15

Amintire de sălbăticiune fugară ........................................................................................................................................... 16

Biblioteca............................................................................................................................................................................. 17

De la tine secrete mesagii.................................................................................................................................................... 18

Poem pentru luna mai.......................................................................................................................................................... 20

Decor pentru tabloul îmbătrânirii......................................................................................................................................... 21

Un fel de rugă...................................................................................................................................................................... 22

x

o

ox

bogdan suceavă – bătălii şi mesagii Editura LiterNet 2005

Mesagiu de amor

prin ce cercuri literare te mai învârţi, dulcineeo acolo - la margine de Bucureşti

unde tramvaiul întoarce pe cer

şi câinii-s judecaţi în procedură de urgenţă

unde Dumnezeu pune mâner pământului

aveam întâlnire la anul pe vremea aceasta o s-o contramandez printr-un poem

nu mai suntem acasă pe aceeaşi planetă

nu mai comunicăm prin infrared

mai ai aluniţa aceea în palmă?

în spatele ei ţi-am lăsat un mesaj

nu-l deschide încă

aşteaptă faxul postum

ţi-l voi trimite la brutăria din colţ

în el îţi voi nara istoria Colchidei

tu o vei auzi atunci prima oară

vei vrea să fugi în lume cu Iason

if such feature available

versiunea Warner Bros e de-a dreptul irezistibilă

abia te mai ţii pe picioare

în acest timp

x

o

ox

bogdan suceavă – bătălii şi mesagii Editura LiterNet 2005

Povestea din Insula Trinidad

te-am visat că erai crustacee

undeva pe o plajă sălbatecă

te iubeam cu cleştii tăi cu tot

cu armura ta

cu

eleganţa tăieturilor tale

şi ritmul tropical al retragerii tale

când Afrodita apăsa rewind pe remote control memorabilă erai dincolo de regn

când dănţuiam sub palmieri în april

tu conduceai

eu întomnam

armuriera ta era dumnezee

deci tu neimpregnabilă la otravă

palme molatece peste cleşti de oţel se strângeau în sărut

apoi am căzut din rai în trupurile acestea

x

o

ox

bogdan suceavă – bătălii şi mesagii Editura LiterNet 2005

Eter

în mesaje de şase sute de biţi

trimiteai pe atunci dulce pornografie

la distanţă de o idee

de un ocean

de o zi de ieri

în mesaje fugare

concentrate

cum intensitatea unui gând

de maestru al ceremoniei ceaiului

decriptam în spatele fiecărui cuvânt

senzaţională materie

stai să-ţi spun

forma blugilor tăi

comedia insinuantă a codificării

pe silabe vedeam forma blugilor tăi păşind peste ape sărind peste exotice software te transformai în text îngheţând toate visele mele

toate

mesajele tale îţi conţin forma

tu nu exişti: e doar o iluzie agresând laconic un demon specializat în aforism

(eventual ca tortură: al tău sunt, iată-mă) barbar deghizat în cavaler

tigresă cameleonică dansând în Levy’s

x

o

ox

bogdan suceavă – bătălii şi mesagii Editura LiterNet 2005

hai lasă-mă

aici ar fi trebuit o arenă de coridă

toate textele acestea se pot aşeza în cerc încercuită de timpul meu favorit

ajungem

la

începuturi

măsurat după Calea Victoriei

pot aminti cum a fost

un tren alunecând în noapte

nu mai dezlănţui aforisme, labirinturi şi escaladări sau

fiecare cuvânt este acelaşi rostit în Bucureşti şi altădată

o pajişte peste care drapau sute de poeme viitoare aşa că psihi mu

căci sfântă-i nunta, începutul

am toate simptomele celor nevindecaţi încă de viaţă – dar o stradă din Bucureşti la care ajungeam cu ghidul în mână

tu?

(unde venea la iubită vodă Cuza)

fiecare cuvânt de acum îmi aduce aminte

de tot

vreodată

adevărul e c-a fost rătăcitor

adu-ţi aminte Calea Victoriei împinsă spre tării cu o forţă egală cu a trecutului dislocuit am scris multe poeme despre Calea Victoriei de câte ori mergeam la frizer mă întorceam cu un poem seara Calea Lactee oglindea strada noastră în spaţii mă agăţam cu palmele de cer

citeam Conversaţie la Catedrală la Piaţa Victoriei şi tu nu mai veneai la orele de spaniolă

încă de pe atunci erai atemporală

x

o

ox

bogdan suceavă – bătălii şi mesagii Editura LiterNet 2005

Mai simplu

mai simplu ar fi fost unui mustang

să înveţe mersul la pas

decât ai învăţat tu dragostea

nu trebuie permis pentru asta, baby

fiecare e calificat pentru accident

ai aruncat după mine cu stelele

cu zenitul şi cu gura de plai

ai răstignit pe mine infinitul

te-ai gândit cum a rămas lumea mea după tine?

uite: prin cerul spart bat furtunile solare ai săpat Canalul Dunăre-Marea Neagră prin inima mea am escaladat împreună Kilimandjaro şi m-ai părăsit în înalt

verbul tău

conjugarea la mai mult ca erotic

nu se poate descrie

decât prin comparaţie cu Marele Zid

mai simplu ar fi fost unui mustang

să înveţe galopul şi rafinamentele echitaţiei despre care libertate vorbeşti?

x

o

ox

bogdan suceavă – bătălii şi mesagii Editura LiterNet 2005

Exorcizare

ani în şir demonizat de sfere

în spirit eretic – lumea

nu echilibru ci ambiguităţi

definiţiile cele mai limpezi: paradoxuri

ochii tăi plătesc imaginând monştri

miriapozi supracefali răstigniţi pe axe oblice trivertebroizi bifocali biciuiţi de înclinaţii incestuoase grifoni abulici scurgându-se adormiţi

haide! – adună-te, ceasul tău a venit

povesteşte ce ai înţeles despre sfere

ce a devenit sufletul tău contemplându-le nici măcar ce poţi povesti

coşmarul tău înfăţişat liric

x

o

ox

bogdan suceavă – bătălii şi mesagii Editura LiterNet 2005

Nostalgie cu o translaţie de foarte multe mile întoarce-te – rătăcit sunt într-o spirală freatică

nici nu ştii cum arată această sete

am răsturnat pentru tine sorii pe dos

am făcut deşertul cupolă

am adunat o pădure de cactuşi

(lor le zice Gabriela Mistral: Criştii deşertului) acum tu

ne curge-n vene acelaşi Bucureşti

aceeaşi pierzanie

soarta noastră nepereche

o tragedie de Eschil cu insert de Divertis (ce context profund erotic, nu-i aşa?)

în nopţile acestea Orion e tangent orizontului constelaţie însetată sondând în argilă

iată cum beau doar ce mi-a mai rămas

apă nu din lumea aceasta

x

o

ox

bogdan suceavă – bătălii şi mesagii Editura LiterNet 2005

Peisaj de furtună la Indianapolis

o lume trivială peste care cade torentul

benzinării străzi clădiri zgomote umbre

talia ta mai elegantă decât a unei tornade ochii tăi ştiu să taie lumina

mâinile tale mai seducătoare ca vântul de vară

paşii tăi îndepărtându-se:

un tunel albastru

un vis de culoare real

pentru depărtare te întorci

pregăteşti un continent

cât diferenţa dintre bărbat şi femeie

iată cum vine vântul ridicând tot oraşul la cer cu turnurile lui toate

cu autostrăzile oamenii şinele cablurile viitorul şi trecutul

spiralând realitatea oricum indescifrabilă

puţine furtuni sunt mai spectaculoase decât un zâmbet

nu te uita către oraşul acesta

nu către furtuna de afară

nu către Dumnezeul acesta trecând printre noi

x

o

ox

bogdan suceavă – bătălii şi mesagii Editura LiterNet 2005

CronicabătălieidelaNicopole

fir-ar să fie, iubito, tu ştii

indecompozabilă în amintiri

în urma paşilor tăi rămâne câmpul de bătălie un surâs spectral alunecă iertare celor copleşiţi de păcat

cavalerii de la Malta mor de moarte bună în urma ta constelaţia Orion ia forma sfintei cruci pe umărul tău un Erechteion de dureri închinăciunilor semilunare ia-mă cu tine când aluneci peste ape

ia-mă cu tine în armurerie, în palat, în capelă

în iatacul tău cel mai secret

răstigneşte-mi amintirea între două uitări dăruieşte-mi forţe turbionare la puterea Sirius aşează-mi această durată în întunericul nopţii {lumina mea}

şi deschide colţul de iad din care Mircea cel Bătrân pierde bătălia

hai să fim serioşi

întinde acest drum de la mine la Dumnezeu independent de geografie, timp, decor şi omenească

alcătuire

tu ştii cum

x

o

ox

bogdan suceavă – bătălii şi mesagii Editura LiterNet 2005

Poem

l-au făcut să-şi scuipe sufletul pe stele să-şi pună timpanul la lătratul câinilor din Tartar l-au înstrăinat de ochii lui

l-au interogat cu propriile tristeţi

l-au flagelat cu toate coşmarurile lui

când mutilau realitatea, pe el îl mutilau amputările de realitate rearuncau pe pământ serafimii (dinainte de Marea Schismă pământul e iadul îngerilor) şi după ferecarea cu zori în miezul zilei îi mai rămânea loc de reziduuri romantice pe care le încredinţa cuneiform şi chirilic urmei paşilor tăi

x

o

ox

bogdan suceavă – bătălii şi mesagii Editura LiterNet 2005

Dispariţiile tale

în loc de talie aveai un loc geometric

în loc de mâini elemente de Cale Lactee

ochii destinaţi deochiului subcutanat şi razelor X

m-ai acoperit cu războaie de treizeci de ani şi săruturi mixaj secret pe care-l ştii numai tu

temple ţi s-au făcut

în turniruri s-a cinstit lumea ta

pentru tine au fost pedepsiţi necredincioşii cum faci toate acestea? cum de te odihneşti în ziua a şaptea?

cum de ai făcut luna şi stelele? cum întunecările?

cum ai plămădit pământul netocmit şi gol?

cum această furtună şi acest om

singur

din coasta căruia a coborât Dumnezeu?

x

o

ox

bogdan suceavă – bătălii şi mesagii Editura LiterNet 2005

Călătorie la New York în luna lui martie

am văzut peste munţi triviali o ninsoare fantastă

dealuri cernite cu aer ireal

am văzut oameni cu vieţi imposibile

trenuri transmise antigravitaţional prin lut am văzut înaltul şi umbrit demonicul

strălucire şi bogăţie şi pubele răsturnate şi asfalt mâinile tale desenându-mi pe cer trei planete Jupiter în care mi-ai ghicit viitorul

un miez de zi impregnat cu parfum tetrafloral complementară sinusoidă

mănunchi de fulgere cu ochi frumoşi

m-ai luat cu tine în maimultcaperfectul viitorului tău între Scylla şi Caribda baladei tale

m-ai sfâşiat între cele câte nu sunt eu

m-ai transformat într-un soare siamez geamăn cu o piramidă etruscă

x

o

ox

bogdan suceavă – bătălii şi mesagii Editura LiterNet 2005

Amintire de sălbăticiune fugară

în loc de brăţări

încheieturile ei purtau cicatrice de lamă

ochii spre lumină înturnaţi secau izvorul sferei putea fi iubită, desigur

cum ziua ta cea de ieri poate ieşi prin flori prin

respiraţia toamnei

prin

necurăţia unui gând

prin Madona Dumnezee tatuată în duminici

solitare

cuprinde-o în braţe

cea care nu mai e aici

ia-o de mână acum

chiar dacă acest dodecaedru fugar

reflectă strâmb

timpul intră la sud părăseşte universul prin centru curbă solară de la primul sărut la ultima ştire apoi

cerul

acesta

înalt

poluare toxine trafic chirie timp iarnă colesterol maşină birou secundă

nimicuri care se întind de la tine la nimic văzduhul e gol

fără ea ar fi fost gol şi cerul

x

o

ox

bogdan suceavă – bătălii şi mesagii Editura LiterNet 2005

Biblioteca

sute de poeme în care eşti numai tu

doar tu şi imaginarul tău

aducând tresăriri, plutiri, vindecări

grifoni rătăciţi de pe peretele catedralei inorogi purtători de nobiliar microb

păpuşa cea veche, rochia ei demodată şi imorală

călătoriile tale pe diametrul unui Bucureşti cam tomnatic

jocul apelor unui fluviu pe care mi l-ai arătat tu amintirile pe care păşeşti ca pe dale de piatră

eroul tău Cristofor Columb & eroul tău favorit Vasco da Gama

timpanul imaginar transfigurat de simfonii limita spre care se poate colora

în roşu total o lume întreagă

de unde ai împrumutat această constelaţie?

întorşi spre mareea de poeme ochii tăi

îmbrăţişează-mă

întunericul dintre lucruri în lumea aceasta sunt eu

x

o

ox

bogdan suceavă – bătălii şi mesagii Editura LiterNet 2005

De la tine secrete mesagii

mi-ai lăsat o tristeţe în spatele strălucitoarei Riegel mi-ai suspendat o tăcere de Betegleuse

mi-ai luminat un surâs cu Sirius

celestul tău arsenal

lumea aceasta e al tău alfabet

{desigur, m-ai prins: în orice exagerare e o ironie}

mai simplă ar fi fost viaţa noastră: planară!

de la caietul dictando la carburatorul maşinii de la pachetul de zahăr la autobuzul 331

de la ibricul de cafea la Piaţa Universităţii nimic mai mult

un trunchi: să conveargă seva spre vârf

dar tu ai făcut stelele – să le umpli de semne ai hieroglificat nopţile şi tăcerile

ai învelit constelaţia Orion într-un chimono sub care am rămas singuri

devenind nomazi, ai schimbat ritmul vegetal ai redefinit

şi am început să citesc

niciodată

liniştea

pauzele

timpul

x

o

ox

bogdan suceavă – bătălii şi mesagii Editura LiterNet 2005

temperatura

cronicile

imaginarul

dragostea

dincolo de care strălucitoarea Riegel spune ceva (şi asta e o exagerare

lasă la locul ei luna, nu schimba nimic)

x

o

ox

bogdan suceavă – bătălii şi mesagii Editura LiterNet 2005

Poempentrulunamai

vei privi conul de lumină stingheră

al unui film pe cale de dispariţie –

anii ’30, un Bucureşti quasinobiliar

Calea Victoriei a unui timp mut

o lume în care poemul mergea la pas

ochilor tăi – poartă întoarcerii

vei adormi febrilă

atemporală şi supraistorică

în după-amiaza aceea ploioasă de mai

în timp ce afară, în lume

la Scala

va lua autobuzul Dumnezeu

(ultimul nostru contemporan romantic)

din acel vis

cerul va atinge transparenţa de altădată

iată întemniţarea într-un amor imposibil

ochii tăi trădează imaginarul meu medieval (iartă-mă, eu sunt rătăcit aici din alt timp am venit în îmbrăţişarea aceasta din altă vreme) pe umerii tăi ultimul stigmat

- al clarviziunii şi levitaţiei

în timp ce practică, realistă şi severă

vei traversa Bucureştiul de azi şi de ieri de la color spre alb-negru şi apoi spre heruvic de la această trecere

ne înţelegem numai din visuri

x

o

ox

bogdan suceavă – bătălii şi mesagii Editura LiterNet 2005

Decorpentrutabloulîmbătrânirii

Bucureştiul e un bun decor rătăcirii

ambientul ajunge să doară

se făcea că sânii tăi sunt mai senzaţionali decât un titlu din Evenimentul zilei

se făcea că singura mântuire ar fi exagerările în dragoste

crupele cailor sunt lovite

crupele îngerilor sunt lovite

către nicăieri această goană: s-a umplut aerul de bice timpul s-a născut bătrân

toate întrebările au răspunsuri nocturne

numai noaptea nu are răspuns

x

o

ox

bogdan suceavă – bătălii şi mesagii Editura LiterNet 2005

Un fel de rugă

ştiu că sângele meu nu e mai presus decât seva ierbii ce o strivesc sub paşi

ştiu că mâinile mele nu simt mai mult pe lume decât frunzele acestui copac

ştiu: cuvântul meu nu ajunge mai departe decât culoarea acestui nufăr trist

şi totuşi mă rog - Doamne

nemureşte-mă

pentru o clipă

x

ox

# Document Outline

Cronica bataliei de la Nicopole

Poem pentru luna mai

Decor pentru tabloul îmbatrânirii